
Dedicăm 

acest număz de revistă 
memoziei 

Cui Jon DUME NJUK, 
jondatozu 

publicaţiei noastze, 
pzimul ei zedactoz șeţ, 
caze Ca 5 mai, 

anul cuzent, 

az ji împlinit 

vizsta de 60 de ani. 


ION DUMENIUK 
5.05.1936—3.11.1992 


4 Limba Momduă 


REPERE, 
PENTRU O EVENTUALĂ BIOGRAFIE 


În cele aproape trei decenii (1963—1991) de activitate pedagogică şi ştiinţifică, 
lon Dumeniuk, profesor de lingvistică generală, membru al Consiliului director al 
societăţii “Limba noastră cea română”, redactor-şef al revistei “Limba Română” (apare 
la Chişinău), Director General al Departamentului de Stat pentru asigurarea 
funcţionării limbilor vorbite pe teritoriul Republicii Moldova, a parcurs calea de la 
asistent al catedrei pînă la profesor universitar şi este azi unul dintre liderii notorii ai 
mişcării literelor româneşti din Basarabia, un militant recunoscut pentru readucerea 
alfabetului latin în Republica Moldova, pentru reînvierea limbii române ale cărei 
funcţii sociale au fost reduse considerabil drept urmare a politicii de rusificare 
promovate timp de decenii de către regimul comunist unional şi autorităţile 
promoscovite locale, străine de interesele şi aspiraţiile naţiunilor din provinciile fostului 
imperiu sovietic. 

DI Dumeniuk a participat nemijlocit la elaborarea proiectelor de legi adoptate 
la 31 august 1989, iar, prin sondajul sociolingvistic organizat şi efectuat cu participarea 
D-sale, precum şi prin cele vreo 20 de articole publicate doar în răstimpul dintre 
noiembrie 1988 şi august 1989, a contribuit eficient la trezirea conştiinţei naţionale 
a românilor basarabeni, a demascat manevrele forţelor antinaţionale, încercările 
pseudopatrioţilor de a menţine aşa-zisul specific moldovenesc, de a zădărnici 
procesul de revenire la adevărul istoric şi ştiinţific. 

După istoricul august 1989, sesizînd intenţia unor factori de decizie de a impune 
în republică un sistem de scriere “latin moldovan”, dl Dumeniuk s-a încadrat activ în 
munca de propagare în mase a normelor ortografice şi ortoepice ale limbii.române, 
imprimînd în acest scop, la TVNM, 41 de prelegeri Învăţăm a citi şi a scrie cu 
caractere latine (termenii alfabet român, limbă română fiind pe atunci încă un tabu) 
şi publicînd în săptămînalul “Viaţa satului” un serial de note cu titlul generic, Cine le 
paşte le cunoaşte, precum şi un Îndrumar de ortografie. A colaborat, de asemenea, 
la scrierea cărţii Norme ortografice, ortoepice şi de punctuație al cărei titlu l-a 
modificat (împreună cu di. Mătcaş), adăugînd ale limbii române, oficializind astfel 
glotonimul normal ce va fi adoptat apoi ca titlu pentru noua revistă filologică concepută 
şi redactată de D-sa. 

În general activitatea dlui Dumeniuk a fost dominată de străduinţa D-sale de a 
pune ia dispoziţia studenţilor, învăţătorilor şi celor interesaţi manuale, programe 
analitice, alte materiale didactice, studii filologice avînd un pronunţat caracter 
aplicativ, practic. A elaborat două manuale şcolare, un manual de limba română (de 
tip fără profesor) pentru populaţia rusofonă, a publicat, pentru prima dată în limba 
română, programe şi manuale de lingvistică generală (Introducere în lingvistică, 
1980, ediţia a doua — 1987; Lingvistică generală, 1985). 

De la susţinerea doctoratului (1970) şi pînă în prezent, a ţinut la facultățile de 
litere, filologie germano-romanică şi ziaristică următoarele cursuri de bază şi 
opţionale: Lexicologia limbii române, Istoria limbii române, Teoria şi practica traducerii, 
Redactare literară, Introducere în lingvistica romanică, Introducere în studiul contras tiv 
al limbilor, Morfologia contrastivă a limbilor rusă şi română, Istoria concepţi or 
lingvistice, Introducere în ştiinţa limbii, Curs de lingvistică generală, Limbă şi societe:e. 

Lista lucrărilor publicate de dl Dumeniuk include peste 100 de titluri, inclu -iv 
studii de lexicologie, gramatică, stilistică şi traducere, articole de cultivare a lintii, 
de popularizare a ştiinţei limbii, în special a problemelor legate de reintroducerea 
alfabetului latin, proclamarea românei drept limbă de stat a republicii etc. 

A prezentat referate şi comunicări la congrese, simpozioane, conferinţe 
ştiinţifice universitare, interuniversitare, regionale, unionale şi internaţionale, a avizat 
doctorate, are doi doctoranzi. 

Nicolae MĂTCAŞ 
Chişinău 


SFINŢEASCĂ-ŢI 
DE-A PURURI 
LUMINA... 


Sed fugit interea, fugit 
irreparabile tempus, constata, nu fără 
regret, probabil, în Georgicele sale 
Vergiliu. “Aman ce fuge timpul — ca 


lăstunu!”, îi prelua, la un capăt de 
mileniu doi, gîndul regretatul Petru 
Zadnipru. 


Mai ieri, profesorul universitar 
lon Dumeniuk nu avea nici cincizeci. 
Îşi lăsase, ca o parodie, barbişon de 
academician pentru a părea mai solid. 
Trăgea din trabuc şi făcea cîte o 
escapadă prin limanul Nistrului la 
deschiderea sezonului de vînătoare, 
mai mult de dragul contemplării lumii 
celor ce nu cuvîntă, căci, vorba 
magului de la Mircești, “vînătorul e 
poet”. Şi iată-l deja ajuns la şaizeci 
de ani. 


Parcă-i aud în receptor vorba 
molcomă şi tărăgănată, românească 
desigur: “Noroc, frate-iepure!” (Îşi 
însuşise formula-mi de salut dintr-un 
dialog din proiectatul ghid de limbă 
română pentru autodidacţi — manual 
care s-ar putea să mai zacă şi azi, 
dacă n-o fi făcut picioare, prin vreunul 
dim seifurile Ministerului Învăţă-— 
mîntului). După care urma o punere 
la punct aproape contabilicească a 
activităţii pe care aveam a o 
desfăşura în doi în ziua (eventual, 
săptămîna) respectivă: cînd, unde, 
cum, cine, rezultatul final, efectul. 

Cum despre Dumeniuk- 
profesorul şi savantul am mai avut 
ocazia să relatez cîte ceva, m-aş 
referi la cîteva momente ce-l 
caracterizează pe Dumeniuk-omul şi 
cetățeanul. 

Dumeniuk era în toate omul 
lucrului făcut temeinic, gospodăreşte. 
Nu era fulgul de păpădie care să se 
încînte şi să-şi ia zborul la orice 
ofertă, oricît de ispititoare. Îmi 
amintesc azi cu cît greu a fost convins 
de doi-trei oameni în care credea să 
preia organizarea Departamentului de 
Stat al Limbilor. Parcă ştia că-i vor 
trebui luni şi ani de zile pentru a-i da 
viaţă şi vigoare, parcă presimţea că 
această muncă de istov, în rutina 
mentalităţii de grotă a unor 
funcţionăraşi de la noi care, în 
aparenta-le inofensivitate, pun stavilă 
celor mai temerare porniri, îi va 
apropia clipa fatală. In schimb a 
acceptat cu entuziasm conducerea şi 
reorganizarea fostei reviste incolore 
“Limba noastră” în una selectă, nobilă, 
de zile mari şi de suflet românesc — 
“Limba Română”. Revista l-a înaripat, 
l-a ajutat să-şi manifeste toate 
capacităţile organizatorice și 
intelectuale. Această pască proaspătă 
bine crescută din sfînta zi a Învierii 
Domnului, dar şi pîinea noastră cea 
de toate zilele care este “Limba 
Română”, este, într-un fel, cîntecul de 
dragoste, dar şi cîntecul de lebădă al 
profesorului, savantului, cetăţeanului, 
românului lon Dumeniuk. Cînd o veti 
lua în mînă, aburindă, scoasă 
proaspăt din cuptorul bine călit din 
Casa Presei de pe Puşkin, nr. 22, să 
ştiţi că în sufletul ei este şi un strop 

Limba Romåaå 


din căldura şi respirația sufletului lui 
lon Dumeniuk. 

Dumeniuk-cetăţeanul era omul 
curajului total. Se părea că nu există 
cetăţi, chiar în condiţiile numeroaselor 
redute de indiferentism şi de bilci pro- 
vincial de la noi, pe care Domnia sa 
nu le-ar putea cuceri. Deşi, pînă la 
urmă, tot ele l-au dat gata. Însă 
aceasta mai pe urmă. Numai dînsul 
şi, probabii, Constantin Oboroc ştiu 
cîte zile din viaţa lui a făcut 
anticâmeră, ca membru al Guvernului 
ce era, şi la premierul agrarian Andrei 
Sangheli, dar şi la premierul democrat 
Valeriu Muravschi. Dînsul îşi fixa cu 
răbdare de prescris într-un jurnal intim 
de cîte ori i-au pierdut demersurile prin 
sertarele ascunse din Cancelaria 
Guvernului alde Gherasim Lupoi şi 
Sofia Bolduratu. Dar nu s-a lăsat pînă 
n-a spart cele mai ferecate uşi şi pînă 
n-a ajuns la “dumnezeu! ţării care a 
emis cunoscutul decret prezidenţial 
privind măsurile de redresare a 
situaţiei limbii de stat şi de evidenţiere 
a rolului pe care urma să-l aibă în 
viaţa republicii Departamentul de Stat 
al Limbilor. 

Dumeniuk-omul de ştiinţă 
respingea cu hotărîre lucrul făcut de 
mîntuială, pospăiala. Aspiranţii la 
titiuri ştiinţifice prin teze sau 
monografii umflate ca balonaşeie de 
săpun, dar subţirele ca fond, îi mai 
poartă şi astăzi pică pentru adevărurile 
spuse verde-n ochi. Dar şi admiraţia 
nerecunoscută că într-o lume de 
cumătrism şi relaţii mai există cîte-o 
făptură din vremile-apuse care se mai 
bate cu morile de vîni. 

încă de pe cînd bacilul corupţiei 
de abia începea să ne amenințe că 
ne va inunda casele precum ţine s-o 
facă în zilele noastre virusul HIV, de 
pe cînd nu fojgăiau la tot pasul 
mituirea şi pervertirea, omul integru 
şi incoruptibil care era lon Dumeniuk 
avertiza asupra consecinţelor maligne 
ale acestora. Dînsul ţinea la curăţenia 
numelui de profesor universitar, prin 
tot comportamentul personal: întă- 
rindu-i nimbul şi strălucirea. Gîndiţi- 
vă şi dumneavoastră: pe o insuliţă a 
şerpilor, cum pare că este republicuța 
noastră, unde nu există localitate în 
care să nu ai un cunoscut cu care să 


nu fi stat la un pahar de vorbă, unde, 
practic, este exclus ca în timpul 
examenelor de admitere la facultate 
să nu-i vină bob sositor cineva cu 
rugămintea să-i ajuţi cumva odrasla 
să nu se emoţioneze, trebuia să fii un 
lon Dumeniuk pentru a-ţi menţine 
calmul, dar şi îndrăzneala de a-i aminti 
solicitantului că e vorba de o instituţie 
de stat, şi nu de una particulară, şi 
că tu, profesorul, în calitate de 
funcţionar ai statului, eşti dator, prin 
chiar statutul tău, să-i ajuţi pe toţi a 
nu se emoţiona şi a-şi demonstra 
cunoştinţele în concursul de valori 
reale, dar să promovezi numai valorile, 
să asiguri realizarea principiului 
obiectivităţii şi al echităţii, al justiţiei 
într-un stat pe care ni-l dorim stat de 
drept. 

Dumeniuk-educatorul nu suferea 
minciuna, falsul, făţărnicia, laşitatea. 
Era intransigent, deşi sufletul şi tactul 
de pedagog îl trădau. Se zice că în 
timpul unui examen la introducere în 


„lingvistică (materie destul de grea şi 


inaccesibilă oricărui student în anul 
întîi) un neofit ar fi încercat să tragă 
cu coada ochiului prin manual. 
Hotărît, ca de obicei, să-l expulzeze 
fără cruţare din sală pedagogul din ei 
îi şopti ceva şi temutul profesor îi 
propuse, la un moment, studentului 
cu pricina să deschidă manualul la 
pagina respectivă, să citească tare, 
iar apoi să comenteze cele citite. “Ei, 
vezi că ştiai?, îi spuse surizător 
profesorul, spre marea mirare a 
celorlalți. De ce nu mi-ai spus că ai 
nevoie să-ţi aminteşti de ceva, ci ai 
vrui să-mi joci festa?”. Studentul 
aceia, ca şi cei din jur, n-a mai 
îndrăznit, pe parcursul anilor de studii, 
să-şi înşele profesorii, iar profesorul 


.Dumeniuk a mai dat ţării cîțiva oameni 


integri. Alt moment: atunci cînd 
venerabilul său fost şef de catedră, 
la comanda defunctului C.C. al 
P.C.M., scrisese un articol de tristă 
amintire multiplicat în toată presa re- 
publicană, iar un alt coechipier de 
vîrstă, dar şi de crez publicase cîteva 
materiale, în care era denaturată 
istoria limbii române şi a scrisului 
latin, lon Dumeniuk n-a ezitat să apară 
în public cu două materiale zdrobi- 
toare (Alfabetul şi manipularea 

opiniei publice şi Ştiinţa limbii şi 
alfabetul). 

Într-o altă situaţie, extrem de 
critică, pe cînd se decidea destinul 
revenirii la grafia latină şi unii dintre 
colegii noştri, mai de frica C.C.-ului, 
mai de teama administraţiei, mai de 
pericolul de a-şi pierde un ordinar post 
de şefuleţ, o cam tuliseră prin 
buruieni, Dumeniuk-nesolidarul cu ei 
nu s-a sfiit să-i întrebe franc şi nomi- 
nal “Dumneavoastră cu cine sunteţi, 
stimati modelatori ai sufletelor 
umane?” şi să le ceară să-şi confirme 
poziţia prin semnătură. 

Rîdea de caracterul de iepure al 
unora din colegi care tremurau cînd 
vedeau urechile lupilor din C.C. Chiar 
avea de gînd să-şi publice jurnalul 
intim în care erau vizaţi mulţi dintre 
“eroii” de mai tîrziu. Nu l-am lăsat s-o 
facă şi nu ştiu dacă am procedat 
corect. 

Nefiindu-mi nici mie cu totul 
străin spiritul ordinii şi disciplinei (în 
rîndul subalternilor mă bucuram 
chiar de reputaţia de tipicar), trebuie 
să recunosc totuşi că lon Dumeniuk 
rămîne şi în această privinţă un 
exemplu de disciplină şi 
punctualitate. Disciplină înţeleasă, 


întîi de toate, ca autodisciplină, 


exigenţă faţă de sine. L-ar fi sfişiat 
gîndul neexecutării în termen a 
vreunui angajament. De aceea nui 
puteai îngădui să nu faci la timp ceea 
ce convenisei cu el, necum — o, 
sacrilegiu! — să te laşi furat cumva 


de gîndul de a-l trage pe sfoară.. 


Riscînd să-i pierzi încrederea 
cîştigată, de altfel, cu greu, te 
expuneai riscului de a-i pierde ca 
tovarăş, prieten. Ce mult suferea 
directorul de Departament cînd un 
extrem de talentat colaborator şi un 
foarte bun profesionist se cam dase 
în prietenie cu Bacus şi-i cam dădea 
de sminteală, cît de greu-s-a luptat 
bietul director cu sine să aleagă între 
ordine şi genialitate iresponsabilăi... 

Dumeniuk era omul onoarei, 
cavalerul cuvîntului dat şi ai 
cuvîntului îndeplinit. Prieteni 
apropiaţi a avut puţini, cunoscuţi — 
mai mulţi, admiratori — şi mai mulţi, 
adversari —foarte mulţi. L-au stimat 
însă toţi, chiar cei care s-au temut 


de el. Pentru onestitate, probitate, 
curaj. 

A fost un temerar. N-a fost omul 
dis poziţiei de moment, al impulsului 
nestăpînit, al aventurii. Totul era 
chibzuit, calculat în detaliu, cu 
clarviziune. Ţin minte că o lume 
întreagă se indignase în 1989 la 
apariţia, la un moment dat, în presa 
oficială a unei anchete în care cititorii 
erau solicitaţi să-şi exprime punctul 
de vedere privind oportunitatea 
revenirii la grafia latină şi nu ştia că, 
de fapt, iniţiatorul acestei “diversiuni” 
fusese chiar lon Dumeniuk. lon 
înţelegea că numai o pledoarie gene- 
rală a maselor ar fi argumentul suprem 
pentru asigurarea triumfului cauzei. O 
simţise, ca secretar al grupului de 
lucru pentru elaborarea proiectului de 
lege privind revenirea la grafia latină, 
din tertipurile la care recurgeau în cele 
două comisii parlamentare însărcinate 
cu discutarea proiectului deputaţii de 
pe atunci gen Raisa Kocetkova, llia 
Bogdesco ş.a. Şi numai cînd saci 
nenumărați cu corespondenţă şi 
răspunsuri în sprijinirea scrisului latin 
au început a inunda anticamerele 
Academiei de Ştiinţe, Comisiei 
interdepartamentale, Prezidiului 
fostului Soviet Suprem, lumea cu 
sufletul la gură a răsuflat uşurată. 
Multă lume, repet, chiar unii colegi de- 
ai Domniei sale, nici azi nu ştie că 
numai intervenţiile prompte şi 
întemeiate, numai insistenţele 
secretarului celui de-al doilea grup de 
lucru pentru elaborarea proiectelor de 
legi cu privire la limbi ne-au adus cu 
o oră mai devreme în casele noastre 
roua crinilor iatini. 

“O luptă-i viaţa, deci te luptă” — 
acest adagiu ai înaintaşului său 
năsăudean i-a fost crezul de-o viaţă 
al lui lon Dumeniuk. Ucraineanul 
Dumeniuk a luptat cu vitregiile vieţii. 
Şi-a învăţat melodiosul şi largul cît 
stepele dintre Don şi Nipru grai matern 
ucrainean în sînul familiei, a învăţat 
în clasele primare, “fără-ntristare şi 
lene”, volnicul ca o Volgă şi 
pătrunzătorul ca îngheţurile Siberiei 
grai velicorus, ca numai după aceea 
să se apropie de miraculosul viers al 
spaţiului mioritic şi să se confunde cu 
el, cînd i-a simţit aroma şi măreţia, 

să stea scut pentru apărarea lui şi să- 
şi dea viața pentru el, ca un adevărat 
fiu al acestui pămînt. 

lon Dumeniuk a fost — ba nu, 
este! — omul luptei pentru triumful 
adevărului istoric şi ştiinţific. În numele 
acestui adevăr şi-a confruntat floreta, 
în primul rînd, cu toată puzderia de 
mediocrităţi şi nulităţi din tabăra 
interfrontiştilor şi:mancurţilor de la noi, 
fără a menaja nici anumite somităţi 
din lumea ştiinţifică şi culturală de 
aiurea gen Prea Fericitul Patriarh al 
Moscovei şi al întregii Rusii Alexie II, 
acad. D.S. Lihaciov, istoricul şi 
etnologul L.N. Gumiliov ş.a., somităţi 
care, sub paravanui unor fraze 
frumoase şi seducătoare despre 
aşa-zisul ideal general uman, 
promovau, de fapt, la o comandă 
venită — nu contează — din exterior 
sau din interior — ideile tradiţionale, 
păgubitoare pentru cauza minorităţilor 
naţionale din fostul Imperiu Sovietic, 
ale şovinismului velicorus. 

Aşa cum preveneam, acum 
şase ani, în — incredibil! — ultima 
noastră lucrare comună, Coloana 
infinită a graiului matern, această 
luptă continuă. Abia acum ne dăm 
seama, tocmai fiziceşte simţim, cît 
de muli ne lipsesc pe baricade un lon 
Dumeniuk, un Grigore Vîrtosu, un llie 
Ilaşcu alături de Grigore Vieru, 
Dumitru Matcovschi, Nicolae Dabija, 
Leonida Lari, Silviu Berejan, Alexandru 
Bantoş, Andrei Strâmbeanu, alături de 
puţinii, vreau să zic, care se mai 
avîntă, temerari, în luptă cu laşitatea, 
cu trădarea naţională, în luptă cu 
ignoranţa crasă şi agresivă. 

Să fie omeneşte şi creşiineşte 
oare că unii dintre noi am cam .nceput 
a-l uita? Dar oare nu e de-a dreptul 
păgîneşite să “incurci a-i diminua 
meriteie rîştigate prin trudă cinstită? 
“Dar ce n:are personalitate a fost ion 
Dumen;.k în ştiinţa 'ingvistică? ia 
s-a ridicat şi ei pe valurile mişcării 
generale de eliberare naţională de la 
1988-1989!” ?şi da cu părerea 
deună, i, neîntrebat şi neluat în seamă 
de nimeni, maliţios şi cu invidie cum 
îi sade bine românului printre alte 
seminţi. de; pe faţa pămîntului, an tost 
coeg de preaslă de-al omagiatului, 
sărăcuţ şi cu duhul, dar şi cu 


zestrea- ştiinţifică şi civică. Să ne 
întristeze oare o atare atitudine, cînd 
zeci, sute de mii de muritori de rînd 
care l-au cunoscut pe lon Dumeniuk 
în aula universitară, dar şi în sala de 
şedinţe a Parlamentului, la radio şi 
televiziune, la întîlnirile cu cadrele 
didactice şi cu oamenii muncii din 
fabrici şi de pe ogoare, în Piaţa Marii 
Adunări Naţionale şi la Teatrul de 
Vară, în paginile presei şi la conferinţe 
şi simpozioane naţionale şi inter- 
naţionale, în cărţi şi în manuale şi care 
i-au simţit vibrația sufletului pentru 
cauza lor, pentru triumful idealului 


“naţional al românilor (ca şi al 


conaţionalilor săi ucraineni), la fel ca 
şi puținii lui prieteni pe care i-ar mai fi 
luat, fără ezitare, la orice oră de zi 
sau de noapte, în recunoaştere, îi 
poartă în memorie chipul curat, 
neîntinat de veninul invidiei şi al 
ranchiunei şi nici de scurgerea 
timpului. Mi-s martori Prea Fericitul 
Patriarh al Lingvisticii contemporane 
Eugen Coşeriu, care cu orice ocazie 


“nu uită să-şi amintească de fraţii săi 


basarabeni lon Dumeniuk şi llie ilaşcu 
şi să ne implore să ne rugăm 
Domnului pentru eliberarea de păcate 
a prirnului şi pentru eliberarea de după 
gratii a celui de-al doilea, la fel cum 
se roagă la Sfînta liturghie din fiecare 
duminică pentru izbăvirea sufletelor lui 
lon şi al Doinei Aldsa-Teodorovici şi 
ale tuturor eroilor neamului românesc 
din Basarabia şi pentru salvarea vieţii 
eroului-martir ilie llaşcu şi a 
camarazilor săi de credinţă prea 
cuviosui părinte Galeriu de la biserica 
Sfîntului mucenic Silvestru din 
Bucureşti, ia fel cum n-a uitat în sfinta 
zi a Învierii de anul acesia Prea 
Fericitul Patriarh Teoctist să-şi 
amintească de numele martirului ilie 
Ilaşcu. Auzi-le-ar gîndul şi ruga 
Domnul nostru Isus Hristos şi înzili-i- 
ar şi de aici înainte întru luminarea 
noastră şi salvgardarea neamului! 

Sfinţească-ţi de-a pururi lumina 
chipul tău, loane! 


(Vomemorăzi. Joun Dameniuk: 60 9 


lon CIOCANU 
Chişinău 


COLEGUL NOSTRU, 
PRIETEN 
CU ADEVĂRUL 


Cu toate că l-am cunoscut încă 
la universitate, nu mă încumet nici 
acum să afirm că l-am ştiut bine. 
L-am admirat în calitate de interpret 
la domră al unor melodii care-i palpitau 
în sînge, cerîndu-şi exteriorizarea. Şi 
chiar în calitate de cîntăreţ cu vocea 
sa puţin răguşită, deloc artistică. 


Desigur, l-am ştiut mai îndelung şi mai 


adînc aplecat asupra manualelor, 
studiilor, controverselor în probleme de 
limbă. Moldovenească, trebuie să 
spun, dar nu spre bucuria şi susținerea 
duşmanilor înirăiţi ai limbii noastre 
române sau rătăciţilor inconştienţi, 
ieşiţi chiar dintre ai noştri; limbă 
moldovenească în sensul în care de 
la 1812 încoace, mai ales de pe la 
1860, înaintaşii noştri, pe deplin 
conştienţi că suntem români şi vorbim 
limba română, se bucurau ori de cîte 
ori aveau posibilitatea să vorbească, 
să scrie, să apere limba poporului 
băştinaş de pe meleagul nostru 
zicîndu-i moldovenească în anii, 
deceniile şi veacul cînd domina tiranic 
— în toate sferele vieţii — limba rusă. 
Cine cuteza să-i spună limbii noasire 
pe nume, adică română, risca să nu 
fie publicat, editat, promovat în funcție 
etc. Moidovensască în sensul în care 
şi Alexei Mateevici a numit-o în 
majoritatea cazurilor astfel pînă la 
revoluţia rusă din februarie 1917, el, 
profundul ginditor şi inspiratul scriitor, 
care ştia prea bine, dar în condiţiile 
afurisite de pînă la acea revoluţie 
burghezo-democratică n-avea posi- 
bilitatea obiectivă de a spune ceea ce 
a spus cu toată convingerea abia la 
congresul învăţătorilor moldoveni din 
Basarabia la 25 mai 1917: “Da, 
suntem moldoveni, fii ai vechii 


Moldove, însă facem parte din 
marele trup al românismului, aşezat 
prin România, Bucovina şi Transil- 
vania. Fraţii noştri din Bucovina, 
Transilvania şi Macedonia nu se 
numesc după locurile unde trăiesc, ci- 
şi zic români. Aşa trebuie să facem 
şi noi” (Alexei Mateevici, Opere, vol. - 
l, Chişinău, Editura “Ştiinţa”, 1993, p. 
453). Celor care ar încerca să şi-l ia şi 
pe colegul la care mă refer drept 
susţinător al glotonimului “limba 
moldovenească” le răspund simplu, 
fără înconjur: în secolul! trecut şi mai 
încoace nu ne era permis să rostim 
numele corect al limbii materne. 
Colegul — pe nume lon 
Dumeniuk (cu k, deoarece în buletin 
era scris ucrainean) — înţelegea just, 
spre deosebire de rătăciţii “noştri”, de 
ce ne feream de gestul absolut nor- 
mal de a ne iubi fierbinte limba maternă 
şi de a o folosi în toate sferele de 
activitate. Citez din cartea sa, trăită 
şi scrisă în colaborare frăjească cu 
un alt luptător neobosit pentru adevărul 
ştiinţific şi istoric — Nicolae Mătcaş: 
“Mişcarea interfrontistă trîmbiţează la 
tot pasul că platforma ei politico-ideo- 
logică ar fi internaţionalismul şi 
încearcă să camufieze faptul că 
acţiunile ei concrete sunt îndreptate 
contra naţionalilor, că interna- 
ționalisrnu! pe care îl profesează este 


- în realitate o continuare a politicii şi 


ideologiei de mare naţiune” (/on 
Dumeniuk, Nicolae Mătcaş, Coloana 
infinită a graiului matern , Chişinău, 
Editura “Hyperion”, 1990, p. 298). 

În continuare lon Dumeniuk se 
exprimă încă mai clar şi cu mai multă 
fermitate în condei: “Oare chiar să nu 
şiie candidatul în istorie Solonari (deşi 
e incă tînăr) că numai moldovenii 
constituie în republică o naţiune, 
că găgăuzii alcătuiesc o poporaiie, iar 
ceilalţi (inclusiv ucrainenii, ruşii, 
bulgarii ş.a.) nu sunt decît repre- 
zentanii ai altor naţiuni ce se află în 
afara republicii?” (p. 299). 

Posibil ca unor cititori, chiar 
dintre cei de bună-credinţă, să li se 
pară că am luat-o prea de departe. Dar 
nu e aşa. lon Dumeniuk îşi argumenta 
serios orice afirmaţie, îşi întemeia 
solid orice punct de vedere sau 
concluzie. El ştia să aleagă griul de 

neghină, să vadă fața adevărată a aşa- 
zisului internaţionalist, a cărui unică 
dorinţă era să păstreze — dacă s-ar fi 
putut, pentru vecie — dominaţia 
tiranică a ruşilor şi a limbii ruse aici, 
în Republica cu circa 65 la sută de 
români din întreaga populaţie. “De 
români?” parcă-l văd întrebînd pe vreun 
neştiutor şi, mai ales, pe vreun 
nedoritor de a şti. Da, de români, şi 
iată de ce afirm aceasta. Revin pentru 
un moment la faptul că pînă la 
revoluţia burghezo-democratică din 
februarie 1917 şi Alexei Mateevici 
întrebuința glotonimul “limba moldo- 
venească”. lon Dumeniuk nu pescuia, 
asemeni rătăciţilor “noştri” de azi, cine 
şi de cîte ori întrebuinţase giotonimul 
acesta, ci le amintea pseudosavanţilor 
ruşi, dar şi unora autohtoni, că Alexei 
Mateevici n-a pregetat să se 
folosească de cea mai mică 
posibilitate pentru a rosti adevărul 
adevărat despre noi şi despre limba 
noastră. În acest scop el citează din 
scrisoarea lui Mateevici către 
profesorul bucureştean lon Bianu din 
10 aprilie 1913: “Sunt român din 
Basarabia... M-a atras totdeauna cu 
o putere deosebită folclorul românilor 
noştri... Cuvîntul român la noi nici nu 
se întrebuinţează; ruşii cred că 
“români” şi “moldoveni” sunt două viţe 
cu totu! deosebite...” (p. 304). 
Asemeni lui Alexei Mateevici, 
colegul nostru lon Dumeniuk avea 
conştiinţa nestrămutată că este 
necesar să cunoaştem şi să propagăm 
adevărul ştiinţific şi istoric, altfel zis 
— “trebuie să explicăm mereu şi cît 
mai accesibil că există români 
bănăţeni, crişeni, maramureşeni, 
bucovineni, transilvăneni, olteni, 
munteni, dobrogeni, moldoveni, 
basarabeni (adică români originari din 


Banat, Crişana, Maramureş, Bucovi- . 


na, Transilvania, Oltenia, Muntenia, 
Dobrogea, Moldova, Basarabia), însă 
toţi se includ în termenul generic 
români... şi că termenii “popor 
moldovenesc” şi “limbă moldo- 
venească” au fost impuşi românilor 
basarabeni spie a legifera ruperea lor 
de cealaltă parte, mult mai mare, a 
arealului romanic nord-dunărean (pe 
care Alexandru | şi succesorii săi nu 
au reuşit să-l alipească la Imperiul 


Rus). Căci lăsînd neschimbate 
etnonimul români şi lingvonimul 
limba română, presa sovietică, 
manualele şi sutele de studii istorice, 
filologice etc. s-ar fi văzut nevoite să 
scrie, de exemplu, că românii de pe 
teritoriul dintre Nistru şi Prut au fost 
ocupați în 1918 de către români, că 
românii din Basarabia timp de 22 de 
ani au luptat contra ocupanților români, 
că la 28 iunie 1940 românii din partea 
dreaptă a Nistrului au fost în sfîrşit 
eliberaţi de sub jugul românilor etc., 
etc.” (p. 304—305). 

Mă adresez — şi pe această 
cale — tuturor celor care vor să ne 
respecte neamul: luaţi exemplu de la 
colegul nostru, ucrainean de origine, 
dar frate bun cu adevărul! Ințelegeți o 
dată pentru totdeauna că nu mai e chip 
să îndurăm minciuna, falsul! Citiţi — 
măcar acum, cu extrem de regretabilă 
întîrziere — articolele şi studiile lui lon 
Dumeniuk, ale aceluia care n-a avut 
nici un interes politic sau de altă natură 
să susțină cutare idee sau concluzie. 
Adică a avut un interes: ştiinţific, 
istoric. Este interesul pe care colegul 
nostru l-a exprimat cu o limpezime şi 
cu o fermitate pe care de mult ar fi 
fost cazul să ni le însuşim şi noi, 
băştinaşii, care nu trebuie să aşteptăm 
să vină savanții de altă origine etnică 
(Ruben Budagov, Samuil Berştein, 
Rajmund Piotrowski, Stanislav 
Semcinski etc.) să ne deschidă ochii 
asupra apartenenţei noastre etnice şi 
lingvistice. Să ni le însuşim neapărat 
şi de la lon Dumeniuk, prieten cu 
adevărul, coleg care a înţeles just şi 
a exprimat limpede că “în cazul 
moldovenilor de dincoace de Prui 
marea operă de revitalizare a limbii 
materne este realizabilă numai o dată 
cu formarea conştiinţei de apar- 
tenenţă ia unul şi acelaşi neam şi la 
una şi aceeaşi limbă — poporul 
român şi limba română” (p. 304). 

Este cea mai recomandabilă 
formă de cinstire a memoriei colegului 
dispărut la o vîrstă cînd talentul său de 
om de ştiinţă se afla în plină înflorire. 
Şi cea mai convenabilă nouă, românilor 
basarabeni, care nu trebuie să 
continuăm a orbecăi prin întunericul în 
care doresc să ne ţină unii savanţi şi 
politicieni certaţi cu adevărul. 


Starea de veghe 


Vitalia PAVLICENCO 
Chişinău 


ÎNTRE POLITICĂ ŞI 
LINGVISTICĂ 


Este indiscutabil că în R.Moldova 
problema limbii române continuă să 
fie încadrată în raportul “Politică- 
Lingvistică”, raport ce a căpătat un 
caracter artificial şi tota! nociv. La 
sigur, este de prisos, pentru cei ce 
cunosc adevărul, invocarea acestei 
realităţi şi e păcat că mai sîntem 
nevoiţi să consumăm energii cu 
discuţii sterile pe marginea unei 
axiome.Ce e de făcut într-o atare 
situaţie? Cît mai poate ea dura şi cum 
îi putem grăbi soluţionarea? 

Pentru a încerca să dăm un 
răspuns, ar fi cazul, probabil, să 
consemnăm două aspecte pe care, în 
opinia noastră, le comportă astăzi 
limba română în R.Moldova: unul — 
de ordin politic, şi altui — de ordin 
lingvistic practic. Primul depinde de 
oamenii politici şi de electorat. Al 
doilea — de fiecare dintre noi, pentru 
care conştientizarea folosirii unei limbi 
corecte trebuie să însemne un efort 
permanent, nu numai pentru că limba 
e principalul instrument de 
comunicare, dar şi pentru că e 
instrumentul nostru de lucru. 

Primul aspect vizează adevărul 
cert că numai contextul politic, încă 
defavorabil promovării adevărului 
ştiinţific, mai împiedică astăzi 
consfinţirea lui în Constituţia Repubii— 
cii Moldova. La şantajul privind un 
referendum, ţinut în rezervă de 
majoritatea parlamentară, diriguită în 
Legislativ de deputaţii alogeni, refe- 
rendum în care să se pronunţe prin 
vot populaţia cu o mentalitate modelată 
în şcoala propagandistică sovietică, 
se mai poate recurge. De aceea 
conştientizarea de către cetăţenii 
autohtoni a adevărului ştiinţific se va 
produce simultan cu conştientizarea 
adevăratelor realităţi politice din re- 

publică şi cu votarea forțelor politice 
democratice. Forţe-care nu numai că 
ar putea promova în societate, la toate 
nivelurile, alte valori — în plan istoric 
şi cultural — şi alte principii — cu 
adevărat democratice —, dar care nici 
nu ar mai permite primatul falsului, al 
minciunii. Forțe care, în plus, ar crea 
şi condiţiile pentru ca populaţia să 
depăşească vechea mentalitate şi să 
poaiă înţelege că în spaţiul de la est 
de Prit forma literară a limbii este 
limba rornână. 

În acest sens, deşi, evident, 
sprijinim poziţia Preşedintelui Mircea 
Snegur, care a cerut Parlamentului 
modificarea Art.13 din Constituţie, 
adică introducerea aenumirii de “limbă 
română” pentru limba de stat din 
R.Moldova, regretăm întreaga 
perioadă de după 1990, pierdută, în 
opinia noastră, cînd acest adevăr nu 
a fost promovat nici constant, nici in- 
sistent, de către instituţia Preşedirţiei. 
Amintim de această instituţie a Puterii 
pentru că alte vîrfuri rămîn total 
reacționare, ele nu au făcut şi nici nu 
vor face acest lucru, bineînţeles, 
pentru că răspund altor interese şi 
comandamente politice. Dacă 
oficialităţile ar fi făcut-o, populaţia ar 
fi întegistrat, pe parcursul a circa cinci 
ani, o schimbare de mentalitate. Insă, 
în cazul actualilor guvernanţi, 
promovarea identităţii adevărate a 
neamului românesc pare să prezinte 
un pericol real pentru soarta lor, 
orientată în exclusivitate spre Est. 

Am subliniat că, “dacă s-ar fi făcut 
ceva, era o schimbare”. Ne conving 
de acest lucru rezultatele contactelor 
stabilite în diferite sfere cu România 
în aceeaşi perioadă de 5 ani, faptul 
că elevi şi studenţi învaţă peste Prut, 
ceea ce produce, încetul cu încetul, 
schimbarea necesară pentru ca 
legiferarea denumirii corecte a limbii 
române în Constituţie să îşi aibă 
reperul şi în masele largi ale populaţiei. 

Deci, corelaţia "Politică-Lingvis— 
tică" este încă inevitabilă în cazul 
R.Moldova, dar numai în sensul 
implicării condamnabile a forţelor ostile 
neamului românesc în interpreta- 
rea adevărurilor sfinte şi indiscutabile 
ce ţin de identitatea noastră etnică, 
lingvistică, istorică şi culturală. 

Prevederea contorsionată, neştiinţi— 
fică, potrivit căreia “limba moldo-— 
venească” este limba de stat în 
R.Moldova ar putea fi eliminată doar 
ca urmare a unei schimbări politice, 
care arreaşeza lucrurile. Aceasta este 
problema, pentru că a continua 
dezbaterile în plan teoretic şi ştiinţific 
despre unitatea noastră lingvistică 
este, deja, pur şi simplu inutil, după 
ce atitea foruri au fost convocate şi 
atîtea personalităţi marcante s-au 
pronunţat asupra problemei. 
Referindu-ne la cel de-al doilea 
aspect enunțat mai sus, am invoca, 
totuşi, nişte realităţi legate de aşa-zisa 
limbă moldovenească, pentru că, la 
fel ca în lingvistică, uzul dictează în 
rnulte cazuri. Considerăm că, imediat 
după proclamarea independenţei 
R.Moldova, pentru promovarea limbii 
române (care, oficial, nu avea nici 
atunci această denumire) s-au creat 
posibilităţi reale. Avem în vedere 
mediile de informare (cu cel mai mare 
impact asupra populației), deşi legile 
privind limba de stat şi trecerea ei la 
grafia latină fuseseră adoptate încă în 
august 1989. S-au întreprins acţiuni 
pentru trecerea publicaţiilor periodice, 
a agenţiei oficiale de presă ia grafia 
latină. Din păcate, acest act a fost 
interpretat, în mod greşit, şi ca o 
trecere automată la limba română 
autentică. Spunem aceasta pentru că 
doar contactele intense stabilite ulte- 
rior cu spaţiul de dincolo de Prut, 
incluzînd penetrarea presei româneşii 
la Chişinău şi circuitul de pe piata 
electronică informaţională, au 
demonstrat că însuşirea limbii române 
şi eliminarea aşa-zisei limbi moldo-— 
veneşti implică, de fapt, o perioadă de 
transformări destul de îndelungată. 
Astăzi, aruncînd o privire în urmă, 
vedem altfel! evoluția raportului 
amintit. Fiecare etapă, deşi a însemnat 
incontestabile progrese în lichidarea 
regretabilei corelaţii, ar fi putut marca 
rezultate mai semnificative în 
promovarea formelor de limbă corecte 
fără amprenta influenţei limbii ruseşti. 
Faptul de a declara doar că limba e 
româna, fără a depune eforturi pentru 
promovarea ei, nu conduce la efectul 
scontat. Din păcate, chiar şi alogenii, 
dintre puţinii ce se mai apucă să 


studieze româna, sesizează deo-— 
sebirea dintre varianta uzuală 
“moldovenească” şi limba română 
adevărată, declarîndu-se încîntaţi de 
uitima. Dar opinia lor nu ne este 
necesară ca reper, ci doar ca o 
concluzie: să facem cele necesare în 
condiții inadecvate, pentru a depăşi o 
stare de iucruri regietabilă. Ce avem 
în vedere? 

Spuneam încă în articolele 
publicate în presă prin anii 1987— '88 
şi mai tîrziu că “limba moldovenească” 
este, de fapt, limba rusă tradusă prost 
în româneşte. Calchierile din limba 
rusă diferă, fără îndoială, de calchierile 
din franceză, spanioiă, italiană sau 
engleză. Cînd o face un traducător 
consacrat, mai ales din limbile 
romanice, ele pot servi pentru limba 
română (ca, de alifel, şi pentru alte 
limbi) drept sursă de îmbogăţire a 
sintagmelor, a expresiilor. E un lucru 
atestat în istoria limbii. În timp ce 
limba rusă — un sistem lingvistic 
avînd, în special, o cu totul altă topică, 
o cu totul altă intonatie, îl ţine pe 
“traducătorul ordinar”, — postură 
regretabilă, în care se află mai toţi 
cetăţenii din R. Moldova, — în chingile 
gîndirii, modelelor, sintagmelor şi 
expresiilor ruseşii. Pentru a exempli— 
fica, vom aminti că limbajul nostru 
colocvial, expresie consacrate din 
contactele cotidiane, în relatiile de 
serviciu, în familie, pe stradă, diferă 
mult de cele din limbajul colocvial 
românesc. Modul rusesc de gîndire 
este un morb ce încă stăpîneşte 
masiv şi nu va putea fi depăşit în 
condiţiile în care, din cauza sărăciei 
generale, un foarte mic segment de 
populaţie are acces la publicațiile 
periodice în limba română, în timp ce 
periodicele în limba rusă sau 
"moidovenească“, în care este scrisă 
presa antinajională, inundă piaţa de 
ziare la noi. Adică, atîta timp cît un 
segment considerabil de populaţie va 
rămîne lipsit de posibilitatea de con- 
tact cu modul de gindire românesc, 
prin presă, prin contacte vii, prin TVR, 
pentru că Televiziunea de la Chişinău 
promovează forme de limbă deterio- 
rate. 

Ca să demonstrăm cum se 
gîndeşte ruseşte, vom aduce un 

singur exemplu: recent, parlamentarii 
“majoritari” de la Chişinău verificau 
diferența dintre demitere şi destituire, 
în cazul decretului preşedintelui 
Snegur privind ministrul apărării, Pavei 
Creangă, prin limba rusă — “sneatie” 
sau “otstranenie ot dolinosti”. Acest 
lucru este aproape o regulă în 
elaborarea şi redactarea legilor, 
hotăririlor, diferitelor acte sub-— 
secvente. În plus, sînt tratate drepi 
mai credibile versiunile de legi în limba 
rusă, acestea fiind mai bine înţelese 
atit de simplii cetăţeni, cît şi — asta 
e — de instanţele de judecată. 
Redactarea actelor oficiale în “limba 
moldovenească” are un caracter gene- 
ral, îmi amintesc şi de un articol 
publicat în revista Literatura şi arta, 
în care se reproduceau modele de 
decrete româneşti. Aici există două 
aspecte de consemnat: primul e că 
actele legislative se fac după calapod 
rusesc, poate puţin modificîndu-se 
pentru unele realităţi (nu se ştie 
clar care) din R.Moldova. În al doilea 
rînd, e vorba de o frică programată în 
faţa unei eventuale “concreşteri”, ca 
să-i zicem aşa, cu modelele din 
legislaţia românească, implicit de 
frica faţă de terminologia politică, eco- 
nomică, financiară etc. românească. 
Adică se interzice, indirect, promo-— 
varea limbii române la nivelul 
circulației oficiale. lar în prezent, cu 
adîncirea orientării în sfera de 
elaborare a actelor legislative spre 
modelele în tomuri, elaborate sau în 
curs de elaborare în cadrul Adunării 
Interparlamentare a Comunităţii 
de State Independente, cu sediul şi 
reuniunile la Sankt Petersburg, 
şansa eliminării aşa-zisei limbi 
moldoveneşti în favoarea adevăratei 
limbi române în legislaţie devine şi mai 
puţin posibilă. | 

Oricît ar fi de paradoxal, dar pînă 
la proclamarea limbii noastre ca 
limbă de stat, cînd legile se făceau 
ruseşte, ele erau mai bine traduse 
decit sînt acum concepute. Atunci le 
traducea, după modele româneşti, un 
cunoscut lingvist şi scriitor — Valentin 
Mîndicanu —, acum le redactează 
oricine. 

Este de prisos să spunem şi că în 
sfera economică şi în cea financiară 


îşi are la noi locul, ca la ea acasă, 
limba rusă ori o limbă care numai 
română nu e. Instituţiile de stat au, în 
cei mai bun caz, o faţadă românească, 
pentru că în interior totul se macină în 
limba rusă. În învăţămînt se poate face 
ceva într-un număr infim de şcoli, 
deoarece cadrele, deşi ca spirit şi 
conştiinţă au evoluat, au rămas, în 
marea lor majoritate, cu aceeaşi 
pregătire, Puterea nefiind interesată în 
perfecţionarea lor, cu atît mai puţin în 
România. 

intre paranteze fie spus, chiar şi 
denumirea de C.S.|. — Comunitatea 
Statelor Independente — este greşită. 
Pentru că nu fac parte din această 
comunitate toate statele independente 
(care nici nu sînt ca atare), ci doar 
unele, o parte, cele apărute în spaţiul 
post-sovietic, deci, corect e Comuni-— 
tatea de State Independente, — 
formulă pe care o promovăm în 
publicaţia “Mesageru!”, iar anterior am 
promovat-o la Agenţia naţională 
“Moldova-pres”. Din păcate, şi în 
trecut, dar trebuie să spunem că şi în 
prezent, doritorii de a-şi însuşi limba 
română corectă o puteau şi o pot face 
în primul rînd printr-o muncă asiduă 
de autodidact: condiţiile de pregătire 
a specialiştilor — la facultățile de litere, 
de ziarisiică — nu ofereau atunci, nu 
oferă nici acum posibilitatea 
cunoaşterii veritabile a limbii române. 
Nu trebuie să fie de aceea nimic 
uimitor în afirmaţia provenind din 
trista-ne experienţă — că cei care au 
avut ambiția salutară de a învăţa limba 
română au făcut-o mai că aşa cum 
îţi însuşeşti o limbă străină — cu 
modele din presa română (pe atunci 
mai puţină la Chişinău), cu urechile la 
posturile de radio, evident, cu lecturi. 
Astăzi condiţiile nu sînt atît de 
nefavorabile. Astăzi avem altceva — 
numeroşi vorbitori, mai ales din cei ce 
prestează un exerciţiu public — au o 
anumită suficienţă şi nu depun eforturi 
pentru promovarea unei limbi 
adevărate. Este o suficienţă foarte 
dăunătoare, ce generează o stagnare 
sau o viteză trenată pe făgaşui 
recuperării limbii române. 

Despre situaţia în privinţa stării 
limbii române la noi pot fi spuse foarte 
multe lucruri, dar există aici un aspect 

delicat. În timp ce în România — unde 
locuitorii îşi vorbesc nativ limba — 
polemicile se desfăşoară la cu totul 
alte niveluri, ceea ce se vede şi din 
emisiunile de cultivare a limbii la TVR 
—, referirile la formele de limbă 
incorecte utilizate de cei din sferele 
politică, ştiinţă, cultură, învăţămînt, 
presă scrisă provoacă reacţii 
furtunoase la.noi. În emisiunile de 
cultivare a limbii transmise la radio se 
spune adeseori că “am citit într-o 
publicaţie ceva”, avîndu-se în vedere 
forme de limbă greşite. De ce nu e 
numită exact publicaţia? Ori cel care 
se ocupă de cultivarea limbii nu e sigur 
de ce spune, adică nu stăpîneşte 
meseria în care se pronunţă, ori nu 
vrea să atingă pe cineva, dar nu e 
normală nici situaţia cînd te poţi referi 
la masa de vorbitori, dar nu şi la cei 
care tocmai se ocupă de cultivarea 
limbii şi confundă legislaţia cu 
legisiatura. Sau la cei cărora, avind 
grade ştiinţifice, predînd atîtor generaţii 
de studenţi, nu le-a reuşit un lucru 
“elementar”: să vorbească fără greşeli, 
tot elementare, şi să nu spună, 
conferenţiari şi profesori fiind în 
domeniul filologiei, “număr” la camera 
de la hotel sau altceva în genul 
acesta. Pentru a te ocupa de 
cultivarea limbii trebuie să fii sigur că 
eşti aproape impecabil, că ai şi alte 
experienţe, nu numai de formare 
proprie şi de instruire a altora într-un 
mediu neromânesc. În caz conirar, se 
întîmplă că unii "specialişti", care merg 
la simpozioane comune cu lingviştii 
din România, unde prezintăj comuni 
cări în domeniul cultivării limbii, îi 
“uimesc” pe cei de acolo cu “obiecțiile” 
lor, care nu au nici în clin, nici în 
miînecă, deci, cu procesul de cultivare 
a limbii. Adică aduc probe care nu sînt 
probe, dar pe care ei le folosesc pentru 
că nu cunosc elementar limba, văzînd 
calchieri după limba rusă acolo unde 
nu sînt, dar nedepistîndu-le pe cele 
adevărate, tocmai pentru că le 
folosesc ei înşişi şi pentru că nu au 
practicat traducerea, redactarea, alte 
lecturi decît cele pur ştiinţifice. Au 
declarat acest lucru colegii români, 
şocaţi de ignoranţa văzută, dar care 
rămîn modeşti, înţelegători şi 
răbdători. Deşi, la drept vorbind, unii, 


cum e şi telepublicistul-traducător- 
filolog de mare popularitate George 
Pruteanu de la ProTV, a rămas îngrozit 
văzînd cu ce limbă română dorim a 
veni noi în România. Pe de altă parte, 
constatăm uneori că şi românii- 
români, fraţii noştri, dau dovadă de 
neglijenţă în redactarea reportajelor 
parvenite din R.Moldova, ba chiar se 
molipsesc uşor de forme alterate, noi 
rămînînd uneori, de frica oricăror 
calchieri, mai catolici ca papa de la 
Roma. 

Astfel, cu tot regretul, încă nu 
avem în R.Moldova limba română 
pentru care pledăm atît de mult. Este, 
practic, imposibil să-l convingi pe 
cineva că mai are ceva de învăţat. 
Fapt fără de care nimeni dintre noi nu 
va avansa. Adevărul e, după cum 
cred, că oricine cu o atitudine serioasă 
faţă de însuşirea limbii şi ducînd 
mesajul, cuvîntul său mai departe, are 
o răspundere decisivă pentru 
cultivarea populaţiei. lar cu cît 
avansezi, cu atît mai mult te convingi 
că sînt încă atîtea de învăţat! Cele 
afirmate nu trebuie înţelese ca 
provenind de la cineva infailibil — 
primează conştientizarea că numai 
ambiția sănătoasă de a avansa 
sistematic ne poate scoate din 
realitatea lingvistică alterată. Cu cît 
mai mulţi vom înţelege că avem mereu 
de învăţat, cu atît mai repede vom 
progresa. Precum spunea şi dl Mîn- 
dîcanu, nu e o ruşine să nu ştii, eo 
ruşine să nu vrei să ştii. Cu alte 
cuvinte, dacă spui că ştii totul, eşti 
pierdut. Să nu ne pierdem, deci, 
să mergem împreună cu fraţii de 
peste Prut spre o reîntregire spiri- 
tuală, în primul rînd prin limbă, să ne 
organizăm şi politic, pentru a 
schimba societatea aici, unde 
Dumnezeu ne-a hărăzit să ne 
ducem crucea. 


Sranea de veghe 


15 


Vasile MELNIC 
Chişinău 


CHIRIAŞI ÎN PROPRIA 
TARĂ 


Ne aflăm într-o perioadă de mari 
frămîntări sociale, cînd drumul 
deschis în 1989, o dată cu revenirea 
la grafia latină şi recunoaşterea limbii 
române ca limbă de stat e mai 
anevoios ca niciodată. În timp ce se 
dezbate la nesfîrşit problema 
denumirii limbii noastre, limba rusă îşi 
extinde aria de funcţionare în 
societate. 

Rusofonii în marea lor majoritate 
nu vor să ne cunoască limba. Un 
exemplu elocvent îl constituie situaţia 
lingvistică din oraşul Bălţi, unde la 
întreprinderi, în celulele administra- 
tive, în departamentele de stat, 
inclusiv la poliţia orăşenească, se 
scrie şi se vorbeşte numai rusește. 
Aceeaşi situaţie domină şi într-o serie 
de ministere, departamente şi 
întreprinderi din Chişinău, Briceni, 
Vulcăneşti, Soroca, Cahul, Ungheni 
etc. E dureros faptul că actualul 
Guvern nu ia măsuri concrete în 
vederea respectării de către 
instituţiile statale a legilor cu privire 
la limba oficială. A fost oare cineva 
pedepsit pentru nerespectarea acestor 
legi? Nu. A devenit o problemă la nivel 
de stat românofobia. Se neglijează 
adevărul ştiinţific şi istoric. În numele 
poporului se caută a se justifica 
falsitatea şi neadevărul. În chioşcurile 
din republică nu există ziare şi reviste 
româneşti. Cele ruseşti se găsesc 
peste tot. E foarte probabil că acest 
iucru se face intenţionat, în cunoştinţă 
de cauză, pentru a lega ochii 
chinuiţilor oameni, pentru a camufia 
situaţia economică extrem de grea din 
republică: salariile şi pensiile, deşi 
mizere, nu se plătesc la timp, preţurile 


au crescut enorm, poporul e înşelat 
şi furat de banii depuşi la C.E.C., 
potenţialul -intelectual este des— 
considerat, e atestată o armată 
întreagă de şomeri, pămînturile nu se 
dau ţăranilor, populaţia nu este 
asigurată cu medicamente şi cele 
necesare pentru tratament etc., etc. 
in schimb demnitarii dispun de 
conacuri, maşini şi salarii mari ce li 
se dau la timp. 

Această politică este susţinută 
de purtarea fără jenă a şovinilor 
rusofoni faţă de băştinaşii majoritari 
din republică. Interesele obraznice 
ale rusofonilor îşi găsesc sprijin în 
programele partidelor de 
guvernămînt. 

Desigur, această stare de lucruri 
n-a rămas fără răspuns. Revoltele 
studenţilor, elevilor, profesorilor, ale 
miilor de oameni de bună-credinţă, 
opiniile publicate în presă — Literatura 
şi arta”, “Ţara”, “Glasul Națiunii”, 
“Făclia”, “Limba Română”, 
“Luceafărul”, “Mesagerul” etc. — nu 
sînt auzite şi nici ascultate, ci — din 
contra — suspectate şi chiar 
persecutate. Principiul dictatorial 
“Cine nu e cu noi este împotriva 
noastră” triumfă în toate sferele de 
activitate. Poate e şi firesc, dar unde 
e acum acea “democraţie adevărată” 
din platforma electorală a guver-— 
nanţilor? Conştiinţa moldoveanului e 
mereu constrînsă şi nu se ştie dacă 
acest popor muncitor va fi stăpîn în 
casa lui ori va fi şi în continuare 
chiriaş în propria ţară. 

idealurile noastre de a avea 
drepturile unui popor majoritar sînt 
lezate de etniile rusofone şi, de fapt, 
moldoveanul e pus la stîlpul infamiei. 
A fost amînată atestarea privind 
cunoaşterea limbii de stat. Alolingvii 
nu mai respectă legislaţia lingvistică 
în vigoare. La instituţii şi întreprinderi 
nu se mai studiază limba română, 
conducătorii de toate rangurile nu mai 
poartă răspundere pentru această 
activitate, ei nici nu sînt macăr 
întrebaţi ce se face în această 
direcţie. În capitală auzi vorbindu-se 
aproape numai rusește. La telefon ţi 

se răspunde de cele mai multe ori tot 
în rusă. Alfabetul latin, consfințit în 
Constituţie, este neglijat. Se scrie, ca 
şi pînă la 1989, cu alfabetul rusesc. 
Se zice că nici primul-ministru nu 
scrie (nici nu citeşte) cu litere latine. 
Vai de capul nostru, vorba lui N. 
Dabija. 

În şcoli a fost redus numărul 
orelor de română, a sporit numărul de 
ore pentru emisiunile ruseşti la 
Radioieleviziune. Dacă luăm în 
considerare emisiunile în ucraineană, 
găgăuză, bulgară, idiş etc., bietul şi 
oropsitul moldovean de la ţară nu prea 
are parte de emisiuni suficiente în 
limba lui maternă. La el acasă e nevoit 
să asculte mai mult graiuri străine. 

in toate ţările civilizate 
angajarea unei persoane începe de la 
faptul dacă aceasta cunoaşte limba 
statului respectiv. Nu ştii engleza, 
germana, franceza, maghiara etc., 
nimeni nu te ia la nici o muncă. Cei 
circa 1 milion de turci din Germania 
cunosc limba ţării. Miile de emigranţi 
ruşi din Franţa, Anglia, SUA, Germania 
şi din alte state nu solicită cetăţenie 
dublă şi nici nu insistă ca rusa să fie 
decretată aici limbă de stat. Ei şi-au 
însuşit limba majorităţii în mijlocul 
căreia locuiesc. 

Nici un şef mare sau mic din 
Rusia nu va permite nimănui: armean, 
georgian, român, tadjic etc., să se 
încadreze în vreo slujbă (ca şofer, 
muncitor, medic, inginer, şef de 
laborator, de catedră) fără cunoaşte— 
rea limbii ruse. Şi e firesc, e corect. 

De ce ia noi, în Republica 
Moldova, stat suveran şi independent, 
nu este respectată limba oficială, nu 
este însuşită de persoane din înseşi 
structurile statale — guvern, 
ministere, departamente, instituţii, 
organizaţii etc? Obţinerea suverani- 
tăţii şi independenţei statului îi obligă 
pe conlocuitorii ţării la multe, inclusiv 
la cunoaşterea limbii oficiale. Situaţia 
însă la ora actuală nu s-a schimbat 
cu nimic. Continuă procesul de 
rusificare, şi deci de deznaționalizare, 
de ignorare a legilor lingvistice în 
vigoare. 


În acest sens şi ediţia rusească 
a telejurnalului “Mesager” constituie o 
sursă de informaţie care contravine 
Constituţiei şi Legii cu privire la limba 
de stat. Se vorbeşte rusește, dar o 
subtitrare în limba română lipseşte. 
Cu grafie latină stă scris într-un colţ 
doar atît — “Mesager”. Or, în 
Constituţia Republicii este fixat numai 
alfabetul latin. Numele de persoane 
sînt date în ruseşte şi adaptate uneori 
regulilor limbii ruse (“Ivan Ivanovici”), 
ignorîndu-se legislaţia în vigoare. 
Există cazuri cînd poţi auzi “pronunţii” 
de felul: Kişiniov, Belţi, Novîie Anenî, 
Vulkaneşti, Briceani, Benderi şi chiar 
“Moldavia” etc. Acest lucru se face 
conştient, pentru a sublinia faptul că 
limba rusă şi în continuare ocupă o 
poziţie dominantă. - 

În această ordine de idei apare 
o problemă principială, pe care o 
abordează Vlad Pohilă (v. “Ţara”, 
23.1.'96): Avem noi oare, moldovenii 
de aici, conştiinţă natională ori 
suntem gata să sărutăm, pentru 
totdeauna mîna “fratelui mai mare”, 
frate “bolnav de şovinism”, care caută 
în fel şi chip să dicteze, să conducă, 
să ne înveţe cum să trăim în casa 
noastră... Oare să fim cu ochii închişi, 
cu ochii legaţi şi să nu observăm, să 
nu înţelegem ce scopuri urmăreşte 
acest “frate”: vrea cetăţenie dublă 
pentru a dispune de bunurile a două 
tări — Republica Moldova şi Rusia, 
adică, vorba moldoveanului, doreşte 
să sugă de la două vaci. Facultăţile 
de limbă şi literatură rusă de la 
universităţile din mica noastră repub- 
lică nu-i sînt suficiente; mai vrea şi o 
Universitate Slavă. Pentru ce? Unde 
să funcţioneze oamenii după 
absolvirea acestei Universităţi? E clar 
ca bună ziua că altul este scopul — 
propagarea limbii ruse, rusificarea în 
continuare a autohtonilor. 

Unde în altă ţară decît în 
Republica Moldova există atîtea 
societăţi de cultură: rusă, ucraineană 
etc. A emis vreuna din ele barem un 
apel de susţinere a suveranităţii şi 
integrităţii teritoriale a Moldovei; a 
ripostat oare la apariţia în Tiraspol a 

deputaţilor din Duma de Stat şi la 
amestecul lor conştient în problemele 
Moldovei; au intervenit aceste foruri 
de cultură pentru a normaliza situaţia 
şcolilor moldoveneşti din Transnistria 
în vederea utilizării alfabetului latin şi 
a pregătirii elevilor pe baza manualelor 
din Moldova etc., etc? Nu! Ele tac. 
Le convine tăcerea. 

Toate acestea ne permit să 
concluzionăm că procesul de 
deznaționalizare continuă, că limba 
română mai este cenuşăreasă în 
spaţiul nostru. lată de ce astăzi, ca 
niciodată, din partea Guvernului se 
cere o politică bazată pe drepturile 
seculare ale băştinaşilor, o politică 
întemeiată pe dreptul lor la libertate, 
de a fi stăpini la ei acasă, de a-şi 
păstra demnitatea şi fiinţa naţională, 
limba şi istoria neamului, de a fi 
gospodari pe pămîntul strămoșesc. 
Orgoliile, înfumurările, ambițiile 
politice ale unor lideri de pariide nu 
pot fi admise în continuare. Credem 
că luarea de măsuri concrete din 
partea statului contra tendinţelor de 
deznaționalizare şi rusificare, de 
neglijare a legilor lingvistice în vigoare 
este o datorie civică, patriotică şi 
istorică. În această ordine de idei 
schimbarea Art. 13 şi 118 din 
Constituţia Republicii, recunoaşterea 
adevărului ştiinţific şi istoric drepi 
unicul adevăr constituie o obligaţie de 
prim ordin a Parlamentului faţă de “a; 
săi”, faţă de înaintaşii neamului 
nostru, faţă de înţelepciunea poporuii:! 
din stînga Prutului. 

Numai pe această cale ar putea 
fi stabilite liniştea şi relaţiiie omenești 
dintre cetăţenii Republicii. Astfel ar fi 
temperată setea de sînge a unor 
demnitari şi lideri şovini, dispreţui lor 
faţă de românii basarabeni. Alolir.gvii 
ar trebui să înţeleagă că limba nu 
constituie pur şi simplu un simbol al 
unui popor, ci este expresia 
naţionalităţii, este inima, sufletul, 
coloana vertebrală, este viaţa şi fiinţa 
sa. 

Să nu uităm - sîngele apă nu se 
face. Avem dreptul la un viitor fără 
falsitate şi minciună. 


“Fie în veci păstrată cu sfinţenie 
această scumpă Carte de boierie 
(limba română — V. M.) a unui neam 
călit de focul atîtor încercări de 
pierzanie” (|. L. Caragiale). 


P. S. În ziua de 9 februarie 1996 
Parlamentul Republicii a respins 
iniţiativa legislativă a dlui Preşedinte 
Mircea Snegur privind modificarea Ari. 
13 şi 118 din Constituţia Republicii 
Moldova. Aflarea la putere a partidelor 
agrarienilor şi socialiştilor interfrontişti 
devine tot mai dezonorantă pentru 
autohtoni, pentru electorat, care 
încearcă acum să vadă mai limpede 
pe cine a ales în Parlament. Aşa cum 
observă revista “Făclia” (17.11.1996), 
prin verdictul ignoranței semnat de 
guvernanţi “se coace un abces social 
mare”. Şi ne întrebăm: ce drept au 
interfrontiştii, rusofonii parlamentari, 
în marea lor majoritate necunoscîndu- 
ne graiul, să ne înveţe ce limbă vorbim 
şi care este denumirea ei corectă? 
Obrăznicie mai mare nici că există! 

Aşa-numitul război glotonimic, 
“separatism lingvistic”, precum zice 
Preşedintele Mircea Snegur, nu este 
altceva decît declararea unui război 
intelectualităţii, în general, şi 
savanților care şi-au reafirmat poziţia 
la adunarea generală a Academiei de 
Ştiinţe a Republicii Moldova din 28 
februarie a.c., în special. 

deputaţilor din Duma de Stat şi la 
amestecul lor conştient în problemele 
Moldovei; au intervenit aceste foruri 
de cultură pentru a normaliza situaţia 
şcolilor moldoveneşti din Transnistria 
în vederea utilizării alfabetului latin şi 
a pregătirii elevilor pe baza manualelor 
din Moldova etc., etc? Nu! Ele tac. 
Le convine tăcerea. 

Toate acestea ne permit să 
concluzionăm că procesul de 
deznaționalizare continuă, că limba 
română mai este cenuşăreasă în 
spaţiul nostru. lată de ce astăzi, ca 
niciodată, din partea Guvernului se 
cere o politică bazată pe drepturile 
seculare ale băştinaşilor, o politică 
întemeiată pe dreptul lor la libertate, 
de a fi stăpini la ei acasă, de a-şi 
păstra demnitatea şi fiinţa naţională, 
limba şi istoria neamului, de a fi 
gospodari pe pămîntul strămoşesc. 
Orgoliile, înfumurările, ambițiile 
politice ale unor lideri de partide nu 
pot fi admise în continuare. Credem 
că luarea de măsuri concrete. din 
partea statului contra tendinţelor de 
deznaționalizare şi rusificare, de 
neglijare a legilor lingvistice în vigoare 
este o datorie civică, patriotică şi 
istorică. În această ordine de idei 
schimbarea Art. 13 şi 118 din 
Constituţia Republicii, recunoaşterea 
adevărului ştiinţific şi istoric drepi 
unicul adevăr constituie o obligaţie de 
prim ordin a Parlamentului faţă de “a; 
săi”, faţă de înaintaşii neamului 
nostru, faţă de înţelepciunea poporuii:! 
din stînga Prutului. 

Numai pe această cale ar putea 
fi stabilite liniştea şi relaţiiie omeneşti 
dintre cetăţenii Republicii. Astfel ar fi 
temperată setea de sînge a unor 
demnitari şi lideri şovini, disprețul lor 
fată de românii basarabeni. Alolirgvii 
ar trebui să înţeleagă că limba nu 
constituie pur şi simplu un simbol al 
unui popor, ci este expresia 
naţionalităţii, este inima, sufletul, 
coloana vertebrală, este viaţa şi fiinţa 
sa. 

Să nu uităm - sîngele apă nu se 
face. Avem dreptul la un viitor fără 
falsitate şi minciună. 


“Fie în veci păstrată cu sfinţenie 
această scumpă Carte de boierie 
(limba română — V. M.) a unui neam 
călit de focul atîtor încercări de 
pierzanie” (|. L. Caragiale). 


P. S. În ziua de 9 februarie 1996 
Parlamentul Republicii a respins 
iniţiativa legislativă a dlui Preşedinte 
Mircea Snegur privind modificarea Art. 
13 şi 118 din Constituţia Republicii 
Moldova. Aflarea la putere a partidelor 
agrarienilor şi socialiștilor interfrontişti 
devine tot mai dezonorantă pentru 
autohtoni, pentru electorat, care 
încearcă acum să vadă mai limpede 
pe cine a ales în Parlament. Aşa cum 
observă revista “Făclia” (17.11.1996), 
prin verdictul ignoranței semnat de 
guvernanti “se coace un abces social 
mare”. Şi ne întrebăm: ce drept au 
interfrontiştii, rusofonii parlamentari, 
în marea lor majoritate necunoscîndu- 
ne graiul, să ne înveţe ce limbă vorbim 
şi care este denumirea ei corectă? 
Obrăznicie mai mare nici că există! 

Aşa-numitul război glotonimic, 
“separatism lingvistic”, precum zice 
Preşedintele Mircea Snegur, nu este 
altceva decît declararea unui război 
intelectualităţii, în general, şi 
savanților care şi-au reafirmat poziţia 
la adunarea generală a Academiei de 
Ştiinţe a Republicii Moldova din 28 
februarie a.c., în special. 

Limba Română 


Vitalie CIOBANU 
Chişinău 


INTELECTUALUL 
ŞI CETATEA 


Care să fie astăzi motivaţia 
implicării omului de cultură în poli- 
tic?... Se vor găsi, probabil, destui 
indivizi sangvinici, enervaţi de aceste 
îndoieli şi interogaţii “gratuite”, etalate 
într-un moment, nu-i aşa, deloc 
potrivit oglindirilor narcisiace, 
impunînd, dimpotrivă, urgenţa acţiunii, 
angajamentul concret, fervoarea 
necenzurată şi, mai ales, eficienţa şi 
rezultatul neîntîrziat. Vacarmul stîrnit 
de glasurile lor răzbate pînă în locaşul 
celei mai intime singurătăţi: “E mult 
mai util să întreprindem ceva palpabil, 
să ne înregimentăm într-o mişcare, 
într-un curent de opinie, să intrăm în 
staff-ul încă “fierbinte” al vreunui partid 
proaspăt înjghebat, căci, iată, 
competiţia electorală s-a încins, listele 
de candidaţi au şi fost întocmite, s-ar 
putea să nu mai încapi, e înghesuială 
mare, şi-apoi fiecare cu dreptul său 
natural de a se considera mai 
“chemat” decît celălalt, cum să califici 
ca orgoliu absurd evidenţa clară 
(tautologia şi alte perle de limbaj, sînt 
indispensabile) a superiorității 
indiscutabile pe care o detii în faţa 
concurentului “de linie”, cum să cedezi 
(din prostie doar!) în favoarea altui 
“coleg”, dacă ştii sigur că tu ești mai 
bun? Nu ar avea de pierdut cauza 
întreagă? În loc de mijloace, propui 
să “reflectăm”, să ne problematizăm 
existenţa şi aşa prea repede 
curgătoare, ratînd startul, pierzind 
cadenţa, rămînînd pe margine, acolo 
unde numai frustrarea şi regretele te 
aşteaptă?!” 

De bună seamă, vom adăuga 
noi, frustrarea şi regretele unui lov 
meschin, derizoriu în suferinţa lui, 
marcat de o infirmitate fundamentală. 
Naiva, inactuala, (era să zic 
atemporala!) ezitare biîlbîită la 


începutul rîndurilor de faţă provoacă, 
inevitabil, un torent de întrebări 
obositoare, zgomotos exprimate, care 
nu se vor “lămurite”, nu au răbdarea 
necesară ascultării unui răspuns. Sînt 
mai curînd interjecţii şi detonări 
emfatice, mîndre de croiala lor 
“imparabilă”, mînuite în generai de 
oameni obişnuiţi să opereze cu 
certitudini boante, ambalindu-şi 
egoismul şi setea de parvenire în 
“nobila” preocupare pentru soarta 
poporului. Şi pentru ca tabloul să fie 
complet, printre ultimii vom detecta 
şi inşi “loiali”, crezînd sincer în mitul 
pe care şi l-au construit, incapabili să- 
şi perceapă propria ipocrizie. 

Totuşi să revenim la întrebarea 
noastră. Acum patru-cinci ani (îţi vine 
greu să accepti că intervalul de timp 
ce ne desparte a sporit mereu, situînd 
de-a dreptul în incredibil evenimentele 
imprimate pe retina memoriei imediate 
şi pe numeroase benzi video) n-am 
fost obsedaţi să ne-o punem. Atunci 
nu aveam nevoie de “argumente” şi 
“justificări”. Exista o disponibilitate 
remarcabilă pentru faptă, iar elanul 
maselor (suscitat de intelectuali — a 
nu se uita!), irupţia voinţei de libertate 
a demonstrat că-şi împlinise gestaţia 
în lungile decenii de oprimare 
sovietică, manifestîndu-se de îndată 
ce împrejurările au permis. Pentru 
generaţiile născute după război totul 
se întîmplă pentru prima oară, 
dezideratele anunţate aveau gustul 
noutăţii şi savoarea fructului oprit. 
Astăzi, la capătul atîtor tragedii, 
decepiii şi umilinţe din ultimii ani, 
minoritatea “luminată” a Basarabiei 
trebuie să-şi afle o nouă rațiune care 
să-i fundamenteze “imixtiunea” în 
treburile cetăţii, o motivaţie serioasă, 
elaborată cu maximă atenţie şi 
luciditate, dar însuşi efortul elaborării 
ei este istovitor. Intelectualul nostru 
este mult mai singur în 1996 decit, 
de pildă, în 1988. El are de înfruntat 
nu numai autoritarismul puterii 
mafioto-poliţieneşti instalate în statul 
său “suveran. şi democratic”, profund 
ostilă omului liber, gînditorului hotărît 
prin forţa lucrurilor să-i denunțe 
legitimitatea, ci şi apatia din ce în ce 
mai . accentuată a populaţiei 
autohtone, cu organul revoltei atrofiat, 


(Voutexte 

resemnată în mizeria materială şi 
spirituală la care a condamnat-o 
separatismul antiromânesc al 
oficialităților de la Chişinău, o populaţie 
dispusă în prezent să se vîndă oricui, 
pentru o bucată de pîine şi o butelie 
de gaz. Mijloacele de persuasiune din 
perioada gorbaciovistă s-au erodat. 
Rezonanta lor a fost compromisă 
printr-un: uzaj public excesiv şi 
reductionist (vezi eliminarea treptată 
a simbolurilor unirii în beneficiul 
valorilor “moldoveneşti”), precum şi, 
în principal, prin blocarea reformelor 
economice care să evidentieze în 
planul ridicării calităţii vieţii avantajele 
ruperii de imperiu. Perdantă în 
ansamblul ei (cu excepţia cîtorva 
comilitoni chivernisiţi cu funcţii de 
răspundere, aidoma unor robinsoni 
norocoşi, cocoțaţi pe stînci în urma 
refluxului) alături de majoritatea 
cetăţenilor, intelectualitatea poartă pe 
umeri o dublă povară: amărăciunea 
pierderii propriilor iluzii, însoţită de 
revelarea erorilor comise, şi stigmatul 
de tap ispăşitor în ochii plebei intoxi- 
cate cu minciuni, pentru că nu 
şubrezirea “independenţei” deranjează 
în mod real autorităţile noastre: ele au 
vizat mereu doar sporirea profiturilor 
personale şi păstrarea puterii cu orice 
preţ, deci cine să răspundă dacă nu 
intelectualii? — aşa se explică 
prăbuşirea generală înregistrată din 27 
august 1991 încoace. 

in condiţiile create, e uşor să 
exasperezi, să-ţi iei lumea în cap, ori 
să alegi soluţia struţului. Sigur, mai 
rămîne şi varianta “pocăinţei” la curtea 
stăpînului, dar aici mă tem că ţi-ai 
terfeli numele fără folos: locurile la 
ospăț au şi fost ocupate de vechile 
cozi de topor care nu şi-au irosit timpul 
cu probleme “de conştiinţă”; tovarăşii 
se menţin activi în continuare, între 
altele, umblînd să distrugă Uniunea 
Scriitorilor cu liste de alternativă şi 
portdrapele anacronice gen |. Druţă. 

Un singur reper ne îndeamnă să 
nu renunţăm, să avem curajul 
atitudinii juste, tot el asigură şi firul 


continuității cauzei naționale.. Este. 
flacăra demnităţii ce. pîlpiie în cuşea: 
Românilor întemnițați la Tiraspol, este” 


martirajul lui llie Ilaşcu, omul care a 
servit deodată întregii naţiuni române 


un nesperat, extraordinar exemplu de 
dăruire şi patriotism, echivalent cu 
acel strigăt sacrificial, cutremurător în 
sugestivitatea lui, al tinerilor adunaţi 
în Piaţa Palatului, sfidînd glioanţele 
ceauşiste, în noaptea de 21—22 
decembrie '89: “Nu plecăm acasă, 
morții nu ne lasă!”. Astăzi, Ilaşcu nu 
ne lasă să ne ticăloşim, să admitem 
indiferența criminală ce veştejeşte 
totul în jurul ei. Cred că felul 
(diferențiat) în care percepem mesajul 
acestui “grup”, cu adevărat justiţiar, 
constituie hîrtia de turnesol, 
indicatorul definitoriu al gradului de 
înţelegere şi participare la drama 
neamului nostru. De aceea opţiunea 
implicării în politic, pentru intelectualul 
autentic, nu poate fi decît una 
dureroasă şi foarte responsabilă. 
intrucit este o fiinţă cugetătoare, sub 
presiunea necesităţii, el are să-şi 
conştientizeze, pe lîngă temeinicia 
noului său demers, eventualele 
pericole la care se expune. Într-un 
memorabil interviu televizat, Andrei 
Pleşu menţiona, în legătură cu 
chestiunea respectivă, că 
intelectualul deţine mai mult principii 
decit soluţii, el oferă mai mult retorică 
decît pragmatism. |Intîrziind în sfera 
politicului, omul de cultură riscă să-şi 
estompeze contururile personalităţii, 
să devină altceva; e nevoie de nişte 
jaloane interioare foarte puiernice 
pentru a rezista. 

Ţinînd cont de aceste aspecte, 
zicem noi, intervenţia sa are şanse 
să înnobileze, să readucă moralitatea 
într-un domeniu “maculant”, caracte— 
rizat în special prin duplicitate şi jocuri 
de interese. A abandona politicul — 
zonă prin excelenţă ideologică — în 
mîinile comuniştilor şi ale preşedinţilor 
de colhoz, refractari, cum bine ştim, 
la orice formă de idealism, ar însemna 
să girăm (prin abstragere) o catastrofă 
pe termen lung. Emil Cioran amintea 
undeva: “Uitaţi-vă la campania elec- 
torală din Franţa, de pildă: dacă n-ar 
fi vorba şi de o componentă utopică, 
ar. fi o ceartă între băcani”. Dar în 
Basarabia!... Complexitatea activităţii 
intelectualului, introspecţia (adică 
ricoşeul privirii aruncate în exterior) şi 
recursul la etic, sigur, ne 
“dezavantajează” faţă de adversarii 

noştri “de stînga”. Aceştia nu se 
încurcă în asemenea “subtilităţi” şi, 
în consecinţă, sînt mult mai eficienţi, 
mai operativi, ne vor replica oponenții. 
Mă întreb însă după care “eficienţă” 
tînjim, unde vrem să ajungem?... 
Reflectînd, te mai poţi considera egal 
cu tine însuţi şi păstra neştirbit 
statutul cîştigat prin vocaţie. Dincolo 
de liînita firească pîndeşte trădarea 
(“trădarea cărturarilor”, incriminată de 
Julien Benda în celebrul său op, cu 
acest titlu, apărut în 1927), mai gravă 
decit delictul comun sau diversiunea 
oricum previzibilă a agrarienilor; şi ea 
va fi judecată ca atare, procurorii nu 
vor lipsi. Vom ieşi deopotrivă din 
detaşarea vinovată a celui ce evită 
să se “păteze”, dar şi vom ocoli 
derapajul dezonorant, atunci cînd vom 
învăţa să ne măsurăm lucrarea după 
un minim cod de conduită intelectuală, 
în care logica faptei şi coerenţa 
atitudinii să fie respectate. (A rămîne 
consecvent în greşeală este încă de 


| 

Gheorghe OPREA. Mieii pascali. 


preferat trepidaţiei angoasate între 
diverse opinii, cu singura grijă de a 
nu te afla în pierdere.) 

În rest, obiectivele sînt clare. 
Lupta pentru putere a fost mereu 
privită, în partea ei “acceptabilă”, cel 
puţin cu suspiciune. Asta pînă să i se 
fi precizat scopul, finalitatea pentru 
care cucerirea pîrghiilor de decizie în 
stat devine vitală. În cazul nostru 
procesul ar trebui să înceapă prin 
desculpabilizarea necesară a 
intelectualităţii, o dată cu absolvirea 
poporului de păcatul de a o fi acuzat 
pe nedrept; prin demistificarea 
adevărului asupra dezastrului din re- 
publică şi a scenariilor ticluite spre a 
ne împinge în abisul răsăritean. După 
cîte i s-au imputat şi i s-au pus în 
seamă, eforutul de prospectare şi de 
analiză al cărturarului basarabean ar 
veni să confirme datoria sa reală faţă 


-de societate. În timp ce potentaţii 


neocomunişti ar suporta consecinţele 
de rigoare. 


Clasicii 4i nai 

Nicolae MĂTCAŞ 
Chişinău 


SADOVEANU DESPRE 
RUSIFICAREA 
BASARABIEI 

DE PINA LA 1918 


Cine a rostit vreodată cuvîntul 


“Basarabia”, cine a văzut vreodată 


pămîntul, oamenii, flora şi fauna 
Basarabiei, cine a savurat vreodată 
farmecul pronunţiei basarabene, cine 
a respirat vreodată aerul îmbătător al 
acestui dumnezeiesc de fermecător 
şi angelic de liniştitor colţ de ţară 
românească, acela îi va purta în suflet 
vraja şi dorul nestins pentru toată 
viaţa. “Basarabia noastră”, “meleaguri 
basarabene”, “privelişti basarabene”, 
“drumuri basarabene” etc. etc. nu sunt 
nişte îmbinări de cuvinte ordinare, ele 
exprimă o nostalgie sfişietoare, un dor 
nestăvilit, o dragoste neţărmurită faţă 
de acest mirific picior de plai. Mihai 
Eminescu, Gaia Galaction, Nicolae 
lorga, Mihail Sadoveanu, Gib |. 
Mihăescu, Constantin Stere, 
Alexandru Robot sunt doar cîteva 
nume dintre multele care şi-au 
exprimat tulburător de explicit această 
mare dragoste şi acest mistuitor dor 
de mult pătimitul pămînt şi de mult 
pătimitul român al Basarabiei. 
Afiîndu-se la doi paşi de acest 
ţinut mirabil, împătimitul de călătorii 
Sadoveanu n-a putut să nu-i bată 
drumurile hopuroase şi uscate în 
miez de vară, să nu-i viziteze 
cetăţile şi mănăstirile cu 'tăceri de 
istorie, să nu se cutremure la auzul 
unor vocabule şi accente străine 
care se strecuraseră pe neprins de 
veste de-a lungul atîtor ani de 
înstrăinare de matcă în vorbirea încă 
molcomă şi curgătoare ca apa 
Prutului (adică românească) a 
moldovenilor săi de la est de rîul 
despărțirii, uitaţi şi de mamă şi de 
Dumnezeu. Deşi, formal, n-a pus di- 


rect umărul la înfăptuirea Unirii în 
1918, marele romancier “se gîndea 
cu oarecare duioşie ia Basarabia”!, 
şi n-a fost cu totul străin de 
evenimente. Se ştie că la insistența 
lui Sadoveanu Onisifor Ghibu, care 
intenţiona să plece împreună cu 
Octavian Goga la Paris, a revenit în 
Basarabia ca să-şi continue opera 
de făurire a idealului naţionali; la 
solicitarea acestuia din urmă 
Sadoveanu a organizat cîteva 
reprezentații teatrale ale trupei 
Teatrului Național din laşi şi o 
şezătoare literară la Chişinău; tot 
Sadoveanu a fost acela care a scris 
cu entuziasm despre starea de spirit 
a basarabenilor care aspirau la 
întregirea neamului’, iar imediat 
după Unire a efectuat în cîteva 
rînduri călătorii prin Basarabia 
dezrobită, publicînd mai multe cărţi 
inspirate din realităţile basarabene 
ori scrise în mod expres pentru 
basarabeni: Orhei şi Soroca. Note 
de drum, Chişinău, 1920; Drumuri 
basarabene, B., 1922 (o reeditare 
a primei versiuni); Povestiri pentru 
moldoveni, Chişinău, 1920, fapt 
care i-a permis lui Fănuş 
Băileşteanu să conchidă că, cel 
puţin după 1918, “Basarabia [...] a 
constituit [...] o: permanenţă în 
cugetarea şi creaţia lui Mihail 
Sadoveanu”?. 

Sadoveanu vede locurile şi 
oamenii Basarabiei dezrobite cu ochi 
de călător obiectiv, însă cu suflet de 
român. Suspectat şi acuzat tacit, încă 
în timpul vieţii, dar, mai ales, după 
moarte, de filorusism, ba chiar şi de 
poclonire în faţa ruşilor cu începere 
de la 23 august 1944 încoace (ceea 
ce s-ar putea să nu fie prea departe 
de adevăr pentru autorul lui Mitrea - 
Cocor şi deţinătorul Premiului 
Internaţional “V. |. Lenin” pentru 
întărirea păcii între popoare, premiu 
pe care ruşii îl ofereau cu dărnicie în 
stînga şi-n dreapta, însă nu oricui), 
un lucru este absolut cert: Sadoveanu 
a admirat marea cultură a marelui 
popor rus făuritor de valori autentice, 
fără însă a-l confunda pe aceșta cu 
politicianul perfid şi cu ocupantul de 
o cruzime bestială rus. Fără a fi prin 
firea lui xenofob, ca şi, de altfel, toţi 

marii intelectuali şi oameni de cultură 
români, Sadoveanu, ca maestru al 
cuvîntului artistic, dar şi ca român de 
acelaşi sînge cu fraţii săi basarabeni, 
n-a putut să nu observe şi să nu 
relateze despre consecinţele nefaste 
asupra mentalităţii şi asupra modului 
de comportare şi exprimare a 
basarabenilor pe care au avut-o cei 
peste o sută de ani de ocupaţie şi de 
asimilare forţată rusească, de 
înăbuşire a oricărei încercări de 
gîndire, simţire şi de manifestare 
românească. Aceste observaţii subtile 
ale maestrului penelului artistic n-ar 
trebui să-l incomodeze nici pe 
descendentul colonizatorului rus de pe 
timpuri, descendent născut pe 
pămîntul Basarabiei şi trăitor azi în 
Republica Moldova, care îi respectă 
legile şi datinile, şi nici pe înstrăinatul 
de propriul său neam “moldovean” de 
azi, ambii victime ale unei politici şi 
ale unor foste regimuri inumane, ci să 
le trezească fireasca simţire şi 
înţelegere a faptului că li-i dat să 
trăiască pe o palmă de pămînt 
românesc cu un destin nefericit în 
trecut, dar pe care pot să şi-l 
făurească omenesc în viitor. 

Prin sfîntul rost al ieromonahului 
Veniamin, unul din multele şi 
luminoasele chipuri de înţelepţi pe 
care le-a plăsmuit acest mag al 
verbului românesc, Sadoveanu evocă 
tragicele momente de sfirtecare de 
către rîvnitorii de pămînturi şi bunuri 
străine a falnicei şi mirabilei TERRA 
MOLDAVIAE şi a eroicului neam 
românesc: “Şi din ce am fost noi, 
neamul românesc, rupt şi împărţit în 
trei din vechi, acuma şi mai tare 
ne-au sfîrtecat şi ne-au stricat 
duşmanii. Căci de la anul de la Hristos 
1777 s-a pus graniţă nouă şi-au 
cuprins nemţii pămîntul din miază- 
noapte al Moldovei, cu mormintele 
voievozilor de demult şi cu scaunul 
vechi al Moldovei, Suceava, şi cu 
mormîntul lui Ştefan-Voievod-cel-Sfînt 
de la Puina. 

Şi-acuma, la 1812, au cuprins 
şi muscalii jumătate din Moldova, 
de la Nistru pînă la Prut. Şi zadarnic 
au plîns şi-atuncea moldovenii şi plîng 
şi-acuma cu mare glas, nimeni nu-i 
aude şi nimeni nu-i izbăveşte. Că 


muscalii şi cazacii ţarului bat pe-ai 
noştri cu cnutul şi cu nagaica şi-i 
ridică din satele lor şi-i trimet în 
nuntru în pustietăţile Moscului, 
pînă la Herson, Cavcaz şi Sibir, 
şi-i socotesc ca pe-un neam 
nevrednic şi de unde se arătau la 
început cu zîmbet şi cu blîndeţă, 
acuma atîta s-au încruntat cu 
duşmănie asupra noastră ca cei mai 
cumpliţi varvari”. 

Cînd avenit izbăvirea de la 1918 
(izbăvire pe care basarabenii şi-au 
adus-o ei înşişi!), Sadoveanu a fost 
plăcut surprins că în Basarabia în 
mare “rusească” (adică rusificată) a 
mai găsit încă multe semne de 
menţinere a fiinţei naţionale, inclusiv 
de simţire şi de exprimare 
românească. Astfel, la mănăstirea 
Cuşălăuca din ţinutul -Sorocei 
Sadoveanu constată cu satisfacţie că 
“la strana dreaptă, care înainte vreme 
era rusească (aici şi în continuare 
evidenţierile ne aparţin — N. M.), 
acum se cîntă româneşte” (p. 13), 
deşi, nu uită să adauge maestrul, “pe 
armonioasele şi îndrăzneţele motive 
corale ale bisericii ruseşti” (p. 13). Tot 
acolo, exprimîndu-şi admiraţia pentru 
faptul că în biserică se vorbeşte şi se 
cîntă în limba neamului, de parcă nici 
n-ar fi fost un veac de dominație a 
limbii ruse (“Slujba, cîntările, predica 
urmează aşa, ca şi cînd niciodată 
n-a apăsat asupra acestor locuri 
domnia unei limbi străine”, p. 13), 
el rămîne decepţionat chiar la ieşirea 
din lăcaşul sfînt cînd îşi apleacă 
urechea la modul de exprimare al 
ţăranilor moldoveni din Basarabia, la 
graiul lor înţesat cu rusisme şi 
calchieri şi sprijinit pe o bază de 
articulaţie nefirească pentru limba 
română: “Cu toate acestea, la ieşire, 
stînd de vorbă cu cîțiva gospodari, 
simt în limba lor petele negre pe 
care nu se putea să nu le lase o 
stăpînire de o sută şi mai bine de ani” 
(p. 13). lată şi cîteva mostre de 
prezenţă rusească în graiul viu al 
basarabenilor care reveniseră nu 
demult la matca străbună: “Poftiţi şi 
zacustiţi o leacă” (p. 50); “Cum se află 
sudarinia?” (p. 55); “— Apoi vrem 
svidenteli, ca să facem rasporojenie 
la miravoi sud...” (p. 68). Apropo, la 

auzul ultimelor vorbe maestrul e 
nevoit să recunoască franc şi cu 
profundă durere: “Eu nu înţelegeam 
nimic. Privesc tăcut şi deodată 
întristat pe urmaşul Codrenilor de la 
Ştefan-Vodă, care stă cuminte în 
umbră, aşteptînd svidenteli pentru 
miravoi...” (p. 68). Am putea numai să 
ne imaginăm cum ar fi reacţionat 
Sadoveanu la exprimarea macaronică 
a pretinşilor urmaşi de astăzi ai lui 
Ştefan cel Mare şi Sfînt din 
conducerea Republicii Moldova. 
Urechea fină, dar şi intuiţia de 
psiholog a romancierului a putut 
sesiza că, exprimarea de mai sus — 
“aleasă”, pretențioasă, doldora de 
rusisme — a omului de rînd îl 
caracterizează pe acesta mai cu 
seamă în relaţiile cu reprezentantul 
puterii, cu cinovnicul, cu funcţionarul 
(care, de regulă, pe timpul ţarismului 
fie că era rus, fie că vorbea numai în 
limba rusă), căci ei în de ei, constată 
Sadoveanu, “nu vorbesc nici de 
rasporojenie, nici de miravoi. Dezbat 
cu vicleană oratorie preţurile în 
iarmaroc, ori pe subt bolile dughenilor, 
în cea mai curată limbă moldove-— 
nească” (p. 69); “Colonia agricolă” 
(colonie de evrei aduşi de ruşi în 
Basarabia — N. M.) vorbeşte aşa de 
curat şi de colorat moldoveneşte, 
cum nu-mi puteam eu închipui cînd, 
din castelul ruinat, îi priveam etajele 
romantice” (p. 69); “Vorbea aşa de 
curat moldoveneşte — ca o 
gospodină de la ţară” (p. 73). Ne 
convingem încă o dată că veşnicia 
nu numai că s-a născut la sat, vorba 
lui Lucian Blaga, ci şi s-a păstrat tot 
acolo. 
Fireşte că limba imperiului rus 
afectase, întîi de toate, exprimarea 
nestingherită a locuitorilor de la oraşe 
în sensul că la nivel oficial (inclusiv 
în şcoală, în biserică) se vorbea numai 
ruseşte, iar la cel neoficial, cînd se 
recurgea la limba maternă, română, 
— într-un talmeş-balmeş rus-român 
din cauza amestecului limbilor, cu 
repercusiuni nemijlocite maligne şi 
asupra modului de gîndire al 
basarabeanului umilit. Sadoveanu- 
realistul, deşi cu durere în suflet, n-a 
pregetat să aprecieze obiectiv această 
situaţie, spunîndu-le lucrurilor pe 


nume: “expresii şovăielnice”, “sforţări 
de memorie” (“Stăpînul casei îl 
urmează, cu pilde şi prognosticuri 
sigure, pe care le colorează cu 
vorbe ruseşti şi expresii. 
şovăielnice. El a păstrat de la vechii 
lui lucrători vorbele curente, însă 
pentru ideile şi noţiunile abstracte 
caută sprijin străin. Necontenit pare a 
cere în juru-i cuvîntul care-i lipseşte 
şi repetă cu sforţări de memorie 
acea delicată şi prea des auzită 
întrebare rusească, care în limba 
noastră e o cacofonie”, p. 26), “grai 
amestecat” (“Uneori, aici, în Soroca, 
urma gazda în graiu-i amestecat...”, 
p. 27), “limbă gîngavă” (“Copiii regretă 
aceste vremuri într-o limbă 
gîngavă”, p. 27). Influențele “bene-— 
fice” ale limbii ruse asupra românei 
literare din Basarabia (influenţe despre 
care, mai aproape de noi, în perioada 
sovietică, s-a vorbit cu o simulată 
venerație), bilingvismul basarabenilor 
şi monolingvismul rusofonilor a 
generat o exprimare primitivă şi 
schiloadă şi o gîndire pe potriva lor în 
mediul primilor sau chiar a dus la 
uitarea sau la o renunțare conştientă 
la limba maternă. 

Afiîndu-se “în mijlocul unei 
tihnite familii de burjui” (p. 25) — deci, 
nu de nişte muritori de rînd! — 
Sadoveanu face cîteva constatări 
dezolante ce ar putea fi extrapolate 
şi. extinse asupra întregii stări de 
lucruri în această privinţă din întreaga 
Basarabie urbană: “Se vorbeşte cu 
însufleţire şi mult ruseşte” (p. 25); 
“Nu putem însă vorbi moldoveneşte 
decît cu doi bărbaţi...” (p. 25). 
Dezastrul e catastrofal în familiile 
mixte: “Limba părinţilor lui morţi e 
pentru el acum tulbure. Căsătorit cu 
o străină şi intrat în neamuri străine, 
a pierdut încet-încet această sfîntă 
moştenire. Cuvintele vechi din auria 
tinereţe se trezesc mirate şi triste 
parcă pe buzele lui” (p. 27). 
Sadoveanu, repetăm, nu e xenofob; 
ceea ce îl doare e faptul că nenorocitul 
de basarabean şi-a uitat limba 
părinţilor, că odraslele acestuia nu 
numai că nu mai vorbesc graiul 
buneilor, al părinţilor, ci nici nu-l mai 
concep ca pe ceva sfint, al lor, pentru 
ei acest grai e ceva străin, incolor, de 

departe: “Copiii lui, din jurul mesei cu 
ceai, friptură şi plăcinte, ascultă 
vocabulele noastre moldoveneşti 
ca pe ceva ciudat şi străin, de 
dincolo de ocean...” (p. 26). 
Sadoveanu vrea să ne prevină că, o 
dată cu uitarea limbii materne, se uită 
şi rădăcinile, dispare şi fiinţa 
naţională, se pierde şi neamul. Precum 
cuvintele rostite de tatăl lor le sunt 
străine copiilor care nu-i mai cunosc 
limba, tot astfel şi ei îi sunt străini 
„propriului tată, ca să nu mai vorbim 
de bunei, străbunei şi de neam. 
Sadoveanu rosteşte fără menaja- 
mente acest adevăr zdrobitor: “Da-da, 
bătrînii petreceau după moda stăpinilor 
vremelnici, cu blăni, samovar şi 
troică. Copiii regretă aceste vremuri 
într-o limbă gîngavă. lar nepoţii sunt 
nişte străini, cu glasuri nevinovate 
şi subţirele” (p. 27). Nepoţi-mancurii, 
nepoţi-ieniceri. Mancurţi demni de 
consolat atîta vreme cît mai vor să 
se regăsească, să revină la graiul 
strămoşilor. Mancurţi demni de 
oprobriu public cînd devin agresivi, 
cînd declară ostentativ că nici nu vor 
să audă de această limbă 
“țărănească”, cînd susţin fără jenă că 
ei nu mai sunt barem moldoveni, 
necum români. 

Într-o altă familie de moldoveni 
din tîrgul Sorocăi, “o păreche blajină 
de moldoveni” care “grăiesc nestricat 
limba bătrînilor” (p. 28), Sadoveanu 
remarcă prezenţa rusească în moda 
de a se adresa folosindu-se numele 
şi patronimicul sufixat (“Vasile 
Gheorghevici” şi “Ecaterina 
Andreievna”), dar mai cu seamă în 
mentalitatea din timpul dominaţiei 
ruseşti a acestor părinţi care n-au 
catadicsit să renunţe total la limba 
maternă ca mijloc de comunicare în 
familie în numele unui pretins viitor 
fericit pe care i-l pregăteau singurului 
lor copil: “Era ambiția micilor burjui de 
a înnobila pe această cale o odraslă, 
de a face din odorul lor o barişnia 
desăvîrşită...” (p. 31). S-o facă 
domnişoară “desăvîrşită”, dar cu ce 
preţ! Căci, spune maestrul, “Liubocica 
(ce nume neaoş! — N. M.) lor, e o 
străină...” (p..31). lată cum erau 
ienicerizaţi copiii, rupţi nu numai de 

"pămînt, de patrie, de istorie, de neam, 


ci şi de propriii lor părinţi! Parcă puţini 
dintre aceştia — Ivani fără de ţară şi 
Svetlane fără de neam — îi mai avem 
şi azi, la 77 de ani de cînd făcuse 
scriitorul aceste  dezolante 
constatări?! Uitaţi-vă în şcolile mixte 
sau ruseşti din Bălţi şi Tighina, uitaţi- 
vă în genere în oraşele-noastre 
rusificate şi-i veţi observa uşor şi fără 
ajutorul lui Sadoveanu. 

Sadoveanu demască viclenia şi 
perfidia imperiului cu pretenţia de 
“luminător” al popoarelor “necultivate”: 
“Ş-am înţeles pe ce se sprijineau 
blajinii Ruşi (după 1940 şi-au dezvăluit 
în toată “măreţia” adevărata lor faţă 
şi adevăratul lor caracter — N. M.) ca 
să întemeieze într-un tîrg ca Soroca 
trei licee de fete... Am înţeles de ce 
aud pretutindeni, pe uliţi, tineretul 
vorbind această dulce limbă... 
Stăpînirea întreprinsese cu viclenie 
rusificarea mamelor” (p. 31). 
Rusificarea prin şcoală, cum s-a 
întîmplat cu Liuba din schiţa 
“Trigoveţi moldoveni” (“noi am dat-o 
la şcoală rusească, cum se cuvenea, 
că alta nu era”, p. 30). Rusificarea prin 
luarea la oaste în armata ţarului, ai 
cărei ofițeri habar n-aveau de 
Basarabia şi de cine o populează 
(“l-am spus eu că noi toţi suntem 
moldoveni din Basarabia, dincolo de 
apa Nistrului. 

— Aşa? şi ce fel de ţară-i 
aceea? ce pămînt are? cum trăiesc 
oamenii?... cum i-i văzduhul?”, p. 
29), prin biserică (“— La strana 
rusească, zic, cîntăm ruseşte 
preasfinte, dar de înţeles nu prea 
înţelegem”, p. 88), prin administraţie 
(“Cinovnicii oraşului cea mai mare 
parte erau ruşi”, p. 16; a se vedea 
şi schiţa “Teleneşti”), prin momeala 
cu înalte studii în capitală şi cu 
favoruri în societatea aleasă. 

“Bun” şi ocupantul, dar “bun” şi 
vînzătorul de neam! Prin gura 
condrumeţului său, căpitanul 
Alexandru (schiţa “Odrasle boiereşti”), 
Sadoveanu fixează disprețul cu care 
boierii de obîrşie moldovenească 
rusificaţi îşi tratau propriul popor, 
propriul grai: “În vremea ruşilor, cînd 
toţi cei bogaţi se sileau să 
liorbăiască ca stăpînii şi-şi cîrneau 
ruseşte (sic! — N. M.) nasul cînd 

auzeau grai moldovenesc...” (p. 45), 
“parcă erau de alt neam şi de altă lege” 
(p. 45); “rămăşiţele boierimii 
băştinaşe se rusificau deplin 
bătînd metanii tarului” (p. 16—17). 
Celor două odrasle ale vrednicului 
boier basarabean Bogdan de odinioară 
din Cuhureşiti, “străini de neamul lor” 
(p. 46), le plăcea între cinovnicii ruși, 
“între fireturile şi trufia rusească” (p. 
45), îi priveau “de sus pe nenoro- 
ciții pămînteni” (p. 46); ei “se 
socoteau plămădiţi din alt aluat; se 
uitau pe deasupra capetelor 
vecinilor lor, îşi umflau năriie, 
vorbeau muscăleşte şi răsfrîngeau 
disprețuitor buzele cînd prostul 
grai ai localnicilor le lovea 
urechile” (p. 46); “plîngerile noastre 
în limba părinţilor nu le-nţelegea. 
Tinea norodul la uşă cu căciula în 
mînă. Vorbea cu asprime în limba 
celor din Moscova. [...] Pămîntul 
nostru nu-l mai cunoştea” (p. 47). 
Priviţi în juru-vă şi vedeţi: nu cumva 
maestrul descrie o situaţie din zilele 
noastre? i 

Nu numai odraslele marilor 
boieri, ci şi cele ale micilor burjui 
basarabeni care aspirau să pătrundă 
în tagma nobilimii imitau vorba şi 
portul stăpînilor ruşi. Barişnia Liuba, 
despre care a fost deja vorba, nu mai 
ştia nici o boabă din limba română a 
părinţilor ei, iar tatăl ei, domnul Vasile 
(“Vasile Gheorghevici”, cum se 
spunea după moda rusească), cu o 
amară leşie pe suflet “îşi aduce 
aminte de vremea cînd norodul din 
Basarabia umbla în straie 
moldoveneşti albe, cu bundă şi 
căciulă... Acum au lăsat oamenii 
straiele acestea şi poartă ciubote 
mari şi blană rusească” (p. 29). Pînă 
şi mazilii din Ordăşei ori Căzăneşti se 
fuduleau cu mantaua şi cu şapca lor 
rusească, “încercînd a răspunde într- 
o rusească încîlcită” (p. 71). 

Salvatorul graiului străbun a fost 
omul de rînd, ţăranul de la coarnele 
plugului. Salvator prin faptul că nu 
înţelegea ruseşte (“Că noi pe 
muscali şi pe cinovnici nici nu-i 
întelegeam”, p. 34), că nu ştia 
ruseşte (“Şi la o replică rusească a 
tovarăşului meu mazii, aflai cu altă 
surprindere că femeia nu ştia 


ruseşte. Mărturisea cam cu ruşine: 
— Noi nu ştim ruseşte...”, p. 73; “Eu 
nu pricep, zic: nieznaiu pa ruschi... 
eu moldoveancă! Nici maicile nu 
ştiau ruseşte, toate-s moldovence”, 
p. 87), că a avut ambiția şi curajul să- 
şi vorbească acasă şi în sfîntul lăcaş 
de-a lungul anilor de ocupaţie străină 
graiul strămoşesc: “mahalaua era încă 
moldovenească... Podgorenii şi 
oamenii din livezi grăiau limba 
veacului trecut” (p. 17); “... vorbea aşa 
de curat moldoveneştie — ca o 
gospodină de la ţară” (p.73); “La 
Frumoasa, spune fratele Simion, au 
stătut moldovenii ei în de ei, fără 
nacaz, fără năpaste şi fără străini. Am 
învăţat carte şi cîntare moldo-— 
venească, ca într-o casă a noastră 
strămoşească” (p. 90). 

Administraţia rusească nu l-a 
prea fericit pe ţăranul basarabean cu 
“lumina” cărţii sale ruseşti, astfel încît 
n-a avut cum să-i smulgă limba din 
gură şi nici să-i polueze vorbirea (“in 
ticna satelor lor, nesupăraţi nici de 
învăţător, nici de cinovnic, țărănimea 
grăia moldoveneşte”, p. 64). Cînd a 
încercat s-o facă prin biserică — să-i 
aducă preoţi ruşi ori monahi care nu-i 
cunoşteau graiul (“pe urmă stăpînirea 
a adus şi călugări ruşi”, p. 82; “... a 
vrut un vlădică (rus — N. M.) să ne 
alunge şi s-aducă în locul nostru 
călugări de peste Nistru (ruşi — 
N. M.)... Se zbiîriea şi răcnea la noi: 
cum de suntem proaste şi nu ştim 
muscăleşte?”, p. 88; “— Am avut 
năcaz şi noi, cînd cu svoboda. S-au 
ridicat asupră-ne satele de haholi pe 
care i-au aşezat în vremea veche 
monahii pe moşia mănăstirii. Atunci 
i-au încălzit la sîn, şi-acu au ridicat 
capul să ne muşte. Pentru asta 
călugării de-acum blastămă pe cei de 
demult c-au adus limbă străină în ţara 
moldovenească”, p. 90), acesta a 
ascultat creştineşte, dar n-o înţeles 
niciodată limba străinului, precum de 
multe ori n-o înţelegea nici cel care 
predica în ruseşte (“— La strana 
rusească, zic, cîntăm ruseşte prea-— 
sfinte, dar de înţeles nu prea 
înțelegem”, p. 88), fapt care i-a făcut 
pe unii vlădici să mai tolereze pe ici- 
pe colo cuvîntul Domnului şi în limba 
păcătoşilor (“La strana stîngă, a rămas 

vechea şi tradiționala “cîntare 
moldovenească” de modă bizantină, 
care mai era tolerată de vlădicii 
pravoslavnici ai ţarismului numai în 
mănăstiri”, p. 13). 

Românul basarabean din 
mediul rural a păstrat nealterat graiul 
străvechi în tot ce are acesta mai 
statornic şi mai strălucitor. Românul 
basarabean din mediul urban, chiar 
cu conştiinţa clară de frate de sînge 
cu românul din dreapta Prutului, şi 
l-a pierdut în bună parte, mai cu 
seamă în sensul poluării cu expresii 
şi cuvinte ruseşti şi cu traduceri 
(calchieri) nereuşite din limba rusă. 
Dar nici unul, nici altul n-au renunţat 
la apartenenţa lor naţională, inimile 
lor au tresăltat frenetic la auzul 
dulcelui grai moldovenesc şi a 
preafrumoasei rostiri literare 
româneşti. Românul moldovean din 
stînga Prutului a ştiut dintotdeauna 
că e frate nedespărţit de limbă şi 
neam cu românul moldovean, 
muntean, ardelean ş.a.m.d. din 
dreapta Prutului (“Aveam cunoştinţă 
că sunt moldoveni de dincolo de 


.. a 


Prut”, p. 17; “basarabenii înţele-— ` 


geau că au de-a face cu oameni 
de-o lege şi de-o limbă...”, p. 65), 
chiar dacă “apa blestemată” a 
Prutului îi despărţise cu nemilă timp 
de mai bine de un veac (“Privind 
cuibul vechi al războinicilor de 
odinioară, ne simţeam mazili, 
răzeşi, moldoveni, nedespărţiţi de 
cei de peste blăstămata apă a 
Prutului”, p. 18; “Turnul acela a fost 
clădit de o cucoană de neam mare, 
îndată după ce s-a pus cordon 
blăstămat peste Prut”, p. 20; “Cînd 
Prutul era graniţă, învățau la Kiev. 
Acuma îşi isprăvesc studiile la laşi”, 
p. 57). Atunci cînd cu vreo 15—20 
de ani pînă la Marea Unire din 1918 
o trupă românească de operetă sub 
conducerea lui A. Bobescu poposise 
pe meleaguri sorocene, oamenii 
simpli au alergat cu sufletul la gură 
la reprezentații “ca să asculte vorbă 
moldovenească”. Tot ei îi ascultau 
cu răsuflarea oprită povestinduzle 
“despre Moldova de dincolo de Prut 
şi despre 1812; despre eroica istorie 
a strămoşilor noştri, despre veacurile 
de tristeţe; despre nefericirea 


neamului rupt în patru vînturi, sub 
stăpîniri străine” (p. 17), în timp ce 
“şepcile ruseşti ale cinovnicilor foiau 
în toate părțile pe alei” (p. 17). 

În ce măsură reuşise dominaţia 
rusească şi “apa blestemată” a 
Prutului să-i înstrăineze pe fraţi pînă 
la memoratbilul an 1918? În măsura 
în care marii şi micii boieri şi 
funcţionăraşi adoptaseră straiul şi 
vorba rusească, dar mai ales în 
măsura în care tinerele lor odrasle 
fuseseră convertite în credinţă, 
mentalitate, port, umblet şi limbă 
rusească (aşa cum se întimplase cu 
feciorii boierului Bogdan sau cu 
barişnia Liuba a lui Vasile 
Gheorghevici, bunăoară). Numai 
aceştia din urmă erau rusificaţi pe 
de-a-ntregul, pierduţi aproape cu 
desăvîrşire pentru românism. Şi încă 
o mînă de rătăciţi (“adormiţi”) afectaţi 
de o anumită apatie, “mulțimea pasivă 
de la căminuri peste care o sută de 
ani de izolare aşezase un văl de 
întunecoasă indiferenţă” (p. 58). 

Cum a venit omul de rînd, 
românul basarabean, către marea 
Unire, la sfînta reîntilnire cu fratele său 
de peste Prut? Cum s-a comportat 
regăţeanui român venit să instaleze 
ordinea românească pe pămîntul 
românesc al Basarabiei desprinse din 
imperiul rusesc şi revenite la Patria- 
mamă? Ne-o spune Sadoveanu — 
sincer, fără ocolişuri, chiar dacă 
abordează unele aspecte mai delicate, 
ce ar putea să-i incomodeze şi azi pe 
unii şi să le trezească sentimente de 
jubilare ranchiunoasă altora. 

Cunoscutul român basarabean 
Simeon Murafa, “mazîl mîndru şi 
moldovean ireductibil” (p. 51), care cu 
un an mai îîrziu fusese ucis mişeleşte 
de aducătorii “slobodei”, îl încre— 
dinţase pe maestru în timp ce-i făcuse 
o vizită la Folticeni cu puţin înainte 
de revoluţia rusească şi de realizarea 
idealului secular, că “Prutul nu mai era 
o graniţă” (p. 52) blestemată între fraţi: 
“— Bate vînt către noi şi mîni se vor 
deştepta cei adormiti...” (p. 53). 
Declaraţie care i-a întărit maestrului 
convingerea că “Basarabia nu era nici 
pierdută, nici înstrăinată” (p. 52). lar 
în anul revoluţiei ruseşti, cînd, ca 
printr-un miracol, căzuse graniţa 

Prutului, la laşi maestrul cu un grup 
de artişti din România se întîlniseră 
cu un grup de basarabeni de pe frontul 
rusesc ca să constate cu duioşie în 
suflet că' aceştia nu-şi pierduseră 
deloc sentimentul de români şi 
speranţele reîntregirii: “După o sută 
cinci ani, se adunau urmaşii celor 
despărțiți silnic, se recunoşteau 
emaoţionaţi şi-şi împărtăşeau cu 
ochii în lacrimi nădejdile viitorului” 
(p. 48). Intelectualii basarabeni din 
armata ţarului efectuau o activitate 
enormă de trezire a conştiinţei 
ostaşilor basarabeni care luptau de la 
Marea Baltică pînă-n Carpaţi pentru 
idealuri străine, astfel încît, în preajma 
revoluţiei ruse, aflaţi pe frontul 
românesc, în Carpaţi, dar şi la Odesa, 
“miile de soldaţi ai Basarabiei duşi la 
jertfă pentru scopuri neînţelese, — 
începeau s-audă limba din văile 
Carpaţilor...” (p. 58). “Deodată, 
continuă memorialistul, cuvîntul lor 
de-acasă începea să aibă un înţeles 
nou şi tînăr. Deodată amintirile 
nedesluşite ale trecutului, păstrate în 
cîntecele şi-n istorisirile bătrînilor, 
izbucniră ca o lumină biruitoare. 
Frontul basarabean din Carpaţi 
deodată se întoarce, ca să aşeze la 
Nistru bourii graniţelor vechi...” (p. 58). 

Țăranul basarabean moş 
Ştefan, trecut prin ciur şi prin dîrmon, 
vitrejii de fraţi şi hăituit de soartă, 
deprins de la şcoala vieţii cu dictonul 
“Capul plecat sabia nu-l taie”, circum- 
spect şi cu străinul, dar şi cu al său 
(deşi îşi dă seama prea bine că sîngele 
apă nu se face), îi răspunde în limbaj 
esopic interlocutorului care-l ispiteşte 
în legătură cu noul regim din 
Basarabia revenită la matca 
strămoşească: “— Ce să spun? era 
destul de bine şi pe vremea ruşilor. 
Era belşug şi nimene nu ne-avea 
grijă...” (p. 34), ca să continue vorba 
solomonic: “Acu vremurile-s mai grele 
— da tot parcă ni se îmblînzeşte 
sufletul cînd auzim pe soldat şi pe 
slujbaş grăind limba noastră... Că 
noi pe muscali şi pe cinovnici nici 
nu-i înțelegeam!” (p. 34). Soţia lui, 
mătuşa Zamfira, îi surpă toată temelia 
şi aşa destul de şubredă a limbajului 
său “diplomatic”: “— Cînd te gîndeşti 
ce era acu doi ani, jaf şi ticăloşie, faci 


cruce la Maica Domnului şi mulţumeşti 
pentru rînduiala pe care au adus-o 
soldaţii de peste Prut” (p. 34). Fraţii 
de pe cele două maluri de Prut, 
observă scriitorul, “încet-încet se 
recunoşteau” (p. 65). 

De ce oare “încet-încet”? 
Fiindcă, explică maestrul, rusificarea, 
înstrăinarea de frate, lucrase. Pentru 
o parte din românii basarabeni, pe 
care o veche tradiţie şi o fină 
“lucrătură” rusească îi făcuse numai 
“moldoveni”, românii din regat, deşi 
“de grăit grăiau cam ca moldovenii” 
(p. 64), erau “nişte oameni de departe” 
(p. 64). lar cînd au venit în Basarabia, 
au venit ca soldaţi, jandarmi şi 
funcţionari, românii moldoveni din 
partea locului numindu-i romani: 
“Pentru marea majoritate a 
moldovenilor din Basarabia, romanii 
sunt oameni minunaţi care au venit 
de dincolo de Prut” (p. 64). “Minunaţi”, 
fiindcă veniseră să instaleze ordinea, 
să lichideze consecinţele slobodei, 
ale jafului şi ticăloşiilor bolşevicilor, 
să-i păzească de pericolul invaziei 
sovietice de peste Nistru. Dar şi 
neatenţi, unii dintre ei, pentru că, 
recunoaşte scriitorul, “O ocupaţie 
militară aducea în chip firesc şi 
năcazuri. Ofițerii acestor muscali 
romani rechiziţionau cam mult şi des; 
unii, tineri fără mustață, grăiau peste 
umăr şi ziceau tu mazililor şi răzăşilor 
cărunţi, oameni cu greutate şi cu 
cinste; argumentele solide şi 
nepreţuita înjurătură au dezonorat ici- 
colo întîlnirea frăţească, după mai 
bine de o sută de ani de despărţire...” 
(p. 65). Ba chiar se găsiseră nişte 
ofiţeraşi care “zvîrleau cuvîntul 
bolşevic, ca o palmă, în dreapta şi-n 
stînga, înaintînd ca într-o ţară 
inamică; aceştia, continuă ironic 
scriitorul, veneau cu o înaltă ştiinţă a 
nomenclaturii sfinţilor din calendar; 
aceşti copii ai tîrgurilor lepădau cam 
des bonuri de rechiziţie pe petice de 
hîrtie, iscălite invariabil Popescu, 
numele devenit fantastic între Prut şi 
Nistru” (p. 65). Aceştia uitaseră de 
recomandarea înţeleptului luliu Maniu 
că faţă de Basarabia Ţara urma să 
aibă un comportament deosebit, să 
manifeste o grijă cu adevărat 
maternă... Aceştia uitaseră că veneau 

la fraţi, şi nu la bolşevici; aceştia 
uitaseră că, deşi veneau să-i asigure 
hotarele, ordinea, veneau totuşi 
într-o Basarabie românească, şi nu în 
una rusească, veneau ca eliberatori, 
nu ca ocupanţi, veneau să ajute, şi 
nu să jefuiască, veneau să protejeze, 
şi nu să batjocorească, erau români 
în ţara lor, nu pe pămînt străin, erau 
alături de fraţii lor descătuşaţi, şi nu 
de un alt popor înapoiat şi vrednic de 
un tratament plin de dispreţ, popor de 
care ofiţerii din armata ţarului nici 
habar n-aveau ce-i cu el şi în care 
parte a lumii locuieşte. 

Despre unii dintre acești 
funcţionăraşi români veniţi în 
Basarabia dezrobită din diferite colţuri 
ale regatului, în speţă despre primari 
şi jandarmi, ar mai fi de spus ceva 
extrem de dureros: aceştia îşi 
permiteau chiar să ridice mîna asupra 
fratelui lor basarabean (ca, de altfel, 
şi cîte un jandarm basarabean rătăcit 
prin regat — asupra olteanului), fără 
a-şi da seama ce crimă fac şi ce 
consecinţe nefaste ar putea să aibă 
urîtele lor apucături asupra psihicului 
şi comportamentului ulterior al unor 
generaţii întregi de basarabeni. Ce 
grea şi durută trebuie să fi fost acea 
palmă dată (poate că şi cu dreptate) 
de jandarmul român din regat fratelui 
român obidit din Basarabia dacă nici 
gioanţele “eliberatorilor” din 1940 şi 
1944, nici îngheţurile veşnice ale 
Siberiei, nici gropile cu var nestins de- 
acasă în care au fost arşi de vii, nici 
cei aproape cincizeci de ani de infern 
bolşevic n-au reuşit s-o şteargă din 
memoria basarabeanului, dacă ea e 
transmisă ca o ştafetă din gură în gură 
din generaţie în generaţie — 
avertisment împotriva 'umilinţei şi 
batjocurii fratricide!.. imperativul 
prohibitiv “Nu da, române, în român”, 
pe care îl adresează cunoscuta poetă 
basarabeană unor “regăţeni” belicoşi 
de astăzi ce încearcă să ridice latul 
palmei cuvîntului plin de venin 
deasupra capului unui Vieru, al unei 
Lari sau al altor intelectuali basarabeni 
este de asemenea un avertisment 
serios la adresa celora care ateniează 
contra frăţiei şi memoriei istorice. 

Scrie într-o poezie a sa marele 
lingvist al contemporaneităţii, 


compatriotul nostru basarabean 
Eugen Coşeriu: 


“Jandarmul român bătea. 
Rusul deporta. 
Rusul tortura şi omora”. 


Basarabeanul a uitat cnutul şi 
nagaica muscalului, torturile şi 
deportările rusului, tureatca cizmei 
staline, însă n-a uitat bătaia fratelui 
român din regat. Şi aceasta din cauză 
că rusul i-a fost dintotdeauna şi i-a 
rămas străin, venetic, ocupant. De la 
el, adică, de la colonizator, nici nu te 
puteai aştepta la un alt fel de 
tratament. Dar de la frate... Nu da, 
române, în român! 

Fireşte că nu tot românul din 
regat se comporta ca jandarmul de 
pomină cu fratele său basarabean. De 
aceea basarabenii au ştiut să facă 
distincţie între cultură şi incultură, între 
civilizaţie şi mojicie, între românul 
adevărat şi bădăranul ajuns la putere. 
Sadoveanu remarcă faptul cînd spune 


„că basarabenii i-au tratat în două 


moduri distincte pe românii din regat 
poposiţi pe meleagurile basarabene cu 
începere din 1918 şi pînă în 1940, pe 
unii botezîndu-i cu dispreţ cu numele 
de “ţigani”, iar pe ceilalţi — drept 
“oameni minunati”, fraţi de-o mamă şi 
de-un tată. De altfel, acelaşi tratament 
plin de dispreţ l-au aplicat basarabenii 
şi fată de oamenii de afaceri şi micii 
politicieni venali din regat care “macină 
vorbe duse de vînt”: “Trenul de faţă, 
care ne leagănă ca pe valuri, aduce 
foarte mulți dintre aceştia în Basarabia 
noastră — constată cu amărăciune un 
interlocutor de-al lui Sadoveanu — şi 
nu suntem deloc bucuroşi de dînşii” 
(p. 21). De dînşii, de “ţiganii” de mai 
sus, şi nu de toţi românii ce vin din 
regat, cum vrea să-şi înşele cititorul 
un Petre P. Moldovan: şi toţi cei care 
au pornit valul de isterie furibundă de 
românofobie astăzi pe malurile Bîcului! 
La fel cum, în altă ordine de idei, 
Sadoveanu este încîntat de idealurile 
înălţătoare ale tineretului basarabean 
dornic de libertate, antrenat într-o 
activitate febrilă de luminare a 
poporului în spiritul “coborrii în popor” 
a revoluţionarilor democrati ruşi de pe 
vremuri, şi dezamăgii la culme de 


Clasicii şi ue 


29 


tendinţele de căpătuire cu lefuri şi 
posturi mari ale celor din regat: tinerii 
basarabeni “nici o clipă nu se gîndeau 
la toate funcţiile de toate felurile pe 
care le cucereau înfriguraţi, cu gînduri 
de grabnică îmbogăţire, fraţii din regat” 
(p. 59). “Fraţii”, spune Sadoveanu, şi 
nu altă seminţie, alt popor, altă 
conştiinţă naţională, cum le place să 
spună alde P. P. Moidovan, V. Stati, 
A. Lazarev şi C’! În privința frățietății 
românilor de pe ambele maluri ale 
Prutului Sadoveanu a fost întotdeauna 
categoric: “... ne-am înfrățit cei 
despărțiți şi ne-am găsit iarăşi în 
bătrîna noastră ocină moldove-— 
nească” (p. 12); “Soarta aducea între 
noi un frate” (e vorba despre Simeon 
Murafa — N. M.), (p.52); *... căutam 
un prilej să-l fac să înţeleagă ce rău 
făcuse el (un soldat din garnizoana 
română — N. M.) cu toţi camarazii lui, 
stîrnind duşmănia între fraţi...” (p. 
74); “Cum ne-auziră grăind 
moldoveneşte, se bucurară foarte şi 
ne îmbrăţişară cu dragoste, ca pe 
nişte fraţi” (p. 91); “Ca şi-n alte părți, 
şi mai mult decît aiurea, găseam la 
Frumoasa sufletul curat al ţării” (p. 
91). Am explicat cu altă ocazie! de ce 
“moldoveanu!”, “olteanul”?, “basara-— 
beanu!”?, într-un cuvînt — românul 
Sadoveanu, atunci cînd vorbeşte de 
Moldova de pe ambele maluri ale 
Prutului, care pentru el nu este o 
graniţă etnică, foloseşte în mod curent 
termenii “moldoveni, “moldoveneşte”, 
“grai moldovenesc”, “limbă moldo-— 
venească”, “basarabeni”, fără însă a-i 
trece prin gînd vreodată să le opună 
noţiunii de român şi derivatelor 
acestuia. Toată opera magnifică a 
romancierului ne demonstrează că 
Mihail Sadoveanu a avut dintotdeauna 
convingerea că Basarabia e pămînt 
românesc şi că e locuită de români şi 
încrederea implicită că un popor şi o 
ţară nu pot fi despărțite pe vecie. 


NOTE: 


1 Onisifor Ghibu, Oameni între 
oameni. Amintiri, Ed. Eminescu, B., 
1990, p. 160. 

2 Onisifor Ghibu, ep. cit., p. 160— 
162. 


3 Fănuş Băileşteanu, 


“Basarabeanul” Sadoveanu. În: Mihail 
Sadoveanu, Drumuri basarabene, Ed. 
Antares, B., 1994. În articolul de faţă ne 
vom folosi de această ediţie, apărută, 
din motive lesne de înţeles, abia la 74 
de ani de la cea chişinăuiană din 1922, 
indicînd, în paranteze, numai pagina. 

4 Mihail Sadoveanu, Lacrimile 
ieromonahului Veniamin, Institutul de 
Arte Grafice “Viaţa Românească”, laşi, 
1926, p. 133. 

i * Eugen Coșeriu, “Jandarmul 
român bătea”, Revista “Limba 
Română”, nr. 2., Chişinău, 1994 
(coperta ultimă). 

ê Petre P. Moldovan, Moldovenii 
în istorie, Poligraf-Service, Chişinău, 
1993, p. 179. 

7 Nicolae Mătcaş, În ce limbă a 
sadovenizat Sadoveanu? // “Limba 
Română”, nr. 1, Chişinău, 1996, p. 35— 
44. 


3 Sadoveanu însuşi aminteşte în 
Drumuri basarabene, p. 19, că are 
strămoşi olteni. 

* Cum îl numeşte Fănuş 
Băileşteanu în prefața citată la cartea 
Drumuri basarabene. 

“PATRIA PENTRU 
MINE ESTE LOCUL 
UNDE M-AM 
NĂSCUT...” 


Dialog: 
Alexandru BANTOŞ — 
Jon CEPOI 


Destinul basarabenilor care au 
emigrat după sovietizarea teritoriului 
dintre Prut şi Nistru completează 
zbuciumata istorie a Basarabiei. O 
biografie impresionantă în acest 
sens, de excepție chiar, are şi Jon 
CEPOI, deşi Domnia sa vorbeşte cu 
modestie despre itinerarul propriei 
vieţi. Contactul nemijlocit şi 
îndelungat cu Anton Crihan, 
Constantin Dardan, Aron Cotruş şi 
alte mari personalităţi din diaspora 
(Jon Cepoia fost timp de 19 ani 
preşedintele societăţii "Viitorul 
român" din Los Angeles), 
promovarea consecventă a 
adevărului despre noi, basarabenii, 
ne îndeamnă să credem că acest 
dialog ar putea constitui începutul 
publicării unor inedite şi revelatoare 
mărturii necesare pentru o mai 
deplină şi mai obiectivă cunoaştere 
a trecutului şi prezentului nostru. 


AI. B.: Stimate dle Jon Cepoi, 
vă aflaţi la Chişinău tocmai în zilele 
cînd au fost reluate acţiunile 
protestatare ale cadrelor didactice, 
studenţilor şi elevilor. Ce părere aveţi 
despre caracterul acestei greve? Cum 
este receptat evenimentul de către 
românii din diaspora? 

J. C.: Am urmărit cu atenţie şi 
interes puţinele informaţii care. au 
ajuns şi în California despre această 
grevă. Tinerii români-basarabeni cer 
constituţionalizarea numelui autentic 
al limbii lor materne, dreptul de a 
studia istoria neamului, adică istoria 
noastră cea adevărată. E un semn 
bun pentiu Basarabia! Dar, dacă 
analizezi mai profund starea de lucruri, 
constaţi că e trist totuşi că a fost 
necesară o asemenea acţiune, mai 
ales acum, cînd republica se 


confruntă cu atitea dificultăţi. Mă miră 
faptul că mai există basarabeni 
neaoşi care consideră că vorbesc 
"limba moldovenească" şi nu româna. 
inţeleg bine scopul unor politicieni 
interesaţi să perpetueze această 
absurditate, dar nu mi-am închipuit să 
fie atît de naivi unii din dragii mei 
basarabeni, încît să nu-şi dea seama 
care este adevărul istoric şi ştiinţific 
şi care este minciuna inoculată în 
conştiinţa basarabenilor de fostul 
regim comunist. Mă bucur că greva 
este făcută de tineri, o dovadă că 
aceştia îşi respectă originea şi 
neamul şi nu mai vor să accepte 
miltciuna. 

ALB.: Sînteţi o personalitate 
cunoscută în Los Angeles, California, 
mai puţin însă se ştie despre dvs. la 
noi. Cine este, aşadar, Jon Cepoi? 
Care îi este obîrşia? 

J. C.: Sunt originar din satul 
Ochiul Alb, raionul Drochia, fosta 
plasă Rîşcani. Părinţii mei au fost 
ţărani. Tata a mai încercat şi comerţul 
şi a fost şi primar cu ţărăniştii. Acum, 
în Basarabia, mai am trei fraţi la 
Chişinău şi o soră la Rîşcani, şi, 
desigur, nepoți. Pe majoritatea verilor 
nu i-am văzut de aproape 60 de ani. 

Al. B.: Cei care se află departe 
de pămîntul strămoşesc sînt, de 
regulă, întrebaţi sub presiunea căror 
evenimente şi-au strămutat locul şi 
modul de trai. În ce împrejurări aţi 
ajuns în California? Cum a devenit 
american basarabeanul lon Cepoi ? 

J.C.: Am plecat de acasă la 
vîrsta de 13 ani la laşi, pentru studii. 
În vîltoarea războiului al doilea 
mondial am ajuns în mai 1944 în 
Germania, la o şcoală militară de 
specializare. După terminarea 
războiului nu m-am întors acasă, 
pentru că auzisem şi chiar am fost 
avertizat de un inginer rus, care se 
refugiase din U.R.S.S., că dacă mă 
întorc în Basarabia, nu voi ajunge 
acasă, ci în Siberia, pentru reeducare. 
De asemenea, veşiile primite din 
România erau triste şi atunci am 
decis să emigrez în America. Cred că 
a fost o decizie bună. Am petrecut 
primii zece ani în estul Americii. În 
1961 am avut o ofertă de serviciu în 
California, şi aceasta fiind foarte bună, 

am acceptat-o. Astfel am ajuns în Los 
Angeles, oraş care mi-a plăcut mult 
şi pe care încă îl mai consider cel mai 
frumos loc din lume. 

Al. B.: Care a fost episodul cel 
mai răscolitor, cel mai şocant, cel mai 
profund pe care l-aţi trăit în viaţă? Dar 
în S.U.A.? 

J.C.: Tinereţea mi-a trecut într-o 
perioadă politică, socială şi economică 
cu totul anormală, în circumstanţe 
de-a dreptul neomeneşti. Am suportat 
multe, foarte multe greutăţi, 
accidente, incidente, am înfruntat mari 
pericole, încît adesea mă mir singur 
cum de am trecut peste toate. Cred 
că pot afirma, fără rezerve, că 
generaţiile născute între 1915 şi 1925 
au fost cele care au suferit cel mai 
mult în secolul XX. Aceste generaţii 
nu au avut parte de cei mai frumoşi 
ani ai lor, şi-au petrecut tinerețea pe 
front, în lagăre de prizonieri, de 
concentrare, de refugiaţi, prin spitale 
etc. Mulţi dintre noi am fost martorii 
unor scene apocaliptice. Am văzut 
deţinuţi politici murind de foame. Alţii 
mergînd în coloană spre lagărele de 
exterminare. Am vizitat mai tîrziu 
lagărul Dachau şi nu puteam suporta 
mirosul de cadavre. Am văzut 
camarazi sfîrtecaţi de bombe, de 
gloanţe. Personal am evitat clipa fa- 
tală... fugind de sub paza gardianului. 


Di Jon CEPOI împreună cu soţia Stela. 


Numai astfel am scăpat cu viaţă 
şi nu am fost împuşcat... 
Evenimentele, desigur, au avut o 
mare influenţă asupra mea, dar nu 
m-au demoralizat, ci, dimpotrivă,m-au 
întărit sufleteşte şi m-au ajutat să mă 
acomodez mai uşor printre străini 
şi să-mi croiesc un viitor sigur. 
Soarta,într-un fel,mi-a «aureolat» 
intrarea în America. Am avut norocul 
să cunosc de la început un grup de 
intelectuali care m-au ajutat să-mi 
determin direcţia vieţii. Natural, nu a 
fost totul, cum se spune, “floare la 
ureche”. Am trecut şi în America prin 
multe încercări. Principalul este că am 
avut tăria să le depăşesc şi să-mi 
continuu drumul ales. 

Al. B.::Să evocăm unele detalii 
despre “adaptarea” dvs. la viaţa 
americană. Cu ce «avere» aţi plecat 
în America? 

J. C.: Am ajuns în America în 
mai 1951, cu o valiză în mînă şi cu o 
doză mare de naivitate şi ignoranță, 
fără profesie şi fără să cunosc bine 
limba engleză. Dar am avut multă 
ambiţie şi perseverenţă. O anume 
experienţă deja aveam: din cei şapte 
ani petrecuţi în Germania, jumătate 
m-am aflat prin spitale, iar restul prin 
lagăre de deportaţi, aşteptînd să 
emigrez în America. În altă ţară n-am 
vrut să mă duc. În Germania n-am 

putut să obţin o profesie, atît din 
cauza sănătăţii, cît şi, mai ales, din 
lipsă de mijloace financiare. Am avut 
însă mult timp pentru lectură şi am 
citit tot ce am găsit în micile biblioteci 
ale spitalelor sau lagărelor, Mi-a plăcut 
mut literatura clasică germană şi cred 
că această literatură a influenţat 
orientarea mea intelectuală. Războiul, 
cu toate greutăţile şi suferinţele, m-a 
maturizat repede. De obicei, în asifel 
de condiţii omul devine sceptic, 
pesimist. Eu însă am ajuns în 
America cu o viziune şi o perspectivă 
realistă, avînd şi entuziasm. Eram, 
cum se zice, gata să cuceresc 
America. N-am aşteptat cîini cu covrigi 
în coadă. 

AL.B.: Vă rugăm să ne vorbiţi 
despre cariera dvs. profesională. 

J.C. in America am început 
viaţa cu $ 20 şi cu o cameră pe care 
am închiriat-o gratuit timp de o 
săptămînă. Noroc că după 4 zile am 
găsit de lucru la o fabrică. Era, de fapt, 
prima întreprindere în care intrasem 
vreodată. Lucram de la 11 şi pînă la 
7.30 p.m., verificînd piese pentru au- 
tomobile. După 10 zile am urmat un 
curs de limbă engleză. În toamnă am 
susţinut un examen de maturitate, un 
fel de bacalaureat, şi m-am înscris la 
Universitatea din Toledo, la seral. Cînd 
am sosit în America, am contactat 
Comitetul Naţionali Român. Cum 
plănuiam să mă înscriu la o instituţie 
de învățămînt surorior, le-am cerut 
sfat membrilor Comitetului, 
specificînd şi condiţiile mele 
financiare precare. Dr. Sabin Manuilă 
a răspuns în numele Comitetului, 
îndemnîndu-mă să frecventez o 
şcoală de meserii, fiindcă în America 
meseria este “brățară de aur”. Pentru 
cei de la Comitet “brățară de aur” era 
politica. N-am mai vizitat acest 
Comitet decît după terminarea 
studiilor. Sigur, aş fi preferat să 


studiez filozofia, medicina sau istoria. - 


La sugestia prietenilor mei americani 
am urmat ingineria, aceasta 
considerîndu-se cel mai potrivit lucru 
pentru un nou-venit în America. Mai 
tîrziu mi-am dat seama că ei au avut 
perfectă dreptate. Astfel, cu puţini bani 
economisiţi şi cu o bursă de la 
Universitatea Purdue — una din cele 


mai- mari instituţii politehnice din 


America — am studiat patru ani. Am 
învăţat iucrînd seara, sîmbăta şi 
duminica. Nu am avut o zi liberă în 
cei patru ani. Purdue avea şi are şi 
acum una dintre cele mai vestite 
facultăţi de astronautică: Aici i-am 
avut în calitate de colegi pe Virgil 
Grisom şi Neil Armstrong, unii dintre 
primii astronauți americani. Eu am 
studiat electronica. După absolvire am 
fost angajat la Compania 
Westinghouse, de unde se retrase la 
pensie cu cîţiva ani înainte Nikola 
Tesla. Am lucrat în telemetrie şi 
microunde, La invitaţia Companiei 
Hughes Aircraft am plecat în Califor- 
nia, unde am fost angajat la RADAR 
şi microunde pînă în 1971, cînd am 
acceptat oferta de a lua parte la 
"developarea" avionului B-1 de la 
Rockwell International, de unde m-am 
pensionat acum vreo cîțiva ani. Aş 
vrea să menţionez că tot timpul am 
lucrat pentru apărarea naţională a 
S.U.A. şi deci am avut acces la lucruri 
secrete, în rîndul lor înscriindu-se 
misiunile RADAR, avioanele militare 
despre care nu aveam dreptul să 
discut cu nimeni în afara serviciului. 
În anii 1964—1967 am fost într-un 
lung proces judiciar, care m-a 
determinat să studiez dreptul şi astfel 
în 1972 am devenii posesorul diplomei 
“Juris Doctor”. 

Al.B.: Durerea cea mare a celor 
“dasțăraţi”, cum afirma Aron Cotruş, 
este neîndurătorul, neîmpăcatul dor de 
casă, de ai tăi. Cum s-a manifestat 
acest dor, cum aţi reuşit “să-i 
împăcaţi”? 

J.C.: Dorul “de acasă” este 


relativ. Depinde de caracterul, de 


educaţia şi împrejurările în care o 
persoană a crescut şi s-a format, şi 
de abilitatea ei de a se adapta la un 
mediu nou. La acestea se mai 
adaugă şi succesul profesional, 
financiar şi social al înstrăinatului. 
Dacă persoana în cauză vine de ia 
țară şi a simţit cu talpa brazda de 
ţărînă caldă, dacă a fugit prin roua 
dimineţii cu picioarele goale, dacă a 
mirosit finul de curînd cosit, dacă a 
umblat cu colinda şi pluguşorul, este 
mult mai nostalgic decît un orăşean. 
Marea cîntăreaţă de operă Stella Ro- 

man, de exemplu, cînd a revenit în 
Ţară după 30 de ani, a luat cu ea la 
întoarcere puţin pămînt din ograda 
casei părinteşti şi puţină apă din rîul 
copilăriei pentru a le duce la Holly- 
wood, unde locuia. Dar se mai 
întîmplă şi contrariul. Am întîlnit 
persoane care nu numai că nu le era 
dor de ara lor, dar chiar o urau. Am 
cunoscut şi din cei pentru care ţara, 
limba maternă, credinţa nu înseamnă 
nimic dacă acestea nu le aduc profit. 
Părerea mea este că cine şi-a iubit 
ţara cu adevărat nu poate să nu-i fie 
dor de ea, oriunde s-ar afla. Mi-a fost 
întotdeauna dor “de acasă”, de 
sărbătorile noastre, de oamenii noştri, 
de văile şi dealurile noastre, chiar şi 
de drumurile noastre pline de praf în 
iulie şi împotmolite în glod pînă la 
genunchi în martie. Am cunoscut 
conaţionali de-ai noştri, veniţi de 
la ţară,manifestînd o nostalgie 
patologică, nemaifiind în stare să 
funcţioneze normal din cauza dorului 
excesiv “de acasă”. Unul care a suferit 
enorm de mult pentru dorul de ţara lui 
a fost Aron Cotruş. Ura lui fată de 
comunişti din cauza cărora nu se 
putea întoarce acasă devenise o 
obsesie, împiedicîndu-l în ultimii ani 
să scrie efectiv. Poetul gravita din 
acest motiv doar în jurul unui singur 
subiect. Cît mă priveşte, mărturisesc 
că dorul meu “de acasă” a fost 
întotdeauna mare, dar l-am “alinat” 
prin activitatea desfăşurată pentru 
cauza României pe toată durata 
înstrăinării mele. Am căutat să mă 
identific cu ţara mea, indiferent de 
iocul unde mă aflam. Am încercat să 
fiu un fel de ambasador al ei. Să o 
laud şi să o apăr cînd era atacată ver- 
bal sau în presă, fără motive 
adevărate. Am plîns cu cei “de acasă”, 
cînd au năboit necazuri peste ei şi 
m-am bucurat şi mi s-a umplut inima 
de lumină cînd am auzit lucruri bune 
despre ţara mea. 

ALl.B.: Societatea “Viitorul 
Român” v-a avut în frunte 19 ani. Cum 
şi de. ce a fost ctitorită această 
organizaţie? 

J.C.: Societatea “Viitorul 
Român” este o branşă a Uniunii şi 
Ligii Societăților Fraternale Române 
din America de Nord, cu sediul cen- 


tral la Cleveland, în statul Ohio. 
Aceste societăţi fraternale au 
fost constituite în primii ani ai secolului 
nostru, majoritatea lor avîndu-şi sediul 
în statele Ohio, Pennsylvania, Michi- 
gan, Illinois şi New York, unde erau 
concentrați români. În California au 
început să se stabilească familii de 
români în număr mai mare doar după 
primul război mondial. Cei mai mulţi 
dintre conaţionalii noştri au sosit în 
California în ultimii 30 de ani. 
Societatea “Viitorul Român” a fost 
fondată de nouă familii de români la 
18 aprilie 1926. Scopul societăţii era 
de a organiza acţiuni culturale şi de a 
acorda asistenţă conaţionalilor noştri. 
Acum 80-90 de ani nu existau ajutoare 
sociale şi nici asigurări. Majoritatea 
românilor sosiți în America doreau să 
adune o sumă de bani şi să se 
întoarcă acasă. Dacă unii din ei se 
îmbolnăveau sau nimereau în acci- 
dent, singurul ajutor era acordat de 
prietenii români. Cînd membrii 
societăţilor fraternale au învăţat limba 
engleză şi au progresat din punct de 
vedere economic, şi-au construit săli 
de recepții şi biblioteci. Mai mult chiar. 
Au căutat să ajute şi pe cei rămaşi 
acasă. Cîteva exemple. În 1928, cînd 
în România s-a celebrat Unirea, 
societăţile fraternale din America au 
trimis o delegaţie de peste 500 de 
persoane cu 150 de stindarde. Sever 
Bocu, preşedintele comitetului 
organizatoric al acţiunii, a scris în 
raportul său final: “Prin participarea 
românilor din America serbarea unirii 
a cîştigat în amploare, importanţă şi 
istoricitate”. În timpul primului război 
mondial, cu toate că Uniunea şi Liga 
erau în formare, s-au colectat şi trimis 
în România $ 50.000, îmbrăcăminte 
şi alimente în valoare de peste 
$ 60.000. Alte sume şi ajutoare au fost 
expediate în mod individual. Au fost 
trimise ajutoare la seceta din 1946, la 
inundaţiile din 1968, ia cutremurul de 
pămînt din 1977 şi la revoluţia din 
1989. Unul din marile beneficii ale 
acestor societăţi a fost menţinerea 
spiritului şi obiceiurilor noastre pe 
plaiurile americane, precum şi crearea 
în America, şi nu numai, a unei 
imagini cît mai bune a ţării noastre. 
Continuînd o tradiţie, în calitate de 

preşedinte la “Viitorul Român”, am 
întocmit diverse programe culturale. 
Cu sprijinul soţiei mele, Stela, care 
era Director Cultural al Societăţii, am 
organizat serbări şi banchete cu artişti 
de mare prestigiu din România. Am 
sărbătorit cu regularitate zilele noastre 
naţionale, în special 27 martie. 


Activitatea societăţii a determinat ca- 


Los Angelesul să fie considerat drept 
centru în care românii sunt uniţi şi 
bine organizaţi. Artiştii români, invitaţi 
pentru spectacole, ne făceau o bună 
publicitate la întoarcere în Patrie. Or, 
tocmai viaţa culturală, bogată în 
evenimente cu participarea unor 
celebri compatrioți, ne înduioşa 
sufletele şi ne mai tămăduia rănile 
noastre de pribegi în lume. 

Al.B.: Ați cunoscut pe 
parcursul vieţii foarte multe 
personalităţi marcante ale neamului 
care, în virtutea unor vitrege 
împrejurări, s-au pomenit în diaspora. 
Evocali, vă rog, numele şi, în măsura 
posibilităţilor, chipurile acestor figuri. 
Cine dintre românii din diaspora v-a 
impresionat mai mult? De ce? 

J.C.: Într-adevăr, circumstanţele 
mi-au dat şansa de a cunoaşte multe 
personalităţi marcante. În 1948 l-am 
întîlnit la Hanovra, Germania, pe 
celebrul dirijor Sergiu Celibidache, pe 
atunci directorul, Filarmonicii 
berlineze, român care a făcut mare 
onoare tării. Pe un alt mare dirijor, Ionel 


Perlea, l-am întîlnit prima dată la New 
York prin 1958. Contrar “renumitului” 
său temperament, l-am găsit foarte 
modest şi prietenos. Avea nevoie de 
cetățenie americană, dar nu vroia s-o 
piardă pe cea română. Tot în aceeaşi 
perioadă, cînd locuiam la New York, 
i-am cunoscut pe mulţi dintre membrii 
Comitetului Naţional Român, printre 
care Constantin Vişoianu, fraţii Sabin 
şi Camil Manuilă, Brutus Coste, 
(fostul ministru la Washington în 
timpul războiului), Augustin Popa, fost 
secretar al Partidului Nationa! 
Ţărănesc, Farcăşanu şi alţii. Am fost 
surprins de naivitatea politică a 
multora dintre ei. Era prin 1956, chiar 
pe timpul revoluţiei maghiare, cînd 
John Foster Douglas, ministrul de 
externe al S.U.A., declarase că 
“America nu va declanşa război pentru 
eliberarea statelor satelite din Estul 
Europei”, dar “politicienii” noştri mă 
îndemnau să obţin o pregătire 
profesională temeinică şi multilat- 
erală. În“ ciţiva” ani, considerau ei, ne 
vom întoarce în ţară şi va fi nevoie 
de specialişti cu studii făcute în 
America. Atunci mi-am dat seama 


de ce politica interbelică a României 
a fost atît de slabă. 

Cînd în 1944 principesa lleana 
ne-a servit cafea şi biscuiţi în gara 
Braşov, nu mi-am. închipuit că 
undeva, pe alt continent, voi mai avea 
ocazia să o revăd. Am întilnit-o de 


DI Cepoi oferind regelui Mihai placa onorifică din partea Societăţii 
“Viitorul Român”. Los Angeles, 24 ianuarie, 1988. 

multe ori, în New York, la Vatra 
Românească în Michigan, şi apoi la 
mănăstirea ei în Pennsylvania. 
Întrevederile şi conversațiile cu 
principesa produceau întotdeauna o 
mare bucurie şi o necesară pentru noi 
mîngiiere sufletească. Uniforma de 
soră la “Crucea Roşie”, vorba 
domoală, însoţită de un zîmbet blajin, 
completau imaginea ei de mare 
principesă. 

O persoană mult apreciată şi 
respectată, a fost Preasfinţitul 
Arhiepiscop Valerian. Ne-am 
cunoscut vreme îndelungată şi ne-a 
onorat vizitîndu-ne ori de cîte ori 
trecea prin Los Angeles. Am avut 
ocazia să discut pe îndelete diverse 
probleme, inclusiv personale, legate 
de viaţa domniei sale şi, trebuie să 
mărturisesc, n-a şovăit să abordeze 
direct, fără ezitare, multiplele aspecte 
ale existenţei noastre. Activitatea 
rodnică a domniei sale desfăşurată pe 
parcursul anilor în favoarea 
comunităţii române din America mă 
obligă să-l calific ca unul din cei mai 
mari patrioţi din diaspora. 

Pe Aron Cotruş, figură inedită 
în literatura română, l-am cunoscut în 
1956 la Youngstown, în Ohio. Venise 
din Spania ca invitat de onoare al 
Uniunii şi Ligii la Congresul bianual al 
Societăților. După cinci ani l-am întîlnit 
din nou, numai cu cîteva zile înainte 
de moartea lui, produsă la Los Ange- 
les. Era bolnav şi avea probleme cu 
inima. Planificasem o serbare pentru 
1 Decembrie cu participarea lui, dar 
atacul de cord i-a curmat viaţa cîteva 
zile mai tîrziu. Pentru admiraţia şi 
respectul pe care le-am avut faţă de 
maestrul Cotruş şi pentru a asigura 
păstrarea preţioaselor poezii scrise 
după sosirea lui în America, am 
colectat aceste lucrări şi le-am 
publicat pe cont propriu. Titlul cărţii 
este Aron Cotruş. Antologie 
selectivă. Exemplare din antologie 
mai pot fi comandate la “Viitorul 
Român”. Aron Cotruş în ultimul an al 
vieţii era bolnăvicios, de el s-a îngrijit 
actriţa Paula Gibson (fostă Paula 
Iliescu), o bună prietenă a noastră. 
Paula i-a acordat ajutor medical şi 
cele necesare pentru trai. Cotruş a 
dus-o mai greu înainte de a-l lua Paula 


sub ocrotirea ei. Acest lucru se știe 
bine şi nu este adevărat ce s-a scris 
în Calendarul “Credinţa” cu referinţă 
ia problema în cauză. 

După sosirea mea în America 
am citit foarte des — pînă prin 1968 
— despre faimosul regizor Jean 
Negulesco. După 1969 însă, timp de 
vreo zece ani n-am mai auzit nimic 
de el. Atunci m-am decis să-l caut şi 
să aflu cu ce se ocupă. L-am găsit în 
Mirabella, Spania, unde îşi cumpărase 
o casă, fără a renunţa la domiciliul din 
Beverley Hills, California. Negulesco 
mai avea o altă casă şi în Londra. Din 
informaţiile furnizate de maestru, din 
documentarea făcută la Biblioteca 20 
Century Fox şi a Uniunii Regizorilor 
am scris g comunicare, pe.care, cu 
accepţia regizorului, am prezentat-o 
în 1982 la congresul ARA de la 
Clermont. Am devenit cu timpul buni 
prieteni şi ori de cîte ori Negulesco 
venea la Los Angeles, ne vedeam, 
împărtăşindu-ne gîndurile şi 
sentimentele. S-a stins din viaţă în 
1993, la 93 de ani. Soţia lui, Dusty, 
locuieşte şi în prezent în Mirabella. 
La propunerea mea, Negulesco a fost 
făcut membru de onoare al ARA în 
1984 la Congresul de la Berkeley. 
Negulesco a fost autodidact, s-a for- 
mat în Franţa, după primul război 
mondial, fiind influenţat de dadaism 
şi suprarealism. l-a cunoscut bine pe 
Modigliani, Tzara, Pescin, Cocteau şi 
Brâncuşi. 

Primele spectacole după piesele 
lui Eugene Ionesco le-am văzut prin 
1957, pe autor însă l-am întîlnit abia 
după 20 de ani la Hollywood, şi mai 
tîrziu, în 1983, la Congresul ARA de 
la Davis. Am fost impresionați de 
modestia lui, precum şi a soţiei sale 
Rodica. Aşteptam să fie muit mai 
sarcastic. 

Am fost surprins cînd la un 
congres. discutînd cu Edward Teller, 
(bomba: cu hidrogen), mi-a mărturisit 
că se născuse la Lugoj, dar nu-şi 
amintea nici de Lugoj, nici de Banat. 
Promova ò. politică mult mai clară 
contra Sovietelor decît ceea ce făcea 
pe atunci guvernul american. 

Am urmărit mulţi ani în presa din 
exil activitatea politică anticomunistă 
a lui lon Raţiu şi deci eram familiarizat 

În grădină la familia Cepoi cu Richard Riordan, 


EA 


seu i í 
primarul oraşul 


ui 


Los Angeles, şi Nick Pausturs (în stînga). Los Angeles, mai, 1994. 


cu ideile lui politice. Ne-a făcut plăcere 
cînd am avut ocazia să-i fim gazdă 
cîteva zile şi să-l ascultăm vorbind la 
banchetul Societăţii “Viitorul Român”. 
Şi nu ne-a dezamăgit.Putem 
conchide, fără rezerve, că întreaga lui 
viaţă şi-a consacrat-o ţării. Cinste lui. 

Cîteva detalii despre Stella 
Roman, nume cu care ţara noastră se 
poate mîndri. În 1944, cînd a fost 
rugată să cînte la radio pentru militari, 
apoi la un concert la Casa Albă, a 


introdus în repertoriu şi cunoscutele" 


cîntece “Cine mă aude cîntînd” şi 
“Steluţa”, dedicate românilor din 
armata americană. După pensionarea 
de la Metropolitan Opera, s-a 
consacrat picturii. Aproximativ 150 de 
tablouri au fost duse din Los Angeles 
la New York. Unele pînze erau ţinute 
în subsolul casei Luciei Albaneze, o 
bună prietenă a Stellei. 

Pentru sărbătorirea zilei de 24 
ianuarie (Unirea Principatelor) şi cu 
ocazia a 40 de ani de la abdicarea 
Regelui Mihai, l-am invitat pe 
Maiestatea sa să ia parte la această 
serbare. Prezenţa Regelui şi a Reginei 
a dat amploare manifestării. Mii de 
români au dorit să-l întîmpine pe 
înaltui suveran, adunîndu-se la 
bisericile româneşti din zona Los 
Angeles. Peste 600 de persoane au 


luat parte la ceremonia organizată în 
onoarea oaspeților la Beverley Hills. 
Era pentru prima dată cînd Regele a 
acceptat invitaţia unei comunităţi 
româneşti din Occident. A fost 
mulţumit şi plăcut surprins! de 
frumoasa primire ce i s-a făcut. Am 
petrecut cu el trei zile şi am avut deci 
suficientă posibilitate să-mi dau 
seama cît de mult şi cît de bine 
cunoaşte situaţia din ţară, precum şi 
cauzele lipsei de eficacitate a 
politicienilor din exil. Era mult mai bine 
informat decît mulţi din cei ce se cred 
lideri ai diasporei. Sinceritatea şi 
prietenia românilor din Los Angeles au 
asigurat un mare succes vizitei. 

Fostul primar al oraşului 
Chişinău (1937—'39), mai tîrziu 
preşedinte al Curţii de Apel din 
Bucureşti, Constantin Dardan, a ajuns 
în California prin 1970. M-a căutat, 
avînd adresa mea de la Anton Crihan. 
li plăcea să vină pe la noi şi treptat 
am devenit buni prieteni. Mi-a povestit 
multe despre membrii “Sfatului Ţării”, 
punîndu-mi ia dispoziţie informaţii care 
nu au fost publicate în presă. Era 
foarte disciplinat şi corect. 

Pe Anton Crihan îl ştiam de 
copil, cînd tata era primar cu ţărănişti, 
prin 1932—'34. li memorizasem 
imaginea din ziare. Tata primea vreo 


Diaspara vomâncatcă 


37 


20 de ziare şi noi, copiii, decupam 
poze şi le lipeam pe pereţi. Crihan era 
cel mai simpatic. Halippa era lesne 
de remarcat graţie “ciocului” său, iar 
Porfirie Fală putea fi recunoscut după 
burtă. Cine şi-ar fi închipuit că Anton 
Crihan îmi va fi naş de cununie şi că 
mie îmi va reveni misiunea de a-i 
“întoarce” corpul neînsufleţit “acasă”, 
aşa cum a dorit el. Crihan a plecat din 
Basarabia, dar a rămas mereu alături 
de mult pătimitul nostru neam, inima 
lui n-a părăsit niciodată Sîngereii 
dragi. Gîndurile, sentimentele iui erau 
mereu îndreptate spre Basarabia, şi 
mai ales la ţăranii basarabeni. Pentru 
"talpa Ţării" Anton Crihan a luptat 
întreaga viaţă. Mărturie sînt faptele. 
Dovadă o fac şi cărţile sale depozitate 
acum în Biblioteca Naţională din 
Chişinău, care, sperăm, îşi vor găsi 
cititorul. 

Citisem “Ora 25” în germană şi 
în engleză şi văzusem şi filmul cu An- 
thony Quin şi îmi făcusem o oarecare 
imagine despre Constantin Virgil 
Gheorghiu, însă cînd l-am întîlnit, nu 
l-am găsit aşa cum mi-l imaginasem 
cu ani în urmă. Poate că nici el nu 
mai era în 1985 cel care a fost în 1950. 
Mi-a lăsat impresia de om sarcastic 
şi superficial. 

Mult mai exact mi l-am imaginat, 
evident, din scrieri, pe Vintilă Horia. 
Cînd l-am întîlnit, pentru mine a fost 
o revelaţie să descopăr omul pe care 
îl cunoşteam din cărţi şi pe care îl 
respectam. El şi soţia sa, Olga, ne- 
au primit cu atîta căldură cînd ne-am 
aflat în treacăt pe la ei. 

Desigur, am cunoscut multe 
personalităţi ale exilului, unele 
marcante, altele cu o reputaţie mai 
modestă. Le-am purtat întotdeauna un 
respect profund pentru performanţele 
lor ştiinţifice, culturale etc. Mulţi dintre 
aceşti adevăraţi patrioţi, aflaţi departe 
de ţara lor, nu au căutat cu orice preţ 
faimă sau recunoştinţă, ci au muncit 
fără istov, apărînd cu onoare numele 
de român. |n rîndul lor sînt, 
bineînţeles, şi Jean Ţăranu şi Nicolae 
Pora din Canada, Aurelio Rautu, Alex. 
Ciorănescu şi Traian Popescu din 
Spania, Octavian Bârlea şi George 
Ciorănescu din Germania, Nicolae 
Iliescu şi Anghel Rugină din Boston, 


lie Smultea din Arcade, California, 
Dumitru Găzdaru din Argentina şi 
mulţi alţii. 

Natural, am cunoscut şi 
americani “marcanţi”. Pe Richard 
Nixon l-am întîlnit în 1959 şi în 1972, 
pe H. Humphrey, cînd ruşii au intrat 
în Cehoslovacia. Era pe atunci 
vicepreşedinte al Americii şi "mi-a 
promis" că ruşii nu vor intra în 
România. În 1964, de exemplu, i-am 
sugerat lui Ronald Reagan să 
candideze pentru postul de preşedinte 
în locul lui B. Goldwater, care, după 
părerea mea, nu avea şanse să 
cîştige alegerile. După doi ani am 
colaborat în cadrul campaniei lui 
pentru funcţia de guvernator al 
Californiei, iar în 1978 în cadrul 
campaniei pentru preşedinte... 

Al.B.: Ce înseamnă pentru dvs. 
Basarabia? Cum s-a conturat 
imaginea ei în anii de regim sovieto- 
comunist? În ce mod diaspora 
urmărea situaţia de la noi? S-au făcut 
încercări de a influenţa destinul 
nostru? 

J.C.: Noi, care ne-am format în 
perioada interbelică, avem ştiinţă 
numai de o singură Românie. Cuvîntul 
“Basarabia” apărea doar cînd ne 
refeream la ea ca provincie a Ţării. 
Cînd trebuia să concretizăm o 
localitate sau alta, apelam la vechea 
împărţire administrativă. Dacă cineva 
întreba: “De unde eşti?”, răspundeam: 
"Sunt din judeţul ... Bălţi!", de 
exemplu. Niciodată nu mi-a trecut prin 
gînd să afirm că sunt din Basarabia. 
De altfel, aş dori să fac o precizare: 
noi, basarabenii, am fost prea naivi, 
strîngînd la piept toţi “străinii” care, 
în virtutea împrejurărilor, ajunseseră 
la noi. Am fost şocat în 1940, cînd, 
“refugiindu-se” din România în 
Basarabia, unii celebrau cu fanfare 
sosirea trupelor sovietice la Ungheni. 
Aceşti reprezentanţi ai altor naţiuni, 
cetăţeni cu drepturi depline ai 
României, nu fuseseră niciodată 
consideraţi “străini”. Oricît de necopt 
eram, mi-am dat seama că noi vom 
avea probleme serioase din cauza 
naivităţii noastre. Concluzia “a fost 
verificată” patru ani mai tîrziu de către 
aşa-zişii partizani ce sabotau din 
spate trupele române în nordul 

Basarabiei şi în Bucovina. La fel de 
şocat am fost cînd am văzut cîtă 
bucurie manifestau “străinii” din oraşul 
Bălţi la.sosirea trupelor sovietice. Ei, 
alolingvii, cum sunt botezați azi,o 
duceau foarte bine în România. Mai 
mult, majoritatea se refugiaseră din 
“raiul sovietic” şi deci ştiau ce le poate 
oferi puterea sovietică. De aceea, noi, 
în diaspora, după război, am 
considerat că aveţi de înfruntat doi 
inamici: unu! extern — trupele 
sovietice, — şi cel intern — partidul 
comunist condus de cei ce au celebrat 
sosirea trupelor sovietice în 1940. 
Ştiam că toată intelectualitatea 
din Basarabia a fost complet lichidată 
prin deportări, execuţii, refugii şi 
închisori. Speram, dar nu ştiam ce se 
va întîmpla, că va apărea o nouă 
generaţie, mîndră de obiîrşia ei 
milenară. Speranţa noastră era ţăranul 
basarabean,unicul păstrător al limbii 
şi credinţei strămoşeşti. Eram siguri 
că renaşterea naţională tot de la ţăran 
va veni. Ştiam, de asemenea, că 
inamicii interni vor încerca prin tot felul 
de minciuni, apelînd la arsenalul lor 
propagandistic, să deromânizeze 
populaţia indigenă. Ne durea mult cînd 
auzeam că şcolile moldoveneşii se 
închideau şi în locul lor se deschideau 
şcoli în limba rusă. Evenimentele 
ulterioare, survenite în 1989, au 
confirmat că fiinţa unui popor nu poate 
fi uşor exterminată. Minunea s-a 
întîmplat, deşi mi se pare că în 
prezent în 1995, pe străzile 
Chişinăului se vorbeşte mai mult în 
limba rusă decît acum doi ani. Şi eu 
care credeam că se va întîmpla 


tocmai contrariul. Sper că ceea ce are 


loc azi în Republica Moldova să fie 
calificat peste ani drept derută de 
moment. Deşi cred, dle Bantoş, că a 
venit timpul să ie spunem iucrurilor 
pe nume: aşa cum a fost şi cum, din 
păcate, încă este. 

AL.B.: Cum se profilează din Los 
Angeles situaţia de azi a Basarabiei? 
Cum aţi caracteriza convulsiile social- 
politice dg ia noi? 

J.C.: Dvs. ştiţi bine că populaţia 
Basarabiei s-a schimbat mult, mă re- 
fer la compoziţia ei etnică, fapt care 
a provocat probieme social-politice pe 
care le cunoaşteţi mult mai bine decît 


noi, cei din diaspora. Aceste 
schimbări etnice dictează acţiuni ce 
trebuie întreprinse cu mult tact diplo- 
matic. Chiar mult mai diplomatic decît 
felul meu de a vorbi acum. E 
cunoscut faptul că populaţia 
autohtonă (moldovenii) a fost supusă 
unei propagande mincinoase timp de 
45 de ani, scopul fiind distrugerea 
mentaiităţii conaţionalilor noştri, lucru 
care în anumită măsură, cu regret, a 
reuşit. Personai însă nu mi-am 
închipuit că efectul distructiv al 
politicii comuniste va fi atît de mare. 
Oare basarabenii sunt atît de naivi, 
încît nu îşi dau seama că o eventuală 
nouă "cooperaţie" cu cei din răsărit 
va însemna autodistrugere? Mai 
crede cineva că Stalin a înjghebat o 
republică moldovenească de dragul 
moldovenilor din Transnistria? 

ALB.: Ce părere aveţi despre 
făgaşul economic urmat acum de 
Republica Moldova? Cum credeţi că 
ar trebui “regizată” etapa de tranziţie 
la economia de piaţă, avîndu-se în 
vedere actuala situaţie economică 
(moştenită de ia fostul regim), 
psihologia ţăranului. basarabean, 
tradiţiile, obiceiurile neamului, 
capacitatea de muncă proverbială a 
noastră, adaptabilitatea etc.? 

J.C.: Nu cunosc capacitatea in- 
dustrială a Moldovei, prin'urmare, îmi 
este greu să fac o evaluare. În aprilie 
1960 am ţinut o conferinţă ia New York 
referitor ia capacitatea agricolă a 
Basarabiei, conferinţă care a fost 
publicată la Cleveland în ziarul Uniunii 
şi Ligii “America”. Consultasem surse 
la Biblioteca Congresului din Wash- 
ington. O scurtă examinare a hărţii 
reprezentînd estul Carpaţilor 
Răsăriteni ne oferă imediat 
certitudinea că zona dintre Prut şi 
Nistru este o parte integrantă legată 
geografic şi economic de Carpaţi. 
Schimbul de mărfuri dintre regiunea 
muntoasă şi cea dinspre cîmpie este 
simplu şi firesc. Această poziţie a 
favorizat acum 600—700 de ani 
dezvoltarea naturală a Principatelor. 
Basarabeanul a muncit mult şi va 
continua să muncească, pentru a 
progresa şi a merge în rînd cu ţăranul 
din Occident, va avea nevoie de 
mecanizare. Apa. pentru irigare 

lipseşte, îngrăşăminte chimice 


excepţia apei, dar în schimb au mai 


lipsesc, ploaia naturală este nocivă, 
iată de ce munca, oricît de multă, nu 
va putea substitui aceste importante 
neajunsuri. Va fi nevoie de investiţii 
străine pentru utilizarea sub altă formă 
a forţei de muncă. Este, deocamdată, 
insuficient “exploatat” turismul. 
Pivniţele din jurul Chişinăului nu sunt 
raţional folosite pentru atracţii 
turistice. Este o neglijenţă mare, 
deoarece ar fi o bună sursă 
aducătoare de valută. Deschiderea 
către Vest trebuie făcută cît mai 
curînd. Trebuie urgent efectuată o 
privatizare corectă şi onestă. În nici 
un caz nu trebuie admisă îmbogățirea 
unora pe spinarea maselor de ţărani, 

Al.B.: Cum ar putea Republica 
Moldova ieşi mai lesne din impas? 

J.C.: Prin unire cu România. 
Amîndouă ar profita foarte mult de pe 
urma unirii cît mai rapide, Basarabia 
însă şi mai mult. Sunt necesare 
aranjamente cu firme mari din America 
şi Europa Occidentală pentru fondarea 
unor unităţi de producţie renia- 
bile, chiar dacă avantajele financiare 
ar fi neînsemnate la început. Un pas 
înainte i-ar constitui introducerea de 
echipament modern, a unor metode 
avansate de muncă şi organizare a 
procesului de producţie. Modernizarea 
industriei agricole/alimentare va mări 
exportui acestor produse şi deci va 
crea posibilităţi pentru revigorarea 
economiei... 

Al.8.: Cum vedeţi destinul de 
mîine ai Basarabiei? 

J.C.: Dacă situația de acum 
este un indiciu al acţiunilor actualului 
guvern, atunci nu pot presupune ce 
destin pregăteşte viitorul apropiat 
acestui popor atît de încercat. Cei 
cincizeci de ani de dictatură 
comunistă au băgat frica în oasele 
basarabenilor, au întronat supuşenia, 
lipsa de iniţiativă, apatia. Vine însă, 
neapărat vine o generaţie nouă, 
nealterată de comunism, curată, 
onestă, avînd idei noi de organizare 
şi administrare. Resursele Basarabiei 
sunt atît de limitate; încît va fi 
necesar un efort enorm pentru a ieşi 
din impasul în care sunteţi. Luaţi 
exemplu de la Ţările Baltice. Şi ele 
au resurse naturale foarte limitate, cu 


multă educaţie, mîndrie naţională, 
perseverenţă şi chiar, pot să adaug, 
mult mai mult patriotism. Desigur, cum 
am mai menţionat, unirea cu România 
ar fi cea mai bună soluţie... 

Ai.B.: in ce mod diaspora 
românească, dar nu numai, ar putea 
urgenta procesul de integrare a 
Republicii Moldova în viaţa social- 
politică, şi mai ales economică, 
occidentală? 

J.C.: Trebuie să clarific o iluzie, 
un paradox, dacă vreti: de ia diaspora 
românească se aşteaptă mult mai 
mult decît aceasta poate să facă. De 
exemplu, românii americani au ajuns 


“în America prea tîrziu ca să poată lua 
„parte la distribuirea de pămînt sau alte 


bunuri materiale coloniale. Mai mutt, 
primele generaţii care au venit în 
America erau analfabeți din fosta 
Austro-Ungarie. Ţinînd cont că 
românii nu sunt nici mari meşteşugari 
şi nici mari negustori, a durat mult 
timp pînă cînd au avansat economic 
şi social/intelectual, ca să aibă 
influenţă în societatea americană. Nu 
avem nici lobby-ul şi nici bogăţiile pe 
care le au alte naţionalităţi în America. 
Avem profesori buni aproape la toate 
universităţile importante din lume. 
Aceşti profesori, dacă ar fi bine 
organizaţi, ar putea forma un fel de 
lobby pentru imaginea românilor şi ar 
putea organiza congrese şi conferințe 
care ar promova interesele culturale 
şi economice ale Moidovei şi 
României. 

AI.B.: Să revenim din sfera eco- 
nomică la cea spirituală. Ce a 
constituit pentru dvs. literatura în 
general şi cea naţională, românească, 
în special? Cum explicaţi ataşamentul 
pentru literatură? 

J.C.: Cînd eşti înstrăinat, cea 
mai simplă şi mai sigură metodă de a 
păstra legătura cu ţara ta este 
literatura. Prin intermediul ei rămii fidel 
obiceiurilor. şi datinilor strămoşeşti, 
comunici cu cei de acasă, te afli în 
elementul tău. Atunci cînd eşti izolat, 
nu există mai potrivit leac decit o 
carte bună ia îndemînă. Cineva 
spunea că literatura este hrană 
sufletească. Cărţile, muzica, sportul, 
teatrul nu numai ne distrează, ci ne şi 

deschid orizonturi noi. Ne determină 
să pătrundem idei, alte concepții. 
Cărţile ne învaţă să înţelegem trecutul 
şi să scrutăm mai lesne viitorul. 
Rîdem de metehnele unora şi admirăm 
virtuțile altora. 

AL.B.: Ce înseamnă pentru dvs. 
limba maternă — româna? Cum şi cît 
se vorbeşte limba română în Los An- 
geles? 

J.C.: Limba maternă pentru 
mine este limba în care am învățat 
să spun primele cuvinte şi să mă rog 
lui Dumnezeu. Copil fiind, n-am 
cunoscut altă limbă decit cea română. 
Mie nu-mi sună în urechi mai bine altă 
limbă decit limba română, fiindcă este 
limba în care îmi place să conversez, 
să aud cîntece şi poveşti. Cu soţia 
mea conversez numai în limba 
română. In sudul Californiei sunt 
aproximativ 15.000 — 16.000 de 
români. Deci aici la noi se poate auzi 
frecvent limba română. 

AL.B.: Ce părere aveţi despre 
mult-discutata denumire a limbii 
noastre? 

J.C.: De copil am deprins că 
sunt român, că basarabenii, aidoma 
românilor de pretutindeni, sunt 
coborîtori din neamul romanilor şi al 
dacilor, care au dat naştere poporului 
român şi limbii române. Noi eram 
basarabeni, vorbeam limba română, 
iar cei din dreapta Prutului erau 
moldoveni şi vorbeau... tot limba 
română. Dar a venit marele filolog/ 
istoric losif Stalin şi a declarat că noi 
suntem moldoveni (şi de drept 
suntem), iar cei din dreapta Prutului 
sunt români. Într-o secundă a creat 
două naţiuni. A mai rămas ca un alt 
filolog, tot ca Stalin, să apară şi să 
declare că moldovenii sunt din neamul 
slavilor, ci nu al românilor. N-am auzit, 
cel puţin pînă acum, un argument 
ştiinţific că aşa-zisa- "limbă 
moldovenească” nu ar fi de origine 
latină. Ştim că românii au ajuns pînă 
ia Nistru şi peste. Cred că ar fi o 
absurditate să se considere limba pe 
care o vorbesc basarabenii o ramură 
separatăa limbii latine... 

ALB.: Care sînt trăsăturile 
definitorii ale unui bun român? . 

J.C.: Un român îşi iubeşte 
ţara,oriunde ar fi, păstrează limba 


română, datinile, obiceiurile şi face 
tot ce îi este posibil pentru a-şi 
glorifica Patria. Un bun român se 
bucură de orice veste bună sosită din 
ţară şi îl întristează toate noutăţile 
proaste de acasă. Un bun român 
combate zvonurile şi minciunile 
despre români, iar critica o face numai 
în sens constructiv. 

Al. B.: Ce este pentru dvs. 
Patria, dar Basarabia? 

J.C.: Patria pentru mine este 
locul unde m-am născut, unde vrei să 
te întorci, de dor, nu pentru interese. 
Este locul unde îţi sunt îngropaţi 
părinţii şi bunicii, unde ai văzut lumina 
zilei şi unde Dumnezeu ţi-a hărăzit 
să trăieşti. Sînt cetăţean american de 
40 de ani şi iubesc America, dar asta 
nu înseamnă că nu pot să iubesc şi 
Basarabia. Cum am mai spus-o, mie 
mi-a rămas inima în glodul de pe valea 
Răutului cînd am plecat. Nu pot să 
uit ultima privire a fratelui care se 
întorcea spre casă, lăsîndu-mă singur 
în gara Drochia. Nu l-am mai găsit în 
viaţă cînd m-am întors după 40 de ani. 

A.B.: Aţi fost tentat să scrieţi, 
să adunaţi izvoare tipărite doveditoare 
ale istoriei şi spiritului nostru. Cum veţi 
pune în valoare documentele 
adunate? În ce măsură Basarabia ar 
putea “beneficia” de importantele cărţi 
din biblioteca dvs.? 

J.C.: Colecţia, de clasici,pe care 
am avut-o în Germania, a rămas 
acolo, în primii 10 ani trăiţi în America 
n-am putut colecta nimic valoros. 
Rodnici au fost în acest sens numai 
ultimii 30 de ani, cînd m-am străduit 
să achiziţionez tot ce găseam despre 
Basarabia. Nu am decis ce voi face 
cu biblioteca. Cărţile, numeroasele 
mărturii şi documente vor fi, probabil, 
depozitate “UNDEVA”, pentru a fi 
folosite de cei ce doresc să cunoască 
în toată amploarea dramaticul nostru 
destin, sperînd că noua generaţie de 
români basarabeni îşi va face lecţiile 
mai bine ca noi şi nu va repeta 
greşelile noastre. 


Octombrie—noiembrie 1935, 
Chişinău—Los Angeles 

mai demult îmi plăcea Bernanos 
tin minte era o seară fără istoric — 
— lumină puţină decolorată — 
şi noi vorbeam despre paralela 
eului cu lumea 
rosteam cuvinte din cărti cu sonuri 
vrăjitoreşti 
— ah, da, lumina avea atîta putere 
cît 
să împingă cuvintele noastre (îmi 
imaginam 
dinamica lor haotică în întunericul 
cu care începeam să ne obişnuim 
îmi imaginam cum se ciocnesc de 
obiectele din casă 
şi corpul lor se sublimează 
începînd să leviteze) — 
loana s-a dus la fereastra deschisă 
spre grădină 
— sufletul ei naturist cerea mereu 
o altă 
perspectivă — a privit tăcută 
l dincolo de 
pervaz, apoi a luat în mîini glastra 
cu crenguţe de prunus (am vrut 
să-i spun cît e de frumoasă în 
rochia ei de 
organdi alb şi cu giastra în mîini, 
dar din locul unde mă aflam 
şi-n puţinătatea luminii din casă 
părea mai mult o fantomă) 
nu facem altceva decit să ne trecem 
în revistă viaţa a spus ea cu o voce 
impregnată de tristețe 
nu avem o conştiinţă a ficţiunii 
şi nici organ pentru fineţea 
artificiului 
ceva... (a lăsat glastra şi a venit fără 
grabă la mine şi-n acest timp 
ştiam că-şi gîndeşte fraza pe care 
avea 
să mi-o spună de-acum cu o voce 
bine 
lucrată prin exerciţii surde) 
ceva prin care să pătrundă 


miracolul : 


a spus şi mi-a acoperit protector 
mîna cu palma ei caldă 

de parcă arfi vrut să nu răspund 
de parcă arfi îndrăznit prea mult 
cu vorbele acestea 


stampă 


dimineaţa devreme cînd creşte 
lumina 
te gîndesc pe tine loana 
cărțile deschise pe masă degajă 
__ înțelepciune 
reţete multiple de a supravieţui în 
“land-ul nostru leprozat”, vorba ta 


e mai uşor în doi 
uneori chiar şi numai gîndul la tine 
îmi ajută 


neumă (ll) 


fără solemnitate discutam cu loana 
despre valoarea terapeutică 

a iluziei 
beam ceai dintr-un uriaş samovar 

rusesc 
la masa rotundă pe rotile, în locul 
cu lumină de ia fereastră, un loc 

numit 

al umorilor noastre 


(mi-am zis că e o scenă 
despre care îmi voi aduce mereu 
aminte 
mai şi compietînd-o de fiecare dată 
aşa cum faci note pe marginea unui 
text 
de pildă: în amintirea mea viitoare 
masa pe rotile va simboliza spiritul 
ambulant al epocii 
samovarul rusesc — influenţa slavă 
ceştile albe cu mînere largi 
comode şi de aceea burgheze — 
evadarea noastră 
în lumea liberă — o primăvară 
la Berlin cu Grig şi Emil — 
şi tot aşa mai departe) 


deci aşa stam şi discutam cu loana 

în anonimatul trufaş al unei 
bucătării 

afară era linişte, din cînd în cînd 


46 


Limba Română 


mai înjura duios vreun românaş 
toropit de căldură 
dar degeaba, degeaba 
normalui avea aceeaşi presiune 
egalizatoare 
şi comunismul nu se grăbea deloc 
să se retragă în literatura 
de specialitate 


ce regie sticloasă! 

singurătatea aceasta ascunde 
traume profunde m-am gîndit 

şi simtii o dorinţă să scriu tragic 
în numele vostru 


cîmpia Borges 


iar noi aşteptam 

ascultam cum respiră tăcerea 

cîte unul se uita pe furiş 

(nu avea o privire ubicuă) 

să înţeleagă dacă credem ia fel 

în ochii lumii păream o echipă 
daraceasta era o sintagmă perversă 
cu o patină amară 

ca un muşchi înflorit 

pe lemnul unei ferestre la umbră 


de fapt 

noi umblam prin grădini cultivate 
căutam nuante 

criofite — cum ar spune Galgoţiu. 


cineva (un pleziozaur al vremii) 
ne privea cu îngăduinţă 

“ca nişte sticle cu vin bun 

puse în frapiere sunteţi” 

spunea el încercînd o comparaţie 
şi monta în calea noastră 

borne lucitoare din bambus 

să ne studiem charisma 


observam şi alte semne 

dar noi recitam pe rînd 

din legea pendulei 

ne stăpînea aşa 

un elan filantropic 

descriam naivitatea păsărilor 

mai visam puţin fauve 

transgresam antinomii 

loana spunea de exemplu: 

“mîine e ziua Minerului”. 

fiecare înţelegea cît putea 
i să-nteleagă 


din vorbe de-acestea 

şi mergeam 

un vînt ne bătea în faţă 

găseam o carte citeam: 

“acum vă deplasaţi spre un alt 
sentiment 

să vă văd cum meşteriţi la decoruri” 

scria enigmatic acolo 


stampă 


viaţă de gherilă a scribului 
se împlinesc poate cîţiva ani 
de cînd citesc cu voce tare 
din Proust 
e ceva burghez în întimplarea 
i aceasta 
ceva ce contrazice flagrant oglinda 
vieţii de-afară 
mie însă îmi ajută 


uneori e bine să nu ai certitudini 
asupritoare 
ci să trebuiască mereu să te pipăi 
pentru a te convinge că exişti cu 
adevărat 


semne pentru iniţiaţi 


am mai spus, eram la un film 
în tema lui muzicală am remarcat 
trompeta lui Nini Rosso 
şi loana mi-a strîns mîna — 
un semn 
de solidaritate între iniţiaţi 
mirosul de spray ieftin de măr 
din sală 
ne-a dat un uşor sentiment 
de superioritate faţă de ceilalţi 
(noi măcar ştim să ne ocrotim 
sărăcia 
adică o înţelegem mai bine, 
m-am gîndit eu) 
pe urmă am vrut să-i ţin 
mănuşele ei 
de culoare bleumarin şi am scăpat 
jos un ban 
care s-a rotit mult, mult 
(ca la Tarkovski) 
pe lemnul lustruit sunător 
al podelelor 
trilulilu! a exclamat: ciheva. 


utologia "LR." 

parcă vrînd să împartă cu noi 
vinovăția declanşării 
acelui vacarm (mie chiar | 
aşa mi s-a părut 
zgomotul la rotirea banului — 
un vacarm 
deşi, cu sensibilitatea mea, 
s-ar fi putut să exagerez) 


pe ecran o doamnă cu pălărie 
cu boruri mari 
şi penaj bogat intra fără grabă 
într-o biserică 
(biserica e catolică, a nuanţat loana 
mai tîrziu) 
ceata mînca din zidurile albe 
însă detaliul acesta nu dizolva 
ideea filmului 
peisajul rămînea în continuare bine 
regizat 
folosiseră tehnica mozaicului: 
sub felinare 
copii lustruind cizmeie unui militar 
cu o cravaşă în mînă 
(nu, nu era o relaţie duşmănoasă 
| între ei 
era aşa, o idilă cu multiple 
posibilităţi de dezvoltare) 
apoi clădiri cu coloane 
şi frontispicii desenate 
turnul cu ceas 
umbra lui lungă umilind caldarimul 
pieţei 
pînă la estrada unde concurenţi 
fluierau artistic 
obiecte abandonate, un bătrîn 
bătînd cu o nuieluşă de alun 
într-o cruce de lemn şi strigînd 
ceva 
(“da aici cine-i?” mi s-a părut 
că întreabă 
de fapt, aş fi vrut eu să întrebe) 
apoi alte scene 
o harpistă într-o pauză de meditaţie 
(rochia ei avea o culoare 
-muribundă 
ceva prevestind parcă o primejdie) 
un amator de bridge care striga 
că ştie cum să zidim rozbombonul 
o staţie de tren pustie unde regnul 
îşi săvîrşea ritualul despărțirii 
din nou. cortina muzicală — 
trompeta lui Nini Rosso 
şi regretul nostru că istoria reţine 
foarte puţin 
din toate acestea x 


contemplînd o mocirlă 


şi dacă stai şi contempli îndelung 
o mocirlă 
şi dacă realizezi ce ţi se întîmplă 
(procesul absorbtiei e de neevitat) 
şi mai ai şi curajui să spui 
— ca un rest de orgoliu al speciei 
gînditoare din care te numeri — 
cîte pericole te pîndesc în postura 
aceasta deloc fericită 
înseamnă oare că-i cultivi — 
cu anume voluptate — 
o imagine tragică? 


să rezumăm simplu: istoria noastră 
nu are stil 
ce mai înseamnă strigătui meu 
în malaxorul 
confuziei valahe? 
omorul meu — frumos ca un păcat 
pe poligonul fără ambiguităţi 
al destinului? 


înger sălbatec îmi vor spune 
evitînd (ca în Proust) să întîrzie 

cu privirea 
din teamă să nu pară vulgari 


stampă 


lente cortegii 

un pod peste apă 

glasul frumos al flaminului 
descrie sapienţa... 


dinspre leprozerie 
un urlet decorează cerul 


summer of '93 


vara 

anul acesta 

mai ales serile 

am avut curajul de-a ne judeca 

singuri 

ne detaşam de umilinţă 

strigam cu glasul umed mai 
androgin ca oricînd 

în încăperi capitonate 

viaţa mea în Basarabia, începeam 
descriptiv 
respiră un aer de temniţă 
abandonată 
stăm aici şi hrănim (nu supăra 
pe nimeni pluralul!) 
o ceremonie exotică neîntreruptă 
subvenționăm dezastrul 


e un fel de poor house pămîntul 
acesta spunea Domenico 
un muzeu al erorilor (palmele 
lui deschise 


îndreptate spre noi îi risipeau parcă. 


elanui 
sentimental şi tăcea încurcat) 


Tania intervenea în stilul ei sumbru 
sunînd a Cassandră 
astfel aflam că lacrima noastră 
ambulantă 
ajunsese ia Bucureşti 
unde luase un premiu simbolic 
pentru noi toţi 
şi ne rugam ritualic pentru 
- sănătatea 
făcătorilor de bine 
şi pentru acei mulți 
care au sombrat în alcoolism 
şi delaţiune 
(de fapt noi chiar asta suntem — 
delatori-traducători 
— un adevăr limpede şi indiferent 
mai bine să nu ne fi născut 
conchidem cîteodată în intimitate 
dar încă nu s-a aflat ca o şoaptă 
să vertebreze existenţa cuiva 
şi totul rămîne doar un regret pios) 


traversăm epoca roşie a tranziţiei 
vorba preferată a preşedintelui 
Snegur 
după o vizită în China e “disciplina 
sovestei” 
cum să conciliezi o atare 
sintagmă? 
de fapt cel mai greu e să traduci 
din basarabeană-n română 


da, Unirea nu va avea loc nici anul 
acesta 
relua Tania chiar din mijlocul frazei 
tristul refren mulat pe feţele noastre 
vom  şlefui în continuare 
independenţa / indiferența 
suveranitatea / subteranitatea 
vom persista în prostie 


şi tot ea: mai bine să vă povestesc 
o întîmplare petrecută la Bucureşti 
şi relata un captivant story 
cu fularul lui Andrei Pleşu 
profesorul ei preferat 
un fular roşu 
extraordinar! am exciamat noi 
dar Tania ne-a rugat să judecăm 
cele întîmpiate 
cu criterii estetice pure 
fără nici o impregnaţie politică 
eu am lăudat-o pentru talentul 
ei de a povesti 


pe urmă am făcut exerciţii 
de memorie 
am recitat versuri din poeţi 
americani 
de exemplu: un poem descriind 
un tabiou 
cu un nud de femeie coborînd 
scara 
(o scară în spirală din lemn de nuc 
lucitor) 
o femeie spuneam coborînd 
la oameni drăguţi 
şi cameramani exagerînd cu multă 
competenţă 
frumuseţea ei ce ne stîrnea 
imaginaţia 
încît am compus un poem 
cu o dinamică inversă 
un poem descriind un tablou 
cu un nud de femeie urcînd scara 
(o scară în spirală din lemn de nuc 
lucitor 
— deci acelaşi decor) 
iar jos la capătul treptelor 
lume drăguță uşorfrustrată 
şi declicul aparatelor de fotografiat 
înveşnicind clipa... 


compunerea aceasta colectivă 
a versurilor 
am numit-o pasajul şcolăresc 
al existenţei noastre 
delirul nostru pitic 
trambulina necesară spre lectură 
singura care ne apără 


Cainii 4i atitudini 

Petru BUTUC 
Chişinău 


CÎTEVA PRECIZĂRI 
ÎN LEGĂTURĂ CU 
“NOUA” REFORMĂ 
ORTOGRAFICĂ 


Problema rațiunii de a fi 

a noii ortografii nu mai e 
deloc nouă, toate argumentele 
pro şi contra fiind expuse 

în numeroase materiale 
publicate şi la diverse întruniri 
ştiinţifice din fară 

şi de peste hotare. Evident, 
continuarea discuţiilor a devenit 
inutilă. Ambiguitatea situaţiei 
însă pune mari probleme 

în faţa cadrelor didactice 
universitare atunci cînd 

se confruntă în probleme 

de ortografie cu studenţii 

sau viitorii studenţi, căci 
mulți ştiu despre schimbările 
ortografice preconizate 

de Academia Română 

(e vorba de ortografierea lui î 
şi a celor 3 forme cu u în loc 
de î ale verbului a fi: 

sunt, suntem şi sunteţi). 
Acest fapt, precum 

şi numeroase solicitări din 
partea multor profesori 

de limba română l-au 

şi determinat pe autor, 

lector superior 

la Universitatea Pedagogică 
“lon Creangă”, să ne propună 
spre publicare un articol 

Ia rubrica destinată şcolii 

în care să dea unele 
explicaţii privind starea 

de lucruri în această 
chestiune. 


“Subsemnaţii, cercetători în 
domeniul românisticii şi prieteni ai 
României, reuniți la Colocviul 
Internaţional de Lingvistică 
Românească de ia Tutzing (aprilie 
1993), considerăm nejustificată 
ştiinţific şi neoportună practic.... 
înlocuirea literei î (din i) cu â (din 
a) în interiorul cuvintelor.” 


Apel votat în unanimitate la Colocviul 
Internaţional de Lingvistică Românească 
de la Tutzing, Germania, 

29 martie — 2 aprilie 1993. 


Hotărîrea din 17 februarie 1993 
a Prezidiului Academiei Române 
privind reforma ortografică a produs o 
mare nedumerire şi ia noi în Republica 
Moldova, întrucît necesitatea de a 
modifica actuala ortografie nu pare 
îndeajuns de argumentată ştiinţific şi 
motivată social. Cu toate acestea, 
schimbările au demarat nu numai în 
România, ci şi în Republica Moldova. 
Pentru a pune stavilă haosului ce 
începe să se instaureze, e nevoie să 
se ştie adevărul despre apariţia şi 
discutarea acestei probleme. De aceea 
prezentăm aici un succint istoric al ei. 

Aşadar, la 31 ianuarie 1991 
Academia Română a lansat o 
propunere de “îndreptare” a ortografiei 
limbii române, care prevedea 
îndeosebi revenirea la ? din a (â) în 
interiorul cuvintelor şi păstrarea lui fî 
din i numai la începutul şi sfîrşitul 
cuvintelor, precum şi la îniocuirea 
logoformelor sînt, sîntem, sînteţi prin 
sunt, suntem, sunteți. Se preconiza 
ca discuţiile pe această temă să aibă 
ioc “pe parcursul întregului an, urmînd 
ca propunerile ce vor fi reținute să fie 
supuse spre aprobare sesiunii Adunării 
Generale a Academiei Române pînă 
la sfîrşitul anului 1991". La 5 
octombrie (acelaşi an) Academia 
Română recomandă deja opiniei 
publice şi scrierea cu f din a (â) în 
interiorul cuvintelor, acceptînd ca 
formă corectă şi varianta sunt pe lîngă 
sînt. Cîteva zile mai tîrziu s-a 
comunicat că rămîne în vigoare 
vechea ortografie “cu unele amenda- 

mente”, dar discuţiile pe această temă 
vor continua şi în cursul anului 1992. 

La 7 şi 8 noiembrie 1991, 
Institutul de Filologie Română “Al. 
Philippide” din laşi a organizat o masă 
rotundă cu tema: “Ortografia limbii 
române — trecut, prezent, viitor”, în 
cadrul căreia specialişti din laşi, 
Bucureşti, Chişinău şi Cernăuţi au 
discutat problemele ortografiei limbii 
române. Cu acea ocazie a fost 
înaintată Academiei Române o 
moţiune, prin care se solicita re-— 
nunţarea la propunerile de modificare 
a ortografiei actuale, argumentîndu-se 
ştiinţific această cerere. Au urmat în 
tot cursul anului 1992 o serie de 
articole de protest ale colectivelor de 
lingvişti şi ale unor lingvişti aparte din 
țară. Obiecţiile specialiştilor au fost 
însă ignorate. În consecinţă, la 
şedinţa sa din 17 februarie 1993 
Prezidiui Academiei Române a 
aprobat amendamentele ortografice 
propuse anterior. 

În dezbaterile de atunci ale 
Academiei Române au atras atenţia 
două lucruri. Primul: din cei doi lingvişti 
membri ai Academiei, unul (fon 
Coteanu) a votat contra, iar altul 
(Emanuel Vasiliu) s-a abținut. Şi al 
doilea: argumentele invocate în 
sprijinul schimbărilor ortografice au 
fost mai degrabă de ordin ideologic şi 
politic decît ştiinţific. Academia îşi 
vedea meritul principal în a anula o 
reformă ortografică făcută (în 1953) 
într-o conjunctură politică de esenţă 
comunistă, cînd se îndepărtau 
elementele de origine latină din limbă, 
ceea ce, după părerea noastră, este 
o profanare a adevărului ştiinţific.“ 

Se ştie că ortografia oficială cu 
litere latine datează de mai bine de o 
sută treizeci de ani (din 1860). Istoria 
anterioară a scrisului românesc ne 
„demonstrează că au existat texte cu 
litere latine şi mai înainte, încă de prin 
sec. al XVI-lea, dar nu erau sisteme 
ortografice specifice limbii române, ci 
adaptari ale ortografiei aitor iimbi. 

. După Unirea Principatelor 
scrierea cu litere latine a fost 
oficializată şi de atunci a început şi 

discuţia largă în legătură cu sistemul 
care trebuie preferat: cel etimologic 
sau cel fonetic. De atunci s-a 
declanşat bine cunoscuta luptă între 
etimologism şi fonetism. 

Diversele reglementări oficiale 
ale ortografiei noastre au mers în tot 
acest timp spre progresul treptat al 
principiului fonetic, reducîndu-se pe 
parcurs cite ceva din etimologismul 
iniţial. Prima reformă ortografică a fost 
cea din 1881. S-a făcut o reformă în 
1904, apoi alta în 1932, după care a 
urmat cea din 1953, care reprezintă 
scrierea actuală, normele în vigoare 
cu amendamentul din 1965 (privind 
cuvîntul român şi derivatele lui). 

De fapt, reformele din 1881 şi 
1904, precum şi cea din 1932, nu 
rezolvaseră problema ortografiei limbii 
române, tributară etimologismului, nu 
se reuşise să se unifice scrierea 
românească, deoarece unii învăţaţi, 
care urmăreau adecvarea scrisului la 
limba reală, foloseau numai fdin i şi 


` sînt. Printre aceştia merită a fi amintiţi 


M. Sadoveanu, 
L. Rebreanu şi alţii. 

În 1953, ortografia a fost partial 
modificată, în plin regim comunist, 
însă ceea ce s-a modificat atunci nu 
s-a făcut sub influenţa regimului. 
Poate doar unele detalii, cum ar fi 
scrierea cu literă mică, şi nu cu 
majusculă, a unor termeni biblici: 
Dumnezeu, Crăciun, Paşti ş.a. 

Astăzi, toţi specialiştii con- 
sideră, pe bună dreptate, că din cele 
două semne grafice, Î din i (fî) şi ? 
din a (â), are mai multă îndreptăţire 
din punct de vedere ştiinţific ? din j 
(î). Argumentul cel mai convingător 
dintre toate este că scrierea numai 
cu î din i, cu excepţia ortogramei 
român, se află în strînsă legătură cu 
exigenţele simplităţii ortografiei şi 
reducerii distanţei dintre realitatea 
fonetică şi cea grafică. Litera f este 
mai în măsură să evoce o anume 
apropiere care există în realitate 
între sunetul-tip f şi sunetul-tip i în 
cadrul flexiunii şi al familiilor de 
cuvinte (cuvînt —. cuvinte, sfint — 
sfinţenie ş.a.). 


G. Topîrceanu, 


Opinii gi atitudini 

Din punct de vedere morfologic 
şi derivativ, adică din perspectiva 
caracterului sistemic al limbii şi al 
reprezentării acesteia în scris, litera f 
asigură corespondenţa perfectă dintre 
unitatea sonoră şi cea grafică în 
spaţiul gramatical. De exemplu, 
sunetul î final de la infinitivul prezent 
ai verbelor de conjugarea a IV-a 
(tradiţională), care au acest morfem 
gramatical (a cobori, a hotărî, a urî, a 
pîrî ş.a.), este prezent şi în morfemui 
-înd de la gerunziul lor (coborînd, 
hotărînd, urînd, pîrînd); -ît de ia 
participiu (coborit, hotărît, urit, pîrit); 
în morfemele flexionare de la 
prezentul acestor verbe (coborim, 
coborfţi; hotărîm, hotăriţi; urim, urîti; 
pirim, pîriţi) şi de la mai mult ca per- 
fect (coborîsem, coborisei, coborise, 
coborîsem, coboriseţi, coborise; 
hotărisem etc.; urisem etc., pîrtsem 
etc.). 

Totodată, scrierea cu fdin i (Î) 
păstrează mai bine legătura cu 
morfemul de bază acolo unde 
intervine alternanţa fonetică (tînăr — 
tineri — tinereţe; (a) vinde — (eu) vînd, 
vînzător, vînzare ş.a.). 

Un plus ar mai fi şi faptul că 
scrierea cu f din i (7) (păstrează 
similitudinea fonetică a lui f din limba 
populară a unor regiuni cu j din limba 
literară (a strica — a strica, a ghici — 
a gfci, a mînji — a mînji, a se cuminţi 
— a se cuminţi, singur—sîngur ş.a.). 

Scrierea cu îdin a (â) reprezintă 
o inconsecvenţă grafematică în primul 
rînd la formarea cuvintelor prin 
derivare (a urf, dar urâţenie, urât; a 
hotărî, dar hotărâre; a izvori, dar 
izvorâre, ş.a.). Această incon- 
secvenţă este deosebit de evidentă 
la perfectul simplu al aceloraşi verbe 
de conjugarea a IV-a (coborâi, 
coborâşi, dar a coborî). 

Întrebuinţarea literei î din a (â) 
reflectă în foarte puţine cazuri 
înrudirea grafematică, cum ar fi, 
bunăoară, Vrancea — vrâncean (aici 
existînd, de fapt, intermediarul 
vrăncean). ; 

Dacă, bazîndu-ne pe criterii 
etimologice, am putea motiva scrierea 


cu î din a (â) în cuvintele de origine 
latină în a căror rădăcina a existat 
sunetui a (manus > mână, panis > 
pâine; cantare > cânta ş.a.), se 
prezintă ca absolut nejustificată 
situaţia cuvintelor în care sunetul ? 
provine din alte vocale latine (ripa > 
ripă, rideo > ride, rivus > rîu, ventum 
> vînt, fontana > fintînă, obsungia > 
osînză 'ş.a.). Conform principiului 
etimologic, lexemele acestea ar trebui 
să fie scrise respectiv cu vocalele í, 
e, 0, u şi, în consecinţă, să 
recăpătăm norma ortografică pe care 
o preconizau latiniştii cu mai bine de 
un veac şi jumătate în urmă. Evident 
că scrierea cu fdin a (â) complică pe 
cît de mult, pe atît de inutil ortografia. 
S-ar crea o situaţie cînd cel care va 
dori să-şi însuşească scrierea corectă 
va trebui mai întîi să înveţe latina. 
Unde mai pui că avem şi o mulţime 
de cazuri de scriere cu f în împrumu-— 
turi — destul de numeroase — din alte 
limbi ce aveau în limba de origine alte 
vocale decît a. Numai notarea 
sunetului f printr-o singură literă — şi 
aceasta nu poate fi alta decit f din i 
— elimină inconsec-venţa scrierii 
după criterii etimologice. 

Cît despre o eventuală adoptare 
a formelor sunt, suntem, sunteţi în loc 
de/sau alături de sînt, sîntem, sînteți, 
aceasta presupune, de asemenea, 
cunoaşterea unor date din morfologia 
istorică a limbii române şi din istoria 
limbii noastre literare. Din formele 
ciasice de indicativ prezent sum, es, 
est, sumus, estis, sunt limba română 
a moştenit numai: su (-s, îs) < sum şi 
e (-i îl) < est. Formele de plural s-au 
pierdut, dar ele au fost înlocuite prin 
formele unui indicativ prezent preluate 
de la conjunctivul latinesc tîrziu, din 
care au rezultat: semu, sefi, sîntu, 
forme atestate în textele noastre din 
secolul al XVI-lea şi în graiuri. Sîntem, 
sînteţi s-au format mai tîrziu, sub 
influenţa lui sînt. Prin analogie cu 
verbe ca (eu) citesc — (ei) citesc s-a 
creat şi forma de singular, pers. i: (eu) 
sînt, identică cu persoana a lll-a plu- 
ral. (ei) sînt. Cît priveşte variantele 


„sunt, suntem, sunteţi, ele au fost cre- 

ate abia la sfîrşitul secolului al XVIII- 
lea de Şcoala Ardeleană. Forma sunt 
a izvorit şi din dificultatea de a găsi 
pentru sunetul f un semn corespun-— 
zător. De aceea Timotei Cipariu, un 
reputat latinist de la mijlocui secolului 
al XIX-lea, scria sunt, dar atrăgea 
atenția că se citeşte sînt. 

Trebuie să subliniem că 
amendamentul Hotărîrii din 17 
februarie 1993 (de a accepta ca vari- 
antă literară forma sunt alături de sînt) 
nu ţine de istoria limbii, deci prin el 
nu se face nicidecum o reparatie, o 
corectare în conformitate cu istoria 
limbii române. 

După părerea noastră, la 
reforma ortografică trebuia să se 
procedeze cu o mult mai mare 
seriozitate, şi nu numai sub aspect 
ştiinţific, dar şi sub aspectul 
consecinţelor aplicării ei în practică. 
Astăzi, la ora marilor schimbări 
sociale şi politice, credem că 
patriotismul exagerat nu este 
recomandabil în această privinţă. 
Sîntem convinşi că nu scrierea într- 
un fel sau altul, cu â sau fî, constituie 
neapărat dovada că sîntem patrioţi. 
Mult mai importantă ni se pare 
preocuparea pentru o scriere corectă, 
pe care s-o poată însuşi toţi cei care 
ştiu, vorbesc şi trebuie să scrie 
româneşte. 

Să notăm în încheiere ce spun 
despre reforma ortografică din 17 
februarie 1993 mari personalităţi 
lingvistice pe plan naţional şi 
mondial (citatele sînt selectate din 
comunicările prezentate la Colocviul 
Internaţional de Romanistică ce a 
avut loc între 29 mariie şi 2 aprilie 
1993 la Tutzing, lîngă München, 
Germania). j 

Prof. dr. Eugen Coşeriu 
(Universitatea din Tübingen): “Eu voi 
continua să scriu cu f din į!” 

Prof. dr. Valeria Guţu Romalo 
(Universitatea din București): “... nu pot 
să mă alătur nici ca parte — rațională 
— a naţiunii “votului academic”. 

Prof. dr. Mioara Avram 
(Institutul de Lingvistică “Iorgu Iordan”, 
Bucureşti): “Prin hotărîrea din 17—ll- 


Limba Română 


'93 se neagă dreptul lingviştilor de a 
se pronunţa în materie de ortografie”. 

Prof. dr. Stelian Dumistrăcei 
(Institutul de Filologie Română “Al. 
Philippide”, iaşi): *... nici o decizie 
oficială nu poate infirma un adevăr din 
domeniul ştiinţific şi nici nu poate 
anula dreptul specialiştilor de a-l 
susţine”. 

Prof. dr. Giuseppe Picciilo 
(Universitatea din Catania): “După 
părerea mea, introducerea noului 
semn â (din a) este, mai ales, politică 
iraţională. Eu am studiat toate 
argumentele prezentate de diferitele 
părţi în cauză şi sper ca, foarte 
repede, Academia Română să revină 
asupra hotărîrii luate”. 

Prof. dr. Kiaus Heitmann 
(Universitatea din Heidelberg): 
“caracterul latin al limbii române e aşa 
de evident, încît nu trebuie subiiniat 
printr-o reformă a ortografiei actuale”. 

Prof. dr. Hans-Martin Gauger 
(Universitatea din Freiburg): “Alfabetul 
cu caractere latine a fost introdus în 
Germania în timpul lui Hitler, dar în 
1945, deşi ar fi existat toate motivele 
să se ia distanţele necesare faţă de 
acţiunile acestuia, nimeni nu a cerut 
revenirea la scrierea cu caractere 
gotice”. 


Ga prădina limbii noastre 


53 


lon MELNICIUC 
Chişinău 


CUM NE ADRESĂM? 


Limba română e printre puținele 
limbi ale iumii care dispun de 
numeroase mijloace de exprimare a 
politeţii. E vorba, în primul rînd, de 
pronumele de politeţe (mata, 
dumneata, dumneavoastră, 
dumneaiui, dumneaei, dumneasa, 
dumnealor) şi, în al doilea rînd, de 
formulele de politeţe: Domnia sa, 
Domnia ta, Domniile voastre, Măria 
ta, Excelenţă, Preasfinţia sa etc. 
Bogăția mijloacelor expresive se află 
în serviciul vorbitorilor dacă aceştia 
ştiu să le potrivească reuşit în con- 
text. lată un exemplu conciudent în 
acest plan: “Duduia Lizuca nu-i spune 
lui Patrocle “tu”,căci e mai bătrîn şi-l 
stimează; nici “dumneata”, cuvînt rece 
care pune distanţă; şi nici 
ceremonialu! “dumneavoastră”. Ea îi 
spune “mata”, cuvînt care arată per- 
fect sentimentele ei pentru dînsu!” 
(Garabet Ibrăileanu). 

Cînd însă vorbitorul nu simte 
nuanțele de politeţe ale acestor 
pronume, le utilizează la întîmplare. 
E ştiut că între oameni există diferite 
relaţii: tovărăşeşti, colegiale, 
prietenești, familiare, intime, oficiale. 
Prin urmare, şi adresarea trebuie să 
se conformeze relaţiilor concrete. 
intr-un fel ne vom adresa colegilor, 
prietenilor, şi cu totul în alt fel unui 
profesor, unui necunoscut mai în 
vîrstă ca noi, unui om de stat. In 
familie se admite a spune tatei, 
mamei, buneilor tu sau mata, prin 
aceasta subliniind caracterul familiar, 
intim al relaţiilor dintre membrii 
familiei. Tu vom spune şi cunoscuţilor 
noştri dacă nu sînt mai înaintați în 
vîrstă ca noi. 

Pronumele mata, dumneata 
ocupă un loc intermediar între tu şi 
dumneavoastră. Dar şi între ele 


probăm diferenţă: mata ţine de 
vorbirea populară, iar dumneata con- 
cordă cu normele limbii literare. 

Despre persoanele stimate se 
cuvine a vorbi cu respect chiar şi în 
ipsa lor, spunîndu-le nu el, ea, ei, ele, 
ci dumnealui, dumneaei, dumnea-— 
sa, dumnealor. 

O situaţie nefirească constatăm 
şi în cazul în care folosim pronumele 
de politeţe fără discernămînt. Elevilor, 
de exemplu, nu se recomandă să le 
spunem dumneavoastră, chiar dacă 
sînt din clasele superioare. Dar am 
auzit de multe ori, în mai multe şcoli, 
adresări de felul: “Copii, dumnea- 
voastră ştiţi că statul ne asigură cu 
manuale pe gratis?”. Cu totul 
nefirească este adresarea lui Marcel, 
coprezentator al poveștii de seară, 
către micuţi: “De la dumneavoastră, 
copii, aşteptăm cît mai multe scrisori”. 

Apropo de pronumele dumnea-— 
voastră se cere făcută şi următoarea 
remarcă; acesta nu se îmbină reuşit 
cu numele mic. Într-o revistă pentru 
tineret am atestat următorul exemplu: 
“Nina, dumneavoastră de mult timp 
lucraţi la fermă?”. De vreme ce am 
spus Nina, adică ne-am adresat 
într-un mod familiar, se cerea folosit 
pronumele dumneata cu verbul la 
persoana a 2-a singular (lucrezi). Or, 
e greşit să spunem dumneata, iar 
verbul să-i acordăm cu pluralul 
(dumneavoastră), cum e în 
exemplul ce urmează: “Aş dori să-mi 
prezentaţi, în cîteva teze, această 
venire a dumitale pe piscurile 
multimilenare — cum s-au născut 
aceste idei, cum s-au aşezat ele 
într-un statut ştiinţific?” (Glasul 
naţiunii). Dezacordui este evident: 
dumneata să prezentaţi. Provoacă 
nedumerire faptul că autorul interviului 
în cauză acordă de două ori corect 
pronumele dumneata cu verbul şi de 
patru ori incorect. Concluzia pare a fi 
univocă: s-a neglijat diferenţierea 
semantico-gramaticală dintre pronu- 
mele dumneata şi dumneavoastră. 
Dumneata trebuie acordat cu verbul- 
predicat ca şi pronumele tu, iar 
dumneavoastră asemeni lui voi, chiar 
şi atunci cînd ne adresăm unei 
singure persoane: “Dumneavoastră, 
dle director, aţi semnat contractul?”. 

importantă este şi scrierea 
corectă a pronumelor de politeţe. 
Publicaţiile periodice de la noi le 
ortografiază în mod arbitrar. Chiar în 
acelaşi articol de ziar dumneavoastră 
apare scris ba cu majusculă, ba cu 
minusculă în pofida faptului că 
normele ortografice ne recomandă 
scrierea cu minusculă a tuturor 
pronumelor de politeţe, inclusiv 
dumneavoastră. Tocmai de aceea 
fluctuațiile în scrierea pronumelor cu 
pricina nu pot fi înţelese. Situaţia e 
similară şi în cazul formulelor de 
politeţe: Domnia ta, Domnia sa, 
Domniile voastre, Măria ta, Măria 


Gheorghe OPREA. Poeţii. 


sa, Luminăţia ta, Excelenţa sa etc. 
Unii mînuitori de condei preferă 
liberalismul în ortografierea acestora 
şi servesc cititorii cu cele mai diverse 
aberaţii: ambele cuvinte scrise cu 
majusculă sau cu minusculă, ori chiar 
prin cratimă. Se ştie însă că normele 
ortografice au acceptat o singură vari- 
antă — cea care prevede scrierea 
primului cuvînt cu majusculă, iar a 
celui de al doilea cu minusculă. 

Normele limbii literare sînt legi 
pentru toţi vorbitorii. Respectarea lor 
este o datorie de conștiință a fiecăruia 
dintre noi. 


Fa grådina limbii acastre 

UN CARTONAŞ 
GALBEN PENTRU... 
EXPRIMARE 


Deşi nu practic sportul, ascult 
aproape cu regularitate emisiunile 
sportive transmise la radio sau le 
privesc pe cele televizate. Dar, 
recunosc din capul locului, mă 
interesează nu numai informaţia 
propriu-zisă, ci şi forma de expresie. 

În ultimul timp comentatorii 


noştri sportivi dau dovadă de o anume. 


exigenţă faţă de limbajul sportiv, care 
pînă mai ieri lăsa mult de dorit. Cu 
toate acestea, pe ici-colo se mai 
strecoară şi unele greşeli regretabile. 
Dintr-un comentariu al unui meci de 
fotbal am reţinut două exemple care 
m-au surprins. 

1. Au evoluat personalităţi de 
calibru mare. Cuvîntul care face 
expresia nefirească e, desigur, 
calibru. Comentatorul, din cele mai 
bune intenţii, a vrut să scoată în re- 
lief calităţile de excepţie ale 
fotbaliştilor vizaţi şi a folosit sub— 
stantivul dat la figurat. Dictionarele 
explicative de limbă română atestă şi 
semnificaţiile metaforice ale sub- 
stantivului calibru, şi apume: 
mărime, proporţie, calitate. E lesne 
de observat că şi sensurile figurate 
se referă la noţiunea de măsură. Pînă 
şi calitatea pe care ne-o poate sugera 
calibru porneşte de la o dimensiune 
concepută, prin extindere, şi în sens 
de “calitate”. Tocmai din atare 
considerente calificativul calibru 
(pentru fotbalişti) nu pare a fi potrivit. 
Cînd spunem despre o persoană că e 
de calibru (şi precizăm: mare), avem 
în vedere dimensiunile lui exagerate, 
şi nu calităţile sale. 

În enunţul cu pricina puteau fi 
„utilizate, în mod firesc, alte calificative 
ale substantivului personalităţi: 
marcante, notorii, de primă valoare, 
de excepţie. La drept vorbind, nici 
substantivul personalităţi nu 


cadrează fericit cu contextul dat. Mai 
simplu, mai firesc, mai adecvat era 
să spunem: “Au evoluat fotbalişti cu 
renume (jucători de excepţie, stele ale 
fotbalului contemporan)”. 

Aceasta, desigur, e părerea unui 
simplu suporter, care nu poate 
pretinde la o formulă ireproşabilă. Cu 
atît mai mult cu cît preferinţele 
vorbitorilor sînt dintre ceie mai di- 
verse. Punctul pe i ar putea să-l pună, 
probabil, specialiştii în materie de 
sport, căci e vorba de o anume 
semnificaţie terminologică a cuvîntului 
pe care, s-ar putea întîmpla, să n-o 
bănuim. Oricum, sintagma ni se pare 
neobişnuită. 

“2, În momentul în care un jucător 
s-a făcut vinovat de încălcarea 
regulilor prevăzute pentru meciul de 
fotbal şi a fost avertizat, comentatorul 
sportiv s-a grăbit să ne convingă că 
arbitrul a procedat just: “Cartonaşul 
galben este binemeritat”. Amatorii de 
fotbal ştiu prea bine că un cartonaş 
galben, arătat de arbitru unui jucător, 
este un mijloc de avertizare a celui 
care, intenţionat, a încălcat regulile 
jocului. Prin urmare, determinativul 
binemeritat este incompatibil cu 
cartonaşul galben, care, de facto, e 
o pedeapsă. 

Binemeritat înseamnă “ceea ce 
este cîştigat în mod cinstit, după 
merite”. lar pedeapsa nu se cîştigă 
prin străduinţă, rîvnă, ea este, pentru 
oricine, nedorită. Or, îmbinînd două 
noţiuni incompatibile, obţinem un 
nonsens, după cum, unind plusul cu 
minusul, ne alegem cu un scurtcircuit, 
care nicicînd nu este binemeritat 
(corect: binevenit). 

Dacă acceptăm că expresiile 
analizate sînt greşeli de exprimare, să 
considerăm că şi calificativul 
“regretabile” e adecvat situaţiei. 

Stelian DUMISTRĂCEL 
laşi 


EXPRESII ŞI 
MENTALITAŢI 


Luna lui traistă-n băț 


Este una dintre denumirile 
populare ale lui martie din calendarul 
ciclurilor vegetației, care a fost 
înregistrată în anchete etnolingvistice 
din deceniul al patrulea în localităţi din 
sudul Moldovei şi din estul Munteniei. 
Inclusă şi în Dicţionarul! limbii 
române al Academiei (s. v. traistă), 
ea a fost considerată ca referindu-se 
la “vremea cînd începe lucrul la 
cîmp”, pe baza explicaţiei notate de 
către luliu Zanne (Proverbele 
românilor, Ill, p. 411), ce nu l-a putut 
contrazice pe învățătorul dintr-o 
localitate din fostul judeţ Covurlui 
(aşadar din acelaşi areal geografic) 
care a comunicat-o. Explicaţia le-a 
părut convenabilă şi redactorilor 
(probabil redactorelor, posibil 
orăşence) autori ai respectivului tom 
din dicţionarul citat. 

Dacă ar fi vorba de această 
situaţie, prezenţa băţului este sus- 
pectă: cînd mergeau la lucru, la 
ogoare mai îndepărtate de casă, 
țăranii foloseau fie căruţa, fie aveau 
în mfini unelte, pe coada cărora îşi 
atîrnau traista cu mîncare. Traista în 
bățul pe umăr este caracteristica 
drumeţului, sau a ciobanului ce 
umblă în urma turmei pe păşune sau 
pe cîmp (localităţile la care ne-am 
referit mai sus se află în zona căilor 
de transhumanță ale păstorilor 
transilvăneni spre bălțile Prutului sau 
ale Dunării). Drumeţul cu traista în băț 
este evocat însă, dintre. citatele 
prezentate în Dicţionarul Academiei, 
de cele selectate din Hogaş şi 
Rebreanu (traista şi toiagul la 
N. Filimon, O. Goga, M. Sadoveanu 


sau V. Voiculescu; vezi şi la Creangă: 
“le-ti, popă, desagii şi toiagul şi pe 
ici ti-i drumul”; Popa Duhu). 

Dar, în limba română, există 
numeroase expresii ce evocă o 
“drumeţie” de cu totul alt gen: cu 
traista-n băț înseamnă “sărac, calic, 
cerşetor”, iar a-şi lua lumea în 
traistă, “a pleca supărat” (şi, desigur, 
nu “de bine”!). Aşadar, martie “trai- 
stă-n băț” înseamnă, din optica grijilor 
oamenilor pămîntului, luna sărăciei, 
cînd rezervele alimentare s-au 
terminat, resursele primăverii n-au 
apărut încă, iar încălzirea timpului le 
permite celor aflați la strimtoare să o 
pornească la drum, în încercarea de 
a cumpăra sau a găsi ceva de 
mîncare; ori luna mişcării ciobanilor, 
cu turmele spre păşune, dată fiind 
lipsa de nutreţ de la sfîrşitul iernii. De 
altfel, de acest aspect se leagă 
apariţia, alături de numele de 
mărţişor, luna mărţişorului (de la 
obiectul augural purtat din prima zi a 
lunii), a altor denumiri populare. ca luna 
lui Marta, Marta cu nouă cojoace, 
de la Baba Marta, o Baba Dochia, în 
postură de ciobăniţă (care,după 
ce-şi leapădă cele nouă cojoace, din 
cauza încălzirii înşelătoare a timpului, 
îngheaţă de frig). 

Trecînd peste supoziţii, că 
martie luna lui traistă-n băț înseamnă 
luna sărăciei ne-o dovedeşte 
denumirea metaforică traistă goală 
“vîntul pustiitor de sud-vest” (după 
cum sublinia V. Bogrea), eventual 
crivățul, “poreclit şi traistă goală prin 
județul Argeş“ (semnificaţie înre- 
gistrată de Tudor Pamfiie). 

lar astăzi, ca de cînd ne ştim, 
sărăcia nu ne ocoleşte în această 
lună, după cum nici martie din post 
nu lipseşte. 


Galbeni venetici 


Pînă a-i lua locul neamţul, 
europeanul din Occident a fost 
cunoscut mai întîi, în Ţările 
Româneşti, în ipostaza veneţianului; 
de aceea, mai curînd printr-o 
explicabilă ignoranță decît dintr-o 


Gu grădina limbii noastre 

y“ 


precaută “delimitare”, venetic “locuitor 
al Venetiei, cetățean al Republicii 
Venețiene” a ajuns să însemne, în 
limba română, “străin” (iar, apoi, sar- 
castic, “pripăşit’). De-a valma însă şi 
cu frîncul, “occidentalul de rasă 
latină”, acest nume purtîndu-i 
francezul şi italianul, în primul rînd 
(iarăşi) veneţianul, reputat în Orient 
datorită cruciadelor, dar mai ales ca 
negustor. Pentru Miron Costin, 
“Gaspar-vodă era italian, adecă frînc”. 
De la Veneţia se importau obiecte de 
îmbrăcăminte şi diferite scule şi arme 
(“pistoale de veneţie” într-o doină 
publicată de Alecsandri). 

Dar mai importanţi erau, ca 
totdeauna, banii. Negoţul Republicii 
Venețiene pe Marea Neagră a impus 
valuta “forte” a unei întregi epoci, 
galbenul venețian. Pentru o confrun-— 
tare de prestigiu, să ne amintim de 
paraua turcească (a nu face nici 


Gheorghe OPREA. Cloşca cu pui. 


două paraie semnifică “a nu valora 
nimic”), în special cînd era şi chioară, 
adică găurită, sau frîntă! 

Confuzia privind popoarele şi 
ţările din Occident explică sensul ge- 
neral de “tărîm îndepărtat” al 
termenului veneţie, evocînd, de 
asemenea, cetatea italică în discuţie, 
al cărei nume s-a interferat cu derivate 
pe teren românesc ale adjectivului 
vînăt, ce are, de fapt, aceeaşi origine 
— lat. venetus “venețian; albastru ca 
marea”. Desigur, sensul de “firma- 
ment”, din versurile populare “Pînă-n 
sus la vînăţie, La Sfinta Maică Marie”, 
este unul rezultat prin extensie şi 
reprezintă o hiperbolă. Pentru că, din 
amintirile despre peregrinările spre 
Veneţia şi spre alte oraşe italiene sau 
europene — ale negustorilor sau ale 
participanţilor la diferite misiuni 
diplomatice, urmărind obţinerea de 
ajutoare împotriva turcilor, după 

pătrunderea lor în Balcani (realităţi 
istorice  transfigurate într-o 
tulburătoare proză a lui Vintilă Horia, 
Cavalerul resemnării) — s-a 
închegat imaginea depărtăriior 
inaccesibile, a căror situare “geogra-— 
fică” se realizează, în basmele 
româneşti, prin referenţiale numerice 
simbolice: “Peste nouă mări, nouă ţări 
şi nouă vineţii”. 


Haine nemţeşti 


Delimitarea s-a făcut pornin- 
du-se de la îmbrăcămintea de tip ori- 
ental a boierilor, dominantă pînă în 
secolul al XIX-lea (această caracte- 
rizare a vestimentaţiei de “modă nouă” 
apare de la lon Ghica pînă la Arghezi), 
dar îmbrăcaţi nemţeşte sînt şi colegii 
de ia “Şcoala domnească”, ai lui 
Delavrancea, care nu mai purtau 
hainele obişnuite ale mahalagiilor din 
Delea Nouă (Domnul Vucea), după 
cum, prin straie nemţeşti se distinge, 
într-un sat pe măsura celor din zona 
dinspre munte a Moldovei, un străin 
ciudat, Chirică (Creangă, Povestea 
lui Stan Păţitul). Aceasta pentru că, 
după cum scria Ispirescu, “românul, 
cînd vede pe cineva din neamurile 
apusene..., îi zice neamţ”! (înainte 
fusese venețianul — venetic sau 
frîncul). 

Dacă, pentru germani, imaginea 
românului s-a conturat, mai întîi, prin 
elemente reale sau fantastice din 
impresii de călătorie şi din legendele 
despre Dracula, informaţii exacte 
despre Transilvania şi Bucovina au 
transmis rapoartele funcţionarilor 
chesaro-crăieşti (O sinteză valoroasă 
în studiul Imaginea românilor în 
spaţiul lingvistic german 1775— 
1918, datorat profesorului Klaus 
Heitmann, de la Heidelberg, apărut 
recent în traducere românească). 
Expresiile din memoria limbii române 
înfăţişează modul, divers şi 
contradictoriu, în care a fost receptat 
germanul de către oamenii simpli de 
la noi: prea puţin locvace (a tăcea ca 
neamţul; românul se face neamţ cînd 
se preface că nu înţelege) şi obiectiv, 


chiar cînd este în detrimentul său (a 
spune drept, ca neamţul), avînd 
unele slăbiciuni (a iua luleaua 
neamţuiui), “ciudăţenii” şi curiozităţi: 
pentru a se hrăni, acesta cultiva cartofi 
(de unde neamt, neamt, cotofleanţ 
— Kartoffelpflanzer); june nemtesc i 
se spune, ironic, în Banat, unui bărbat 
care nu se însoară niciodată, căci 
autohtonii au observat că şvabii 
stabiliţi printre ei “se însoară pe la 
30—40 de ani”. 

Predomină prețuirea: neamţul 
este tehnicianul, meşterul ce a însoţit 
aducerea în ţară a tot felul de maşini 
agricole, care a construit căile ferate 
şi a condus locomotivele. Dar, se vede 
că... aşa i-a fost scris, deoarece, 
bunul Dumnezeu, după ce a făcut 
lumea şi a pus semn fiecărui neam, 
“pe ţigan l-a învăţat să cînte cu cetera 
şi neamţului i-a dat şurubul” (Sado-— 
veanu, Baltagul). Deci, la nemți, 
treburile merg pe şurub, adică 
exact şi eficient (chiar dacă şurubul 
înseamnă şi ceva viclenie!). Localnicii 
însă s-au priceput să potrivească 
situaţiile după “normele” şi resursele 
indigene: unei zone de confruntare a 
mentalităților îi aparţine zicătoarea 
(înregistrată în Dicţionarul român- 
german al lui Teochar Alexi apărut la 
Braşov în 1906) lucru cu şurub legat 
cu funie de tei! 

O ingeniozitate a teielor şi 
curmeielor ce nu prea consună cu 
optica şi exigenţele unei Europe spre 
care tindem. 


Gu grådina limbii noastre 

FRAZEOLOGISMELE 
ADVERBIALE: 
SEMNIFICAŢII 

ŞI VALORI (I) 


GENERALITĂŢI DESPRE 
FRAZEOLOGISMELE 
ADVERBIALE 


Frazeologismele adverbiale 
formează, după cele verbale, o bună 
parte din tezauru! frazeologic al limbii 
române. Studierea detaliată a ior ar 
contribui la relevarea tuturor 
trăsăturilor specifice ale acestor 
“perle” ale limbii noastre. Cu părere 
de rău, în lingvistica română nu 
există lucrări ample în care ar fi 
cercetat fenomenul în cauzâ. 

Academicianul lorgu lordan in- 
clude frazeologismele respective în 
cadrul locuţiunilor adverbiale, 
nefăcînd nici o delimitare între 
frazeologism şi locuţiune. Atît unele, 
cît şi altele “sînt formate din cuvinte 
care, folosite singure, n-au de obicei 
nimic comun cu adverbele, ele capătă 
valoare adverbială numai în 
combinaţia sintactică respectivă, 
împreună cu celelalte elemente ale 
locuţiunii”.! lată exemplele prezentate 
de academicianul lorgu lordan: (atît) 
amar de vreme; ba bine că nu; ba că 
chiar; calea-valea; cînd colo; cu chiu, 
cu vai; cu nepusă masă; cu mare ce; 
c-o falcă-n cer şi una-n pămînt; cu 
orice preţ; cu şoşele şi momele; cu 
toptanul; cu ghiotura; cu vai nevoie; 
cu noaptea-n cap; cu una, cu două; 
cu vîrf şi-ndesat; de-ajuns şi de 
rămas; de-a frunza frăsinelului; de 
milă, de silă; de unde pînă unde; de 
voie, de nevoie; fără doar şi poate; 
(nici) în ruptul capului; într-o doară; 
într-un noroc; nici pe departe; nitam- 
nisam; teleleu Tănase; vorbă să fie 


eic.? Cam aceleaşi exemple se 
întîlnesc şi la Al. Philippide.? 

Gramatica limbii române 
(1963) acordă un Spaţiu şi mai redus 
iocuţiunilor adverbiale. Aici se 
întîlnesc doar cîteva exemple fără a 
fi supuse unor analize: cu dinadinsul; 
cu binişorul; de-a binelea; de-a valma; 
pe rupte; talmeş-balmeş; punct cu 
punct; pas cu pas şi cot la cot. 

Şi în lucrările editate mai recent 
şi dedicate studierii adverbului, 
locuţiunile adverbiale (şi cu atit mai 
mult frazeologismele adverbiale) sînt 
lăsate cu totul în umbră. 

Una din primele lucrări în care 
sînttratate frazeologismele adverbiale 
aparţine lingvistului Vasile Soloviov.® 
El încearcă să le clasifice din punct 
de vedere semantic. Astfel se ajunge 
la concluzia că după conţinut, ca şi 
adverbele, frazeologismele adverbiale 
se clasifică în cinci categorii: de mod, 
de loc, de timp, de cauză şi de scop.” 

Referitor la clasificarea de mai 
sus am avea două observaţii. În primul 
rînd ultimele două categorii (de cauză 
şi de scop) sînt prezentate doar 
într-un'singur exemplu (din nebăgare 
de seamă şi cu tot dinadinsul). Un 
frazeologism nu poate constitui o 
categorie aparte, cu atît mai mult cu 
cît ambele au vădite nuanţe modale. 
În al doilea rînd, autorul nu face 
delimitare între locuţiuni şi 
frazeologisme. În calitate de 
frazeologisme adverbiale de cauză 
sînt aduse nişte veritabile locuţiuni 
(din datorie, din prostie). 

Locuţiunile adverbiale au. fost 
studiate şi de Gh. N. Dragomirescu.’ 
Autorul încearcă să facă o delimitare 
a locuţiunilor adverbiale şi unele 
investigaţii referitoare la formarea şi 
clasificarea locuţiunilor date. Pînă la 
urmă delimitarea e confuză, deoarece 
autorul nu face nici o distincţie între 
locuţiunile şi frazeologismele 
adverbiale. Locu-ţiunile Ja rînd; din 
greu; din nou etc. sînt puse pe acelaşi 
cîntar cu frazeologismele nici în ruptul 
capului; c-o falcă în cer şi una în 
pămînt. Formarea locuţiunilor e tratată 
doar în linii generale, fără a se opera 
o analiză detaliată. Şi mai puţin 
convingătoare este clasificarea 

locuţiunilor. Sînt stabilite următoarele 
categorii: 1) locuţiuni adverbiale 
propriu-zise (de-a rîndul; de-a-ntregul; 
an cu an; zi de zi; cînd şi cînd; calea- 
valea); 2) locuţiuni adverbiale 
proverbiale (de la Ana la Caiafa, (ca) 
la botul calului; din gardul Oancei); 3) 
locuţiuni adverbiale frazeologice 
(trăind şi nemurind; făcînd haz de 
necaz; văzînd cu ochii); 4) locuţiuni 
adverbiale care sînt din punct de 
vedere formal propoziţii întregi (după 
cît(e) văd; cine ştie cînd; cine ştie 
unde; cine ştie cine; pentru te miri ce 
şi mai nimica). Deci studiul 
lingvistului Gh. N. Dragomirescu 
constituie doar un modest început de 
cercetare a locuţiunilor adverbiale, 
căci, după cum mărturiseşte însuşi 
autorul, articolul n-are pretenţia de a 
fi epuizat probiema, n-o are nici pe 
aceea de a fi dat soluţii definitive 
aspectelor discutate. 

Un alt lingvist care a analizat 
frazeologismele adverbiale este Tu- 
dor Coteinic. Printre aspectele de bază 
propuse pentru discuţie enumerăm: 
conceptul de unitate frazeologică ad- 
verbială, trăsăturile caracteristice ale 
acestora şi stabilirea unor categorii de 
îmbinări stabile adverbializate. ° 

Conceptul de unitate frazeolo-— 
gică adverbială este determinat numai 
în baza unui frazeologism (cu 
noaptea în cap), iar definiţia unităţii 
frazeologice adverbiale nu e completă, 
deoarece la definire se ţine cont numai 
de aspectul gramatical, neglijindu-se 
conținutul! semantic: “O construcție 
perifrastică cu înţeles unitar, care din 
punct de vedere gramatical se com- 
portă ca un adverb se numeşte unitate 
frazeologică adverbială”."! 

Nu sînt evidenţiate concret 
nici trăsăturile caracteristice ale 
frazeologismelor adverbiale. De 
asemenea nu sînt clare criteriile de 
determinare a îmbinărilor stabile 
adverbializate. Prinosul lingvistului 
Tudor Cotelnic ţine de faptul că el 
face o clasificare a frazeologismelor 
adverbiale după gradul de fuziune a 
elementelor componente. Au fost 
stabilite trei tipuri de locujiuni 
adverbiale. Din prima categorie a 
îmbinărilor constante adverbiale fac 


parte asocierile de cuvinte, în care 
elementele alcătuitoare se unesc 
foarte strîns între ele, sensul inițial 
se pierde cu totul şi înţelesul 
întregului este independent de suma 
sensurilor termenilor componenți: la 
spartul tîrgului; din fir în păr; în vecii 
vecilor; la dracu-n praznic; cu 
nepusă masă etc.“ În a doua 
categorie intră construcţii în care 
fuzionarea elementelor componente 
este mai puţin completă, din cauză 
că unele dintre ele îşi păstrează 
sensul inițial. Cele mai numeroase 
locuţiuni din această grupă conservă 
semnificaţia proprie cel puţin a unuia 
dintre elementele componente, 
celelalte fiind folosite într-un sens 
“specific”, derivat de la sensul de 
bază: cu orice preţ; de bună seamă; 
din cap pînă-n picioare; cu tragere 
de inimă; cu bratele deschise etc.” 
Categoria a treia o constituie 
construcțiile adverbiale mai mult sau 
mai puţin închegate, în care apar 
semnificaţiile ocazionale ale unor 
cuvinte, îmbinări necunoscute limbii 
comune, creaţii personale ale 
scriitorilor: de ja Ana la Caiafa; 
peste nouă mări; peste nouă țări; a 
treia zi după scriptură." 

Clasificarea de mai sus este 
foarte aproximativă, deoarece nu se 
propun criterii concrete care ar putea 
să ne ajute să facem o delimitare netă 
între cele trei categorii. De exemplu, 
iocuţiunile adverbiale din grupa a treia 
se deosebesc de cele din grupa a 
doua prin faptul că “nu se pot inversa 
şi nici nu admit interpoiarea 
elementelor străine”. Această 
trăsătură este specifică nu numai 
pentru cele din grupa a treia, ci şi 
pentru majoritatea frazeologismelor 
adverbiale. 

În concluzie am vrea să 
menţionăm că frazeologismele 
adverbiale încă nu au fost studiate 
profund în lingvistica română. De 
aceea, în ceie ce urmează, ne 
propunem să analizăm frazeolo-— 
gismele date din trei puncte de 
vedere: semantic, structural şi 
funcţional. 


Ga grădina limbii moaste 

VALORILE SEMANTICE ALE 
FRAZEOLOGISMELOR 
ADVERBIALE 


Din punctul de vedere al 
înţeiesului lexical frazeologismele 
adverbiale româneşti se divizează în 
trei macrocîmpuri semantice: 

a) Din primul macrocîmp seman- 
tic fac parte frazeologismele ce 
exprimă însuşiri, caracteristici ale 
verbului, numite frazeologisme de 
mod. Ele se mai numesc calificative, 
deoarece corespund frazeologismelor 
adjectivale calificative, singura 
deosebire dintre ele constituind faptul 
că frazeologismele adjectivaie arată 
însuşiri ale obiectelor, iar cele 
adverbiale — “însuşiri” ale acţiunilor 
şi stărilor: de rîsul/ lumii; cu sînge 
rece; cu jalba în protap; cu pieptul 
deschis; la mintea omului etc. 

b) Al doilea macrocîmp 
semnatic îl constituie frazeo-— 
logismele adverbiale circum- 
stanţiale, care exprimă circum- 
stanțele în axa dublă spaţio-tempo- 
rală: de cînd se băteau urşii în coadă; 
cînd mi-a creşte păr în palmă; cu 
noaptea-n cap; cît lumea şi pămîntul; 
la capătul lumii (sau pămîntului); 
peste nouă mări şi nouă ţări; cît vezi 
cu ochii (sau cu ochiul) etc. 

c) Frazeologismele adverbiale 
ce semnifică o cantitate formează al 
treilea macrocîmp semantic. Ele se 
numesc frazeologisme adverbiale 
cantitative: ca nisipul mării (sau de 
pe vad), cîtă frunză şi iarbă; cît ai zice 
peşte, nici cît un vîrf de ac etc. 

in cele ce urmează vom analiza 
mai întîi frazeologismele adverbiale 
cantitative, ele fiind supuse cel mai 
puţin cercetărilor lingviştilor. 


FRAZEOLOGISMELE 
ADVERBIALE CANTITATIVE 


În urma investigaţiilor noastre, 
am stabilit că frazeologismele respec- 
tive pot fi clasificate în cel puţin patru 
grupe tematice: 

1) Frazeologisme adverbiale ce 
arată din punct de vedere semantic 
determinări de ordin cantitativ mare 
(nedefinit) ale acţiunilor şi proceselor: 


cîtă frunză şi iarbă; cîtă frunză, cîtă 
iarbă; cîtă pulbere şi spuză,; cîte în 
lună şi în soare sau cîte în lună şi în 
stele; ca de la cer ia pămînt sau ca 
cerul de pămînt “se zice pentru a 
exprima o foarte mare diferenţă între 
două lucruri”; “fără număr şi fără 
seamân” etc. 

Frazeologismele de acest fel 
sînt utilizate în contexte cu anumite 
scopuri stilistice: 

a) pentru preamărirea unor 
acţiuni: “Au şi început a curge furnicile 
cu droaia, cîtă pulbere şi spuză, cită 
frunză şi iarbă” (|. Creangă); b) pentru 
majorarea exagerată a unor cantităţi 
deja numite: “Mulţi ca frunzele de 
brad, Ca nisipui de pe vad” (V. Alec- 
sandri); c) pentru “trecerea în revistă” 
a păturilor sociale: “Ni spuneaţi 
dinioarea că de acum toţi au să ieie 
parte ia sarcini, de la vlădică pînă la 
opincă?” (|. Creangă); d) pentru 
hiperbolizarea unor acţiuni sau lucruri: 
“S-aude că au venit turcii şi tătarii cîtă 
frunză şi iarbă, prăpădenia pămîntului” 
(M. Sadoveanu) etc. 

2) Frazeologisme adverbiale ce 
semnifică determinări de ordin 
cantitativ foarte mici sau chiar 
cantităţi nule, inexistente: ca (şi) cum 
(cît) te-ar pişca un purice “foarte puţin, 
aproape deloc”; pînă la un bob de linte 
“pînă la ultima posibilitate; pînă la 
ultimul ban”; pînă la un cap (într-un 
capăt) de aţă “tot, pînă la cel din urmă 
lucru”; nici un capăt (un fir, nici un 
cap) de aţă “nimic, nici cel mai mic 
lucru, absolut nimic”; cfîţi iepuri în 
biserică “nimic, deloc”; nici (măcar) 
un băț de chibrit “nimic”; cît păr în 
palmă (cît păr pe broască) etc. Să 
urmărim şi cîteva contexte: “Dar la o 
împărăție, cum te-ar pişca un purice, 
nu se mai bagă în seamă”"(i. Crean- 
gă); “Poruncă dau să se plece toţi 
vistierii, plătind rînduielile pînă la o 
para şi pînă la un bob de linte” (M. 
Sadoveanu); “Numai văru-meu..., 
fecior de gospodar cinstit, nu luase 
nici un capăt de aţă” (|. Creangă); 


“Odinioară am avut minte cît păr pe 


broască” (M. Sadoveanu). 

3) Frazeologisme adverbiale ce 
au semnificaţia unor perioade foarte 
îndelungate de timp: mult şi bine sau 
a unor perioade de timp de scurtă 

durată, momentane: cît ai clipi (cît 
clipeşti) din ochi (cu ochiul); cît ti-ai 
lega nojițele; cît te-ai întoarce (te-ai 
învîrti) într-un picior; cît ai zice peşte; 
cît ai zice mei; cît te-ai freca (te-ai 
şterge) la ochi; un bob zăbavă etc. 

Valorile stilistice ale 
frazeologismelor în cauză sînt vari- 
ate. Ele se utilizează: a) pentru a 
evidenția că acţiunea personajului 
are loc din mare stimă faţă de cei 
prezenţi: “Crîşmăriţa ... cît ai bate 
din palme ni s-a înfăţişat cu o cană 
mare de lut, plină cu vin de 
Odobeşti” (V. Alecsandri); b) pentru 
sublinierea măiestriei personajului: 
“Cite alte lucruri: de gospodărie, 
făcute de mîna lui Chirică cft ai bate 
din palme” (|. Creangă); c) pentru a 
accentua nivelui înalt de credinţă al 
cuiva: “Să nu se dezlipească de 
stăpînul său nici cît ai da din amnar” 
(I. Creangă); d) pentru minimalizarea 
timpului unei acţiuni în comparaţie 
cu cea din realitate: “in acest timp, 
Traian Minecuţă ... cît ai zbate din 
amnar, se îmbrăcase cu straiele 
dăruite” (M. Sadoveanu); e) pentru 
a ironiza o acţiune efectuată de 
cineva: “De-acum în dulce 
stabilitate / Am s-o duc vesel, fără 
habar, / Servindu-mi ţara pe aşezate 
/ lar nu din fugă, ca cioara-n par 
(V. Alecsandri) etc, 

4) Frazeologisme adverbiale ce 
denumesc noţiuni minime de spaţiu, 
de suprafeţe, de entităţi materiale: 
(nici) cît (e) negru sub unghie; nici cît 
un vîrf de ac; (ca) de-o muchie de 
cuţit; nici cît să pună pe-o măsea; cft 
o şchioapă; cît puricele etc. 
Exemplificăm şi în context: “Da şi din 
miini şi din picioare, cum se zice, şi 
folos, nici cît negru sub unghie”; *... 
Lua tot, şi oamenilor nu le lăsa nici 
măcar cît să puie pe-o măsea' (P. 
Ispirescu). 


FRAZEOLOGISMELE 
ADVERBIALE 
CIRCUMSTANŢIALE 


Frazeologismeie care exprimă 
circumstanţe în axa dublă spaţio-tem- 
porală se numesc frazeologisme 
adverbiale circumstanţiale. Ele se 
bifurcă în: 


1) frazeologisme adverbiale 
circumstanţiale de loc şi 

2) frazeologisme adverbiale 
circumstanţiale de timp. 

Circumstanţiaiele de loc 
semnifică diverse aspecte ale 
spaţiului: 

— o apropiere imediată: perete 
în perete sau relativ imediată: /a doi 
paşi; | 

— o distanţă relativ mică: cft aí 
arunca cu securea, cît ajunge 
săgeata; 

— o concreiizare a locului: /a 
fata locului; la tot pasul (la fiecare 
pas); pe fața pămîntului; în plin cîmp; 
din prag în prag; 

-— o direcţie concretă: din (de 
ia) cele patru vînturi, 

— direcţie ambiguă: încotro 
vede cu ochii (unde îl duc ochii); 
încotro (unde, cum) te-a îndrepta 
Dumnezeu; 

— o suprafaţă imensă: cft vezi 
cu ochii (cu ochiul); 

— o distanţă foarte mare sau 
exagerat de mare: peste nouă mări şi 
nouă ţări; pînă în pînzele albe; la 
capătul lumii (pămîntului); 

— o depărtare hiperbolizată 
care, în general, nu există: unde popa 
nu toacă; unde a dus (surdul roata şi) 
mutul iapa; la dracu-n praznic; la 
mama dracului; unde şi-a înțărcat 
dracul copiii; unde şi-a spart dracul 
opincile; unde şi-a pierdut dracui 
potcoavele etc. 

lată cum apar unele 
frazeologisme de mai sus în diferite 
opere literare: “Li s-a zis să facă cer- 
cetare la faţa locului” (C. Negruzzi); 
“Lemnele şi piatra s-au strîns din cele 
patru vînturi şi satul a început să 
crească” (G. Bogza); “Du-te şi tu 
încotro te-a îndrepta dumnezeu” (|. 
Creangă); “Vestea frumuseţei tale a 
trecut peste nouă mări şi nouă ţări” 
(V. Alecsandri); “Eu cu aşa oameniaş 
merge pînă în pînzele albe...” (Cezar 
Petrescu); “Haiti! lipseşti dinaintea 
mea şi du-te unde-o dus surdul roata 
şi mutul iapa, ca să nu mai aud de 
numele tău” (|. Creangă). 

Frazeologismele circumstan-— 
tiale de timp numesc şi ele diverse 
aspecte temporale. 

— diferite etape ale zilei şi 

nopţii: în faptul zilei (dimineții, serii); 
ziua-n amiaza mare; în cap de noapte 
(în capul nopții); la (pe la, în, după) 
aprinsul lumînărilor; în crucea nopții; 
la (pe la) cîntatul de ziuă (al doilea) al 
cocoşilor; cu noaptea-n cap etc.; 

— o perioadă mai îndelungată 
de timp din cele douăzeci şi patru de 
ore: din zori şi pînă-n seară (pînă-n 
noapte); cît e ziulica (şi noaptea) de 
mare etc.; 

— anumite intervale de timp: din 
oră în oră; din an în an; din an în paşti, 
din paşti în crăciun, din joi în paşti; 
din răstimp în răstimp etc.; 

— o perioadă mai mare de timp 
nedefinit sau un timp continuu 
nedeterminat: de un car de ani; de 
la (de) un cîrd de vreme; (pe) cînd 
era bunica fată (mare); de cînd 
maica m-a făcut; din mogşi- 
strămoşi; de cînd nemții cu coadă; 
de cînd cu lupii albi; din negura 
vremii; din vremea lui han-tătar; de 
cînd se băteau urşii în coadă; de (pe) 
cînd scria musca pe perete; de cînd 
(pe cînd} se potcovea puricele; de 
cînd cu moş Adam; de cînd lumea 
şi pămîntul etc.; 

— un viitor gîndit, dar inexis- 
tent: cînd va creşte păr în palmă; 
cînd mi-a creşte iarbă-n barbă; 
cînd s-a duce gura la ceafă; cînd 
mi-oi vedea ceafa; cînd îţi vei vedea 
spatele; cînd a prinde mîfa peşte; 
cînd va avea coadă; cînd va face 
broasca păr; cînd va face plopul 
mere şi răchita micşunele; cînd voi 
secera scumpia; cînd s-a lipi cerul 
de pămînt; la sfiîntui (la mos) 
aşteaptă; la moşii ăi verzi; la paştile 
cailor (calului) etc. 

Să vedem măiestria cu care au 
fost folosite unele frazeologisme 
enumerate mai sus de către scriitori: 
“Mergi, dragă, plutind vesel ca 
pasărea uşoară / Ce-n faptul dimine- 
tii din cuib la ceruri zboară” (V. 
Alecsandri): “Mă duc, ziua miază 
mare, la moş Vasile... să fur nişte 
cireşe” (I. Creangă); “Cunoştea cloşca 
cu pui şi mişcările ei în crucea nopții” 
(M. Sadoveanu); “Cu noaptea în cap, 
unele căruţe răsăreau pe creasta 
şoselei” (M. Preda); “Aici a fost 
odată... scaunul vestiţilor bani ai 


Severinului, a căror obîrşie se pierde 
în negurile vremii” (Al. Vlahuţă). 


FRAZEOLOGISMELE 
ADVERBIALE CALITATIVE 


Frazeologismele adverbiale 
calitative sau de mod exprimă, de 
obicei, însuşiri şi caracteristici ale 
unei acţiuni sau ale unui proces în 
desfăşurare: în (din) două vorbe 
(cuvinte) “pe scurt, fără multă vorbă 
(tîrguială), repede”; cu mîna (cu 
mîinile) în şold (în şolduri) “fără a 
întîmpina nici o rezistenţă”; fără 
greutate, în voie”; cu inima slobodă 
“neapăsat de gînduri, de griji; liniştii, 
împăcat”; cu pieptul deschis “fără 
sfială, fără teamă, plin de curaj etc. 
lată două exemple în context: “Şi, din 
două vorbe, fiul craiului îl tocmeşte” 
(|. Creangă); “Cum ajunge în tîrg, se 
duce cu pieptul deschis drept la 
palatul împăratului” (|. Creangă). 

În limba română există foarte 
multe subclase de adverbe calitative: 
1) de mod propriu-zise (bine, repede, 
rău, încet); 2) de afirmaţie (da, desigur, 
fireşte, negreşit, cu siguranţă, într- 
adevăr, de bună seamă); 3) de negaţie 
(ba, nici, nicidecum, nu, deloc, defel); 
4) de comparaţie (cum, ca); 5) expli- 
cative (adică, anume, bunăoară); 6) 
de restricţie (barem, batir, măcar, 
încaltea, cel puţin); 7) de întărire sau 
de precizare (chiar, tocmai, taman); 
8) de probabilitate (parcă, poate, 
pesemne); 9) de proximitate (aproape, 
mai, cît pe ce, gata-gata); 10) con- 
clusive (de aceea); 11) concesive 
(totuşi, cu toate acestea) etc.* - 

In comparaţie cu adverbele, 
frazeologismele adverbiale calitative 
se clasifică doar în cîteva subclase. 
Cele mai numeroase sînt frazeo-— 
logismeie de mod propriu-zise. 
Aducem doar cîteva exempie din 
bogatul fond de frazeoiogisme de 
acest fel: de cîntecul cucului sau de 
florile mărului “degeaba, zadarnic, de 
pomană”; cu una, cu două “uşor, 
repede”; cu dragă inimă “cu multă 
plăcere”; cu duhul blîndeţei “cu vorbe 
bune, cu blîndeţe, cu binişorul”; 
față-n faţă “unul către altul, unul 
înaintea altuia”; prin viu grai “oral”; 

altul”; cu nasul în jos “supărat, umilit, 
amărit, trist”; în rînd cu lumea “la fel 
cu ceilalţi oameni, aşezat, cu rost”; 
cu (pe) nepusă masă “pe neaşteptate, 
pe nepregătite”; din nebăgare de 
seamă “din lipsă de atenţie sau de 
grijă, de neglijenţă”; zor-nevoie 
“numaidecit, cu orice preţ”; nitel, cîte 
niţel “treptat, puţin cîte puţin”; cum a 
da tîrgul şi norocul “după împrejurări”; 
văzînd cu ochii “foarte repede, pe zi 
ce trece”; de (pentru) ochii lumii “de 
formă, în aparenţă”; verde în ochi “cu 
îndrăzneală, făţiş, fără cruţare”; pas 
cu pas “încetul cu încetul, treptat”; 
tras de păr “forţat, exagerat”; în vîrful 
picioarelor “fără a face zgomot, pe 
neobservate, tiptil”; după chip şi 
asemănare “întocmai, leit, la fel”; din 
tată în fiu “transmis de-a. lungul 
generaţiilor prin descendență directă” 
etc. 

Frazeologis mele adverbiale de 
mod propriu-zise sînt folosite foarte 
frecvent atît în vorbirea orală, cît şi 
în literatura artistică. Scriitorii 
apelează la aceste “perle” ale limbii 
pentru a da operelor lor un colorit viu, 
autentic, pentru o expresivitate mai 
vădită şi o mai mare putere de 
convingere. Stilul lucrărilor cîştigă 
în profunzime, devine mai laconic şi 
mai sugestiv. Pentru a ne convinge 
de acest lucru să urmărim cîteva 
exemple: “Patroana nu se lăsa 
bătută cu una cu două” (Camil 
Petrescu); “Vă poftim cu dragă inimă 
la sărăcia noastră” (M. Sadoveanu); 
“Mama-mi dă învăţătură / Cum se 
ţese-o pînzătură, / Nu cum stau cei 
dragi de vorbă / Gură-n gură” (G. 
Coşbuc); “Ce-aş mai ride să te văd 
întorcîndu-te cu nasul în jos” 
(I. Creangă); “Vreau să te văd om 
ca toţi oamenii în rînd cu lumea” 
(I. Creangă); “Din nebăgare .de 
seamă şi fără de voia mea am călcat 
pe coprinsul tău” (P. Ispirescu); 
“Bătrînul ... vrea zor-nevoie să mă 
ginerească” (|. L. Caragiale); “Cu 
tărîţe, cu cojiţe, purcelul începe a 
se înfiripa şi creşte văzînd cu 
ochii” (1. Creangă); “Şi pas cu pas 
pe urma ei / Alunecă-n odaie ..." 
(M. Eminescu). 

De obicei, frazeologismele 
adverbiale calitative de mod propriu- 


zise sînt monosemantice. Cazurile de 
utilizare a acestor frazeologisme cu 
două sau trei valori semantice sînt 
rare. lată cîteva exemple: Cu mîna 
goală sau cu mîinile goale: a) fără 
nimic, fără nici un dar: “N-ai să ieşi 
cu mîinile goale din casa mea” 
(|. Creangă); b) fără nici o armă: “Fără 
pistoale. Numai cu mîinile goale” 
(Folclor); cu zilele în mînă (în mîini): 
a) într-o primejdie de moarte, la un pas 
de moarte; “Vedeţi cum se ciatină 
(podul); trecem pe el cu zilele în mînă” 
(N. Gane); b) cu sufletul la gură, cu 
frica în sîn: “Aşteptă răspunsul cu 
zilele în mînă” (Folclor). Frazeolo-— 
gismul în plata domnului (lui 
Dumnezeu) are două nuanţe 
semantice: una spaţială (în legătură 
cu verbe ale mişcării) “unde vrea, 
unde ştie, unde-i place”: “Să-l fi lăsat 
să se ducă în plata domnului cu 
struguri cu tot” (P. Dumitriu) şi alta 
modală (în legătură cu verbul “a lăsa”) 
“în voia soartei, în pace”: “Nu voia să 
muncească nimic... oamenii îl lăsau 
în plata domnului” (M. Sadoveanu). 
O altă subcilasă, la fel de 
numeroasă, o formează frazeoio-— 
gismele adverbiale calitative de 
intensitate. Printre cele mai 
semnificative am putea menţiona 
următoarele: cu o falcă în cer şi cu 
una (alta) în pămînt “vijelios, furtunos"; 
pînă la ultima picătură de sînge “pînă 
la moarte, pînă la ultima suflare”; se 
bat nebunii la gura lui — se spune 
despre cineva care vorbeşte sau mă- 
nîncă mult şi foarte repede; într-un hal 
fără (de) hal “în cea mai proastă stare”; 
pe scară întinsă “în stil mare, intens”; 
din (în, pînă-n) adîncul sufletului “din 
tot sufletul”; (cu) tragere de inimă “(cu) 
zel (cu) rîvnă, (cu) ardoare”; cu trup 
şi suflet “cu totul, în întregime, integral”; 
de-a fir-a-păr “cu de-amănuntui, cu. 
minuţiozitate”; cu lacrimi de sînge “cu 
mare durere, zdrobit de durere”; de 
mama focului “cu mare intensitate, cu 
încordare”; cu iuțeala fulgerului 
(glontelui) “extrem de repede, 
fulgerător”; cîine-cîineşte “cu multă 
greutate, de abia, cu chiu,cu vai”; cu 
jumătate de inimă “fără curaj, fără 
avînt”; în virful buzelor “fără 
convingere, fără profunzime” etc. 
Utilizate în operele literare, 

frazeologismele de intensitate 
subliniază, accentuează, scot în re- 
lief cele mai subtile nuanțe ale 
circumstanțelor în care poate avea loc 
o acţiune sau un proces în general. 
lată şi argumentele:  “Şi-ţi 
mulţămesc... din adîncul sufletului 
pentru bunătatea ce ai” (P. Ispirescu); 
“Cînd vei ajunge şi tu odată mare şi 
tare, îi căuta să judeci lucrurile de-a 
fir-a-păr” (|. Creangă); “S-aruncă în 
braţele mîne-sa şi cu lacrimi de sînge 
începu a-i spune” (|. Creangă); 
“Mitralierele prinseră a răpăi de mama 
focului” (E. Camilar); “Treaba o 
făcuseră numai cu jumătate de inimă” 
(Petre Dumitriu); “incepu a gusta din 
peşte mai mult din vîrful buzelor (M. 
Sadoveanu). 

Subclasa frazeoiogismelor 
adverbiaie calitative negative este 
reprezentată prin cîteva expresii 
idiomatice: (nici) în ruptul capului; cu 
nici un preţ; nici pentru toată lumea 
(pentru nimic în lume), o dată cu capul 
etc. Exemplificăm cu texte artistice: 
“Nu se astimpără nici un ruptul 
capului” (1. Creangă); “Buzduganul îl 
avem lăsat moştenire de la strămoşii 
noştri şi nu-l putem da nici pentru toată 
lumea” (|. Creangă). 

Frazeologismele adverbiale 
calitative de afirmaţie sînt prezentate 
doar prin cîteva exemple: fără doar şi 
poate “desigur, neapărat, fără nici o 
îndoială”; nu (mai) încape discuţie 
“desigur, în mod sigur”; de bună 
seamă “într-adevăr”; cu deplină 
siguranţă “negreşit” etc: “Fără doar şi 
poate, te aşteaptă biata fată” 
(Al. Macedonski). 

Sînt puţine la număr şi 
frazeologismele adverbiale calita- 
tive de îndoială. Le-am putea 
mentiona pe cele mai frecvente: nici 
laie, nici bălaie, “nici aşa, nici aşa”; 
nici călare, nici pe jos sau nici în car, 
nici în căruță (nici în teleguță) “nici 
aşa, nici aşa” etc. Exemplificăm: “Voi 
să vă faceţi moarte-n păpuşoi, să nu 
spuneţi nici laie, nici bălaie” 
(|. Creangă). : 

O subclasă aparte o constituie 
frazeologismele adverbiale de 
comparaţie. Printre ele: ca o piatră 
de moară “foarte greu, anevoios, 
neplăcut”; ca fulgul pe apă “la voia 


întîmplării”; ca tată! nostru “foarte bine, 
putînd fi spus pe de rost fără 
greşeală”; limpede ca lumina zilei “de 
netăgăduit, clar, evident”; cum scrie 
ia carte “aşa cum trebuie, cum se 
cere” etc. Un exemplu din opera lui 
V. Alecsandri: “Rolurile au să se 
împartă chiar de pe acum, pentru ca 
să fie ştiute ca tatăl nostru”. 

Cît de bine ar fi ca tezaurul 
frazeologic al limbii române să fie 
cunoscut de vorbitori tot aşa ca tatăl 
nostru — rugăciune veşnică şi 
nemuritoare. 


NOTE: 
1 1. lordan, Limba română 
contemporană (manual pentru 


instituţiile de învăţămînt superior), 
Bucureşti, 1954, p. 489. 

2 |. lordan, ep. cit., p. 489. 

3 Al. Philippide, Gramatica 
elementară a limbii române, laşi, 1897, 
p. 180. 

4 Gramatica limbii române, 
Bucureşti, 1963, p. 306—307. 

5 Dumitru Nica, Teoria părţilor de 
vorbire (aplicaţii la adverb), laşi, 1988. 

ê Vasile Soloviov, Clasificarea 
frazeologismeler adverbiale // “Anale 
ştiinţifice ale Institutului de Limbă şi 
Literatură Moldovenească”, v. IX, 1959. 

7 Vasile Soloviov, op. cit., 
p. 36—37. 

2 Gh. N. Dragomirescu, Locuţiu- 
nile adverbiale // “Limbă şi literatură”, 
Bucureşti, 1961, nr. 5. 

* Gh. N. Dragomirescu, op. eit., 
p. 65—67. 

10 T, Cotelnic, Asupra carac- 
terizării gramaticale a frazeolo- 
gismelor adverbiale // “Limba şi 
literatura moldovenească”, 1967, nr. 2, 
p. 40 şi urm. 

"1 T, Cotelnic, op. cit., p.41. 

12 Ibidem, p. 42. 

13 Ibidem, p. 43. 

14 Ibidem, p. 44. - 

15 Ibidem, p. 44. 

18 Gramatica limbii române, vol.l, 

UNELE ASPECTE 
ALE LEXICULUI 
ROMÂNESG 

DE ORIGINE LATINĂ 


Poziţia deosebită a limbii 
noastre în cadrul Romaniei se explică 
prin factorii de natură genealogică şi 
istorică, dar şi prin cei de natură 
tipologică. Cei din ultima categorie au 
fost analizaţi mai ales de către 
învățații care au inclus româna în aşa- 
zisa “uniune lingvistică balcanică”. 
Dar limba română nu se diferenţiază 
de celelalte limbi romanice numai prin 
influenţele străine, care sînt altele 
decit cele pe care le cunosc limbile 
romanice din vestul Romaniei. După 
cum au demonstrat specialiştii de 
prestigiu ca W. Meyer-Libke?, 
M. Bartoli’, G. Bonfante’, 
S. Puşcariu: şi G. Rohlfs:, 
diferenţierea limbilor romanice poate 
fi studiată şi în funcţie de lexicul 
latinesc, în ansamblu, sau pentru 
fiecare idiom romanic în parte. Pe 
acest pian, româna prezintă o situaţie 
particulară. 

La spicata individualită a 
românei, de care vorbea M. Bartoli, 
se explică în toată complexitatea ei, 
dacă ţinem cont de circumstanţele 
istorice care au făcut din română 
singura limbă romanică vie, 
continuatoare, în ciuda vicisitudinilor 
istorice, a latinei populare vorbite în 
mod neîntrerupt în partea de est (la 
nordul şi la sudul Dunării) a Imperiului 
Roman. Puşcariu o numeşte “limba 
romană de est”, în timp ce acad. 
Al. Rosetti îi zice “latina vorbită în mod 
neîntrerupt în partea orientală a 
Imperiului Roman, cuprinzînd pro-— 
vinciile dunărene romanizate (Dacia, 
Panonia de sud, Dardania, Moesia 
superioară şi inferioară), din momentul 
pătrunderii limbii latine în aceste 


provincii şi pînă în zilele noastre”. 

Pentru a determina cît mai 
exact posibil poziţia românei printre 
limbile romanice, trebuie studiate atît 
moşteniriie şi inovațiile din latină, cît 
şi influenţa substratului şi a 
superstratului. Pînă în prezent, unii 
specialişti au studiat lexicul românesc 
din perspectivă romanică, alţii în 
raport cu latina balcanică (sau orien- 
tală); în ultimul timp se urmăreşte, pe 
baza geografiei lingvistice, poziţia 
fiecărui element latin moştenit, atît în 
cadrul dialectelor şi graiurilor 
româneşti, cît şi în cel ai cîmpului 
onomasiologic în care elementul latin 
stă alături de sinonime de alte origini’. 

Care sînt principalele aspecte 
particulare ale lexicului românesc de 
origine latină? 

În primul rînd, trebuie să avem 
în vedere păstrarea sau dispariţia unor 
cuvinte de origine latină. Din acest 
punct de vedere, distingem mai multe 
grupe în vocabularul latinesc al limbii 
noastre. Din prima fac parte elemen- 
tele latineşti care s-au păstrat în 
celelalte limbi neolatine, dar care au 
dispărut din română. 

Dispariţia unor astfel de termeni 
din latină poate fi explicată prin cauze 
obiective, de natură istorică şi 
lingvistică; în unele cazuri, anumiţi 
termeni nu s-au păstrat datorită 
întîmplării. Oricum, cuvintele respec- 
tive ne permit să avem, într-un anumit 
fel, o imagine a lexicului latinei 
populare balcanice şi, mai tîrziu, al 
“românei primitive” sau “străromânei”. 
Cercetările care au urmărit (cantitativ) 
ponderea lexicului românesc de 
origine latină în vocabularul latinesc 
comun tuturor limbilor romanice 
demonstrează că un mare număr de 
termeni latineşti nu s-au păstrat în 
româneşte. Numărul acesta este mai 
mare decît cel din limbile iberice, situ- 
ate în extremitatea vestică a 
Romaniei. Acest număr (214) este 
destul de mare şi dacă îl raportăm la 
cele 488 de cuvinte latinești ale limbii 
române, care alcătuiesc fondul ei 
panromanic. 

Rezultatele aceloraşi cercetări 
arată că cele 214 cuvinte sînt 
repartizate, astfel, după părţile de 
vorbire pe care le reprezintă: 129 de 

substantive (sau adjective cu valoare 
de substantiv), 26 de adjective, 5 
adverbe, 13 numerale, 38 de verbe şi 
3 particule’. lată cîteva exemple: 
aetas, alnus, amo, ballo, centum, 
color, dunc, fons, grandis, hortus, 
lima, mater, nego, ordo, pater, plus, 
rosa, semper, tabula, uolo”. 

Ceea ce interesează în cadrul 

“acestei grupe de termeni este, pe de 

o parte, originea cuvintelor care au 
înlocuit pe cele de origine latină şi, 
pe de altă parte, situaţia derivatelor 
de aceeaşi origine în româneşte. 

E de înțeles că anumite 
elemente lexicale latineşti au dispărut 
într-o primă fază a latinei vorbite, fiind 
înlocuite tot de cuvinte de origine 
latină, de termeni daco-moesici sau, 
mai tîrziu, de formaţii pe teren 
românesc. Alte cuvinte însă au 
dispărut într-o fază tîrzie (pro- 
toromână, română primitivă sau 
comună), fiind înlocuiţi cu termeni de 
origine slavă, iar mai tîrziu, de origine 
greacă, maghiară şi turcă (în alte 
cazuri, dispariţia unor termeni latinești 
a avut loc după despărţirea trunchiului 
românesc comun în dialecte şi 
graiuri). Uneori, cuvintele care aveau 
sensuri speciale au fost înlocuite de 
cele cu o accepţie mai largă. În tot 
cazul, după opinia lui |. Fischer, pentru 
cei mai mulţi dintre termenii latinești 
în discuţie, sfera lor semantică şi 
realitatea istorică la care se refereau 
au fost determinante în acest proces. 

Un prim strat lexical este 
alcătuit din elemente latineşti care au 
fost înlocuite încă în latina populară 
orientală prin termeni de aceeaşi 
origine sau proveniţi din substrat. 
Este cazul unor astfel de exemple: 
erro (înlocuit prin erraticus), infans 
(prin fetus), pes (prin peciolus), radis 
(prin radicina), uolo (prin exuolo) etc. 

Trebuie să presupunem că la un 
moment dat s-a creat o sinonimie lexi- 
cală, cei doi termeni de origine latină 
circulînd în acelaşi timp, ca în 
exemplele: grandis (înlocuit prin mas, 
rom. mai), molinus (prin mola, rom. 
moară), rana (prin brusca-bruscum, 
rom. broască), sapio (prin scio, rom. 
a şti, dar fr. savoir, it. sapere). 

Din punctul de vedere al sferelor 
semantice, majoritatea cuvintelor 


latineşti care nu s-au păstrat în 
română se referă la domenii diverse, 
dar, în primul rînd, la viaţa materială. 
Astfel de termeni privesc ocupaţii 
(agricultură, comerţ, marină), aspecte 
ale civilizaţiei, religie şi armată. 

Alături de aceştia au dispărut din 
română şi o serie de cuvinte din 
vorbirea curentă, cînd termenii sau 
expresiile familiare au înlocuit pe cei 
banali, fără nici o valoare expresivă. 

Din toate aceste cazuri, se 
conchide în Istoria limbii române, 
putem să observăm tendinţele 
generale ale evoluţiei vocabularului 
latinesc într-o epocă tîrzie, marcată 
de simplificare, sărăcie şi concurenţă 
a termenilor, tendinţe care s-au 
manifestat mai pregnant în regiunile 
dunărene ale Romaniei, dată fiind 
izolarea lor şi întreruperea contactelor 
generale şi active cu restul Imperiului 
Roman şi cu Roma". 

|. Fischer e de părere că studiul 
lexicului latinesc panromanic raportat 
ia limba latină duce la concluzia 
existenţei timpurii a unor diferențieri 
stilistice între estul şi vestul 
Romaniei, ceea ce explică dispariţia 
a numeroşi termeni tehnici sau 
referitori la profesii în limba română’. 

Există, totuşi, şi termeni 
latineşti care au dispărut din română 
fără a fi înlocuiţi cu alţii, cum sînt 
falsus şi forma (după cum se ştie, în 
româna actuală fals şi formă sînt 
neologisme). În schimb, în majoritatea 
cazurilor, cuvintele latineşti au fost 
înlocuite fie de formaţii româneşti noi 
(contentus prin mulțumit “content”, 
pius prin credincios “croyant”, semper 
prin totdeauna “toujours”), fie prin 
cuvinte de origine străină — slavă, 
turcă, maghiară (mai rar): amare prin 
a iubi “aimer”, amicus prin prieten 
“ami”, carus prin scump “cher”, centum 
prin sută “cent”, inimicus prin duşman 
“ennemi”, negare prin tăgădui “nier 
etc. 

O a doua grupă în lexicul de 
origine latină al limbii române este 
formată din cuvintele latinești care 
s-au păstrat numai în limba noastră. 
in Romanisches Etymologisches 
Vörterbuch, W. Meyer-Lübke 
citează 120 de astfel de termeni. 
Mai tîrziu, Sextil Puşcariu” şi 

AIl. Rosetti“ au stabilit liste 
alfabetice care, în linii generale, au 
fost acceptate de toți specialiştii (la 
Puşcariu găsim 120 de termeni, la 
Rosetti numai 95). Cercetările cele 
mai recente" au stabilit un număr 
de 107 cuvinte, dintre care 44 de 
substantive, 12 adjective, 2 
adverbe, 2 pronume, 46 de verbe şi 
o particulă. lată doar cîteva 
exemple: adjutorium (rom. ajutor, 
“secours”, “aide’), blanditia 
(blîndeţe, “douceur”), lingula (lingură, 
“cuiliere”), ovis (oaie, “brebis, mou- 
ton”), placenta (plăcintă, “galette”), 
caecia (ceaţă, “brouillard”), felix 
(ferice, “heureux”), putridus (putred, 
“pourri”). Unele din cuvintele latineşti 
păstrate. numai în română se 
întîlnesc de asemenea în limba 
albaneză şi în limba daimată 
(conventum — rom. cuvînt, alb. 
cuvent), secretus (rom. secret, alb. 
skrete, dalm. sakrait)!; cingula 
(rom. chingă, alb. quingelă). Într-un 
studiu special, Les éléments latins 
de la langue albanaise”, 
H. Mihăescu a arătat că, din cele 
545 de cuvinte latineşti în albaneză, 
doar 39 de termeni se păstrează în 
română şi albaneză, în vreme ce 
numărul cuvintelor panromanice din 
cele două limbi se ridică la 270. 

Elementele latineşti din lexicul 
românesc nu deosebesc însă limba 
română de alte limbi romanice, ci şi 
de unele limbi din Peninsula 
Balcanică, în care au pătruns cuvinte 
de origine latină. 

Un cuvînt care merită el însuşi 
un studiu special este termenul 
român. După cum se ştie, româna 
este singura limbă în care s-a 
păstrat latinescul romanus “roman” 
ca nume etnic. Faptul se explică 
prin condiţiile social-istorice 
particulare în care a evoluat poporul 
român, care a avut tot timpul 
conştiinţa romanităţii sale. Fiind “o 
insulă romanică” înconjurată de un 
mediu alogen (din punct de vedere 
lingvistic), româna a conservat 
cuvîntul latinesc românus ca nume 
al poporului care o vorbea; acesta 
îşi dovedea astfel, faţă de popoarele 
vecine nonromanice, originea sa; 
chiar la slavi şi la alţi vecini, termenii 


cu care au numit pe români ca popor 
(valahi, vlahi, volohi) au semnificat 
mereu romanic, iar mai tîrziu român. 

După Sextil Puşcariu, cuvintele 
de origine latină păstrate numai în 
limba română reprezintă peste 5 % 
din totalul fondului lexical latin al limbii 
noastre. 

O a treia categorie în lexicul 
latinesc al limbii române este 
reprezentată de termenii care au în 
această limbă un alt sens decît în 
celelalte limbi romanice. 

Din lista întocmită mai întîi de 
Sextil Puşcariu, îmbogăţită apoi de 
Al. Rosetti, pe baza unor noi 
interpretări, pot fi citați termeni ca: 
anima — rom. inimă “coeur” (faţă de 
soufle), barbatus — rom. bărbat 
“homme, mari” (faţă de barbu), bucca 

— rom. bucă “joue, fesse” (bouche), 
excalidare — rom. a (se) scălda 
“baigner, tremper” (faţă de chauffer), 
insegnare — rom. însemna “marquer 
d'un signe” (fată de enseigner), 
intendere — rom. întinde “étendre” 
(dar entendre), tenerum — rom. tînăr 
“jeune” (dar tendre), vindicare — rom. 
vindeca “guérir” (dar libérer, délivrer)” 
etc. 

Unele dintre aceste dezvoltări 
semantice în română au fost expli- 
cate de Puşcariu” prin viața 
strămoşilor noştri în munţi şi în păduri. 
Învăţatul clujean se gîndea, în primul 
rînd, la termenii privitori la căile de 
comunicaţie. În româneşte, cale (lat. 
callis) are sensul latinescului via 
“drum, şosea”, iarlat. carraria “drum 
de care” a devenit în româneşte cărare 
“sentiere”, deoarece, afirmă Puşcariu, 
nu se puteau trasa în munţi drumuri 
pentru care (terenul fiind accidentat), 
ci doar simple poteci. În acelaşi fel, 
după opinia savantului citat, termenul 
latinesc pons “pod” a devenit în 
română punte (cu sensul franc. 
passerelle), în timp ce lat. mergere “a 
se scufunda”, “a plonja”, “a se afunda” 
a dat în româneşte merge “marcher, 
aller (ca şi alb. mergonj). Al. Rosetti? 
e de acord că semantica unor astfel 
de cuvinte se explică prin condiţiile 
sociale şi istorice ale vieţii românilor 
(predominarea vieţii agricole din 
provincia romană Dacia, teritoriul pe 
care se vorbea româna a fost de la 

început situat în extremitatea estică 
a Imperiului Roman, într-o zonă unde 
acţiunea substratului şi influenţa 
limbilor vecine s-au manifestat destui 
de puternic, o anumită viziune asupra 
lumii proprie strămoşilor noştri din 
Carpaţi), dar consideră că unii termeni 
latineşti aveau sensurile din româ- 
neşte încă din latina populară (a 
merge, spre exemplu). lată de ce o 
evoluţie de sens cunosc unele cuvinte 
latineşti nu numai în română, ci şi în 
albaneză şi în dialectele italiene 
meridionale. 

Aşadar, din perspectivă roma- 
nică, lexicul latinesc al limbii române 
prezintă, pe lîngă un strat activ (fond 
panromanic) cazuri de convergente 
şi de divergente lexicale%. Dar chiar 
în cadrul celor trei grupe de termeni 
prezentaţi mai sus, am lăsat 
deoparte cuvintele care s-au păstrat 
în româneşte sub forma derivatelor, 
iar în alte limbi romanice, s-a 
conservat cuvîntul de bază sau 
invers. Listele respective ar putea 
fi îmbogăţite sau reduse, fiindcă 
pentru unii termeni s-a propus o 
etimologie multiplă, iar alţii, 
consideraţi latineşti în vechile 
dicţionare, provin din substrat (mare, 
mire, pînză etc.)* 

in studiul lexicului latinesc al 
limbii române, o importanţă deosebită 
o are geografia lingvistică. Cercetările 
mai vechi ale lui M. Bartoli şi G. Rohlfs 
au demonstrat că repartiţia termenilor 
de origine latină în vocabularul 
limbilor romanice se explică, între 
altele, prin configuraţia geografică a 
Romaniei şi prin relaţiile de natură 
economică şi politică între provinciile 
romanizate, cuvintele fiind răspîndite 
în anumite arii: centrale, izolate, 
laterale. De aceea, situaţia specială 
a românei în cadrul Romaniei.se 
explică istoric, în primul rînd, teritoriul 
său de formare fiind o arie periferică 
şi izolată, înconjurată de regiuni 
alogene din punct de vedere 
lingvistic. Teoria lui Bartoli, potrivit 
căreia ariile laterale sînt mai 
conservatoare, se aplică şi în cadrul 
românei, atît în ceea ce priveşte 
structura gramaticală, cît şi lexicul 
(Puşcariu o definea “cea mai 


conservativă” dintre idiomurile 


romanice). E concluzia pe care. o 
trage şi acad. Al. Rosetti: “caracterul 
conservator al vocabularului româ-— 
nesc de origine latină se explică deci 
prin criteriul ariei laterale, care a primit 
pînă la un anumit moment inovațiile 
venite din Italia: şi n-a mai participat 
la aceste inovaţii după ruperea 
contactelor între cele două lumi 
romane”, 

Observaţii extrem de intere- 
sante prilejuieşte studiul lexicului 
latinesc din dialectele limbii române, 
indiferent dacă acesta este urmărit pe 
baza metodei statistice sau a 
criteriului onomasiologic, de un real 
folos fiind în această privinţă hărţile 
Atlasului lingvistic român. 
Aplicarea metodei statistice 
(l. Coteanu, Romulus Todoran) duce 
la rezultate interesante şi de o 
importanţă deosebită”, fie că avem 
în vedere raporturile interdiaiectale 
(dialectele limbii române sînt de tip 
divergent), fie că avem în vedere 
specificul fiecărui dialect în parte sau 
al unor graiuri, sub raportul fondului 
lexical latinesc al fiecăruia. 

Dacă acceptăm împreună cu 
Romulus Todoran? că limba română 
are 2188 de cuvinte de origine 
latină, în cadrul fiecărui dialect 
acestea se repartizează astfel: 
dacoromân — 1953 (89,25 %), 
aromân — 1523 (69,60 %), 
meglenoromân — 1024 (46,80 %) şi 
istroromân — 584 (26,69%). 

După cum se observă, din punct 
de vedere cantitativ, există deosebiri 
mari între dialecte privitor la ponderea 
elementului lexical latinesc (aproxi— 
mativ 400—500 de cuvinte între un 
dialect şi altul). Cu tot aspectul relativ 
al cifrelor, trebuie să ţinem cont în 
acest caz de evoluţia dialectelor 
româneşti, în special a celor din sudul 
Dunării (cu influenţe străine puternice, 
cu texte tîrzii din secolul al XVI-lea 
şi al XIX-lea). Alături de cuvinte 
latineşti care se găsesc în toate cele 
patru dialecte româneşti (21,80 %), 
există şi unii termeni care sînt 
cunoscuţi numai într-un singur dialect: 
dacoromân (24,40 %), aromân 
(8,45%), meglenoromân (0,35 %), 
istroromân (0,31 %)%. 

După cum a arătat Al. Rosetti, 

în dialectul aromân sînt 73 de cuvinte 
latineşti, necunoscute celorlalte 
dialecte. Cităm cîteva: afreață 
(africia), arugă (rugă), apucafi 
(aucupare), cusurin (consobrinus), 
furnu (furnus), hic (ficus), pecunju 
(pecunia), arup (rupes), yinhit 
(viginti)*. 

Şi cuvintele latineşti care se 
întîlnesc în:două (cazul cel mai 
frecvent) sau în trei dialecte prezintă 
un interes deosebit pentru 
lexicologia şi dialectologia istorică 
românească. Numărul elementelor 
comune pentru dialectele daco- 
român, aromân şi megienoromân 
reprezintă 423 (19,33%), iar pentru 
dialectul dacoromân şi aromân 352 
(16,08 %). Din acest punct de 
vedere, dialectele dacoromân şi 
istroromân merg împreună, iar cel 
aromân şi meglenoromân se 
grupează separat. Numărul mare de 
elemente latineşti cunoscute numai 
în dialectul dacoromân “nu se poate 
explica altfel decît admiţînd un larg 
teritoriu de formare a limbii şi 
poporului român, în nordul şi sudul 
Dunării, unde a existat un proces de 
romanizare şi admiţind continuitatea 
elementului romanic pe teritoriul 
vechii Dacii”%. - 

Din punctul de vedere al 
repartiţiei dialectale, anumite cuvinte 
de origine iatină nu cunosc o arie 
unitară, chiar în cadrul dialectului 
dacoromân. Unii învăţaţi (S. Puşcariu, 
E. Gamilischeg, G. Reinchenkron, 
G. ivănescu) au tras concluzia că 
“româna primitivă” cunoştea anumite 
arii lexicaie, unele diferenţe dintre 
graiuri existînd, după G. Ivănescu, 
chiar în “latina populară“. Hărțile 
Atlasului lingvistic român oferă 
suficient material pentru susţinerea 
unui asemenea punct de vedere. 
Cuvintele latinești ca alium (rom. dial. 
ai “usturoi”), nix (nea), pecorarius 
(păcurar), pedester (pedestru) circulă 
numai în vestul şi sud-vestul României 
tocmai în regiunile cele mai populate 
de coloniştii romani. 

in âlte cazuri, în jumătatea de 
nord a ţării (Moldova, Maramureş, 
Transilvania şi Crişana) circulă un 
termen de origine latină, în vreme ce 
în partea de sud a României se 


întîlneşte un împrumut, mai ales din 
limbile vorbite în Peninsula Balcanică, 
precum: moare (lat. muria) — zeamă 
(grecesc), cute (lat. cos) — gresie 
(albanez sau traco-dac), pîntec (lat. 
pantex) — burtă (fără etimologie sau 
vechi german). 

Hărțile Atlasului confirmă una 
din concluziile lui Puşcariu cu privire 
la păstrarea unui strat mai vechi de 
elemente latineşti în Transilvania; 
“regiunile vestice şi nordice ale 
teritoriului dacoromân, teritoriile în 
care colonizarea Daciei de către 
romani fu cea mai intensă, păstrează 
mai bine elementul latin vechi”. Aşa 
ne explicăm, între altele, de ce 
anumiţi termeni latineşti păstraţi 
numai în română au un caracter dia- 
lecta!: agest “grosse bâche”, astruca 
“couvrir, enterrer”, feri “fêter, res- 
pecter”, sufleca “retrousser”, custa 
“vivre”, “maintenir en vie” (în expresia 
din Crişana, Zo te custe, “Dieu te 
garde”). 

In mai puţine cazuri întîlnim o 
sinonimie lexicală în cadrul aceluiaşi 
dialect (în speţă, dacoromân). Hărțile 
Atlasului, ca şi textele dialectale, ne 
permit să delimităm două arii 
distincte, în fiecare fiind cunoscut un 
cuvînt latinesc. Astfel, în jumătatea 

-de nord a ţării este folosit cuvîntul 
curechi “chou” (lat. cauliculus), iar în 
jumătatea de sud a fost înregistrat 
cuvîntul varză (lat. viridia), care a 
cunoscut o extindere de sens (pentru 
că în latină însemna “legume 
proaspete, verdeţuri”), impus şi în 
limba literară. 

in sfîrşit, în legătură cu grupele 
de cuvinte latineşti menţionate pînă 
acum, trebuie să adăugăm că unii 
termeni sînt astăzi arhaisme, dar le 
întîlnim frecvent în textele româneşti 
din secolul al XVI-lea: aua (ad-hoc), 
“ici”, nescare (nescio qualis) 
“quelqu'un”, neştine (nescio quem) 
“quelqu'un”, plasa (plausus) “aplaudir” 
etc. 

Deoarece limba română e 
singura dintre limbile neolatine care a 
avut foarte puţine cuvinte savante de 
origine latină pînă în secolul al 
XIX-lea, ea poate fi utilizată ca un 
criteriu de control al caracterului popu- 
lar al elementelor latinești din celelalte 
limbi romanice. Pentru aceasta 
trebuie avut în vedere şi fondul 
panromanic al limbii române, prezentat 
şi analizat în dicţionare şi lucrări de 
specialitate“. 

In tot cazul, pentru lexicul de 
origine latină din limba noastră, trebuie 
să luăm în considerare trei aspecte: 
poziţia geografică, factorii socio- 
culturali: şi evoluţia istorică a 
poporului român. in acest fel putem 
observa simplificarea şi “ruralizarea” 
vocabularului limbii latine 'din estul 
imperiului, iar mai tîrziu constituirea 
unui fond lexical latinesc cu trăsături 
particulare (evoluții semantice, 
arhaisme, arii dialectale, suprapuneri 
şi dispariįii). 

Dar, ca şi în cazul celorialte limbi 
romanice, fondul lexical panromanic 
al românei se situează pe primul plan. 
Termenii de origine latină se referă ia 
aspectele cele mai importante ale 
vieţii materiale şi spirituale, ei 
definesc aspecte fundamentale ale 
realităţii, cunosc o largă polisemie, fac 
parte din locuţiuni şi expresii şi 
servesc ca bază pentru cuvinte noi. 
Dar aspectul cel mai important îl 
constituie, fără îndoială, frecvenţa 
termenilor de origine latină. 

Studiind gramatica sau lexicul 


limbii noastre, îndreptăţiţi sîntem să 
conchidem cu Ovid Densusianu: 

“Limba română, aşa cum se 
prezintă astăzi, ne arată în chip 
neîndoios că romanizarea teritoriilor 
pe care s-a născut trebuie să fi fost 
foarte intensă. Tot ce are ea mai 
caracteristic poartă o pecete pur 
latină”. 

Deoarece s-a dezvoltat într-un 
mediu neromanic, româna a suferit, 
pe plan lexical, influența limbilor 
vecine, şi în primul rînd a celor slave. 
Dar, aşa cum a arătat Al. Graur, 
aceasta “s-a soldat cu rezultatul 
paradoxal că româna şi-a păstrat mai 
bine caracterul latin decît celelalte 
limbi romanice”. 

În sfîrşit, în ceea ce priveşte 
fondul latin, chiar inovațiile românei 
dovedesc caracterul romanic al 
acesteia. O altă serie de inovaţii însă 
o apropie de limbile balcanice, ceea 
ce i-a determinat pe unii cercetători 
(K. Sandfeld, G. Weigand, Al. Rosetti) 
s-o încadreze în “uniunea lingvistică 
balcanică” (din care ar face parte limbi 
diferite ca origine, dar asemănătoare 
ca structură: româna, bulgara, neo— 
greaca, albaneza şi, într-o mică 
măsură, sîrbocroata). Dar nu prin ceea 
ce are particular, nu prin influenţe sau 
asemănări cu limbile vecine (toate 
nelatine) trebuie definită limba 
română. Ea se defineşte, dată fiind 
originea şi structura ei, prin fondul ei 
latin. 

Structura gramaticală şi fondu! 
principal lexical reprezintă temelia şi“ 
specificul unei limbi. 

Dacă ne-am imagina limba 
română ca o construcţie irnpunătoare 
şi durabilă, am remarca faptul că 
materialeie cele mai importante — 
cărâmizi, ciment, grinzi, acoperiş 
(adică lexicul), precum şi arhitectura 
ei (adică gramatica) sînt de origine 
latină. 

Procesul cei mai important pe 
care romanistica şi românistica îl au 
în vedere este trecerea de la latinitate 
la romanitate, proces determinat de 
coordonatele istorice, sociale, politice 
şi culturale. El a cunoscut faze de 
continuitate şi de discontinuitate 
într-un context sociocultural specific: 
evoluţia particulară a structurii latine, 

pătrunderea unor structuri non-latine,. 
asimilarea unor limbi şi culturi în 
cadrul Romaniei. Aceste aspecte 
privesc mai întîi o fază romano-latină, 
iar mai tîrziu cea romanică. 
Romanizarea, diversificarea teritorială 
a latinei populare (în cadrui unei 
“unităţi relative”) şi individualizarea 
fiecărui idiom romanic sînt reperele 
cele mai importante ale acestui com- 
plex proces istoric, social şi lingvistic, 
mai ales în ceea ce priveşte 
consecinţele romanizării şi raportul 
dintre aceasta şi non-romanizare 
(contactul! dintre migratori şi lumea 
romană)”. 

Ele susțin, în cadrul unei 
continuități romanice neîntrerupte în 
zona carpato-danubiano-pontică, 
afirmaţia lui Sextil Puşcariu“: “Noi 
stăm înfipţi cu toate rădăcinile 
noastre, de mii de ani, în neîntreruptă 
continuitate, în solul în care oasele 
strămoşilor noştri albesc alături de ale 
neamurilor care au rîvnit la bogăţiile 
țării noastre”. 


NOTE: 


1Vezi K. Sandfeld, Linguistique 
balkanique, Problemes et résultats, 
Paris, 1930; Al. Rosetti, Istoria limbii 
române de la origini pînă în secolul al 
XVIi-lea, Bucureşti, 1968 (ediţia revizuită 
şi adăugită, 1978): |.l. Russu, Limba 
traco-dacilor, ediţia a ll-a, Bucureşti, 
1967. 

2 În lucrările sale cele mai 
importante: Grammaire des langues 
romanes, Paris, 1900; Riimaniseh und 
Romaniseh, Bucureşti, 1930; Die 
lateinische Sprache in den roma- 
nischen Ländern, în Grundriss der 
romanischen Philologie, |, Strasbourg, 
1904—4906; Einführung in das Studium 
der romanischen Sprachwissen- 
schafi, Heidelberg, 1920. 

3 Cf. introduzioni alla neo- 
linguistica, Geneva 1925; „a spiccata 
individuauită della lingua romena, 1327; 
Saggi d! linguistica spaziale, Torino, 
1945, 

t La place du roumain parmi les 
langues romanes 1961 

5 Vezi Limba română, !. București, 
1940 (editia nouă. Bucureşti, 1976); 
Etudes ie iinguistiaue roumaine, Cluj- 
Bucarest, 1937; Cercetări şi studii 


(ediţie îngrijită de Ilie Dan), 1974, p. 
133—169; p. 348—359; p. 460—467; 
p. 488—492. 

8 Lucrarea care interesează 
discuţia de faţă este Die lexikalische 
Differenzierung der romanischen 
Sprache, München, 1954. 

7 istoria limbii române, 1968, 
p. 587. 

8 iată studiile cele mai importante 
în acest domeniu (în afară de 
bibliografia citată pînă acum): W. 
Domaschke, Der lateinische 
Wortschatz der Rumânischen, în 
Jahresbericht des Instituts für 
rumänischen Sprache zu Leipzig, 
XXI—XXV, 1919, p. 65—173; L.A. 
Candrea, Elemente latine dispărute 
din limba română, Bucureşti, 1932; 
istoria limbii române, Editura 
Academiei, vol. II, Bucureşti, 1969, cap. 
Hi, Lexicul (redactat de |. Fischer), 
p. 110—173; D. Macrea, Probleme de 
lingvistică română, 1961, p. 7—45; 
Romulus Todoran, Despre elementu! 
latin în lexicul dialectelor româneşti, 
în Actele celui de-ai XIl-lea Congres 
internaţional de lingvistică şi filologie 


romanică, Bucureşti, vol. Il, 1971, 
p. 185—191. 

9 Vezi istoria limbii române, li, 
p. 122—124. 


1 Vezi şi excelenta lucrare a lui |. 
Fischer intitulată Latina dunăreană, 
E.S.E., 1985. 

“ Arătînd că “cea mai pertinentă 
deosebire dintre română şi celelalte 
limbi romanice din Occident se revelă 
în lexic”, Alexandru Niculescu consideră 
că latina populară care s-a impus în 
Dacia avea “un statut sociocultural 
vulgar, colocvial!” (op. cit., p. 13). 

12 istoria limbii române, ||, p. 128. 

13 Cf. Cercetări şi studii, p. 156. 

1 În Istoria limbii române, 


p. 169—180. 
15 Istoria limbii române, Il, 1969, 

p. 116—118. 
1 S, Puşcariu, Cercetări şi studii, 

p. 158—159. 


17 Publicat în "Revue des études 
sud-est européennes", IV, 1966, 
nr. 1—2, p. 5—33; nr. 3—4, p. 323—353. 

18 Cf. C. Tagliavini, op. eit., p. 121— 
130; G. Ivănescu, op. cit., p. 249—251. 
Vezi şi Vasile Arvinte, Român, 
românesc, România, E.S.E., 1983. 

1 “ideea-mamă a întregii culturi 
româneşti e ideea romană”, afirmă 
V. Pârvan (idei şi forme istorice, 1920, 
p. 39). Vezi, da asemenea, discuţia 
amănunţită a problemei la A. Armbruster, 
Romanitatea românilor, Bucureşti, 

1972; Cercetări şi studii, p. 157. 

2 Istoria limbii române, p.180—183. 

21 Vezi Etudes de linguistique 
roumaine, 1937, p. 40—42. 

2 Vezi Istoria limbii române, 
p. 182—183. 

2 Cf. Vladimir Makarov, Diffe- 
renciations lexicales des langues 
romanes, în Actele celui de-ai XIi-lea 
Congres internaţional de lingvistică şi 
filologie romanică, |, p. 841—844; Jan 
Sabrsula, A propos de la 
differenciation lexematique des 
langues romanes, în "Philologia 
Pragensia", IX, 1966, nr. 1, p. 23—24. O 
sinteză în această privință a apărut re- 
cent, coordonator fiind Marius Sala, 
Vocabularul reprezentativ al limbilor 
romanice, E.S.E., 1988. 

24 A se vedea remarcabila lucrare 
a lui |. I. Russu, Elemente autohtone în 
limba română, Editura Academiei, 
Bucureşti, 1970. 

25 Istoria limbii române, 182— 
183. lată şi alte lucrări importante: 
Walther von Wartburg, La fragmenta- 
tion linguistique de la Romania, 
Klincksieck, Paris, 1967; C. Daicoviciu, 
E. Petrovici, Gh. Stefan, La fermation 
du peuple roumain et de sa langue, 
Bucarest, 1963; Al. Graur, Evoluţia limbii 
române, Bucureşti, 1963; Alf Lombard, 
La langue roumaine, Klincksieck, Paris, 
1974: C. C. Giurescu, Formarea 
poporuiui român, Craiova, 1973; 
A. Armbruster, La romanite des 
Roumains, Bucureşti, 1977; lorgu 
lordan, E) lugar de la lengua rumana 
en la Romania, în Beiträge zur 
romanischen Philologie, Benin, I, 1961; 
Al. Rosetti, À propos de “La place dela 
langue roumaine parmi les langues 
romanes”, în Beiträge zur 
romanischen Philologie, Berlin, Il, 
1963. 

æ Romulus Todoran, Contributii 
de dialectologie română, E.S.E., 1984, 
p. 134—139. 

27 Op. cit., p. 186. 

23 Romulus Todoran, op. cit., 


p. 190, 

2 Cf. Istoria limbii române, 
p. 172—179. 

% Romulus Todoran, op. cit., 
p. 190. 


31 Vezi Probleme capitale ale 
vechii române literare, laşi, 1948, 


p. 340—341. 
32 Cercetări şi studii, p. 492. 
3 Vezi Sextil Gasca 


Etymologisches Wörterbuch der 
rumänischen Sprache. Lateinische 
Element, Heidelberg, 1905; |. A. 


Candrea, Dicţionarul etimologic al 
limbii române. Elemente latine, 
Bucureşti, 1907—1914 (a — a putea); 
Tache Papahagi, Dictionaire aroumain 
(mac&âdo-roumain), général “et 
étymologique, Bucarest, 1974; Istoria 
limbii române, |l, 1969, p. 129—173; Alf 
Lombard, La langue roumaine. Une 
presentation, Paris, 1974, VII, vorbeşte 

e “la grande importance de cette 
langue”. 

% Cf. Alexandru Niculescu, 
individualitatea limbii române între 
limbile romanice, li, Bucureşti, 1978, 
p. 10—18. 

3% Vezi, în special, D. Macrea, 
Probleme de lingvistică română, 1961, 
p. 30—45; C. Dimitriu, Romanitatea 
vocabularului unor texte vechi 
româneşti, laşi, 1973; A. Juilland, P. M. 
Edwars, lleana Juilland, Frequency Dic- 
tionary of Roumanian Words, The 
Hague, Paris, 1965. 

% Istoria limbii române, !, Editura 
ştiinţifică, Bucureşti, 1961, p. 39. 

3 Cf. La romanite du roumain, 
1965, p. 67 

% Vezi Alexandru Niculescu, op. 
cit, p. 52: “Romanitatea este o structură 
socioculturală populară care se impune 
treptat din sec. X—XI. Latinitatea şi 
romanitatea evoluează, începînd de la 
această epocă separat, ele vor constitui 
limbi şi culturi diferite”. 

% Ecaterina Goga, introducere în 
filologia romanică, 1980. 

% Vezi Limba română, 1976, 
p. 417. 

MATRICE ETEMICE 
ŞI ETEMEMICE 
POLIGLOTE 


(rediscutarea etimologiei 
rom. talpă) 


Numim matrice  etemică 
poliglotă modelul genetic particular 
realizat în mai multe limbi (<ridicare>, 
<curgere>, <asperitate> etc.). 

Matricea etememică poliglotă 
reprezintă tiparul motivemic general 
raportat la diverse limbi (motivare 
cinetică, auditivă, tactilă etc.). 

E vorba de aşa-numitele 
solidarităţi motivemice, cercetate spo- 
radic de etimologi, adesea prin prisma 
unor apropieri incerte sau forţate. Noi 
propunem criterii sigure de iden- 
tificare, delimitare şi ierarhizare, 
bazate pe 2 legi lingvistice universale 
[1] care explică eficienţa funcţională 
şi originile limbajului natural: pri- 
menirea caleidoscopică- a expresiei 
prin oscilarea segmentelor constitu- 
tive ale formațiilor radicale sau afixale, 
corelată, graţie naturii convertibile a 
simţurilor noastre, cu reluări, 
amplificări sau modificări în planul 
conţinutului (lat. palus “stîlp” — talea 
“id.” — columna “id”, lat. trabs “bîrnă” 
— traps “id.”, germ. murmein “a 
susura” — Born “şipot”, rus. terebit!, 
“a trage” — derebit', “id.” etc.). 

in lumina acestor legi se 


conturează distinct geneza multor. 


noţiuni. De ex., în cazul ideii de talpă, 
numeroase limbi lasă să se întrevadă 
eiemul (motivemul particular) 
<căicătură, umblet>. Aloetele latinești 
respective (variantele genetice din 
pianul expresiei): planta “talpa 
piciorului”; “picior”, solum “id.” şi 
pansa “om cu talpa lată (sau piată)”, 
care denotă în radical (pf-, sol-, pan-) 
rotația segmentelor de expresie 
semnalată anterior, se solidarizează, 


intralingvistic, cu palpare “a mîngiia”; 
“a dibui”, plangor “lovire zgomotoasă”, 
plaga “lovitură”; “întindere de pămînt”, 
planus “neted”; “vagabond”; 
“înşelător”, solum “sprijin”; “pămînt”; 
“suprafaţă”, sulcus “dîră”; “brazdă”, 
pangere “a înfige”; “a promite”, 
pandere “a construi, a crol’, manus 
“mînă”; “labă”; “lovitură”, mancus 
“mutilat, talaria “gleznă”; “încălţă-— 
minte”, talus “gleznă”; “călcîi”, “arşic”, 
talea “mlădiţă”; “ţepuşă”, “par”, talpa 
“cîrtiţă” (motivem: <scormonici>), calx 
“călciîi”, calceus “gheată”, caliga 
“cizmă”, calcare “a călca” etc. 

Semnificațiile divergente 
acumulate de radicaleie pal-, pl-, sol, 
sul-, pan-, man-, tal- etc. se pretează 
la motivări convergente de ordin 
cinetic, sonor, tactil etc. 

Originea similară a aloetelor 
româneşti talpă “partea inferioară a 
labei piciorului”; “partea inferioară a 
încălțămintei” şi tablă “id.” [2] e 
validată de seriile indigene spre care 
gravitează: talap “zgomotul unor paşi 
grei” [3], a tălăpăni “a călca 
zgomotos”; “a trăncăni” [3], fălâban 
“om cu picioarele lăboase”; “om cu 
mers greoi” [3], a tolopăi “a merge 
greu” [3], a tăpălăi “id.” [2], toloapă 
“încălţăminte prea largă” [4]; “om cu 
picioarele butucănoase”; “care merge 
greoi”; “care calcă rar şi apăsat” [3], 
tăpălagă “om cu picioare lăboase'; 
“încălţăminte mare şi grosolană” [3], 
a tăpş(ă)i “a bătători” [2], labă “parte 
a piciorului de la gleznă în jos”; “picior 
al unor animale”; “mînă”, lăbărţat 
“deformat”, labil “capră de tăiat lemne” 
[2], fibidău “tălpigeie războiului de 
țesut” [2], a libăzi “a mustra” [2], a 
lăpăi (lipăi, lipâni) “a bate” [2] etc. 

Aceleaşi legături asociative 
genetice apar 

— în franceză: patte “talpă”, 
patauger “a lipăi, a merge prin noroi”, 
patin “patină”, pâté “pată”, patelin 
“localitate”, pateliner “a înşela” etc.; 

— în spaniolă: pata “labă”; 
“picior”, patada “urmă”, patalear “a 
tropăi”, pateta “şchiop”, patasca 
“gilceavă”, patraña “braşoavă” etc.; 

— în portugheză: pata “labă”, 
patada “lovitură”; “prostie”, patear “a 
tropăi”; “a lovi”, patata “furt”, patranha 
“minciună” etc.; 

— în retoromaniă (friulană): talpe 
“labă, talpă”, talpă “a călca cu putere”; 
“a lovi (cu copita)”, tâlpade “amprenta 
unei labe”, talpină “a umbla”, talpòn 
“necuviincios, grosolan”; 

— în comelică: talpa "labă”, 
talpada “lovitură”; 

— în germană: Sohle “talpă”, 
suchen “a căuta”; “a se strădui”, 
Schuh “gheată, pantof”, Fug “picior”, 
fusen “a se sprijini”, Stufe “treaptă”, 
tupfen “a lovi uşor”, Taps “lovitură 
uşoară, Tafze “labă”, tăâtlich “a lovi, a 
bate” etc.; 

— în engleză: foot “picior”; 
“talpă”, fit “ciocnire”, hit “a lovi”, heel 
“călcti”; “toc”, hoof “copită”, hat 
“bordei”, totter “a dibui, tap “a bocăni”, 
step “umblet”; “treaptă” etc.; 

— în rusă, ucraineană, 
poloneză, cehă, slovacă, sîrbocroată: 
stopa “talpă”, rus. stupnia “id”, stupit 
“a călca”, stupen’ “încălţăminte”, bg. 
stăpalo “talpă”; “treaptă”, rus. topať 
“a tropoti”; “a merge”, rus., ucr., pol. 
bg., sloven., let. japa “labă”; “mînă”, 
dan., magh. /ab “id.”, sued. labb “id.”, 
rus. japti “opinci”, lapotat' “a plescăi 
zgomotos” [5], ceh. tlapa 'labă”; 
“mînă”, tlak “apăsare”, tuliti se “a se 
lipi”; 

— în maghiară: talp “talpă”, 
talpal “a trebălui”, telep “aşezare”; 
“zăcămînt”, feletom “a bate” etc.; 

— în turcă, găgăuză: tc. taban 
“talpă”, găg. tapkîr “chingă”; “a călca 
în picioare”, tc., găg. topuk “gleznă”, 
tc., găg. topal “şchiop”. 

Această modalitate poliglotă de 
structurare etemică şi stememică a 
conţinutului şi a expresiei cuvintelor 
luate în discuţie relevă legături 
interlingvistice străvechi, originare, 
care depăşesc hotarele arealuiui indo- 
european, fapi ce exciude implicarea 
influențelor în generarea similitudinilor 
imanente. 

Am verificat şi validat, astfel, 
încercarea lui Marius Sala [6] de a 
contesta originea străină [magh, talp 
“talpă”: 7; 8; 9; 10; 11; magh talp, scr., 
bg. talpa “scîndură groasă”: 4] arom. 
talpă. * 

Respingem, totodată, filiația 
admisă de Sala: “...se poate 
presupune o evoluţie semantică talpa 
“cîrtită” —“labă” [6, p. 153]. Intre lat. 


talpa “cîrtită” şi lat. *talpa “labă” 
(reconstruit de C. Tagliavini [apud 6, 
p. 153], W. Meyer —Lübke [10], W. 
von Wartburg [11], Ai. Ciorănescu [12] 
şi alţi etimologi pe baza faptelor 
romanice) există un raport, dar de 
contiguitate, nu scalar. C. Tagliavini 
a intuit just descinderea separată a 
celor două cuvinte latineşti talpa 
“cîrtită” şi “talpa “labă” din acelaşi radi- 
cai tal-, dar i-a atribuit acestuia 
semnificaţii etimologice fanteziste 
(“deschis”, “întins”, “pămînt”). De fapt, 
matricea etememică spre care converg 
toate semnificaţiile radicalului tal- stă 
sub semnul îngemănării motivărilor 
generale: <<mişcare>> + <<zgo-— 
mot>>. Din această concrescenţă se 
vor diferenţia şi cristaliza pe aceeaşi 
tulpină et-ică atit ideea de “scormoni-— 
tor, rimător” (raportată la cîfrtită), cît 
şi cea de “călcător, bătător” (raportată 
la talpă sau labă). i 

A existat în latină un *falpa 
“labă'? Datele dialectelor italiene, 
retoromane şi galoromanice la care se 
referă  etimologii în sprijinul 
reconstrucției nu reprezintă o probă 
peremptorie în sensul acesta, căci nu 
se iau în considerare aportul 
substratului indo-european (italic, 
iliric, celtic sau traco-dac) şi 
posibilitatea unor apariţii giotice in- 
terne postlatine. In pofida acestor 
dubii înclinăm să credem totuşi că 
latina a cunoscut, regional, ipotetica 
formă cu sensul de “iabă” sau “talpă”. 
S-ar putea invoca în favoarea 
supoziţiei respective şi faptele pe 
care ni ie oferă latina: prezenţa rad. 
tal- în talus “călcîi”; “gleznă”, înrudit, 
etimologic, cu *taipa (prin aceeaşi 
semnificaţie primară: “a călca”). Dar 
a lăsat vreo urmă lat. *faipa în 
idiomurile neoiatine? 

Pentru română, s-ar părea că nu 
există nici un impediment în calea 
derivării: “talpa > talpă [12]. Sistemul 
limbii române se opune însă acestei 
etimologizări: semantic şi fonetic, 
talpă se include, evident, în seria 
vocabulelor expresive relevate ante- 
rior: talap, a tălăpăâni, tălăban, a 
tolopăi, toloapă. 

“În cazul idiomului friulan, talpâ 
“a călca cu putere”, “a lovi (cu copita)” 
şi talpinâ “a umbla” nu sînt derivate 

ale lui talpe “labă, talpă’, cum s-ar 
părea la prima vedere (şi cum crede 
M. lliescu [13, p. 184]. Prezenţa friui. 
talpòn “necuviincios, grosolan” atestă 
o ancorare mai adîncă a elementelor 
mentionate în sistemul dialectului 
respectiv, dincolo de nivelul pretinsei 
dependențe de sensul “talpă”. Trebuie 
să admitem deci, ca şi în română, că 
baza derivării pentru seria semnalată 
nu e talpe, ci îal-, cu o largă gamă de 
semnificaţii originare: “lovitură”, 
“călcătură”, “greoi”, “grosolan”, 
“bădăran”, “neîndemînatic”, “prost” 
etc. (această cheie sinestezică, unică 
pentru diverse substraturi ale limbilor 
de astăzi, explică şi convergenţa- 
divergenţa rom. talpă cu bg., scr. talpa 
“scîndură groasă” şi it. talpa “neghiob, 
prost”). 

În privinţa vechimii rom. talpă 
(origine prelatină sau postlatină?), 
extensiunea, indicată anterior, a rad. 
tal- în diverse limbi relevă o 
ascendență străveche (traco-dacă). 
Postularea unui substrat comun (ilir 
[13] pentru română, friulană şi 
comelică în baza prezenţei cuvintelor 
înrudite pe care le-am examinat mai 
sus provoacă o justificată rezervă: nu 
poi oare persista sau apărea 
fenomene de convergenţă şi între 
substraturi? 

Şi o ultimă chestiune: magh. 
talp “talpă” e un împrumut din română? 
Poziţia acestui element în sistemul 
limbii maghiare (a se vedea exemplele 
citate) se opune unui răspuns 
afirmativ, satisfăcînd exigenţele 
reclamate de statutul indigen al 
cuvîntului în vocabular. 

PARTICULARITAȚI 
MOLDOVENEŞTI IN 
ROMANUL MANOIL 
DE D. BOLINTINEANU 


|. 1. Unitatea de neam şi de limbă 
a constituit un argument (şi încă unul 
dintre cele mai temeinice) în lupta 
pentru făurirea unui stat naţional şi a 
unei limbi unice de cultură. 

În prima jumătate a secolului 
trecut existau încă două variante 
importante ale limbii noastre de cultură 
— una de tip muntenesc şi alta de tip 
moldovenesc. Perioada respectivă era 
caracterizată, în acest context, de 
preocuparea pentru crearea unei norme 
unice, supradialectale, ceea ce a dus la 
o confruntare a celor două variante 
amintite mai sus pentru dobîndirea 
supremaţiei. 

Pentru normarea şi unificarea 
limbii române, toţi oamenii de cultură 
din prima jumătate a secolului al XIX- 
lea au propus întoarcerea la limba 
vechilor scrieri religioase, care 
dobîndise, în jurul anului 1750, un 
caracter unitar prin generalizarea 
variantei muntene. Revenirea la limba 
bisericească veche, dar nu 
identificarea cu ea, ci alegerea a ceea 
ce era mai bun, adică mai “clasic”, mai 
“gramatica!” şi mai “eufonic"? din toate 
graiurile vorbite de români, a însemnat, 
în fapt, un proces de “muntenizare” a 
limbii noastre literare. 

Autorul principiilor de urmat 
pentru constituirea normei supra- 
dialectale, lon Heliade-Rădulescu, a dat 
dovadă de o profundă cunoaştere a 
limbii poporului său, de o intuiţie aparte 
a sensului evoluţiei românei literare. 

Scriitori din toate provinciile 
româneşti au aderat la normele propuse 
de lingvistul muntean, printre cei mai 
congecvenţi adepţi numărîndu-se şi 
Costache Negruzzi. “Eu sînt acel care 
am scris urmînd gramatica muntenilor's, 
va mărturisi C. Negruzzi într-una dintre 
Scrisorile sale către Heliade- 
Rădulescu. 


Urmare a acestei atitudini, în 
ediţiile succesive ale operei lui C. 
Negruzzi apar în variaţie liberă norme 
moldoveneşti şi norme munteneşti, cele 
din urmă fiind majoritare în ultimele 
apariţii antume ale operelor scriitorului 
moldovean‘. 

2. Procesul de “muntenizare” a 
limbii a dat naştere însă şi unor reacţii 
de respingere a normelor preconizate 
de lon Heliade-Rădulescu. 

Lingvistul şi filologul moldovean 
George Săulescu, de exemplu, şi el 
adept al unificării limbii noastre de 
cultură prin întoarcerea la normele 
scrierilor religioase vechi, lupta 
împotriva “muntenizării” exprimării 
literare româneşti. in gramatica sa, 
tipărită în 1833, normele fonetice şi 
morfologice descrise au la bază atît 
graiul moldovenesc, cît şi limba 
scrierilor tipărite în această provincie 
românească. Consecința oscilaţiei a 
fost existenţa unor dublete, pe care 
filologul moldovean căuta să le 
diferenţieze în context. Aşa este cazul 
fonetismelor di şi undi, care erau 
folosite spre a marca locul, iar de şi 
unde trebuiau folosite pentru a 
evidenția mişcarea în spaţiu. 

Dintre normele moldoveneşti 
promovate de G. Săulescu în fonetică 
amintim: e medial şi final închis la i în 
cuvinte ca: omineşte, pepine, peptine, 
dar oameni, numi, undi; ea final 
accentuat trecut la e în cuvinte ca: zică; 
diftongul ia accentuat alternează cu ie 
în lexeme de tipul giunghiat; pentru 
cuvintele terminate în -îne (cîne, mîne, 
pine) propune şi forma cîine, mîine, pîine 
pentru că graiul comun, remarca 
filologul moldovean, “întercălează” 
acest i; r final are timbru labio-palatal 
(altariu, ferariu, olariu), iar nu apare în 
alternanță cu j (gioc, gios, giudică, 
giumătate). 

in morfologie, de asemenea, erau 
menţionate cîteva norme aparţinînd 
variantei moldoveneşti (cele mai 
importante referindu-se la verb); pentru 
verbele cu radicalul în d, t, r se 
propuneau forme duble, iotacizate, 
respectiv cu dentala refăcută, pentru 
cele terminate în n — numai forme 
otacizate; imperfectul indicativului 
prezenta la persoana a lll-a plural doar 
forme cu u: erau, lăudau?. 

Dintre normele propuse de 
filologii munteni, dar respinse de G. 
Săulescu amintim: pronunţarea dură a 
lui p şi d (dă, pă, diîntru); folosirea 
formelor verbale scri, scrim, scriti; 
utilizarea la indicativ prezent, persoana 

a lli-a plural, a formelor de tipul ei calc, 
în loc de ei calcăt, 

3. În deceniile de mijloc ale 
veacului al XIX-lea, preocuparea de 
bază a lingviştilor, a tuturor oamenilor 
de cultură români, a fost totuşi crearea 
unor norme unice supradialectale în 
limbă. Aceasta însemna atit renunţarea 
la unele particularități regionale, cît şi 
adoptarea noului, mai ales în lexic, dar 
şi în sintaxă”. 4 

Concurența dintre cele două 
variante principale ale limbii române 
literare din secolul trecut s-a făcut simțită 
în operele unor scriitori din epocă. Am 
amintit faptul că moldoveanul C. 
Negruzzi,  recunoscînd  justeţea 
recomandărilor lui Heliade-Răduiescu 
în privinţa unificării şi modernizării limbii 
române, a renunțat, în ediţiile succesive 
ale operei sale, la unele regionalisme 
moldoveneşti în favoarea unor 
muntenisme. Acest fapt este atestat şi 
la alţi scriitori moldoveni, în special la 
Vasile Alecsandri şi Alecu Russof. 

La 1855, cînd se tipărea la laşi, 
mai întîi în revista “România literară”, 
condusă de Vasile Alecsandri, şi apoi în 
volum, romanul Manoil al lui Dimitrie 
Bolintineanu, se constată încă dorinţa 
de conservare a unor particularităţi 
moldoveneşti. Acelaşi fenomen se 
întîmplă şi la apariţia Scrisorilor lui lon 
Ghica, în 1879, în revista “Convorbiri 
literare”. 

Limba scriitorilor munteni amintiţi, 
D. Bolintineanu şi |. Ghica, a atras atenţia 
unor cercetători ca Paula Diaconescu? 
şi Constantin Cruceru'. Ei au semnalat 
existenţa unor moldovenisme în operele 
acestor scriitori munteni. 

Paula Diaconescu aminteşte 
astfel, în cadrul flexiunii substantivului, 
pluralul lacrime la- Bolintineanu şi 
şcoale la |. Ghica; respectiv alternanţa 
dintre terminația de genitiv-dativ ei cu ii 
(casii) la Bolintineanu. Tot 
moldovenisme sunt considerate 
femininele formate de la numele proprii 
masculine — nume de persoană: 
Moruzoaiei, Catinca Slătineanca, 
Brîncovencei, înregistrate în Scrisorile 
lui Ghica." 

După o scurtă trecere în revistă 
a particularităţilor munteneşti în 
scrierile lui D. Bolintineanu, C. 
Cruceru menţionează unele 
particularităţi moldoveneşti, care, 
spune el, “se datoresc relaţiilor lui 
Bolintineanu cu scriitorii moldo-— 
veni”!3. Dintre fonetisme se 
menţionează: -e trecutla -ă după -p, 
-S, -ş: mă spării, mă pusăi, te înşăli; -e 


neaccentuat trecut la -i în poziţie me- 
dială: blestemile, să discopăr; -ea 
trecut la -a: să mă trimată; -ia trecut la 
-ie în poziţie accentuată: băiet, sfişiet. 

Mai sunt amintite, din cadrul 
morfologiei, forma numeralului al doile 
şi adverbul mfne, iar din lexic — să 
primbie şi vezeteu. 

il. 1. Parcurgerea integrală a 
romanului Manoil, într-o ediţie ai cărei 
autori afirmă că “au fost respectate 
formeie de limbă specifice epocii şi 
autorului", ne-a arătat însă că 
particularităţile nemunteneşti din textul 
ediţiei ieşene a cunoscutei opere alui 
D. Bolintineanu sunt mult mai 
numeroase decit cele semnalate de 
Paula Diaconescu şi Constantin 
Cruceru. 

Pentru selectarea şi clasificarea 
particularităţilor nemunteneşti existente 
în romanul Manoil de D. Bolintineanu, 
am avut ca punct de referinţă normele 
descrise de lon Gheţie în lucrarea Baza 
dialectală a românei literare". 

2. Cele mai multe particularităţi 
moldoveneşti înregistrate aparţin 
foneticii, compartiment în care, de fapt, 
existau cele mai multe diferenţe între 
cele două variante ale limbii române 
literare din secolul al XIX-lea. 

Dintre normele moldoveneşti ce 
țin de vocalism amintim, în primul rînd, 
un fenomen mai puţin cercetat, trecerea 
lui -a proton la -ă în formele verbale ale 
perfectului simplu: alăturăi (39), aruncăi 
(45), înaintăi (55), strigăi (50); în cele 
ale indicativului prezent: scăpi (40), ale 
conjunctivului: să arăte (14) sau ale 
imperativului: stăi (100). 

O altă particularitate tipic 
moldovenească, -ă proton trecut la -a, 
este atestată în cuvinte ca: armasari (92), 
calare (45), capatasăm (86), lasai (91), 
macar (26, 48, 68, 72, 78, 90), pacat (17, 
57). 

În cuvinte de tipul blastăm, -a 
apărea în secolul trecut aproape 
exclusiv în Moldova: "pot să-l şi blastăm” 
(83). 

Păstrarea vocalei -ă în a mulțămi 
este, pentru perioada cercetată, tot o 
particularitate moldovenească, întilnită 
frecvent în opera cercetată: mulțămesc 
(23, 27, 29, 30, 72, 107), mulțămii (36), 
mulţămim (59), mulţămire (46, 76, 91), 
mulțămită (90, 109). Alături de formele 
cu -ă, apar în Moldova şi forme cu -e 
hipercorect, a mulțemi: mulțemesc (16, 
86, 120), mulţemim (18, 28, 119), 
mulțemită (87, 116), multemiţi (61). 
Numărul formelor cu -e este aproape 
egal cu cel al formelor cu -ă. Forma 

astăzi literară — a mulțumi — apare o 
singură dată, în ediţia ieşeană a 
romanului lui D. Bolintineanu, în timp 
ce în Muntenia, în aceeaşi perioadă, 
mijlocul veacului trecut, forma respectivă 
era atestată în aproape toate scrierile. 

Frecvent înregistrată este, de 
asemenea, trecerea lui -e medial aton 
la -i. La substantive, fonetismul se 
întilneşte şi în varianta muntenească a 
limbii epocii, în special în partea sud- 
estică a provinciei, influenţată, la nivelul 
limbii vorbite, de normele regionale 
moldoveneşti":  candelile (54), 
cunoştinţile (19), ginerile (20). Specific 
moldovenesc este însă fonetismul 
înregistrat în paradigma unor verbe, 
precum: a îngălbini (72), a întrevide (51), 
a priface (84, 107), a privighea (61), a 
vini (41), a videa (19, 31, 36, 49, 50, 53, 
62, 65, 67,68, 74, 75,86, 106, 107,117). 

E aton final închis la i se întilneşte 
în: bileti (66), cameri (79), închipuieşti-ţi 
(51, 52, 102), mîni (adv. — 41, 49, 103), 
spuni-mi-o (48). 

Fonetismul străin, tipic 
moldovenesc, apare în alternanță cu 
strein, rostire muntenească, cele două 
forme avînd o frecvenţă egală în Manoil: 
strein (72), streine (72, 101), streini (89), 
streinătate (120), dar străin (8, 108, 110), 
străină (108, 118), străine (22, 59). 

«  Fonetismul etimologic î apare 
păstrat consecvent în cîne (22,25), mine 
(42, 47, 54(2), 74, 84, 91, 93, 98(2), 
99(2), 109, 115), sporadic, mîine (13, 16, 
17, 21, 31, 48), poimîne (17), pîne (90, 
97, 118). Fenomenul nu poate fi 
considerat cu certitudine moldovenesc, 
deoarece, la mijlocul secolului trecut, 
grafia era aceeaşi în cele două provincii, 
urmare a aplicării unei norme 
ortografice respectate şi de munteni”. 

Prezenţa fonetismului ? în cuvinte 
ca: a îmbla (39), a împle (32, 47) este, 
aproape sigur, semn al influenţei normei 
moldoveneşti. Trebuie amintită, în acest 
sens, constatarea că pînă şi C. Negruzzi, 
oricît de inovator a fost acceptînd 
principalele norme literare muntene, nu 
a renunţat la acest fonetism nici în 
Păcatele tinereţelor din 1857. in 
scrierile munteneşti din epocă uzuale 
erau formele cu î trecut la u: a umbla, a 
umple". 

Particularităţi tipic moldoveneşti 
sunt, de asemenea, transformările 
diftonguiui -ea în -e: avé. (51), cafe (47), 
canapé (74, 85), cole (79, 98), me (26), 
pre (29), trece (ind. imperf. — 35), vede 
(ind. imperf. — 25); aceste fonetisme 
prezintă însă puţine atestări în 
ansamblul volumului. 


În consonantism majoritare sunt 
formele munteneşti. Pot fi menţionate 
totuşi atestări ale durificării lui s în 
cuvinte ca: avusesăm (110), auzisăm (pf. 
s. -— 33), dasă (46), deosăbire (9), 
deschisă (ind. pf. s. 85), dusesă (63), 
făgăduisăm (40), făcusă (89(2), 114), 
găsăşti (58), mărturisînd (121), pusă! 
(47), venisă (26, 109). Rostirile dure 
alternează cu cele moi în formele 
verbului a zice (raportul este de 35/49), 
în cele ale substantivelor seară (sară 
apare de cinci ori: 56, 79, 98, 103, 106, 
iar seară — de unsprezece ori: 29, 49, 
60, 63, 74, 81, 86, 101, 103, 113, 118), 
respectiv seamă (samă este înregistrat 
de trei ori: 46, 60, 110, iar seamă de 
şapte ori: 8, 23, 28, 29, 103, 107, 110). 

Dintre bilabiale, doar b şi m sunt 
rostite dur ca în Moldova: galbân (77), 
iubască (87), tocmală (28, 40, 41, 44). 

În flexiunea cuvîntului a stinge, t 
este totdeauna dur: stingă (39, 64, 84), 
stins (78, 112), stîingindu-se (108), 
sfinseră (78), stinge (113), stînşi (42, 72). 

Africata g alternează cu j: 
giucătorii (68) — jucătorii (68), gioacă 
— jocurile (68). Frecvența lui g este mai 
mare în adverbul giur şi în familia 
acestuia: împregiurări (59), împregiur (9, 
50(2), 69(2)) — împrejur (26, 85, 98), 
împregiurimi (49),. încungiurat (37), 
încungiură (48, 62), încungiurară (11), 
desigur, sub influenţa prezenţei formeior 
cu ă şi în varianta muntenească. 

R “moale”, mai frecvent în 
variantele nordice ale românei literare, 
este concurat, şi chiar foarte mult, de r 
“dur”; în poziţie “moale” răce (27) — 
rece (61), răpede (50, 117) — repede 
(37), în poziţie “tare” răpide (10, 21), 
răsipească (73), răspins (37), 
răzămată (50), vro (25(2), 92), vra (32, 
35, 37, 38, 40, 43, 45, 50, 52, 54, 99, 
103, 110, 111). 

Cuvintele în care apare ş dur, 
folosit în ambele variante, muntenească 
şi moldovenească: ş dur în poziţie “tare” 
— aşăzată (62), deşartă (100), doboşăr 
(9), îmbrățişază (62), învioşază (50), 
linguşască (101), mătuşă (51), cerşască 
(62), coviîrşăşte (62), înşală (17(5), 73(2), 
85, 118), înşăl! (65, 88, 91), înşălat (35, 
48, 68, 90), înşăla (61), înşăli (31, 69), 
înşălătorul (49), sfirşască (71) — sunt 
mai numeroase decit cele în care apare 
ş moale în poziţie dură: înşeală (107), 
înşelai (91). Apar în text şi cuvinte în care 
ş este nedurificat în poziţie “moale”: şede 
(ind. pr. 49, 91, 121), şese (21, 86), 
şesesprezece (46), şapte (21). Dintre 
toate exemplele, doar ultimele patru 
sunt tipic moldoveneşti. 

3. Morfologia oferă ca prim fapt 
demn de comentat formele verbale cu 
dentala refăcută, concurente ale 
vechilor forme iotacizate, uzuale în 
epocă în Muntenia. Situaţia se prezintă 
astfel. 

Pentru verbele al căror radical se 
termină în d sunt atestate atit forme 
iotacizate, cît şi cu dentala refăcută. A 
auzi prezintă următoarele forme: să te 
aud (86), să nui audă (54), auz (35(2)); 
a cădea: să cază (20), o să cază (29); a 
(se) deschide: să se deschidă (55), or 
să se deschiză (31); a (se) închide: să 
ne închiză (34), or să se închiză (31); a 
pierde: să se piarză (54), să se piardă 
(54, 84); a răspunde: să răspund (20), 
răspund (90), să-mi răspundă (73); a 
ride: oi să rîd (78); a revedea: să te revăd 
(76); a vedea: să te văd (26(2)), să vază 
(86), să te văz (16, 116), văz (40). 

În ceea ce priveşte verbele termi- 
nate în t, am constatat aceeaşi variaţie 
între formele iotacizate şi cele cu dentala 
refăcută. Verbul a înghiți prezintă: 
înghiţă (55); a putea: pot (94); a presimţi: 
să presimţ (71); a simţi: simt (94), simț 
(37, 120). 

Verbele cu radicalul! în n prezintă 
mai puţine forme cu dentala refăcută. 
Astfel, a pune cunoaşte pe: să pui (47, 
119), o pui (99), să se puie (38, 73, 80), 
puind (89, 102), puindu-mi (13); a 
rămîne — pe: am să rămîn (108), să 
rămii (9, 35, 43), să rămiie (43, 93), 
rămfind (30, 51); a spune — pe: îţi spun 
(52), n-am să-ţi spun (76), să spun (76, 
84, 90, 107), îţi spui (55), să-ţi spui (107), 
să ţi-o spuie (107), să-mi spuie (51), 
spuindu-mi (45); a supune — pe: să se 
supuie (53); a ține — pe: tin (63), tiu (44, 
85), fiind (60); a veni — pe: să viu 935, 
114), eu viu (45(2), 116, 121), să nu vie 
(30), să vie (93, 97, 103, 120(2)), viina 
(51, 80). 

Verbele a minţi şi a simţi apar şi 
cu formele “slabe” (făcînd parte din clasa 
cu -esc): minţeşte (118), să simţesc (11, 
73), ca în scrierile moldoveneşti apărute 
în epocă. 

Analizînd faptele mai sus 
menţionate, constatăm că, în timp ce 
norma muntenească indică păstrarea 
formelor iotacizate, în romanul Manoil 
apar, ca în norma moldovenească, 
numeroase refaceri ale dentalei la 
formele verbale de indicativ şi de 
conjunctiv prezent: mai multe în cazul 
verbelor cu radicalul terminat în d sau t 
şi mai puţine în cazul verbelor cu 
rădăcina în n. 

În romanul Manoil sunt atestate 
apoi, ca în norma literară moldo- 


venească, forme de viitor în care 
auxiliarul a provine fonetic din va: cînd 
a afla (71), de n-a aduce (41), dacă le-a 
bate (13), dacă s-a bolnăvi (33), ti-a face 
mulţemire (28), îi vede (25), te-i bolnăvi 
(32). Sunt atestate, de asemenea, forme 
create cu auxiliarul a invariabil: a să 
cază (48), alături de forma muntenească 
o să cază (29). 

4. Lexicul romanului Manoil 
cuprinde şi el multe moldovenisme. Am 
reţinut spre exemplificare următoarele 
cuvinte: : 

bacal (s. m.) — “băcan”: 
“maritagiul e bun pentru bacali şi pentru 
dascăli” (71); 

băcălească (adj.) — “specific 
băcanului”: “să puie în practică o virtute 
băcălească” (80); 

butilcă (s. f.) — “damigeană mică 
cu gitul strîmt, făcută din pămînt ars şi 
folosită pentru păstrarea apei”: 
“aşteptînd butilca de vin şi fumînd ţigara, 
cugetam la Zoe” (74); 

burnuz (s. n.) — “manta de lînă cu 
glugă”: “poliţia mă sili să dau burnuzu!” 
(6 atestări la p. 70); 

călțuni (s. m.) — “încălţăminte de 
sărbătoare, ciorap de lînă”: “încălţate 
numai cu călțuni albi de lînă” (55); 

cofă (s. f.) — “vas de formă 
cilindrică făcut din doage de brad cu o 
toartă, în care se ţine la ţară apa de băut”: 
“dă-mi să sorb şi eu din astă cofă” (15); 

curechi (s. m.) — “varză”: “ce plînta 
curechi” (80); 

dinioare (adv.) — “adineauri”: 
“dinioare erai egalul meu” (106); 

doboşăr (s. m.) — “toboşar”: “însă 
nici măcar un doboşăr nu o ceru” (9); 

duducă (s. î.)— “termen de politeţe 
care se dădea altădată fetelor şi femeilor 
tinere de la oraş“: “în capul scării întilnii 
pe duduca” (atestări la p. 8(2), 9, 11, 13, 
21,26, 71, 74, 121); 

felegean (s. n.) — “'ceaşcă 
(turcească) de cafea, neagră, fără 
toartă”: “mă sculai să pui felegeanul pe 
tabla” (trei atestări la p. 47); 

harag (s. m.) — “arac”: “haragul 
de vie cade” (39); 

mumă (s. f.): “muma mea, de vro 
două zile nu mîncase nimic” (110, 111, 
117, 118); 

ogradă (s. f.) — “curte”: “cînd mă 
coborii în ogradă, văzui o trăsură cu 
patru cai ce sosise” (49); 

primbla (vb.) — “plimba”: “au avut 
onoarea să primble persoana mea” (66), 
v. şi 

preumbla (vb.) — “plimba”: 
“preumblîndu-mă prin grădină” (10, 49, 
53, 54); 

primblător (s. m.) — "căruia îi place 
să se plimbe, să hoinărească”: 
“primblătorii începuse a se retrage” (97); 

preîmblare (s. f.) — “plimbare”: “îmi 
propuse o preîmblare pe dealuri” (60); 

plînta (vb.) — “planta”: “ce plînta 
curechi” (80); 

vorbariță (adj.) — “vorbăreaţă”: 
“vie, vorbariţă, cochetă” (80); 

vezeteu (s. m.) — “vvizitiu”: 
“vezeteul întoarse sania repede să 
plece” (21, 93(2), 95, 96); 

zevelcă (s. f.)— “fiecare dintre cele 
două fote dreptunghiulare, cu dungi sau 
brodate cu flori, care se poartă una în 
faţă şi alta în spate ca fustă”: “două 
zevelci roşii, cu felurite flori, o copereau” 
(15). 

(II. Fenomenele prezentate ante- 
rior arată că în romanul Manoil a! lui D. 
Bolintineanu există numeroase 
fenomene moldoveneşti, de regulă, 
fonetice dar şi morfologice şi lexicale. 
Care este explicaţia apariţiei lor? Sunt 
oare acestea urmări ale legăturilor 
scriitorului muntean cu oamenii de 
cultură moldoveni, cum s-a afirmat? Sau 
sunt, poate, consecinţa acceptării deli- 
berate a unor norme neutilizate în 
Muntenia de către Dimitrie 
Bolintineanu? 

Răspunsul este sugerat de 
prezenţa acestor fenomene numai în 
romanul Manoii, ele lipsind în celelalte 
scrieri ale poetului şi prozatorului 
muntean. Constatarea ne duce la gindul 
că particularităţile ar fi fost introduse la 
tipar, sub influenţa normelor respectate 
în imprimeriile ieşene, la mijlocul 
secolului ai XIX-lea. 

Nu este cunoscută nici o reacţie a 
autorului romanului Manoii la această 
modificare a limbii textului său, 
Motivarea s-ar explica prin aceea că în 
momentul apariţiei romanului scriitoru! 
nu se afla în ţară. 

intervenţiile editorului moldovean 
în textul scriitorului muntean se explică 
prin promovarea particularităţilor proprii 
celor două variante: varianta 
muntenească şi cea moldovenească. 
“Moldovenizarea” textului romanului 
Manoil scris de D. Bolintineanu ar fi o 
posibilă replică în timp la 
“muntenizarea” textului lui C. Nerguzzi. 

Normele preconizate de lon 
Heliade-Rădulescu, în majoritate de tip 
“muntenesc”,„vor fi însă treptat acceptate 
de toţi intelectualii epocii. 
Particularităţile de orice nivel, atunci cînd 
mai apar în scris, inclusiv în operele 
literare, ţin de domeniul graiurilor 
teritoriale, nicidecum de cel al normei 


unice pentru toţi românii. Atît scriitorii 
munteni, cît şi cei moldoveni au făurit o 
limbă literară unitară — limba română. 


NOTE: 

CONSTANTIN CIOPRAGA: 80 


Cine poate afirma că îl cunoaşte pe academicianul 
Constantin CIOPRAGA, acela cunoaşte mai bine şi oraşul laşi — 
importantă cetate a culturii româneşti. Despre Constantin Ciopraga, 
scriitorul, criticul şi istoricul literar ne mărturisesc cărțile Domniei sale 
de o valoare incontestabilă, despre profesorul Constantin CIOPRAGA — 
studenţii şi doctoranzii, numeroşi, mulţi dintre ei ajunşi astăzi pe 
culmile împlinirii profesionale şi umane. Un lucru poate e mai puţin 
cunoscut, şi anume contribuţia deosebită a Domniei sale ia apropierea 
Basarabiei de matricea ei firească. Receptiv la procesul de fuzionare a 
valorilor spirituale din cele două ţări româneşti, participă la manifestări 
culturale şi literare din Chişinău, prefaţează ediţia chişinăuiană a 
operelor lui Mihail Sadoveanu, scrie despre poezia lui Grigore Vieru, 
Nicolae Dabija, Arcadie Suceveanu, Leo Butnaru, este conducătorul 
ştiinţific a mai multor doctoranzi basarabeni. Ca un părinte cu sufietul 
deschis spre fiul rătăcitor, găseşte timp, răbdare şi înțelegere pentru 
fiecare dintre ei, încurajîndu-i în diversele situaţii ale vieţii, dar mai ales 
atunci cînd disperarea e gata să pună stăpînire pe forţele lor. Prezența sa 
în inima evenimentelor legate de destinul Basarabiei, apariţia frecventă a 
articolelorîn publicaţiile chişinăuiene, în special în revista noastră, 
PENTRU CARE îNTR-UN MOMENT CRITIC A AVUT UN NECESAR CUVINT SALVATOR, 
ne aminteşte că există nu doar un patriotism de paradă, 
ci şi unul adevărat, cel al faptei. 


= Lamulţiani, maestre! 
Multă sănătate, activitate rodnică şi îndelungata 
Vă urează din partea Basarabiei 

Dan MĂNUCĂ 
laşi 


SENSUL VIEŢII 


Unul din aforismele lui Lucian 
Blagasună astfel: “După ce descoperim 
că viaţa n-are nici un înţeles, nu ne 
rămîne altceva de făcut decît să-i dăm 
un înțeles” (Pietre pentru templul 
meu). Presupun că profesorul 
Constantin Ciopraga va fi descoperit, 
pe front şi în prizonierat, că viaţa nu 
prea are sens. Presupun că tot atunci 
se va fi decis să-i atribuie unul. 

Născut la Paşcani, în 12 mai 
1916, prof. univ. dr. doc. Constantin 
Ciopraga a absolvit “magna cum laude” 
Facultatea de Filologie şi Litere a 
Universităţii “Al. |. Cuza”, urmînd apoi, 
în 1939, un stagiu de specializare în 
Franţa, întrerupt din cauza războiului. 
Combatant pe frontul din est, ofiterul 
rezervist Constantin Ciopraga a 
cunoscut duritatea unor ani lungi (1942— 
1946) de prizonierat. Profesor la 
Seminarul “Veniamin Costache” din iaşi, 
între 1946 şi 1949, a fost chemat apoi 
la Catedra de Literatură Română şi 
Comparată “G. Ibrăileanu” a Facultății 
de Litere a Universităţii “Al. |. Cuza”. 
Va fi şeful acestei catedre timp de două 
decenii, fiind acum profesor consultant 
şi conducător de doctorat. Sub 
îndrumarea sa competentă şi plină de 
solicitudine, au obţinut titlul de doctor 
în filologie aproape cincizeci de cadre 
didactice şi cercetători. Vreme de trei 
ani (1959—1 962), a fost lector de 
română la Sorbona şi la Ecole Nationale 
des Langues Orientales Vivantes, din 
Paris. Este membru al Uniunii Scriitorilor 
din România şi al Asociaţiei 
internaţionale a criticilor literari (Paris). 
A participat la foarte numeroase 
manifestări ştiinţifice din ţară şi, cu 
strălucire, la reuniuni ştiinţifice din 
străinătate: Franţa, Italia, Polonia, 
Belgia, Marea Britanie, Elveţia, Olanda, 
Austria, Cehoslo-vacia, Grecia, 
Germania, Turcia, Rusia, Mexic, S.U.A. 
Din 1990, profesorul Constantin 
Ciopraga însufleţeşte, cu participarea 


mereu proaspătă a d-sale, reuniunile 
literar-ştiinţifice ale Iaşului, precum şi 
întîlnirile, deloc puţine, din mai toate 
oraşele Moldovei, unde conferenţiază 
pe teme de istorie literară. 
Recunoscîndu-i activitatea presti— 
gioasă, Uniunea Scriitorilor i-a acordat 
două premii (1985 şi 1987), fiind de 
asemenea premiat de Ministerul 
Învățămîntului (1966), de Consiliul 
Culturii (1971) şi de Asociaţia Scriitorilor 
din laşi (1973 şi 1978). În 1985, a primit 
“Premio Mediterraneo” (Italia). Este 
membru de onoare al Academiei 
Române. 

Profesorul Constantin Ciopraga a 
debutat în publicistica literară în 1931, 
pe cînd era elev la Paşcani. A reînceput 
să publice din 1950, în “laşul nou”, 
numele d-sale putînd fi reîntiinit ulte- 
rior, aproape număr de număr, în “laşul 
literar”, “Cronica” (unde a fost şi direc- 
tor, de la înfiinţare, 1965, pînă în 1970), 
“Convorbiri literare”, “Steaua”, “România 
literară”, “Luceafărul”, “Viața 
românească”, “Tribuna”, “Ateneu”, 
“Cahiers roumains d'etudes littéraires”, 
“Contemporanul” ş.a. Cele peste o mie 
de studii, articole sau cronici l-au impus 
pe profesorul Constantin Ciopraga 
printre eseiştii noştri remarcabili, cu un 
stil inconfundabil datorită eleganţei 
expresiei, echilibrului construcţiei, 
pertinenţei aprecierilor. În publicistica sa 
literară, totul concurează spre a oferi 
imaginea unui spirit clasic, ponderat în 
atitudinea faţă de textul literar, evitînd 
efuziunile gratuite, însă entuziasmîndu- 
se fără să pregete în faţa valorilor 
autentice. Format în atmosfera de o 
înaltă spiritualitate a Iaşului interbelic, 
profesorul Constantin Ciopraga a 
devenit, la rîndu-i, o personalitate 
reprezentativă a spiritualităţii româneşti, 
în care aduce, ca notă distinctă, un 
cartezianism filtrat prin impre-sionismul 
lui E. Lovinescu şi fineţea lui G. 
Ibrăileanu. Eseurile d-sale sînt adesea 
meditații despre condiţia literaturii, a 
artei în genere. Nu este de mirare că, 
dînd curs unei ispite din adolescenţă, a 
reînceput să scrie literatură. Este un poet 
discret, întors către sine şi către universul 
lăuntric (volumul Ecran interior, 1975), 
precum şi un romancier dispus la 
consideraţii subtile referitoare la existenţa 
umană (romanul Nisipul, 1989). 

Cine l-a auzit pe profesorul 
Constantin Ciopraga povestind, rareori 
şi cu o sfială rămasă aceeaşi de-a 

lungul anilor, întîmplări din anii de pe 
front înţelege cîtă forţă a reuşit să 
cumpănească în sine pentru a 
supravieţui. “Nisipul” nu este aşadar un 
simplu titiu, ci o metaforă a mirajelor 
amâăgitoare ale vieţii. Rezolvarea 
propusă mi se pare plină de semnificaţii 
peniru întregirea portretului moral al 
autorului: nici unei ispite nu trebuie să i 
se dea ascultare, dannici unei ispite nu 
trebuie să i se conteste dreptul de a ne 
pune în faţă o oglindă a propriilor 
noastre puteri şi slăbiciuni. Nisipul 
existenţei e nestatornic şi frumuseţea 
vieţii se află tocmai în nestatornicia ei 
previzibilă. Între Ulysse şi Don Quijote 
se intitulează reflecţiile despre literatură 
apărute în 1978. Ulysse ceruse să fie 
înlănţuit de catarg, pentru a nu se 
pierde şi pentru a nu pierde, totodată, 
frumuseţea cîntecuiui sirenelor. lar 
cavalerul visător al lui Cervantes avea 
nevoie lîngă el de prozaicul Sancho. 
Oscilînd între elanurile şi reprimările 
celor doi, autorul eseurilor şi-a construit 
un mod de a fi în care s-au contopit 
adoraţia romanticului şi parcimonia 
clasicului. 

Profesorul Constantin Ciopraga 
este considerat, în primul rînd, drept un 
istoric literar de prestigiu, care a impus 
istoriei literaturii o rigoare şi o ţinută 
impecabile. Este locul să observăm, în 
acelaşi timp, că, în concepţia d-sale, 
nu există incompa-tibilitate între critic 
şi istoric literar, fiind vorba, în ambele 
împrejurări, de “forme definitorii ale unui 
umanism în mişcare”. De aceea, 
Amfiteatru cu poeţi, volumul apărut în 
1995, rînduieşte în bănci, spre un dia- 
log de o mare fineţe intelectuală, artizan! 
ai cuvîntului din epoci diferite şi cu 
particularități diferite. Interesu! se 
îndreaptă spre arta literară, privită 
mereu în contextul şi în corelațiile 
adecvate, care să ofere sinteze ideatice 
percutante. 


Generaţii de studenți au audiat . 


cursurile profesorului Constantin 
Ciopraga, educîndu-se în spiritul unui 
respect desăvîrşit faţă de literatura 
noastră şi faţă de marile ei valori. Se 
cuvine subliniat faptul că intervenţiile 
din presa literară, cursurile şi volumele 
semnate Constantin Ciopraga au 
refuzat orice concesie de natură să 
vicieze interpretarea în spiritul 
adevărului şi al veneraţiei faţă de 
valorile reale. Dimpotrivă, prin afirmarea 
necontenită, chiar obstinată, a unor 


permanente indiscutabile ale literaturii 


noastre, profesorul Constantin Ciopraga 
a contribuit la crearea şi la păstrarea 
unui climat rezistent faţă de orice 
compromis. În statornicirea unei 
deontologii corecte în investigarea 
literaturii noastre după 1950, numele 
Constantin Ciopraga nu poate fi trecut 
cu vederea. 

Literatura română a secolului 
XX (1971) reprezintă o sinteză nu numai 
informată, ci şi originală asupra literaturii 
române din perioada 1900—1918, 
perioadă în genere ocolită de specialişti. 
Spulberînd prejudecățile, autorul a 
restituit o epocă de frămîntări şi de 
pregătiri, privind-o, prin prisma unui simi 
aparte al istoriei şi al sensurilor în 
devenire. De alifel, spiritul de sinteză îi 
este caracteristic în cel mai înalt grad 
profesorului Constantin Ciopraga, fapt 
vizibil mai ales în volumul 
Personalitatea literaturii române 
(1973; traducere franceză — 1975, 
traducere engleză — 1981). În stabilirea 
unor coordonate fundamentale ale 
literaturii noastre, autorului i-au venit în 
sprijin nu numai o cunoaştere 
aprofundată a folciorului, ci şi o 
incontestabilă pregătire filosofică, 
studierea prealabilă şi amănunţită a unor 
compartimente esenţiale ale literaturii 
noastre culte şi posibilitatea unor priviri 
din unghiuri diferite şi totodată 
complementare. Istoric literar de primă 
mărime, autorul acestui volum 
urmăreşte — pe baza unei metodologii 


care nu a exclus niciodată contribuţiiie 


teoretice noi— să caute “dinamica gio- 
bală a valorilor” (Între biografie şi 
meditaţie). Monografii de referință sînt 
şi volumele despre Calistrat Hogaş 
(1960), G. Topîrceanu (1966), Hortensia 
Papadat — Bengescu (1973). Cu totul 
remarcabile prin noutatea perspectivei 
rămîn monografiile critice despre Mihail! 
Sadoveanu (1981), în care se urmăreşie 
“fascinația tiparelor originare”, şi despre 
Mihai Eminescu (1990), dedicată 
“arhetipurilor şi . metaforelor 
fundamentale” din creaţia marelui poet. 

Erudit şi, totodată, atent la toate 
aspectele vieţii cotidiene, înţelegînd, 
dintotdeauna, să răspundă imperati- 
velor cetăţii printr-un ireproşabil 
profesionalism, profesorul Constantin 
Ciopraga reprezintă o personalitate fără 
de care literatura noastră de după 1950 
nu poate fi concepută. 

Alexandru HUSAR 
laşi 


UN “SUFLET 
FRUMOS” 


Rareori titlul unui volum de 
versuri indică mai fin, mai fidel, mai 
exact sensul său intim ca Ecran in- 
terior de Const. Ciopraga. “Ecrane 
imaginare”, “Simplităţi”, “Aventuri cu 
Vladimir” — cele trei cicluri care 
încorporează înir-o unitate organică 
un autentic “spectacol de sunet şi 
lumină” în acest volum — reconstituie 
lent pe aceeaşi peliculă filmul unei 
vieţi, al unei vieţi omeneşti privite 
sincronic nu în curgerea ei, ci în optica 
de ansamblu a unei sinteze esenţiale. 

Datate laşi-Văratec (1971— 
1973 şi mai înainte), poemele 
cuprinse sub acest titlu sînt deci rodul 
unei cristalizări unitare, am spune, re- 
trospective a unui poet care, înlocuind 
cîntecul prin cercetare, cu o formulă 
a lui Vianu, ni se înfăţişa — ani în şir 
pînă atunci — în ipostaza de critic şi 
istoric literar, ascunzînd cu discreţie 
un talent creator sub roba de 
magistrat al literelor. 

Fără îndoială, poetul, tributar 
într-un sens, unei solide formaţii 
livreşti, unul din cei mai distinși 
intelectuali moldoveni, pe linia marii 
tradiţii academice a locului, trădează 
pe omul de carte din el. Dante 
şi Shakespeare, Miron Costin 
“întristatul”, Eminescu (“bun pentru 
durerile sufletului, oricind”), 
“ne-nduplecatui Romeo”, șau — 
altădată —”halucinatul Romeo”, june- 
le Werther — sînt frecvent invocati, 
repuşi în circulaţie. Reflexe mitolo- 
gice (“Orfeu, meşter de cîntece grele”, 
cîinele Sfinx) îşi asociază ecouri din 
clasicii vechi (“stima primei noastre 
iubiri — Maica Luna, sau Maica de 
Luna”), amintind vag amica silentia 
lunae. Asinii lui Francis Jamess 
(“Asinii, ştiţi, transportă-n samar pîine 
şi vise”), cățelul pămîntului (din 


Eminescu), unicornul lui Blaga convin 
cu Omul — cerb (“De lingă omul-cerb 
zîmbeşte femeia-papaga!”), cuvinte- 
păuni, cuvintele-cai, sau cuvintele- 
îngeri, care aduc aminte de Eugen 
Jebeleanu. Meşterul Dore, sau 
Domnişoara Pogâny — teme din 
artele plastice, din muzică (elegii de 
Chopin) sau din folclor (“dispăruta 
pasăre Dor”) coexistă cu vagi filiaţii 
din Eliot, Valery-Larbaud, sau noii 
englezi. Tehnici din calda paletă a 
fovilor (“Florile cerului cad leneş din 
coşuri / peste turnuri roşii, peste taurii 
negri”), din plastica stranie a lui 
Giorgio de Chirico (“Cu ochii măriţi de 
prea multă uimire, / eu merg atunci 
fără teamă de şerpi, / prin luna 
galbenă, pe trepte de marmoră”) îşi 
conjugă efecte din suprarealismul lui 
Miró sau Dali (“Zugrăvesc în glumă 
brazi roşii şi lîngă ei în exil / un fla- 
mingo alb-verde, mare cît munţii”), din 
fantastul Chagall (“din fîntîni izvorau 
duhuri albe, creţoase”; “cîinii, 
halucinaţi, lătrînd la distanţă”), ce— 
asimilate în plasma verbală a peliculei 
— impun un artist de-o modernitate 
surprinzătoare. 

Poetul e însă un nostalgic boem; 
dincolo de cărţi sau sugestii livreşii, 
un observator fin, un contemplativ în 
căutare de sine: 


După o noapte de lecturi fantastice, 
cauţi garoafe. 
Te cauţi şi nu te găseşti, — iar 
în strădă 
Observi că şi alţii se caută chiar din 
zori. 


Lumea sa, prin care se 
înrudeşte — pe un plan — cu 
Demostene Botez şi George Lesnea 
din perioada de avînt a poeziei ieşene 
de odinioară, se compune din 
elemente ce evocă — în sti! Ibrăileanu 
— lumea Adelei: orologiul cu muzică 
de la primărie; o înmormîntare cu 
valsuri din veacul trecut, maiorul de 
roşiori — un poet patetic, farmacistul 
chel din strada Chopin, ofiţerii la 
pensie — subit columbofili, colonelul 
obez, cîntăreţul şchiop, taciturn şi 
ursuz etc., etc. În această lume, 
vecină cu aceea a lui Sadoveanu din 
Demonul tinereţii, “Călugărul de-o 

sută de ani cere de mult dezlegare, / 
Pisicile luí de culoarea toamnei dorm 
lîngă vatră, / miroase a pîine 
proaspătă şi-a miere de brad”) sau 
Floare ofilită; “Tinere fete aşteaptă 
un aventurier amorez... / Ochii fetei 
în negru repetă elegii de Chopin”. Aici 
“Jacheta neagră e obligatorie, / Nu 
putem asculta altfel valsuri arhaice, / 
nici întîmplări cu papagali şi baroane”. 

În această lume, cu un uşor aer 
vetust, de album de familie, “bătrina 
doamnă cu ochelari şi baston / Se 
plimbă calm prin spațiile sale gri... / 
O stea căzută-n grădina botanică, — 
ştiţi / a devenit de mult văduvă 
melancolică / ... de treisprezece ani 
trecuţi doamna ex-stea /contemplă-n 
dormitor fotografia soțului ei, / fost 
căpitan de muzică, ofiţer în retragere”. 
În această lume, avînd farmecul ei, 
“trec fanfare cu clarinete, tobe şi cai / 
Din cadre de sute de ani izbucnesc 
rîsete, / Patul cîntă, bunicii dansează 
valsul, polca ...”/, “Somnambuli, tinerii 
lustragii aşteaptă minuni... Prin 
canțonete şi lieduri trec păsări din 
sud, — / fete patetice visează marinari 
din Sorrento... bătrine doamne cultivă 
pisici şi dalif”. 

In această lume, alternînd între 
ieri şi azi, “La ora asta Shakespeare 
dă porumbeilor boabe, / La laşi, vechi 
pensionari îngrijesc de albine /... Pe 
străzi multisonore, gemînd de 
claxoane în re/ Se plimbă spre seară 
poeți întristaţi / Gto -gravura de 
meşterul Doré”. 

Omul modern nu lipseşte de aici, 
omul de azi în mediul contemporan, 
“omul cu pipa şi cizme de plastic”, 
“fata cu minijupă, omul cu ziare”. Aici 
“Mii de maşini gem lung şi frînează / 
pe străzi de piatră, doamne moderne, 
preocupate”... În această lume — 
“tărim modern” „pe alt plan — cu 
“dealuri şi ape văzute din avion”, 
“experţi în poluare”, şi “paşnici turişti”, 
— “Trece pe stradă neliniştit amicul 
nostru-n maşină, / Din nebăgare de 
seamă se pot ciocni tramvaie cu 
vrăbii”... 

Dar, diticolo de interferența de 
planuri între ieri şi azi, sau chiar mîine, 
anunţînd noi succese ale tehnicii, 
inclusiv consecinţele lor (“intre planete 
se văd de mult naviplane, / cu cîte o 


mie de oameni ia bord, — / înfăşuraţi 
în ultimele piei de urşi albi”), poetul 
— alt Proust â /a recherche du temps 
perdu-, regăsindu-se parcă pe sine, 
comunică o nouă experienţă a 
timpului, ca în acest straniu Miraj 
nocturn: 


Nu mai aduc în cameră albine şi cărți, 
Sînt ocupat, chiar incredibil de 
ocupat, 
Cu îndreptarea atîtor orologii şi 
pendule. 


Clipa devine aci eternitate: 


Fata ceasomicarului mîngtie-un brad 
centenar— 

Şi-mi vine să cred că timpul, ora 
exactă, 
minutele chiar, se măsoară cu brazii. 


Lumea poetului, adevărata sa 
lume, aceea în care se regăseşte pe 
sine în căutarea unuitimp intim, propriu, 
începe de aici. Poetul se situează în 
lumea ce-i aparţine, un spaţiu-timp per- 
sonal, din interior— cu un ochi degaja, 
subtil, comprehensiv, privind viaţa. 

Nu ceea ce e aci obiectiv con- 
tingent în afară îl mişcă (“şi mari 
lunete de astronomi conversează / cu 
cifre gigantice, pe care umilitul de 
mine / nici nu ştiu să le scriu”), ci 
spectacolul unic, suveran al vieţii. 
Aventuri imaginare, plimbări pe faţa 
nevăzută a lunii, revelaţia naturii, 
întîlniri cu elementele ei corelative, 
umanizate (“Dacă scatiul vorbeşte cu 
vîrful Omul, / fără fir, fără verb, nu mă 
crezi, — ştiu”) devin componentele 
acestei lumi proprii, care — din planul 
fizic — ne transmută în planul psihic, 
moral al realităţii: Dintr-un unghi 
personal, inedit privind totul — 


“la mînăstire, cîini plictisiti veghează 
la stele, 

Nu-s ciinii de ieri, — sînt nişte duhuri 
rele”. 


Vladimir — om devenit pom, 
apoi cerb, “stă lîngă brad şi paşte 
uimit, priveşte-n pămînt, ascultă 
scurt, neliniştit” În acest tainic fiux al 
metempsihozei, pe un fundal de 
istorie naţională, “în marii lui ochi se 

văd focuri, cîțiva oameni cu gesturi 
halucinante. Vladimir şi-aminteşte de 
ultima noapte / la Valea Albă”...: În 
acest cadru mitic, aproape hieratic 


Selenar, Eminescu trece ca duhul 
peste lacuri, 
undeva sus, unde e bucurie de 
veacuri. 


Merg către cer cu greu, subțirii 


pelerini, 
bătrîni pe la ferestre discută despre 
crini, 


Dar cea mai mare performanţă e alta: 
Toţi ochii — îndreptaţi spre lume — 
cîntă. 
E-o muzică a sferelor, ecoul prin 
spaţii al unor orchestre astrale: 


Pentru ca marile coruri să fie auzite, 
ar trebui să vină cîntăreţi şi vraci 
cu glasurile lor nalte foşnind de stele. 


Sub vraja ei, totul se desface în 
pulberi sonore, evanescent 
imaterializîndu-se: 


Cîntece pline de calm, perfect 


cristaline, 
prevestesc discret împrăştieri de fum 
pe coline... 


Şi totul se reface, în acest 
univers de-o transparenţă aeriană, la 
nivelul de jos al existenţei: “Nimic mai 
bun pentru păsări —zicea Orfeu —/ 
decît un amestec de pădure şi apă, 
seara, / şi-un cer de pînză albă, pe 
cît posibil, vara”. Totul pare aci un joc, 
un transfer de planuri, ca nivelul 
uman: 


Jocul acesta încîntă şi doare, încît 
acoperişele 
par nişte cărți deschise de vînt în 
grădină, 
în timp ce o fată-şi admiră iubitul. 


lubirea e un joc, un joc de-a 
v-aţi ascunselea, într-un sens 
categoric oponent lui Arghezi: 


Te-ai ascuns după lună şi te-am găsit, 
te-ai ascuns după oglinzi, — te-am 
găsit... 
Te-am descoperit pe la geamun şi uşi, 
bătînd străzile celor nouă mătuşi. 
Ţi-ai făcut prieteni cîinii răi ciobăneşti, 
te-ai ascuns în mine, — nu mai ştiu 
unde eşti... 


Ca-n Jocul vieţii de Schiller, 
jocul de-a viaţa îşi are aci sensul său: 


Dar mi se pare că te joci cu mine 
un joc viclean, de tristeţea ta vrînd 
să scapi... 

În acelaşi sens, joc al 
inteligenţei şi sensibilităţii, joc al 
fanteziei libere şi degajate, arta 
însăşi e un joc. Nu un joc secund, 
derivat, ci un joc al creaţiei originare. 
Meşterul de cristale “dintr-o mie de 
lebede albe / bizar îngheţate într-o 
iarnă pe lac / face-o lebădă unică, 
— vie”. Poţi face orice în acest 
univers, totul este posibil; cai 
deveniți statui; oglinzi devenite 
“corăbii”, altele — “aripi” şi “săbii”. 
“Poţi face, spun unii,. cuvinte din 
greieri şi zare, / propoziţii din frunză 
verde şi căprioare, / cîteva berze pot 
regăsi pe Manole pietrarul”. 

Joc al metamorfozei, alchimie 
verbală, poezia e un joc inocent, 
amuzant: 


Alege să zicem cinci cuvinte cu F. 
De pildă, Fior, Frunză, ori poate 
| Floare... 
Jocul e plin de surprize extraordinare. 
Parcă lipseşte ceva şi cauţi 
răspunsuri: 
Poate “frumuseţe”, poate “farmec”, 
poate “fluturi”... 


Dar aceste “răspunsuri” îşi află, 
în context, logica lor. “Frumuseţe” şi 
“farmec” sînt, într-un sens, cuvintele- 
cheie ale poeziei. Divertisment — în 
accepţia pascaliană a conceptului — 
are un adînc sens moral şi estetic. 
Gratia, proprietatea zeiţei din Knidos, 
insuflă atracţie — “frumuseţe” şi 
“farmec” celor ce poartă centura lui 
Venus. Sub acţiunea ei, magică, 
într-un “suflet frumos”, sensibilitate şi 
rațiune se acordă, se armonizează, 
iar graţia exprimă această armonie în 
exterior. 

Din acest unghi privit, Ecran 
interior reprezintă, în esenţă, un 
univers moral, intim sub genericul 
graţiei. Graţia ca favoare a naturii 
morale faţă de natura sensibilă, cum 
o definea Schiller, ceva întrezărit de 
sentiment şi revelat de poezie... Totul 
se întîmplă, se face aci cu graţie. 
Natura însăşi participă la acest joc 
grațios, dezinvolt şi amabil: “Pentru 
kermeză s-au pregătit valsuri din nouă 
sute trei // Păsări de aur aşteaptă-n 
somptuoşii tei / ... Femei adună-n 
coşuri fluturi şi anecdote celebre / ca 


antidot pentru săptămîni cu tenebre”. 
Un suflet frumos insuflă chiar unei 
figuri căreia-i lipseşte frumuseţea 
arhitectonică (Schiller) o graţie 
irezistibilă şi adesea-l vedem 
triumfînd pînă şi asupra infirmităţilor 
naturii; 


Tinăra oarbă culege din cîntece soare 
şi ochi, 

Rochii multicolore, balerini în dansuri 
de crini. 


Toate mişcările care purced 
dintr-un suflet frumos vor fi uşoare, 
line şi totuşi pline de viaţă: 


Eu însumi, în lipsă de aripi păreche, 

mă prind de fum, mă prind aşa de 
cuvinte, 

mă prind de lumina din ochii copiilor. 


Gratia, care atestă un suflet 
tinnit, în armonie cu sine, şi o inimă 
cu adevărat simţitoare e aci o con- 
stantă. Sub scutul ei emblematic, 
poetul — un apologet al bucuriilor 
simple — ni se prezintă la nivelul 
sintezei, ca în aceste Conversaţii cu 
flori: 


Dacă drept cină mi se oferă mihniri, 
— e totuşi bine 
Chiar dacă ceața-i deasă, eu 
zugrăvesc păsări şi floril... 
Soarele aduce apoi bucurii mici, 


ultrafine, 
Spală totul în cîteva clipe şi-ţi vine 
să zbori. 
Chiar dacă-n vis mai cutreieră lupi — 
e bine. 
Te joci subtil cu moartea, cît mai 
curat, 


descult, ca şi cum nimic nu 
s-a-ntimplat. 
Chiar dacă eşti trudit, e-o plăcere 
să conversezi cu flori, cu găini, 
cu albine. 
Şi uite-aşa trece timpul... Şi-i bine. 
E bine. 


Un Jean Richepin al Moldovei 
i-am spune, dacă musardiser, un con- 
cept lansat de acela, intraductibi! în 
limba română (de la musarder, perdre 
son temps, s'amuser à des riens: 

musarderie ou musardise, action de 


musarder), i s-ar potrivi: 


Spune! nu e mai bună o clătinare de 
. crengi? 
ori la pian, o frază scurtă, cristalină 
Agapo! agapi — cuvinte simple-n 
elină. 


Dar graţia aci nu este expresia 
unui solipsism retractii, ci a unui 
stenic apel la viaţă, la umanitate... 
Uneori persiflant, uşor distant, 
evaziv (“Nu ştiu ce va fi, vai, în anul 
două mii şaptezeci / lau pe domnul 
geolog martor că munţii nici nu-şi pun 
întrebări”); alteori c-un umor fin, 
condescendent, surprinzînd oameni 
şi situaţii caracteristice, de un 
discret dramatism (“La farmacie-n 
colţ aşteaptă totdeauna / Ana cu 
liliac alb, — Ana nebuna / Vrea să 
dea un buchet roşiorului ei, dar mîna 
lui dreaptă ţine sus sabia”); reflexiv, 
emotiv, cu accente de duioşie 
(“Puteţi admira oameni cu-o singură 
aripă, — / Cu una singură, ori cu 
biete frînturi, / Să fi avut ei două, 
ehei, unde erau!”); liric meditativ 
(“Dacă-ţi spun că n-aud cățelul 
pămîntului / şi că simt paşii tăi, — 
nu mă crezi! / Dar, vai, dacă-ți 
vorbesc de păcate / pe care nu le- 
am făcut, mă crezi”); enigmatic, 
profund, în forul său intim, poetul e 
un moralist. Experienţa sa de viaţă 
se condensează-n sentinţe de un 
uşor gust amar: “Şi uite aşa, săpăm 
gropi şi ni se sapă, —/ gropi umplute 
cu pămînt ori cu apă. / Frumoasă e 
mai ales nonşalanţa!”. 

Aceasta implică un nou sistem 
de relaţii între om şi natură, sau om 
şi om, ca în acest cod moral al 
singurătăţii, de-un adînc tîlc uman: 
Botează în glumă copacii: un copac, 

— un lon! 
El e lon, ei sînt loni şi vîntul 

devine Om 
Şi uite aşa nu te mai sperii de vînt. 


Dar şi o nouă optică în faţa vieţii, 
a omului disponibil de avînt, ca în 
acest dialog de un suav optimism: 


EI, trist: “O! e periculos să te-apleci 
în afară? 

Ei: “Priveşte-atuncea caii, deprinzi 
să pleci oriunde, 


calm, împăcat, — oriunde, orişicînd, 


oriunde...”. 


De aci nostalgia sa pentru 
“pasărea Kivi, imaginară, pe care 
cîţiva puşcaşi / au încercat zadarnic 
s-o captureze la laşi” (Fantastica 
pasăre Kivi) şi — pe-un ton galant, 
de amfitrion gentleman al iluziei — 
invitaţia în universul său liric: 


Să ne plimbăm şi astăzi, zic, stimaţii 
` meioaspeți, 

undeva pe fața nevăzută a lunii, — 

în căutare de cocoşi albi şi vulpi fluide. 


De aci — în Hintergrund — 
imaginea globală, forma internă, 
eidon eidos, care pentru artistul cre- 
ator se constituie în procesul 
creaţiei, iar pentru noi — în procesul 
receptării acesteia, la nivelul 
sintezei. Şi, dacă a pune de acord 
forma internă, intuită de noi, cu 
aceea a artistului, e cu Tudor Vianu, 


“una din temele criticii literare”, 


analiza axată pe autor, cu un con- 
cept uzual azi — interioritatea eului 
creator pe acest plan, ca 
potenţialitate dinamică originară, 
care guvernează acest univers — 
duce prin euristica psihologică la un 
model estetic în spatele căruia 
conceptul graţiei, definit filosofic din 
natura spirituală, relevă — în eul liric 
— un “suflet frumos”. Un suflet 
frumos, care se deschide pe sine în 
opera sa, se culege, se lasă fără griji 
prea mari în voia inspiraţiei sale, 
fără a se regla pe principii universale, 
dar nu ingnorîndu-le totuşi, ca în 
aceste versuri, care transmit cu un 
surîs elegant, cvasi-festiv, un cald 
şi vibrant mesaj umanist, invocînd 
acest “totuşi”: 


Totuşi-există din fericire un totuşi, 

dacă gîştele Nilului ciugulesc printre 
lotuşi, 

ori visează solemne, putem spera, — 
cred! 


Dacă frunzele teilor ard în soare, 
dacă milioane de fluturi se nasc 
peste plan, 
Oamenii au să-şi spună totuşi 
la mulţi ani... 


90 


Limba Română, 


Ruxanda TUDOREANU 
Chişinău 


PREZENTUL 
DRAMATIC 

ÎN ROMANELE LUI 
AUGUSTIN BUZURA 


“Pentru realism adevărata 
libertate şi datoria supremă este de a 
analiza singurul lucru etern în artă, 
prezentui”!. Luînd în dezbatere 
probleme actuale, caracteristice 
diverselor medii sociale, Augustin 
Buzura aspiră să fixeze imaginea 
momentului în pluralitatea mani- 
festărilor sale. Scopul declarat al 
prozatorului este acela de a investiga 
realitatea istorică, de a releva — cu 
mijloace stilistice — reacţiile factorului 
uman la transformările social-politice 
contemporane. În viziunea lui Augustin 
Buzura maturitatea romanului 
actualităţii “se apreciază şi după 
tendinţele existente, după cantitatea 
de nou, după diversitatea modalităţilor 
de investigaţie a realităţii sociale şi 
psihice, după profunzimea şi acuitatea 
analizei, după zonele fierbinţi de 
cercetare, după gradul de sincronizare 
cu alte literaturi, după maturitatea 
dialogului purtat cu ele”?. Predilecţia 
pentru investigația zonelor curente 
fierbinţi duce ia crearea unei vaste 
galerii de biografii psihologice şi etice, 
implicate multiplu în fluxul unei epoci 
agitate. Structuri psihice deosebite, 
nonconformiştii din romanele sale 
ilustrează o imperioasă necesitate de 
a problematiza existenţa, inclusiv de 
a explora spaţiul labirintic al unui 
regim totalitar. 

In viziunea lui Michel Butor, 
“distanţa fundamentală a romanului 
realist este nu numai călătorie, ci şi 
periplu; această proximitate a locului 
care nu se descrie concentrează în 
ea o întreagă călătorie”.? Motivul 
anchetei, definitoriu pentru itinerarul 
eroului dilematic al prozatorului 


Augustin Buzura, se repetă cu 
regularitate în toate romanele — de 
la Absenţii la Drumul cenugşii. 
Ancheta devine o modalitate de 
căutare a adevărului, oferind 
protagoniştilor posibilitatea de a 
recupera timpul pierdut, irosit pe un 
traseu existenţial fals. Finalitatea 
periplului constă în dobîndirea unor 
certitudini vizînd impulsurile interioare; 
e vorba de adaptarea explorărilor la 
mediul social ostil. Dorinţa de 
cunoaştere a eroului dilematic 
coexistă cu năzuinţa spre o stabilitate 
de ordin practic. Simţindu-se 
ameninţat în permanenţă cu pierderea 
poziţiei sociale, intelectualul noncon- 
formist se transformă într-un individ 
obsedat de probiema propriei 
identități. 

Prin însăşi natura sa, ancheta 
presupune un dialog între anchetator 
şi cel anchetat. Rolul de anchetatori 
revine, de obicei, reprezentanţilor 
puterii comuniste, unor despaţi 
neînduplecaţi, ca torţionarul Varlaam 
din Orgolii sau primarul Socoliuc din 
Refugii şi Drumul cenușii; aceştia 
obişnuiesc să-şi tortureze victimele în 
cel mai barbar mod cu putinţă. Situaţia 
“inculpaţilor” se reduce la o luptă 
continuă şi zadarnică cu exponenţii 
regimului totalitar, înrăutăţindu-se cu 
orice nouă convorbire. Pentru 
Augustin Buzura “ancheta nu este un 
procedeu în sine, ci chiar un mod de 
a ajunge la adevăr”. Dialogul în 
contradictoriu, fie şi în condiţii de 
maximă dificultate, relevă calităţile 
native şi principiile de viaţă ale fiecărui 
participant la conflict. Mişcarea 
evenimenţială propriu-zisă lipseşte, 
accentul căzînd pe discurs, căruia îi 
revine rolul determinant în construirea 
imaginii personajelor. 

Deşi anevoioasă şi adesea 
iluzorie, comunicarea, ca act în 
sine, are la nonconformiştii lui 
Augustin Buzura o deosebită 
importanţă, ei neconcepînd existenţa 
în afara dialogului şi străduindu-se să 
menţină cu orice preţ contacte cu 
lumea exterioară. |zolîndu-se în urma 
decepţiilor traumatizante, unii dintre 
ei nu reuşesc să-şi recapete liniştea. 
Spaţiul claustrat al. incomunicării le 
acutizează, inevitabil, starea de vid 


Scriitori coulemporaui 

interior. Imposibilitatea de a stabili 
raporturi normale cu societatea relevă 
absurditatea existenţei acestor 
inadaptabili. Obsedat de ideea că şi- 
ar putea pierde postul de cercetător 
ştiinţific la institutul condus de către 
profesorul Poenaru —impostor şi 
arivist fără scrupule, unul dintre 
numeroşii exponenţi ai răului social — 
protagonistul din Absenţii se visează 
discutînd cu colaboratorii despre 
necesitatea “adaptării”. Activiştii 
frontului ideologic încearcă să-i 
impună propria lor viziune, urmărind 
să-l atragă de partea majorităţii. 
Deşteptarea nu-i aduce nici o 
schimbare. Eroul va continua să se 
agite, căutînd disperat răspunsul 
mîntuitor: “Ceremonialul meu, de dată 
mult mai recentă, are la origini tot 
acelaşi sentiment: frica; ea este însă 


de o nuanţă aparte, curioasă, încît de 


multe ori, în timpul obositoarei agitaţii, 
mă opresc brusc, stăpînit de 
convingerea că interpretez un ro! ce 
nu-mi aparţine, că sentimentele mi 
s-au tocit demult, s-au stins lent şi 
sigur, iar eu în virtutea inerţiei, nu fac 
decît un simplu act mecanic, mă agit 
steril, inconştient, căutînd să umplu 
un timp infinit, să dau un fel de culoare 
zilei'* — constată cu stupefacţie 
acesta. 

Autoanaliza confirmă perma- 
nenţa stării de criză; utilizarea 
prezentului şi a persoanei întîi 
accentuează impresia de auten- 
ticitate. “Mai puțin ambiguu”, 
pronumele “eu” este totodată “mai 
puţin romanesc”?. Personajul 
încetează să mai fie un simplu par- 
ticipant la dialog. Nu mai vrea să se 
justifice în faţa unor anchetatori — 
reali sau imaginari —, preferînd să 
se autoscruteze cu luciditate şi 
perseverenţă. Asemenea intelectua-— 
lului camiipetrescian tînărul 
cercetător Mihai Bogdan decide să- 
şi revadă experienţele trăite cu un 
ochi critic, detaşat, în intenţia unei 
clarificări interioare fundamentale. În 
Absenţii nu e de găsit ca la Marin 
Preda sâu Nicolae Breban 
preocuparea de “Bildungsroman”, de 
roman al unei formaţiuni. 
Formaţiunea eroului central este 
văzută fragmentar, implicată în 


propriul său discurs impregnat de 
note critice, autoreflexive. 

Situarea “eului” naratorului în 
afara convenției literare determină 
abolirea timpului astral, ca pură 
abstracţiune, şi instaurarea duratei 
subiective de sorginte bergsoniană. 
Nu mai contează decît trăirea 
autentică a personajului-narator, 
interesat în relatarea propriei 
experienţe existenţiale tragice. Timpul 
subiectiv, elastic, se dilată ori se 
restrînge în funcţie de sentimentele 
şi trăirile individuale. Pe scurt, 
“jurnalul” lui Mihai Bogdan evocă stări 
de continuă anxietate, în care timpul, 
aproape material, îi copleşeşte 
psihicul, împresurîndu-l cu imagini 
terifiante.  Bunăoară, scena 
interogatoriului din vis este dublată de 
o altă viziune de coşmar: un bătrîn 
dement, în haine ponosite, se tîrăşte 
pe stradă chiar sub fereastra 
protagonistului adresîndu-se disperat 
celor din preajmă: “Cît mi-e de 
greaţă!...”, “Nu mai pot de greață cînd 
vă văd!...”7. Privitorul se retrage de ia 
geam, îngrozit, pentru ca o altă ima- 
gine de coşmar să-i revină în 
memorie. Întorcîndu-se acasă mai 
devreme în una din zile, el rămîne 
perplex: un vizitator ciudat îi 
“cotrobăia” prin bibliotecă. O singură 
privire i-a fost de ajuns pentru a 
sesiza dedesubturile: “Făcea parte, 
după cîte mi-am dat seama, din 
categoria dobitoacelor puternice, de 
povară, care, prin stîngăcia şi, aş 
spune, imbecilitatea gafelor lor, te 
intrigă, îţi stîrnesc mai degrabă 
uimirea sau satisfacția decît 
indignarea”?. La întrebarea firească a 
celui suspectat securistul cu profil de 
zbir răspunde răstit: “Numai că nu 
dumneata îmi pui întrebări”?. 
Perspectiva unui dialog cu un astfel 
de interlocutor, care îşi ia în serios 
rolul de anchetator, pare absurdă. 
Prezentul, ca timp al trăirii subiective, 
care reflectă continuitatea stărilor de 
criză ale protagonistului, este totodată 
şi timpul dialogului-raport de forțe 
cu reprezentanţii puterii oficiale. 

În succesiunea scenelor 
dialogate timpul acţiunii coincide cu 
acela al lecturii, înlesnind contacte 
nemediate cu textul. După cum 

susține Sorin Pîrvu (într-un articol 
publicat recent): “imperfectul, 
perfectul simpiu, perfectul compus şi 
mai muit ca perfectul curg firesc în 
descrierea unei întîmplări; prezentul 
şi viitorul ne duc cu gîndul mai 
degrabă la “text™” 1t, Prezentul propune 
o imagine panoramică a mediului so- 
cial într-o perioadă istorică dată. 
Replicile interlocutorilor lui Augustin 
Buzura nu ţin de firul epic, aşa cum 
se întîmplă în dialogurile cu funcţie 
narativă, ci marchează o ciocnire de 
idei, fiind, de fapt, nişte replici 
conflictuale. Dialogurile în cauză 
contribuie la întreţinerea atmosferei de 
conflict şi au, de regulă, o funcţie dra- 
matică . Autorul nu pare interesat atît 
de evoluţia personajelor în plan senti- 
mental sau profesional, cît de 
capacitatea lor de rezistenţă. În 
momentul începerii naraţiunii 
personajele se află deja în scenă, gata 
să-şi dea replicile. 

În ipostaza de timp comentativ, 
prezentul deţine un rol central: el 


fixează imagini reprezentînd 
momente-cheie. “imaginea — care 
este de fapt comentariul — se 


derulează la prezent, intervalul 
pregătitor — naraţiunea propriu-zisă 
— ni se transmite la trecut". Astfel 
situaţia conflictuală, situaţie-pivot în 
romanele lui Augustin Buzura, este 
supusă în permanenţă multiplicării şi 
amplificării şi readusă în prim-plan; în 
fapt, ea solicită atenţia maximă a 
cititorilor. Nu fără temei Marin 
Voiculescu susţine că: “prin perso- 
najele sale, A. Buzura stă într-un per- 
manent dialog cu cititorul. Încît e greu 
să abstragem o replică sau alta din 
concepţia sa". 

Criza de conştiinţă a lui Mihai 
Bogdan, exprimată prin apăsătoare 
stări de confuzie şi disperare, îşi 
justifică raţiunea abia după ce luăm 
cunoştinţă de existenţa celor doi vecini 
din camera de alături angajaţi într-o 
interminabilă discuţie despre sensul 
existenţei. Eugen Simion subliniază 
rolul deosebit de important al acestui 
dialog “ionescian”*? în dezvăluirea 
problematicii întregului roman. Starea 
depresivă a protagonistului, cu 
respectivele fluctuații ale 
subconştientului, evoluează paralel 


cu drama absurd-grotescă a cuplului 
decrepit vădită într-o polemică bizară, 
aparent gratuită: “Bărbatul zise: Ba 
am să urlu. Poate o să mai priceapă 
şi el ceva... Ar fi vremea, e mare... / 
Femeia spuse: Nu, taci, nu e bine... / 
Bărbatul reveni: Poate că nu e bine. 
Dar nu-ţi dai seama cît simt nevoia 
să vorbesc şi n-am cu cine. Mă 
îngrozeşte singurătatea asta 
insuportabilă. Am şi eu ceva de spus 
şi atîta tot. Dar găseşte-mi un 
ascultător, un oarecare inteligent, în 
cîteva ore îmi termin recitalul..."4. În 
esenţă dialogul bătrînilor aminteşte de 
monologul protagonistului, acesta 
mereu în dezacord cu sine însuşi şi 
cu întreaga societate. Acelaşi imbold . 
spre resemnare, aceeaşi revoltă 
întemeiată. 

Referindu-se la opera camil- 
petresciană, Alexandru Protopopescu 
menţiona că aici “analiza funcţionează 
nu pentru a obţine fapte satisfă-— 
cătoare, ci pentru a demonstra 
nevalabilitatea şi derizoratul faptului 
psihic”. Practic, “psihologia cu legile 
ei acuză de fiecare dată inadvertenţele 
analizei”. Astfel romanul camii- 
petrescian ia fiinţă ca antiteză. 
Expertiza psihologică nu reuşeşte să 
explice contradicţiile vieţii interioare. 
Conform cu o adevărată logică a 
negării, analiza psihologică relevă 
zădărnicia investigaţiilor întreprinse de 
analist, adevărul situîndu-se dincolo 
de condiţia natural-psihologică a 
omului. Un fenomen similar oferă şi 
creaţia prozatorului ardelean. Cu toate 
că atît critica literară, cît şi însuşi 
autorul susţin că tema romanelor în 
discuţie este determinată de 
reprezentarea obiectivă a raporturilor 
dintre om şi istorie, o lectură profundă 
ne duce la ideea zădărniciei întreţinerii 
unor asemenea raporturi, de pe urma 
cărora individul nu cunoaşte decît 
privaţiuni şi suferinţe. Fresca socială 
se reduce la tematizarea absurdităţii 
legilor guvernante în societatea 
contemporană, iar investigația 
analitică — la inutilitatea sondajelor 
psihologice. 

Romanul lui Augustin Buzura 
înfăţişează cu o deosebită veridicitate 
natura problematică specifică 
fenomenului integrării sociale din 


Scriitori cuatemporani 


93 


perioada dominaţiei regimului totalitar. 
Personajele ditlematice nu reuşesc să 
trăiască activ, ele par a-şi consuma 
existenţa în discuţii interminabile 
despre rostul unei angajări pi2nare. 
Oscilind mereu între resemnare şi 
angajare, ele ajung să-şi piardă 
integritatea şi devin nişte nevrozaţi 
incapabili de acte decisive. Destinul 
contorsiânat al protagonistului din 
Absenţii are valoare de simbol pentru 
toate romanele lui Augustin Buzura. 
Asemenea eroilor lui Dumitru Radu 
Popescu, personajele sale “se lovesc 
şi se apără cu cuvinte”. Momentele 
de maximă tensiune dramatică sînt 
urmate de grave meditații despre 
esenţa răului social; vocile “nopţii” se 
confruntă între ele, pentru a se pierde 
apoi în spaţiul obscur din care au 
provenit. 

Timp al dialogului, prezentul 
aparetotodată ca timp al solilocviului, 
menit să transmită emoţiile şi trăirile 
individuale ale intelectualului 
inadaptabil. Monologul se deplasează 
în interiorul conştiinţei protagonistului, 
înregistrînd fluctuațiile psihice de 
profunzime. În Arca lui Noe, Nicolae 
Manolescu remarca măiestria 
autorului Absentilor în captarea vieţii 
interioare, în explorarea celor mai ob- 
scure zone ale psihicului uman. Ca 
fenomen psihic în sine, fluxul 
conştiinţei include, pe iîngă relaţii 
coerente, şi elemente nonverbale 
combinate cu diverse nuanţe 
senzoriale, prezentul constituindu-se, 
aşadar, ca una din coordonatele sale 
principale. Transcrierea avalanşei de 
manifestări dezordonate ale 
conştiinţei aduce în atenţia lectorului 
reacţiile psihice ale individuiui anxios, 
frustrat de elementare drepturi 
omeneşti: “Nu... am dreptate... am 
dreptate, nu... Am un tic-tac... Am 
ardeţi legate limba păi... păi... 
Nimeni... nimeni... nu e... De asta nu 
ne putem înțelege”. inregistrarea 
automatismelor de gîndire probează 
cît de anevoioasă e integrarea în 
universul haotic al epocii. Dacă timpul 
trecut ne invită să urmărim 
desfăşurarea intrigii evenimenţiale, 
prezentul tinde să exprime 
complexitatea momentului actual, 
relevînd atitudinea personală a 


protagonistului-narator faţă de 
aspectele vizate în roman. Ne 
familiarizăm astfel cu modul inăividual 
de a interpreta faptele, mod 
caracteristic eroului principal. 
Imaginea lumii exterioare, aşa cum se 
reflectă ea în conştiinţa lui Mihai 
Bogdan, duce la o clară dramă 
existenţială amintind de cunoscuta 
deviză camilpetresciană: “Cîtă 
luciditate, atîta dramă”. La eroii lui 
Augustin Buzura trăirea intensă a 
clipei determină luarea unei atitudini 
radicale faţă de semeni, mai exact — 
faţă de faptele acestora. 

Sciziunsa interioară ţine la 
personajul dilematic de opoziţia dintre 
timpul interior (al permanentei căutări 
de sine) şi timpul obiectiv, dominator, 
caracteristic unei societăţi în stagnare. 
Prezentului fluctuant al concretului 
psihologic i se opune prezentul etern 
al unor afirmaţii cu caracter general, 
incluse în monologurile protago- . 
nistului: “De fapt confesiunea îrînează 
transformarea nedorită, închistarea, 
teama; prin ea îţi controlezi unghiurile 
coloanei, eviţi orice deviere posibilă”; 
sau: “E vremea hibrizilor”; sau 
“Elemente care se neagă, plus cu 
minus, şi totuşi trăiesc în pace 
desăvîrşită..."1%. Potrivit opiniei lui 
Emil Winkler, “prezentul indicativului 
este timpul judecăților universal- 
valabile, de tipul “toţi oamenii 
respiră”, în asemenea propoziţii 
prezentul capătă o valoare 
atemporală. Utilizarea prezentului 
atemporal în cadrui discursuriior 
patetice ale inadaptabililor lui Augustiri 
Buzura denotă, pe lîngă viziunea 
ironică asupra vieţii sociale, o mare 
decepţie în faţa normelor rigide de la 
baza raporturilor dintre oameni. Ca 
timp comentativ, menit să alimenteze 
curiozitatea intelectuală a lectorului, 
prezentul nu are funcţia de a înfăţişa 
acțiunile eroului, ci se limitează la 
conferirea unui grad sporit de 
intensitate emoţională momentelor 
semnificative. e 

Scenele dialogate reeditează 
problematica monologurilor interioare, 
contribuind la exteriorizarea celor 
două poziții diametral opuse față de 
necesitatea unei angajări sociale 
plenare. Prezentarea directă a 

evenimentelor, caracteristică dialo-— 
gului dramatic, are darul de a-i procura 
cititorului sentimentul coparticipării la 
evoluţia conflictului. Simultaneitatea 
trăirilor individuale reflectată în 
replicile prompte ale participanţilor la 
dialog, conjugarea timpului enunţării, 
relativ limitat, cu acela al lecturii şi 
constituirea unei atmosfere tensio- 
nate, adecvate, situaţiei conflictuale 
înfăţişate, creează impresia unui 
“prezent dramatic continuu”? 

Dacă prezentul scenic este 
utilizat în intenţia de a ne introduce 
direct în atmosfera romanului, 
prezentul comentariului ne 
întoarce cu gîndul la persoana 
naratorului. Istoria vieţii lui Mihai 
Bogdan începe cu un astfel de 
comentariu la prezent, însumînd 
reflecţiile cu caracter analitic ale 
protagonistului, distribuit în funcţie 
de narator. Vom lua cunoştinţă de 
gîndurile, sentimenteie şi faptele 
sale chiar din propria-i 
autocaracterizare: “Mi-e frică de 
timp. Nevoia de succes are la 
origine tot frica de timp. Timp liber 
egal timp de autoanaliză. Ori mi-e 
greață să-mi amintesc mereu cît 
sînt de descoperii şi mai ales voi 
continua să rămîn astfel. Zilele de 
la institut mă golesc şi mai mult, 
deci mă obligă să fug şi mai insis- 
tent de mine însumi. Am fost treptat 
şi inconştient depersonalizat, încît 
în momentul de faţă e suficient ca 
profesorul să se uite nu ştiu cum la 
mine, să-mi accentueze o frază mai 
ales sau cel puţin să mi se pară mie 
numai, ca toată ziua să mă întreb 
de ce a făcut-o, cu ce scop?.. "2. 
Perfect conştient de dezavantajele 
poziţiei sociale pe care o deţine, 
tînărul cercetător ştiinţific se simie 
incapabil de a-şi depăşi condiţia de 
rob al profesorului Poenaru, care 
profită de rezultatele muncii 
subalternilor. Permanent ignorat şi 
umilit, Mihai Bogdan îşi pierde atît 
obişnuita sensibilitate, cît şi 
capacitatea de revoltă. Pauzele 
descriptive, care intersectează 
fluxul naraţiunii, trădează o atitudine 
de supremă detaşare, semn al 
înstrăinării conştiinţei ultragiate de 
spaţiul existent: “Dulap, bibliotecă, 


masă, trei scaune: Nimic nr. 1, 2 şi 
3 ... perdeaua ancestrală, tavanul 
pestrit şi brăzdat de şanţuri ciudate, 
selenare şi, în sfîrşit, peretele din 
faţă, pustiu, îndepărtat”?. Valoarea 
de prezent a descrierii se datorează 
situării în acelaşi pian temporal a 
tuturor elemenielor enumerate şi 
trimite la caracterul impersonal al 
reprezentării din operele “noilor 
romancieri” francezi. Descrierea 
punctează coeficientul redus de 
participare a conştiinţei centrale la 
realitatea din preajmă. Se 
insinuează o treptată obiectualizare 
a individului marginalizat. “Nimic nu 
se întîmplă în spaţiul claustrării lui 
Mihai Bogdan. Aici este locul lipsei 
de evenimente, unde nu se naşte 
decît conştiinţa pierderii 
personalităţii”? 

Jurnæ şi operă de ficţiune, 
Absenţii se organizează în 
conformitate cu viziunea eroului prin- 
cipal asupra evenimentelor descrise. 
Semnificativă este, teoretic, 
observaţia americanului John R. 
Searle: “O operă ficțională nu are voie 
să constea în întregime, şi în genera! 
nu va consta în întregime din discurs 
fictional”. Frecventele reveniri în 
prezent sustrag atenţia de la trecutul 
“narativ” al eroului, determinîndu-ne 
să ne concentrăm asupra persona- 
lităţii sale. Stările succesive de revoltă 
şi apatie capătă valoare de prezent 
etern, personajui nefiind în stare să 
ajungă la un echilibru interior. “Teama 
ne reduce la tăcere”2 — spunea 
Martin Heidegger. Frica iniţială de 
a-şi pierde statutul social într-un 
mediu guvernat de legi absurde este 
dublată la nonconformistul dilematic 
de o hiperluciditate ieşită din comun. 
Ca atare, confruntarea.i se pare o 
necesitate vitală. Spre deosebire de 
indivizii adaptabili din jur, el nu se 
poate împăca cu principiile impuse din 
afară. “Absent” din viaţa socială, 
concepută ca o comunitate de idei şi 
interese, inadaptabilul trăieşte doar în 
planul conştiinţei, autoanalizîndu-se 
cu disperare şi filirînd mereu prin 
propriile-i trăiri faptele ce ţin de 
realitatea exterioară. Mihai Bogdan, 
principalul personaj din Absenţii, face 
din propria-i viziune documentul 

exclusiv al “realităţii” trăite, 
aplicîndu-i acesteia, prin exemplul 
propriului destin, o judecată morală”? 
— observă Mihai Dinu Gheorghiu. 
Noul tip de organizare a materiei 
epice constă în suprapunerea 
planurilor spaţiale şi temporale: 
episoade redate în spiritul 
imperfectului narativ, cu valoare 
rezumativă ce alternează cu imagini 
ale prezentului dramatic, caracterizate 
printr-o “obiectivitate împinsă pînă la 
ambiția hiperrealităţii..."2, asemănă-— 
toare cu aceea a cinematografului. 
Recurenţa situaţiilor conflictuale 
denotă intenţia fixării perspectivei de 


ansamblu a textului în conştiinţa. 


cititorului, conectat direct la prezentul 
enunţării. Aceste “puneri în abis”, 
multiplicate şi proiectate cu o 
deosebită frecvenţă în prim-pianul 
naraţiunii, reflectă problematica 
generală a operei: opoziţia dintre 
individul nonconformist şi societatea 
degradată, contaminată de morbul 
“rinoceritei” ionesciene. 

Structura hibridă a romanului de 
debut, ficţiune realistă, radiografie a 
mediilor intelectuale din perioada 
totalitară şi jurnal al experienţelor 
existențiale, reproduse în conştiinţa 
ultragiată a tînărului psihiatru, 
consacră în acelaşi timp un protago- 
nist inteligent şi spiritual şi un “homme 
égaré” care îşi caută propria identitate 
într-un univers obscur, dominat de 
haos şi violență. 

SACRU ŞI PROFAN 
ÎN POEZIA LUI 
LUCIAN BLAGA 


Conceptul de “sacru”, aşa cum 
a fost interpretat de către Rudolf 
Otto la începutul secolului în 
lucrarea sa Sacrul!, este dependent 
de sentimentul de spaimă şi de acel 
misterium tremendum, manifes- 
tîndu-se sub forma “terorii sacre”. 
Mircea Eliade priveşte fenomenul 
mai amplu, adăugiînd la descrierile 
lui Otto o serie de categorii bazate 
pe conceptul de “hierofanie”, prin 
care înţelege “arătarea”, “dezvă- 
luirea” sacrului. Morfologia religiilor 
este fun-damentată de către autorul 
istoriei credinţeior şi ideilor 
religioase pe descrierea feno- 
menologică a hierofaniilor. Eliade 
constată că sacrul a cunoscut o 
contaminare cu profanul, ajungînd 
să fie depistat din chiar profan. "Prin 
dialectica hierofaniei profanul se 
poate transmuta în sacru. Pe de altă 
parte numeroase procese ale 
desacralizării retransformă sacrul în 
profan'”?. 

Problema ` sacrului rămîne, 
aşadar, în continuare deschisă. 
Dovadă este şi complexitatea ariei 
din care este desprinsă de către 
diverşi autori definiţia noţiunii în 
cauză. După cum afirmă Mircea 
Eliade, experienţa sacrului poate fi 
numită mai precis cu ajutorul religiei. 
Prin urmare, ea este în legătură di- 
rectă cu ideile de fiinţă, sens şi 
adevăr. O definiţie a sacrului şi 
profanului o aflăm la Meister 
Eckhart, cel'mai mare mistic german 
din sec. XIII—XIV: “În adevărul natu- 
ral numai Domnul este unic izvor şi 
vînă a bunătăţii întregi, al adevărului 
cu fiinţă şi al mîngiierii. lar tot ce 


nu este El are de la natură asprime, 
potrivnicie şi suferinţă şi nimic nu 
se alipeşte bunătăţii care este de la 
Domnul şi este Domnul, ci 
împuţinează şi acoperă şi ascunde 
dulceaţa, extazul şi mîngiierea date 
de Domnul”? 

Desprindem de aici o corelare a 
sacrului cu adevărul şi binele. 

“Omul a ajuns ia Dumnezeu prin 
divin, mai curînd decît ar fi dedus 
divinul din Dumnezeu”, scrie Miguel 
de Unamuno‘, subliniind natura 
umană a sacrului. R. Otto explica 
geneza sacrului pornind de la 
“înclinația” care, sub acţiunea 
factorilor interni şi ai celor externi, 
poate deveni dorinţă arzătoare şi un 
“instinct religios”, din care purced 
stările de “har premergător”: . 

La Miguel de Unamuno întîinim 
părerea că “divinul nu a fost (...) 
ceva obiectiv, ci subiectivitatea 
conştiinţei proiectată în afară, 
personalizarea iumii..., şi că din 
lipsă de distincţie între interior şi ex- 
terior” decurg şi sentimentul şi 
conceptul de divinitate. Cu cît este 
mai clară conştiinţa distincţiei dintre 
obiectiv şi subiectiv, cu atît este mai 
obscur în noi sentimentul divinităţii?. 

Emile Durkheim, la rîndul său, 
atrage atenția asupra absenței unui 
hotar bine conturat între sacru şi 
profan: “Les êtres sacres ne se 
distinguent pas seulement des pro- 
fanes par les formes étranges ou 
deconcertantes qu'ils affectent ou 
par les pouvoirs plus etendus dont 
ils jouissent; mais entre les uns et 
les autres, il n'y a pas de commune 
mesure. Or, il ny a rien dans la no- 
tion d'un double qui puisse rendre 
compte d'une peterogeneite aussi 
radicale”. 

Ambiguitatea sacrului se explică, 
din punctul. de vedere al autorului 
francez, prin absenţa unei soluţii de 
continuitate a două forme opuse: 
pur—impur. 

Prin opoziţia dintre “sacru şi 
profan” Mircea Eliade subliniază 
“sărăcirea adusă de secularizarea 
unui comportament religios”. “Este 
adevărat, scrie autorul lucrării 
Sacrul şi profanul, că stările 
asumate de omul religios al 

EN primitive. -şi al 
civilizaţiilor străvechi au fost demult 
depășite. de Istorie, ceea ce nu 
înseamnă că au şi dispărut fără să 
lase-vred urmă; datorită lor sîntem 
ceea ce. sîntem, şi putem spune 
aşadar că ele fac parte din propria 
noastră istorie”. 

Pentru a: înţelege ' 'structura " 
sacrului € necesar să se ţină. cont 
că în dialectica acestuia se conţine 
un paradox. Aştfel, după cum arată 
Mircea Eliade în lucrarea sa Imagini 
şi simboluri, "un obiect oarecare 
devine paradoxal o hierofanie, un 
receptacol al. sacrului, continuînd 
totuşi să participe la mediul lui.cos- 


mic înconjurător (o piatră sacră 


rămîne mai departe o. piatră 
oarecare etc.)"*. Lucian Blaga, luînd 
în obiectiv: acest "dät structural”, 
l-a exprimat: explicit cu ajutorul 
noţiunii ample de "sentiment ai 
sacrului": "Un'obiect oarecare poate 
fi "sacru" pentru- sufletul. omenesc, 


de:exemplu un copac, un izvor, un: 


loc, .o piatră, “pentru. ca apòi, din 
neştiute pricini; obiectul în chestiune 
să sufere 'o desacralizare; cu 
aceasta sentimentul sacrului” nu 
dispare, totuşi, din suflet, ci e supus 
unuitrânsfer asupra altui Obiect, care 
poate fi un demon, un zeu. Cînd şi 
acest obiect. e. desâcraiizat, 
sentimentul. sacrului poate.să îndure 
un nou transfer. asuipra altui obiect, 
de exemplu, asupra lui Dumnezeu 
sau. asupra golului 'metăfizic în 
budism. Dar şi asemenea obiecte 
pot fi 'desâcralizate, şi. atunci 
sentimentul sacrului trece iarăşi 
asupra altor obiecte, care pot să fie 
conştiinţa. morală, idealurile 
umanităţii şi altele". De'aici reiese 
clâr extinderea. sacrului — în 
accepţie. blagiană.. — dincolo. de 
domeniul religiei. Un alt moment im- 
portant ce se:conturează şi de care 


vom ţine'cont este următorul: Lucian: 


Blaga e preocupat. de fenomenul în 
desfăşurare astfel încît sacrului şi 
profanului îi corespunde sacralizarea 
şi, respectiv, desacralizarea. 
Dificultatea: disocierii sacrului şi 
profanului” în lirica biagiană este 
determinată, prin urmare, de faptul 
că acestea două sînt concepute ca 


istorice”, 


organisme vii în dinamică, cu -alte 


cuvinte, în corelaţie strînsă cu 
ritmurile unei vieţi pline de neliniști. 

De la bun început se impune şi o 
precizare legată de definirea deităţii 
în creația blagiană. Aici nu trebuie 
să neglijăm influenţa lui -Goethe 
asupra autorului Poemelor luminii. 
Este vorba despre reintegrarea 
goetheană a demonicuiui în 
divinitate. Fenomenul este descris 
de însuşi Lucian Blaga astfel: 
"Demonicui este ieşirea din sine a 
divinității, o evadare a acesteia din 
ordinea iogică ce şi-a impus-o: de 
aici. puterea irezistibilă ce-l 
caracterizează, de.aici latura 
pozitivă a manifestărilor sale, care 
diferă aşa de binefăcător de cele 
negative.ale drăcescului Mefistofel; 
de aici şi întimplătorul, capriciosul 


şi providenţialul în toate izbucnirile 


demonicului. 

“Dumnezeu e organic, cîteodată 
paradoxal manifestat în contradicții. 
Cînd e paradoxal, Goethe preferă 
să-l numească "demon". Dumnezeu, 
întrucît are posibilitatea să iasă din 
sine,.să lupte cu sine, să se joace 
cu sine, încercînd imposibilul, 
devine Daimonion""!. 

` O similară înțelegere a deităţii 
desprindem şi din creaţia iui Lucian 
Blaga. . 

Sacrul * care. traniscende această 
lume, unde totul se. manifestă, 
sanctificînd- -o şi făcînd-o reală"? 
exprimă aceeaşi realitate absolută în 


care crede homo religiosuș, indiferent 
da contextul istoric în care se. află. 


Omul modern areligios  asumîndu-şi 
o. nouă stare- existențială, se 
recunoaşte pe sine doar ca “subiect 
şi agent al Istoriei” şi: refuză 
trariscendenţă. El “nu acceptă nici un 
modei de umânitate în. afară de 
condiţia umană, aşa cum poate fi ea 
descifrată în diversele situaţii 
Situarea omului în 
“imediat”, pe de o parte, şi într-un spatiu 
“de dincolo”, pe de altă parte, l-a 
preocupat pe Lucian Blaga, autorul 
Genezei metaforei şi sensului 
culturii. El se va plasa pe o linie me- 
diană, fără a fi adeptul “imediato- 
mâniei” sau al “transcendomâniei”. “A 
aduce, însă, susţine filozoful poet, 

imediatul în relaţie simptomatică cu 
un “dincolo” înseamnă a te situa într- 
un “mister” ca atare. Nu am atins oare 
aici pulsul omenescului la încheietura 
sa cea mai caracteristică?” 

Creaţia lui Lucian Blaga se află 
sub semnul “existenţei în mister”, al 
existenţei "săitate într-un orizont, 
datorită căruia eo, ipso lumea, ca 
împletire şi uizeală de date imediate, 
e depăşită şi cade ca ţărîna de pe 
călcîie în mers”. Între cunoaşterea 
paradisiacă şi luciferică — cele 
două modalităţi de relevare a 
misterului — Lucian Blaga îi dă 
preferinţă celei de a doua. Cea dintii, 
cunoaşterea paradisiacă, fiind în 


afara misterului, este detaşată de. 


obiectul pe care îl consideră 
despicat în două: într-o parte care 
se arată şi o parte care se ascunde. 
Cunoaşterea  luciferică este 
preferabilă din punctul de vedere al 
autorului, ea fiind o atitudine de- 
monică ce provoacă o criză în obiect 
prin faptul că îl despică în două — 
în “dat şi ascuns”, în “fanic şi 
criptic”. După cum arată şi Ovidiu 
Drimba în lucrarea. sa Filozofia lui 
Lucian Blaga, “cunoaşterea” para- 
disiacă va aduce în spiritul 
cunoscător o linişte, o siguranţă 
calmă, momente de stabilitate, cea 
luciferică va aduce problematicul, 
“tatonarea teoretică; construcţia, 
adică riscul şi eşecul, neliniştea şi 
aventura — tot atîtea momente care 
repugnă cadrelor cunoaşterii 
paradisiace”1. Or, care e, în definitiv, 
semnificaţia crizei declanşate în 
obiect, cu mijloacele poetice, dacă 
nu cea a repunerii lui în valoare după 
criteriul frumosului, al. perfecțiunii, 
deci, a-l orienta spre o zonă a 
sacrului, trecîndu-l prin starea de 
declin pentru a-l elibera de tot ceea 
ce e întîmplător, nesemnificativ, 
profan? Şt. Aug. Doinaş a evidenţiat 


o latură definitorie a lirismului: 


blagian: “O permanentă confruntare 
cu divinul străbate. acest lirism, 
devenit treptat specific românesc”. 

Divinul e “perceput îndeosebi ca 


manifestare a unui demonic în care, 


forţele creatoare, germinaţia univer-. 


sală sunt străbătute. de afluvii: 


magice”. 


Imaginea lumii-dezvăluită în poezia 
lui Lucian Blaga este fondată pe 
principiul diversităţilor umane con- 
crete. Corelaţia sacru— profan în lirica 
sa se află sub imperiul demnităţii 
umane. Confruntarea dintre om. şi 
divinitate, justificată prin caracterul 
istoric al religiei, tinde să devină o 
coordonată constantă. “Estompînd 
demnitatea divină a misticismului, nu 
facem decit să sporim demnitatea sa 
umană”, scrie autorul. 'Sublimarea 
sofianică (sofianicul fiind definit de 
către Lucian Blaga drept sentiment al 
transcendentului care coboară) din 
Mioriţa, bunăoară (la care se referă 
în Spaţiul mioritic) prin moartea- 
nuntă, şi din Meşterul Manole — se 
are în vedere aici semnificaţia creştină 
a jertfei pentru un lăcaş sfint, — este 
generalizată. 

Poetul este în permanenţă 
“provocat” de misterul ce nu se lasă 
descifrat: 


“N-avea să-mi spună 


nimic pămîntul? 
Tot pămîntul acesta 
neîndurător de larg şi ucigător de 
mut 
nimic?" 


“Lipirea urechii de glii pentru a“auzi 
mai bine” trebuie înţeleasă, scrie. 
Constantin, Ciopraga,‘ cajo soluţie 
posibilă -a concilierii cu: tețestrul, cu 
descifrarea. -unui: “alfâbet al 
misterului. za : 

-Conştiinţa fatalei' inăccesibilităţi. 
ja condiţia ideal mistică a existenţei. 
generează dramatismul adînc. din 


poezia biagiană: Un exemplu perfect 


în acest sens îl constituie drama lui 
Zamolxe din -piesa cu'acelaşi titlu. 
“Păgînismul”.ia forma inițierii 
credincioşilor îi în misterul lui Zamolxe 
— omul. -Este subliniat în felul 
acestă substratul pămîntesc, istoric 
al ieligiei. Despre Zamolxe ni se 
spune: 


“Şi oare Durnriezeul-orb alsău e 
altceva 
decit.astfel-al Firei şi al dacilor — 
sălbatic; chinuit, orb, straniu 
şi veşnic frămîntat?”. 


Înatize şi interpretări 

Moartea violentă a lui Zamolxe 
scoate în evidenţă natura terestră a 
zeului şi substituirea sacrului cu 
profanul. Situaţia aceasta ţine de o 
epocă ctitorită de.către Hölderlin, 
"epoca zeilor care au fugit şi a zeului 
care stă să vină", "epoca de 
sărăcie", cum o mai numeşte 
Heidegger, “pentru că ea se aşază 
sub semnul unei duble. lipse şi 
negaţii: acel: "nu mai există” al zeilor 
fugiţi şi acel "încă nu" al celui care 
stă să vină", Acelaşi lucru îl 
constată şi Lucian Blaga subliniind 
tragismul mornentului: 

__ “E tragică soarta timpului nostru: 

avem nevoie de o religie, dar nu 
găsim nicăieri un Dumnezeu pentru 
ea”, scrie poetul în Pietre pentru 
templul meu. Paradisul în 
destrămare, cu Pan— “orb şi bătrîn” 
simbolizînd viaţa inconștientă, 
efemerul câre a “înveninat fintînile 
omului”, pierderea lui Dumnezeu 
pentru totdeauna în ţărînă, în foc, 
în văzduh şi pe ape” încheie un ciclu 
al sofianicului: 

De aici încolo un panteism arhaic 
va constitui spaţiul.:comun al 
sacrului. şi profanului — rezultat al 
concilierii în faţa terestrului în care 
acestea două: se potenţează 
reciproc: 


Pe semne. învrăjbiţi de-o veşnicie, 

Dumnezeu şi cu Satana 

‘au îrițeles că e mai mare fiecare 

dacă-şi întind în pace mîna. 

ŞI: s-au împăcat 

în mine; 

împreună picuratu-mi-au fi în suflet 

credinta-şi-ndoiala, şi minciuna 
(Pax magna). 


Ipostazierea mitică a vitalităţii 
'năturii,- simbolismul (“La orizont se 
înalţă păduri de simboluri”, după cum 
remarcă C. Ciopraga), acumularea de 
sensuri abundente ne trimite cu gîndul 
la hierofania prin intermediul ritmurilor 
cosmice. Natura în declin .din ciclul 


Moartea. lui Pan: reprezintă prin 


opoziţia Pan—lsus.: aceeaşi 
substituire reciprocă a celor : două 
planuri, la fel ca şi în Păianjenul, care, 
încreştinîndu-se (prin. acel. semn al 
crucii de pe spate), va comite un act 


cosmică”; 


de trădare faţă de Pan. Încreştinarea 
păianjenului vizează mersul înainte al 
vieţii. 
Căutînd să afle ce-i rămîne omului 
de făcut penttu a înfrunta precaritatea 
istoriei, Blaga propune o soluţie ce ţine 
de domeniul investigaţiei substratului 
arhaic exprimat. şi în acel: “Veşnicia 
s-a născut la şat”. Un timp primordial 
sacru se face prezent prin zăpada 
asociată cu'tăcerea.-Să ne reamintim 
renumitul Autoportret: 


Lucian Blaga mutca o lebădă. 
În pătria sa 

zăpada făpturii ţine loc de cuvînt. 
Sufletul lui e în căutare, ... 

în mută, seculară căutare, 

de totdeauna, 

şi pînă la cele din urmă hotare 


El caută apa din care curcubeul 
îşi bea frumuseţea şi nefiinta. 


“Acţiunea” are loc deci pe linia de 
demarcaţie între fiinţă şi neființă; un 
centru în care este situat, de fapt, 
sfîrşitul şi începutul: 


Prin ninsoarea abundentă: 

Fulgi moi şi graşi îmi troienesc 

în pace lumea ca de scrum 
(Înfrigurare). 


Hierofaniile, aşa cum le concepea. 
Mircea Eliade, implică o reiterare pe 
plan. uman 'a.originilor, a creaţiei di- 
vine, care a desprins cosmosul. din 
haos. Să ne reamintim fălul cum este 
interpretată în- Spaţiul” mioritic 
moartea-nunță; din; balada > Mioriţa. 
Încetînd a mai fi un fâpt biologic, “u 
epilog”; -moaiteâ-“e: ransfigurată 
dobîndind. aspectul. elevat alunui act 
saâcramental; ial :uh prolog. Ea-e 
nuntă, unire: săcrâmeritală' cu o stihie 
Întreaga: “natură deci ẹ 
transfigurată înțr-un.șpaţiu. sâcru, al 
începuturilor cu putere de anihilare a 
profanului. Transformarea sfi îrşitului i în 
început nu èste altceva.: decit 
instituirea: rînduielii. generatoare: de 
cosmos. Tu, credintele: populare 

“rînduiala' ` - izvorăşte” din 
telor W Dumnezeu” (Ovidiu 
Papadima). 'Abstragerea, zăbava, 
tăcerea, retragerea, alcătuind 

“neistovita morfologie a miracolului 
din care se constituie lirismul blagian” 
(Şt. Aug. Doinaş), lasă să se întrevadă 
persistenţa începutului, a “mirabilei 
seminţe”, a “legării rodului”. 
“Rînduiala”, ritmicitatea care gene- 
rează perfecțiunea. în planul 
discursului liric sub formă de “carte” 
ori de “cîntec” sau în planul discursului 
filozofic — sub forma “trilogiei” — îl 
plasează pe Blaga în aceeaşi familie 
de spirite cu Sadoveanu. şi Eminescu. 
Armoniile profunde sînt generatoare 
de perfecţiune: lar atingerea stării de 
perfecţiune echivalează cu însuşi 
sacrul. Căci, obligat de zei să nu 
treacă'de limitele sale, orui, aşa cum 
afirma Mircea Eliade, a sfîrşit prin a 
realiza perfecțiunea şi, piecînd de 
aici, sacralitatea condiţiei umane. 
Armoniiile adînci ale perfecțiunii din 
poezia blagiană sînt pecetluite de 
“tăcere”. Tăcerea lui Blaga semnifică 
pacea, starea adamică de început; 
Prin sat trec sănii grele de tăceri 
(Tămiie şi fulgi). Liniştea e asociată 
cu un timp al candorii, dar şi cu 
intensificarea misterului: 


Stelele răsar 
Şi-mi fac semn să tac 
Şi-mi fac semn să tac. 


Ea e. şi scutul apărător al puterii 
demiurgice a cuvîntului: rostirea —, 
din punctul de vedere al poetului, — 
este înfăptuire, ceea ce poate echivala 
cu profanarea sensurilor adînci. De 
domeniul sacrului sînt necuvintele.iar 
nu rostirea. Starea de muţenie 
păstrează în ea şansa tăimăcirii mai 
pline de sensuri: 


Steaua te-atinge cu genele 
Mut tăimăcaşii toate semnele 
(Asfinţit marin). 


Să nu uităm că Rudolf Otto 
considera: tăcerea şi întunericul 
mijloace directe de reprezentare. a 
numinosului în artă, spre deosebire de 
sublimul şi magicul care sînt doar 
mijloace indirecte. Însă acestea din 
urmă,. asociate cu liniştea şi 
întunericul, potenţează sacrul'şi îl fac 
mai.perceptibil. Este şi atmosfera ce 
se desprinde din poezia Linişte: 


Atita linişte-i î în jur de-mi pare 
că aud 
cum se izbesc de geamuri razele 
de lună. 
O, cine ştie, suflete, -n ce piept 
îţi vei cînta 
şi tu odată peste veacuri 
pe coarde dulci de linişte, 
pe harfă de-ntuneric — 
doru] sugrumat 
şi frînta bucurie de viaţă? 
Cine ştie? Cine ştie? 


Tăcere ce, concentrată sub cerul 
imaginat drept cupolă a unei grote 
uriaşe, ce condensează astfel forţa 


magică şi extranaturală, accentuează 


aerul solemn al sacralităţii: 


Tăcerea-mi este duhul — 

şi-ncremenit. cum stau şi paşnic 

ca un ascet de piatră, 

îmi pare 

că sunt o stalactită într-o grotă 
uriaşă 

în care cerul este bolta 

(Stalactita). 


Ochii iubitei diri poezia Izvorui 
nopţii “sunt izvorul din. care curge 
tainic noaptea peste văi şi peste munţi 
şi peste şesuri, acoperind: pămîntul 
c-o mare de-rituneric". Este întunericul 
generator de sacru pe care Blaga îl 


asociază şi cu lumina. În finalul poeziei 


citate poetul se adresează iubitei: 


Aşa-s de negri ochii tăi, 
lumina mea. 


Venind din muntele "înconjurat de 
lucruri bătrîne acoperita cu muşchi 
din zilele facerii", liniştea conturează 
un cadru sacru de "întuneric bun”, 
ocrotit. de cei "şapte sori negri”. 
Soarele hegru ate aici semnificaţia 
întunericului luminos în care 
divinitatea e protejată. 

Absența larmei indică ordinea 
sacră. Sufletul satului blagian este 
generator de armonii divine: 


Aici orice gînd e mai încet, 

şi inima-ţi zvicneşte. mai rar, 

ca şi cum nu ti-ar bate în piept, 

ci adînc în pămînt ! undeva. 
"Surdinizarea" larmei cotidiene 

stimulează. conexiunea la zonele 
subterane. ale. sacralităţii, Liniştii îi 
corespunde înserarea: 


Uite, e seară. 
Sufletul satului filfiie pe lîngă noi. 


Nocturnul în care e prezentă 
sacralitatea:accentuoază dramatismul 
îndepărtării de Dumnezeu: 


„. Cocoşi au cîntat de trei ori în 


noapte — 

şi-a trebuit să strig: 
Doamne, ‘Doamne, de cine m-am 
lepădat? 
(Scrisoare). 


Gianni Vattimo într-un dialog 
despre sarcinile filozofiei sublinia 
importanţa faptului "dacă reuşim să 
trăim fără nevroză într-o lume în care. 
"Dumnezeu a murit”; în care, adică, a 
ieşit la iveală că nu există structuri 


Gheorghe OPREA. Primăvara . 


fixe, garantate, esenţiale, ci numai 
nişte ajustări în fond. Acestea.nu sînt; 

însă, lipsite de nişte linii-de orientare: 

tradiţia, mesajul care în experiența 
omenirii ne vorbeşte fiind cristalizat în 
limbaj, în felurite "limbaje", adică şi în 
tehnicile pe care se întîmplă să le 
folosim, conturează întotdeauna. şi 


nişte sfere de opţiune, nişte ctiterii de 


raționalitate sau mai curînd de 
rezonabilitate"". "Semnele" de 
orientare de mai sus sînt valabile, în 
fond, pentru reconstituirea sacrului în 
sfera vieţii şi a artei.contemporane. 

La Lucian Blaga ieşirea -dintr-un 
timp cotidian, plin 'de neliniştile 
perisabilităţii, are loc cu ajutorul unor 
imagini, semne sau numere ce produc 
iluminarea în urma ruperii de' nivel. 
Astfel; în drama Meşterul Manole, 
bunăoară, prăbuşirea zidurilor durează 
timp. de .şapte ani, durată 
convenţională ce corespunde creării 
lumii. 

Inorogul din poezia Îndemn de 
poveste este îndemnat: | 


Atinge cu comul 

de trei ori zăyorul 

ca-n rituri de-leac 

rămase din: veac. 
"Citirea în palmă" , "runele”, 

"colinda", "schimbarea zodiei", 
"cîntarėa", "apoteoza", "aleanul" 
"ecoul", "taina iniţiatului”, toate 
acestea ţin de tehnica sacralizării la 
Blaga. Sacralitatea. naturii este 
exprimată prin cultele solare sau 
lunare, prin semnificaţia religioasă 
a pietrelor (piatra semnificînd 
puritatea, duritatea, permanenţa 
dezvăluind omului existenţa 
absolută), prin rolul religios al 
păsărilor şi al animalelor: porumbeii, 
vulturul, cocoşul, pasărea Phoenix, 
balaurul, unicornul. - Învierea 
raportată la marile ritmuri cosmice: 
la succedarea anotimpurilor, a zilei 
şi nopţii, la "îmbătrînirea" anului şi 
la 'renaşterea lui, la moartea şi 
renaşterea întruchipată în seminţe 
şi fruct, păstrează în ele semnificaţii 
precreştine.; Hierofaniile din poezia 
lui Lucian Blaga se relevă prin 
"semne veizi subt şovăiri solare", 
prin greierii "popi negri. vestind sub 
pămînt. soarele", :care umblă 
"pînă-n pragul sicrialor şi-acolo mor”, 
prin mugurii: şi iarba care într-o 
singută. zi "au crescut repede ca 
unghiile şi:părul..morţilor", prin 
dediţeii-vineţi care-sînt luminile celor 
trecuţi sub glii. Sentimentul de 
proşternare al poetului, în faţa 
sacrului, ni se dezvăluie astfel: 


Făpturi care-aţi fost, unde vă 
tineti? 

Nu le călca, soră, luminile — 
dediteii vineţi 
(Echinoctiu). 


Botezul, Arborele vieţii, Crucea 
asimilată cu' Arborele vieții, 
substanţele sacramentale — uleiul, 


mirul, tămiia, vinil — din sîngele: 


Mîntuitorului, care "prelungesc şi 
ia anumite simboluri atestate 
iudaismul normativ. sau în. 


apoerifele; intertestamentare"2, sînt 


motive lirice frecvent întîlnite în 


Limba Română 


poezia lui Lucian Blaga. Cecoşii 
vestind trecerea de la întuneric la 
lumină, păsările "ca nişte îngeri de 
apă", îngerii aflaţi între Dumnezeu. 
şi om, tămilia avînd rolul de a înălţa- 
rugăciunea la ceruri, de a uni finitul. 
cu infinitul, muritorul cu nemuritorul, 
clopotele ce evocă poziţia a. toț ce 
este suspendat între-cer şi pămînt, 
stabilind o comunicare. între: ele, 

vîntul asociat şi cu influxul spiritual 
de origine cerească, şi, în ‘sfîrşit, 

imaginea lui. Isus, trimisul iui 
Dumnezeu între oamenii muritori, 
toate acestea au' menirea-de a 
intermedia comunicarea dintre cer 
şi pămînt. 

În poeziă Semnal de toamnă 
"ceru-şi deschide un ochi în.pămînt", 
"stelele curgînd ne spală ţărînele“, 
“Îngerii mulţi murihd'şi-au lăsat lutul. 
în. ţară”. "Acţiunile" de adaptare a: 
înaltului, a dumnezeirii la "figurile" 
pămînteşti, şi invers, de raportăre.a 
pămîntescului lor destin nu. sînt. 
scutite de dramatismul căutării 
deităţii: 


„„De-aici luăm iarăşi-drumul .. 
Spre țăma şi valea trădate-nmiit 
pentr-un cerchernător... '.. 

(La cumpăna apelor). 


În altă parte.raporturile. sînt. 
îmbunate cu ajutorul imaginii taurului 
"în mijlocul diminetii. neînjugat", 
"stăpînind cîmpul, lucind-ca: :o-castană 
proaspăt cojită" (aluzie trărisparentă 
la ceea ce ţine de puritate, de: 
început): 


Printre coamele lui soarele: 
vine 'în sat. 


Scena se petrece "lîngă'p apă 
lină”, apa fiind, după cum se ştie, 


simbol al regenerării. 


Sufletul satului se face. prezent 
prin mirosul sfios- de iarbă tăiată, 
prin fumul în cădere dir‘ “streşini de 
paie”. Ne, amintim târă să vrem de 
eminescienale * 'streşine. vechi" 
ridicate de: case în lună: (Sara pe 
deal), proiectîndu-se-în ascensiune. 
Pe cînd la Blaga e stabilit un alt 
regim al mişcării.conform acţiunii 
de coborîre a transcendentului. Dacă 


Analize 4i cnterpnetăui 


103 


ia Eminescu omul tinde spre 
Dumnezeu, fără -a-i pretinde 
materialitatea, drept dovadă a 
credinţei ferme în puterea divină, la 
Blaga înaltul este “tras” spre pămînt, 
lăsînd să se vadă o. dorinţă de 
materializare a divinului. E ca şi cum 
ar dori să se autoconvertească 
într-o nouă credinţă sau, dacă e să 
utili2ăm terminologia lui: Constantin 
C. Noica, neliniştile blagiene se 
derulează întru credinţă. 

'“Instinctul tuminii” este cel care 
va restabili. cumpăna credinţei 
scoasă din echilibru. Avînd “un 
substrat îmbibat de sensuri biblice” 
(C, -Ciopraga), lumina semnificînd 
sacrul, pune lesne în evidenţă 
profanul. 'De remarcat lumina “care 
doare” — aluzie. la conştientizarea 
păcatului originar. Locuirea în lumină 
este, de fapt, un semn evident al 
nevoii de sacru în poezia lui Lucian 
Blaga: 


Lumina ce-o simt 
năvălindu-mi-în piept cînd te văd 
oare.nu e uri strop diri lumina 
creată în ziua dintii; 
din lumina âceea-nsetată adînc - 
de viață? 
(Lumina). 


Haosul-profan se transformă în 
Cosmos, altfel spus, în spaţiu sacru 
sub acţiuniea luminii: 


Nimicul zăcea-n-agonie, 

Cîhd singur plutea-n întuneric şi 
- dat-a 

un semn Nepătrunsul: 
“Să fie lumină”. 

PROBLEMA 
CARACTERULUI 
EXPONENŢIAL 

AL SCRISULUI 

ŞI PERSONALITĂŢII 
“LUI ION CREANGĂ 


Avem certitudinea că se 
aşteaptă o nouă lectură a lui lon 
Creangă; o nouă viziune asupra operei 
şi personalităţii sale. Afirmația nu este 
deloc exagerată atunci cînid ne gîndim 
la faptul că scriitorul, :din cauza 
popularității sale, este un caz de 
nereceptare sau de receptare 
aproximativă. | 

Despre lon Creangă s-ar putea 
afirma acelaşi lucru ca, de exemplu, 
despre Giigore Vieru, în sensul -că 
receptarea sa: privită diacronic 
marchează o continuă încercare dea 
scăpa de lucrurile. comune şi 


prejudecățile ce dăunează unui scriitor. 


aflat în situaţia de a fi “mai mult citit 
decît înţeles” (G. Ibrăileanu). Într- 
adevăr, vehicularea: numelui şi 
legendelor. cu: caràcter’ biografic, 


precum şi-cunoaşterea operei sale la 


un:nivel toarte ridicat (de „aici şi 


clasicizarea'scriitorului) duc nemijlocit 


la anonimat, ël devenind un 


producător ` de texte. folclorice, 


valoarea șa. identificîndu-se prin 


aspectele generalului şi exponen— 
ţialului, lăsînd în urmă ceea ce este 


personal,. individual, originalitatea şi 
unicitatea sa. 

De fapt, în-cei o sută de ani de 
receptare. critică a. operei sale, 
singurul. epitet ce a rezistat se refără 
la “-caracterul . exponențial . al 
personalităţii: şi: scrisului său, ion 


Creangă fiind considerat exponentul 


unei colectivităţi umane, limbii ei 
materializate prin personajele sale 
tipice lumii cărei aparţin, mentalităţii 


ei exprimate. prin. tradiţie, folclor, 
oralitate. Dar lon Creangă trebuie privit 
în primul rînd ca personalitate 
creatoare, că'un artist producător de 
valori estetice unice, inconfundabile 
în esenţă lor. Se pune problema care 
vizează faptul. cepreiă sciiitorul şi ce 
face 'cu: ceea ce preia “din 
colectivitate, în ce constau fantasticul: 
şi-realismul'său, unde puter detecta 
în. creaţia” sa graniţă: ce desparte 
aceste două dimensiuni ale. operei 
sale, adică, în ultimă instanţă, în ce 
constă origirialitatea.sa. 

. Efortul depus :de-a lungul 
procesului ; abordării. critice a-operei lui 
fon Creangă s- a concentrat; de. fapt, 
în 'jurul scoaterii. în &videnţă a: 
aspectelor.ca:conferă personalităţii şi 
scrisului “său “imaginea: “unei 
individualităţi artistice: distincte, 
inconfundabile, comerităriile 'critice 
încercînd să descopere principiile Şi 
notele care-l singularizează, îl 
desprind de: povestitorul de .natură 
folclorică, pe de o: pätte, şi îl 
individualizează între alţi. scriitori. 
români, pe de.altă parte, chiai-dacă: 
unii critici nu l-au; înţeles (dë. 'exemplu;: 
Eugen Lovinescu) sau nu.l-au abordat. 
niciodată (Paul Zarifopol) din cauza, 
credem;-unei-prea mari-apropieri'de 
operă. Receptarea estetică: a.operei 
lui lon Creangă) începe abia cu. George. 
Călinescu; autor ce I-a apreciat mult; 
ca şi Titu Maiorescu. Acesta din urmă; 
chiar dacă. îl -publică şi. îl citează, 
nu-l. analizează; considerîndu- Î 
un: exponent. al ţăranului român şi al 
limbii populare. Istoria receptării critice 
a. operei lui- Jor Creangă; îmbogă- 


ţindu:se treptat, a reuşit însă să 
“scoată “în evidentă. unele aspecte 


distincte. ale personalităţii sale 
creatoare; vizînd. atît Poveştile, cît 
şi Amintirile, aspecte care, în ultimă 
instanţă, îl scot pe lon Creangădintre 
culegătorii de basme, el: reuşind să 
evite caracterul sincretic al folclorului, 


creaţiile sale fiind în primul rînd culte. 


De. scriitorul cult ţine. şi. faptul că la 
lon: Creangă se găseşte mài multă 
mobilitate î în naraţiune, mobilitate care 
— alături de limbajul său (“artificial” 
— N. Manolescu) şi spre deosebire 
de folclor — conferă. schemei 
populare o nouă dimensiune, 

convertind. basmicul în nuvelistic. 
Conştiinţa artistică a lui lon Creangă 
duce spre o detaşare a autorului de 
personajele sale (unele inventate — 
Dănilă Prepeleac — şi toate puternic 
individualizate), el rămînînd obiectiv 
şi astfel, spre deosebire de creatorul 
popular ce urmăreşte în primul rînd o 
funcţie (de cele mai multe ori în planul 
moralei), plasîndu-se în tabelul 
valorilor artistice. Artisticitatea lui lon 
Creangă se manifestă şi prin faptul 
că în planul. moralai el urmăreşte 
factorul comic, astfel exploatînd eticul 
în favoarea unui comic strîns legat de 
realitate, de un personaj ce suferă 
mutații însemnate sub raportul acţiunii 
efectuate.. Comicul lui este de multe 
ori legat de o anumită obșesie a 
personajului. (cu. pregnanţă în 
Amintiri), autorul luînd o situaţie reală 
şi adăugîndu-i o ideë, iar sentimentul 
superiorității noastre faţă de o 
persoană obsedată este, dacă îl 
parafrazăm pe Bergson, una dintre 
sursele cele mai importante ale 
rîsului. Un astfel de personaj — legat 
de o anumită obişnuinţă sau 
ciudăţenie invariabilă — este impor- 
tant nu atît pentru'că degajă. comicul, 
cît pentru faptul că obsesia sa 
conturează acel aspect ce conferă şi 
creează condiţiile acţiunii sale, pe de 
o parte, şi un altul esenţial pentru 
condiţia umană — individualitatea sa, 
pe de altă parte. lon Creangă nu 
posedă. capacitatea de a. indica 
însuşirile care îl individualizează pe 
om în raport cu ali oameni. El riu pune 
accentul pe existenţa interioară a 
personajului, pe straturile adînci ale 
eului său, căci numai prin contactul 
personajului. cu alți oameni acesta îşi 
relevă caracteristicile .şi. aspectele 
proprii cel mai bine, contacte care în 
cazul lui lon Creangă au loc de cele 
mai multe ori în cadrul familiei ca parte 
componentă a colectivități. 

lon Creangă scrie cel-mai bine 
atunci cînd narează din perspectiva 
copilului (el este instinctiv, posedă o 
puternică imaginaţie şi senzaţii acute 
etc.), în spiritul tradiţiei “bildungsro-— 
man”-ului, relevînd în Amintirile sale 
etapele devenirii: unei personalităţi 
umane puternic marcate de o gamă 
largă de personaje şi incidente 


datorate imaginaţiei creatoare a 
scriitorului insuşi, 

În Poveşti însă, după cum am 
spus, lon Creangă şe detaşează de 
personajele create sau preluate din 
tradiţia orală, acţiunile lor motivîndu- 
se psihologic, iar vechea opoziţie 
bine/rău suferă mutații considerabile: 
binele ce-l caracterizează pe Harap- 
Alb, de exemplu, îşi pierde valoarea 
atunci cînd personajul îşi- relevă 
naivitatea şi este ajutat de alți 
protagonişti; la fel şi Spînul ca 
întruchipare a răului, prin paiticiparea 
activă la conturarea binelui, devine o 
necesitate cu funcţie pozitivă. 

lon Creangă se caracterizează 
prin creativitate, printr-o. raportare 
critică la' realitate .şi prin conştiinţa 
valorii binelui. Aceste elemente nu pot 
caracteriza un creator: popular, îl 
caracterizează însă pe lon Creangă 
şi îi conferă imaginea. unui scriitor 
cult, original şi unic în felul său. Chiar 
ptezentînd prin opera sa o scară a 
valorilor şi un punct de vedere asupra 
existenţei, lon.Creangă urmăreşte 
factorul comic, finalitatea însăşi 
făcîndu-se în plan comic şi nu etic. 
Astfel scriitorul humuleştean are nu o 
viziune filozofică şi/sau morală asupra 
lumii, ci una populară, privind “lumea 
ca spectacol” (George Munteanu). Din 
perspectiva aceasta lon Creangă se 
reîntoarce spre tradiţia sacră, 
revelaţia primordială, existenţa 
“începuturilor”, adică spre mithos-ul 
românesc privit ca “istorie adevărată”, 
cu referiri la realitate, şi opus basmului 
ca “istorie ialsă”, cu referiri. la 
evenimente căre, chiar dacă au 
produs schimbări în lume, n-au 
modificat condiţia umană ca atare. 
Devenirea personajului din opeta lui 
lon Creangă, lumea cea de toate zilele 
prezentată în ea marchează.o 
continuitate a unor evenimente 
primordiale mitice, în urma cărora 
omul a devenit ceea ce e azi, adică o 
fiinţă . muritoare; organizată în 
societăţi, produs al. istoriei. 

În opera lui. lon Creangă mitui 
mai.este încă viu. prin încercarea 
scriitorului. de : recuperare ..şi 
reconstrucţie a unor valori fundamen- 
tale şi specifice civilizaţiei româneşti. 

LEXICUL RELIEFULUI 
ÎN CREAŢIA LUI 
V. ALECSANDRI 


Un loc aparte în opera lui V. 
Alecsandri îi revine lexicului privitor 
la relief. A varia formele de relief 
înseamnă pentru Alecsandri mult mai 
mult decît-a ne purta dintr-o ţară în 
alta 'sau a ne cobori de pe munte la 
mare. Conturul reliefului (schiţat, 
pictat sau sculptat de maestru) este 
un sensibil indicator al vibraţiilor 
sufleteşti: de la extaz la agonie — 
două extreme afective ce stăpînesc 
adeseori personajul literar alecsan- 
drian. Deci nu este întîmplător faptul 
că poetul, atunci. cînd descrie aceste 
două poluri ale sufletului, zugrăveşte 
paralel şi culmea muntelui, dar şi 
prăpastia.. Semnificative sînt, din 
acest punct de vedere, legendele 
Dan, căpitan de plai, Mărioara— 
Florioara, Ghioaga lui Briar. 

Un rol deosebit în Dan, căpitan 
de plai. îl are imaginea muntelui 
(tablourile |, LII, 1V, VII). Dan şi 
Muntele... Doi străjeri la hotarul gliei 
strămoşeşti, pe care furtunile sorții nu 
i-au înfrînt nici la bătrîneţe. Muntele 
— înţelept ca Omul; Omul —tare ca 
Muntele: Nu cunosc un mai trainic 


legămînt dintre om şi natură decît cel - 


din capodopera sus-numită, legămînt 
relevat de autor. cu ajutorul 
paralelismului şi mai ales al personi- 
ficării muntelui, perechea neînsufle— 
tită a lui Dan, efigia lui de granit, pe 
care însăşi glia-mumă a sculptat-o. 
Cuplul respectiv e completat cu încă 
o imagine: stejarii. Astfel, tripticul 
poetic. Dan-Muntele-Stejarii focali- 
zează dominanta celor trei consti- 
tuente: tăria. Acolo, în inima muntelui, 
în. trunchiul secular al stejarului, 
sălăşluieşte Duhul Neamului 


Românesc. 

Imagine polivalentă, muntele 
alecsandrian, iradiază mai. multe 
semnificaţii: 


Eternitatea naturii şi a neamului 


Locul de geneză / Rezistenţa 


al neamului 
Statornicia 
Locul de geneză Credinţa 
al iernii i 
Locul de geneză Veghea 
al zilei 
Locul de geneză Punctul culmi- 
al nopții nant al acțiunii 
Forma Punctul cul- 
de relief Duhul minant al 
| Neamului stării , 
Spațiul Românesc sufleteşti 
geografic 
Terra Singurătatea 
ij 


Aceste sensuri le găsim risipite 
în toată creaţia poetică a Bardului de 
la Mircești. 

Dacă omul a învăţat a lupta de 
la furtună, de la munte el a învăţat 
a fi rezistent şi statornic. Aşa e Dan, 
cel mai frumos, după noi, simbol 
alecsandrian al românilor, care a stat 
neclintit la hotarele ţării strămoşeşti, 
păstrînd-o cu sfinţenie pentru urmaşii 
lui. Însuşi eroul se identifică cu 
muntele, înţelegînd prea bine 
menirea lui pe pămîntul străbun. 
Refuzînd a-şi trăda credinţa, plin 
de demnitate, Dan răspunde lui 
Ghirai: 


“— Ceahlăul sub furtună nu scade 
moşunoi! 

Eu, Dan, sub vintul soartei să cad 
păgin nu voi. 

Deci nu-mi convine viața mişelnic 
cîştigată, 

Nici pata fărdelegei în fruntea mea 
săpată”. 


Muntele nu poate fi clintit din 
loc. Nu e îngenuncheat nici Dan. Şi 
nu există o răsplată mai mare pentru 
un fiu. credincios ţării sale pînă la 
ultima suflare decit recunoştinţa gliei- 
mume. Cînd se duce la Moldova să- 
şi ia rămas bun: 

“Sărmanu-ngenunchează pe iarba ce 
p „străluce, 
Îşi pleacă fruntea albă, smerit îşi face 
cruce. 
Şi pentru totdeauna sărută ca pe-o 
| PEREP 
Pămîntul ce tresare şi care-l 
recunoaşte... 


Eroii naţionali iau adeseori în 
literatură chipul muntelui (stîncii), al 
stejarului, al bradului. Dar este Omul- 
Munte, neclintit pînă la:-moarte. Om- 
Munte e şi Sfarmă-Piatră, dar acesta 
e un “munte în turbare” (Răzbunarea 
lui Statu-Palmă). Păstrînd dominanta 
(tăria), autorul înlocuieşte nuanțele 
suplimentare, prezente în prima le- 
genidă, cu altele, Sfarmă-Piatră fiind 
un personaj negativ. Imaginea 
muntelui apare transfigurată în a doua 
lucrare, precum schimonosită de 
mînie şi de invidie este faţa 
personajului cînd acesta:o vede pe 
lleâria Cosînzeana alături de Făt- 
Frumos. Hercule al folclorului 
românesc, aprinzîndu-se de furie, el 
aleargă spre “munţii pleşi”, împărăţia 
lui (“Unde vede-o stîncă naltă, el o 
macină cu palma”). Cînd mînia atinge 
punctul culminant, Sfarmă-Piatră se 
preface el însuşi într-un munte, apoi 


în “volcan”. Şirul metamorfozelor de: 


relief creează acel peisaj fantastic de 
care au nevoie legendele. Din 
“măsurariu” al rezistenţei. muntele 
devine unul al furiei.. - 

Mai distanţată este. imaginea 
acestui colos al. naturii de portretul 
feminin. Aici va predomina- con- 
cordanţa cromatică dintre cele două 
imagini, dâr nu va lipsi, pe “alocuri, nici 
cea afectivă. Deşi- autonomă, 
descrierea munţilor! în legenda 
Mărioara-Florioara e raportată şi-ea 
la portretul feminin: 


“Jar la munţi cînd răsărea, 
Munţii vechi întinerea 

Şi cu muşchi s-acoperea, 
Şi copaci-şi, înverzea, i 
Şi apele-şi limpezea... 


Metamorfâza cromatică a naturii 
este şi proiecția trânsformei sufleteşti 
a personajului literar. 


Nu.o dată autorul va concretiza 
imaginea: “stincile Carpaţilor”, “la 
Crim”, “munţii Pirinei”, “Alpiile- 
Albăstrii”, “Ceahlăul”; locul. “la 
picioarele-unui munte”, “pe culmi 
luminoase”; “pe-a munţilor gol umăr”, 
“pe-un picior de plai”, “vîrful muntelui”, 
“la poale” etc. Mäi frecventă ni se pare 
afi imaginea virfului de munte. Anume 
el va fi focarul cromatic al tabloului 
(alb, auriu, roşu, negru), reliefînd, pe 
alocuri, şi gradaţii coloristice, iar prin 
acestea şi unele afective. Pe culmea 
muntoasă va întrona Alecsandri luna 
şi soarele: 


“Cînd deodată se ivea, 

Sus, pe munte, strălucea 

Ţintă mică de lumină 

Piîn-se făcea lună plină, 

Lună plină şi voioasă . 

Ca o frunte de mireasă”. 
(Mărioara-Floricară) 


De pe ea va revărsa autorul rîul 
de lumină al zorilor: 


“Faptul zilei se aprinde pe a dealurilor 
frunte 
Ş-un rîu falnic de lumină se revarsă 
peste munte”. 
(Cositul) 


Creasta muntelui e un indicator 
cromatic şi dimensional ce sugerează 
punctul culminant al.formsi, al unui 
aspect temporal,.dai şi pe cel äl unei 
stări afective ce stăpîneşte personajul 
literar. 

“- Muntete- e. şi locul-intrigilor, al 
omorurilor. Pe culmea lui, Grui-Sînger 
săvîrşeşte' cel- mai mare păcat: 
uciderea propriului tată. Răul e.plasat 
de Alecsândri pe cel mai înalt.loc spre 
a fi văzut mai.bine'şi de toţi. Astfel, 
culmea montană nu e numai focarut 
sublimului şi al frumosului, ci şi al 
tragicului: 


“Sus, pe muritele Ceahlău, 

Stă la pindă Duhui rău 

Şi aruncă. peste munți 

Ochii săi şerpii şi crunți... 
(Biserică o) 


Pentru ca imaginea muntelui. să 
fie mai înfricoşătoare sâu mai 

măreaţă, poetul. utilizează şi aici 
catalizatorii cromatici şi dimensionali 
(negura, fantasma, noaptea): 


“Ca fiinţele din basme. 

'Ce sub piclă se arată 

Munţi, gigantice fantasme, 

Stînci cu fruntea fulgerată”. 
(Legenda de la Dorna) 


Plastice sînt descrierile munţilor, 
aceşti Atlanţi ai naturii, în cupluri. 
Frecvent este tandemul stîncă — 
mare, pe care îl descoperim îndeosebi 
în. poeziile despre Italia. Marea şi 
stînca nu'sînt numai nişte-“suvenite” 
ale iubirii trecute; -ele- sugerează 
deseori zbuciumul şi rezistenţa — 
două stări- sufleteşti între care a 
plânat mult timp după moartea Elenei 
Negri sufletul poetului. Deţărm va lovi 
autorul valul durerii, rămînînd pînă la 
urmă neînfrînt ca stînca: 


“Îmi place a stā singur, pe-o stincă 
dărimată 
S:aud pe maluri vîntul cu.groază. 
şuierînd, 
Să văd pe-ntinsul negru furtuna 
întărtată 
şi cerul fulgeririd” SI 
(Pe malul mărei) 


Două perechi . de imagini 
contrastânte. vor apărea pe tabloul 
alecsandrian în momente tragite: 
muntele :-— prăpastia şi muntele 
(stînca) ==! matea.. Accentuarea 
distanţării de către primul tandem va 
fi completată de. cel de-al doilea cu 
“scrîşnetul” valurilor: 


“Naltă e stinca, 
Marea-l adincăt 
Spumegă valul 
Jos clocotind...” 
(Floarea oceanului) 


Antiteza nu'e unicul procedeu 
creat de cuplul: munte— mare. 


“Şuprapunerea ¢ celor două imaginie o` 
modalitate îndrăgită” de autor. Nu o: 


şingură dată -vom revela conturul 
“munţilor: pe ‘chipul. mării.“ Supeipuşi 
peste talazurile înfricoşătoare, munţii 
vör “măsura” durerea, iar valurile îi 
“vor da glas”: 


“Darviîntul crunt deodată, sufiînd cu. 
vijelie,: 

Schimbă a mărei faţă în munţi 
îngrozitori...” 
(Pe malul mărei) 


Contemplaţi de la distanţă, 
munţii sînt comparati cu norii, carevin: 
să ajute poetului a descrie depărtările: 


“Departe unde cerul se lasă pe pămînt, 
Pe unde munţii falnici apar ca 

nourele...” 

(Legenda ciocîrliei) 


Noaptea muntele se preface 
într-o fantasmă care îi măreşte 
dimensiunile şi îl însufleţeşte, 
intensificînd: şi. mai mult groaza pe 
care o iradiază în jur: 


“Şi arbori, stînci, prăpastii şi A i 
făptură 
la forme urieşe prih negura cea 
sură.. 
ua 


Dar cel mai dramatic tandem. 
pare a fi muntele—prăpastia. Dacă 
creasta muntoasă o vom zări totuşi 
dincolo de nori, prăpastia e un abis 


„fără fund. Adîncul ei poate fi doar in- 


tuit undeva, în inima pămîntului: 


“Stai, opreşte!.. de pe stîncă 

În prăpastia adîncă. 

Au picat stăpîn şi cal!”. 
(Strigoiul) 


Mâi mult un amplificator at 
groazei decît un măsurariu al adîncimii 
ește prăpastia. 

Printre tablourile montane vom 
întîlni şi imaginea primordială a 
munţilor: 


“Pe cînd-erau ca iarba anticii codri deşi 
Şi mici.ca moşunoaie Carpaţii 
urieşi... 
(Legenda ciocîrliei) 


Imaginea litotică a. munţilor 
ține de lumea fantastică a 
legendelor; .autorul pictînd nişte 
“vremi demult apuse”, vremi 
mitice. 

Intîlnim în lirica poetului de 
la Mircești şi expresii populare de 
tipul: “peste munţi şi peste mare”, 
“peste codri, peste munţi” etc. 
imprumutate din creaţia.orală, ele 
descriu ţări necunioscute, mult 
îndepărtate: 


“Peste codri, peste munţi, 

Peste ape fără punți, 

Unde-s florile frumoase, 

Uhde-s fetele voioase...” 
(Maghiara) 


Ecoul este cîntecul muntelui 
şi nu-o dată îi va sonoriza 
imaginea. El este graiul în care 
muntele “vorbeşte” cu. valea, cu 
cerul, cu omul. Gradul de 
intensitate a “vocii” lui variază în 
funcţie de caracterul uman, de 
conflictul literar etc. Ecoul este 
dublura sonoră a personajului, în 
special a.celui ireal: 


“Vîntul bate; cerul sună, 
Munţii urlă, Satan ride”. 


Dintre cele patru verbe auditive 
(bate, sună,-ună, ride) cel mai puternic 
e produs: de munte, amplificatorul 
sonor al tabloului, utheori înfricoşător, 
alteori armonios: 


“Munţii vechi întinerea... 
Şi păsările-şi trezea...” 
(Mărioara-Florioara) 


Muntele a învăţat a cînta de la 
păsări, de la copile; a şuiera — de la 
“voinici cu negre pl8te”, între aceste 
elemente. existînd. o, perfectă 
consonanţă melodică: 

Parte a pămîntului strămoşesc, 
leagănul neamului nostru, muntele 
ocupă un loc deosebit î îh peisajul lui 
V. Alecsandri. Cele mai româneşti sînt 


tablourile cu turme păscînd pe coasta: 


muntoasă (Legenda de la Dorna, 
Mioriţa etc.); 


“Se văd turme:albihd pe coaste, 
Riuri lungi pe văi frumoase. 
Şi, ctescuţi ît rînd de oaste, 
Brazi pe culme luminoase”. 
(Legenda de la Dorna) 


Alte forme înalte de relief sînt 
dealul şi colnicul. Să cităm un frag- 
ment din poezia. Groza: 


“Cînd creştinul ista, Domnu-l 
odihneasă! 

Pe-un cal alb ca iarna în deal se ivi 

Ş-aproape de mine calul îşi opri”. 


inălţat pe culme, obiectul e 
suprapus pe fundaiul cerului, a 
cărui monocromatică' va reliefa 
mai pregnant imăginea din prim- 
plan. A doua cauză ar fi, după noi, 
tendinţa de.a zugrăvi cît mai 
frecvent depărtările, Alecsandri 
fiind şi un cîntăreţ al tor: 


“Pe colnic, în zarea Itiicii, un plop 
mare sẹ ridică 
Cu-a lui frunză ărgintie făcînd umbră 
„pe vălcică”. 
(Vinătorul) 


Doar umbra e proiectată pe 
pămînt, spre a-i amplifica: şi .mai 
mult nuanţa întunecată. Alteori 
obiectul. e: înălţat spre a înspăi- 
mînta sau: pentru-a accentua 
măreţia lui: 


“Saraiulpe o culme se:rialță şi apare 


“Ca o fantasmă neagră ce dă Înfiorare”. 


(Garda saraiului) 


Vocabula movilă, expiimă mai 
des un-'sens negativ: loc tragic, 
mormînt, o.grămadă de morţi: 


“Mult timp Murad în lupte tocindu-şi 
f iataganul, 

Mărise, apărase întreg Aliotmanul 
Şi-n Asia supusă, clădind movili de 
moiti, 

Luasettitiul falnic ile Spada Naltei 
Poni”. 
(Hodja. Murad Paşa) 


Dintre formele -adînci ale 
reliefului cea mai:semnificativă este 
prăpastia. Fiind cea mai adîncă şi cea 


.mai-întun&coasă, ea devine pi Siza 


obscur al: duhurilor rele; precu 

peştera: neagră adăpostește i 
paricid. “Prăpaştia este -un “balaur 
negru” ce înghite om şifiară, e locul 
blestemat unde-şi pierd viaţa mulţi 

voinici (Ghioaga lui Briar, Strigoiul 
etc.). 

Cu “muchi de prăpăstii” “tiveşte” 
Alecsandri drumurile străinătăţii: 


“Pe muchi de prăpăstii, lunecînd uşor, 
Cu corbii de iarnă mă-ntreceam în 
zbor... 


Căci mergeam departe... el cătră o 
stea, 
Eu; înstrăinatul, cătră ţara mea!”. 
(Întoarcerea în ţară), 


în timp ce pe meleagul 
strămoşesc drumurile sînt “cu flori”: 


“În fara mea dulce sînt drumuri cu flori; 
In dulcea mea ţară zbori, murgule, 

zbori”. 

(ibidem) 


Şi mai oribilă este prăpastia în 
vecinătatea stîncii: 


“Stai, opreşte!... de pe stîncă 

in prăpastia adîncă 

Au picat stăpîn şi cal!” 
(Strigoiul) 


Mînă în mînă cu primejdia şi 
cu spaima, nu mai puţin setoase de 
vieţi omeneşti, sînt. groapa, 
tranşeele; -mormîntul — forme de 
relief create de mîna omului. Dacă 
în prăpastie şi în rîpă moartea e 
adusă de soartă, în ultimele ea este 
un rezultat al violenţei. Şi cel mai 
“crunt săpător de gropi” este Hodja 
Murad Paşa: 


“Poporul însă, pradă urgiei, ce-l 
văzuse 
Săpînd gropi largi şi dese, pe care le 
“ Umpluse 
Cu sute, mii cadavre, 
toate-aşezate-n snopi, 
Mai drept îl poreclise: crunt săpător 
de gropi...” 
(Hodja Murad Paşa) 


l Însoțite de păsări răpitoare, 
formele adînci ale reliefului sînt 
răpitoare terestre neînsufleţite: 


“Şi om, şi lupi, şi bivol — vîrtej 
misterios, 

Cu zgomot dispărură 
în fundu-ntunecos!... 


Dar peste şepte codri, deasupra 
unei rîpi, 
Se vede-un stol de vulturi ce mişcă 
din aripi 
Şi peste ripa largă adîncă-ngrozitoare, 
in care nu pătrunde în veci voiosul 
soare, 
Din mal în mal-se-ntinde o punte de 
stejar... 
(Ghioaga lui Briar) 


Rezumînd cele spuse mai sus, 
am vrea să relevăni următoarele: 

vocabularul reliefului devine în 
poetica lui V. Alecsandri un: sensibil 
indicator al vibraţiilor sufleteşti 
sugerîhd, cu preponderență, 
extremele afective; 

dintre formele înalte de. relief 
muntele este cea mai frecventă fma- 
gine simbolizînd.credinţa, eternitatea, 


statornicia, locui: de geneza al 
neamului românesc; 
cuplul poetic. muntg-—om 


exprimă. legămîntul perpetuu dintre 
om şi gliâ-mumă; 

adeseori muntele devine un con- 
stituent .a! portretului fizic şi moral, 
pictind | Omul-Munte şi marcînd tăria 
şi statornicia lui; 

dintre  păiţile muntelui, 
preferabilă e culmea, ea devenind 
adeseori focarul cromatic şi afectiv al 
tabioului; 

tandemurile muntė—mare şi 
munte—prăpasţie, pe lîngă i imaginea 
lor autoriomă, participă şi la zugrăvirea 
unor. gradaţii afective în momentele. 
cele mai dramatica; 

o altă formă înaltă de relief este 
dealul, acesta fiind deseori dublura 
muntelui, pretuîndu-i. şi funcţiile 
poetice; 

printre formele adinci de relief 
întîlnim rîpa şi prăpastia —simbolurile 
morţii cauzate de șoartă. 

În peisajul alecsandrian apar şi 
forme de relief create de mîna omului: 
groapa, tranşeele, mormîntul — 
semne ale morţii violente. Ele ar putea 
constitui un subiect aparte. 

Mihaela CERNĂUŢI-GORODEŢCHI 
laşi 


REALITATEA BASMULUI. 
CÎTEVA SCURTE 
CONSIDERAŢII 

(CU APLICAŢIE 

LA TEXTE DE EMINESCU 
ŞI CREANGĂ) 


Istorisirea unui basm este un act 
lingvistic de tip special, diferit de cel 
obişnuit, “normal”, cotidian. Funcţia 
referenţială este distorsionată mai ales 
de funcţiile expresivă şi poetică. 
Realitatea înfiinţată prin limbaj este o altă 
lume, cu legi proprii. Poetica atistoteliană 
statua adevărul operei literare ca 
principiu ordonator intern, acceptat prin 
convenţie. Basmul este verosimil nu 
pentru că arfi (ori ar trebui să fie) oglinda 
“realităţii adevărate”!, ci pentru că are o 
coerenţă (logică şi artistică) ce îl institui 


ca lume posibilă. Organism autonom; 


această lume posibilă este şi reală — 
este “realitatea ideală”, depinde de 
“atitudinile propoziţionale ale cuiva care 
o afirmă, o crede, o visează, o doreşte, 
o prevede etcaetera”?. Condiția 


“realităţii” este păstrarea unităţii 
punctului -de vedere, evitarea 
interferenţei cu alte lumi: “O lume ca 


nelumea este posibilă, neîntreruptă fiind 
de-o altă ordine de lucruri"?. Această 
normă este cu sfinţenie respectată în 
basm. Rama poveştii (formulele 
convenţionale de început şi de sfîrşit) 
delimitează clar universul ficțional, îi 
apără omogenitatea şi adevărul 
propriu“. Basmul este una dintre acele 
“lumi care se formează aievea aşa cum 
le dorești" (scrie Eminescu), este un vis, 
o fantazie” transportind spiritul în “spații 
iluminate de un albastru splendid, umed 
şi curgător”. Pentru Eminescu visul 
structurat ca basm este o modalitate de 
-stăpînire a misterului prin verb (stăpînire 
care, în termeni biagieni, poate pendula 
între plus cunoaştere şi minus 
cunoaştere). Basmul are o semnificaţie 
ontologică, descrie fiinţa la diferite 
niveluri de realitate*. Visul structurat ca 
basm se adresează nivelului celui mai 
profund. Dan şi Maria, în cetatea din 
lună, “visau amîndoi acelaşi vis”. Nu este 


visul identic a doi oameni comuni, adică 
asemănători în felul lor de a fi obişnuiţi, 
ci este visul fiinţei revelate prin iubire în 
cele două suflete. Codul care face 
posibilă comunicarea deplină este 
sîmburele de divinitate din om. Dan vrea 
să vadă faţa lui Dumnezeu; “dacă nu-l ai 
în tine, nu există pentru tine şi în zadar ï 
cauţi, zise îngerui serios”. Epifania nu se 
produce, aşadar, pentru că. divinitatea 
există şi acţionează deja în Dan; esenţa 
refuză să devină aparenţă, să se lase 
pradă cunoaşterii empirice — pentru că 
Dan trebuia s-a fi depăşit; cînd principiul 
divin lucrează în om nu mai este.nevoie 
de cuvinte, se comunică simpatetic. 
Dorinţa de. a vedea absolutul este. ea 
însăşi o cădere din starea de graţie. 
Prăbuşirea efectivă nu este numai o 
sancţiune atrasă de hybris. Pedeapsa nu 
vizează atit îndrăzneala în sine, cît sensul 
consecinţelor acesteia: .identificîndu-se 
cu Dumnezeu, Dan nu se înalţă spre 
divinitate spre a ființa întru absolut, ci 
degradează sacrul, coboară absolutul 
într-un individ concret, căci el nu reuşeşte 
să depăşească limitele persoanei sale. 
"Oare fără s-o ştiu nu sînt eu însumi 
Dumne...?" se întreabă el, prizonier al 
ego-ului aflat atît de aproape de 
impostură. Profanarea nu se realizează 
totuşi, nu este un act încheiat — din 
fericire, şi datorită graţiei divine. 
Aruncarea din. paradisul lunar este un 
avertisment dat într-un moment critic, dar 
care nu este un punct al imposibilității 
revenirii/căinţei; împlinirea păcatului e 
stopată de clemenţa lui Dumnezeu, a 
cărui dialectică oferă posibilitatea unui 
nou start: greşeală—pedeapsă— 
căinţă—ispăşire—iertare—izbăvire, 
După cădere Dan/Dionis:e un om nou, 
el poate iniţia o nouă: tentativă 
gnoseologică — iubirea Mariei îl susţine. 
Problema este că, subteran, el se 
îndoieşte de îndreptăţirea justiţiei divine; 
or, îndoiala este simburele răzvrătirii. 
Dionis păstrează amintirea obscură a 
primei sale aventuri ca eşec, aşadar el 
nu-şi regretă elanul, nici sensul acestuia, 
ci faptul că nu şi-a putut consuma 
experienţa. pînă la capăt. Lăuntric el 
rămîne. nesupus .autorităţii divine; 
oglinda (obiect cu virtuţi magice, 
revelatorii) trădează  înstrăinarea 
definitivă, prin propria-i voinţă, a lui 
Dionis de instanța supremă; el nu mai 
fecunoaşte/acceptă normele — adică 
ordinea — acesteia, Cînd Dionis şi Maria 
se privesc în oglindă, apele adinci ale 
oglinzii reflectă “chipul unui tînăr demon 
lîngă chipul unui înger ce n-a cunoscut 
niciodată îndoiala”. 

Visul — în orizontul căruia se 
constituie, aşadar, basmul eminescian 
— exercită o stranie şi dulce vrajă, o 
învăluitoare şi irezistibilă magie. 
“Frumoasa . fără corp” este o 
fermecătoare .nălucă  intangibilă 
obsedînd, istovind şi ducînd spirite la 
pierzanie ca o altă Lorelei. Zină blîndă, 
sfioasă, a unui spaţiu paradisiac, ea 
este, de- fapt, o crudă amăgire, pentru 
că rămîne veşiniie "umbra unei idei”. 
Dacă zînele din folclor pot fi aduse în 
spaţiul mundan prin îmbrăţişarea unui 
muritor (sacrul. fiind astfel adus în 
profan), Miron’ se lasă purtat de “Dorul 
după ce-i .mai mare / 'N-astă lume 
trecătoare”, se abandonează fatalei 
atracţii, deşi înțelege că nu poate 
comunica decît în gînd şi prin cuvînt cu 
supranaturalul. Cotidianul şi 
extraordinarul nu mai sînt două tărimuri 
învecinate, străbătute cu egală 
nonşalanţă de către erou, ca în basmele 
tradiţionale. ci două lumi fiinţind: după 
principii diferite, care fac imposibil orice 
contact. - Tensiunea creată -de 
curiozitatea gnoseologică pentru spaţiul 
straniu, cu. alt nurnăr. de dimensjuni, nu 
se : rezolvă: niciodată. Frumoasa 
imaterială:nu poate lua consistenţa 
accesibilă fiinţei efemere şi substanţiale, 
iar Miron nu are cum să se lepede de 
trup şi să” pătrundă. să fie admis în 
universul reveriei sale. Prin neimplinire, 
însă, se permanentizează “dorul de 
luceferi”, fascinația necunoscutului; visul 
"din toate cel frumos”, visul absolutului, 
schimbă, perspectiva, dă un sens 
ascendent existenţei, devihe lumina 
vieţii. Aşa înţelege Cătâlina să-şi 
găsească. echilibrul personal şi locul în 
lumea ei, care nu este şi a Luceafărului; 
opţiunea ei pentru o existenţă comună 
îi trivializează destinul "la vedere”, dar îi 
purifică aspiraţia pe care o păstrează în 
adincuri; ea accență să plătească 
tributul cuvenit lumii de lut, se lasă trăită 
de o banală iubire pămintească, însă 
corpul ej eteric dobindeşte autonomie 
şi exclusivitatea reveriei, se plasează 
pentru totdeauna şi în totalitate sub raza 
Luceafărului — adică în raza lui de 
acţiune, de fascinare. Soluţia Cătălinei 
este dramatică pentru că ea nu duce la 
armonie; echilibrul eşte fals, disimulează 
sfişierile lăuntrice ale unui spirit schi- 
zoid. Aspiraţia demăsurată către absolut 
îl face pe-*Miron să respingă lumea 
obişnuită, căci "nimic nu-i de măsura / 
Celor ce avea în gînd”. El refuză 
compromisul nu din principiu, ci pentru 
că nu se mai poate integra într-o lume 
de care s-a desprins definitiv; el 


încearcă să revină “acasă”, dar, ca şi în 
basmul Tinerețe fără bătrineţe , spaţiul 
odinioară familiar îi pare acum străin; 
trecutul afectiv s-a spulberat; abia acum. 
realizează că şi-a pierdut identitatea. 
Neîmplinirea lui nu se poate rezolva 
decit prin moarte: viaţa nu-l mai primeşte 
şi nici el n-o mai doreşte. Aflat în limbul 
chinurilor, el se lasă consumat 
deopotrivă de amărăciunea iubirii irosite 
şi de amintirea tantalizantei năluciri a 
frumuseţii perfecte — “Trist, retras, rânit 
de moarte”, “adincit în amintire / Şi-n 
amor, el a murit". Patima lui Miron este 
şi pasiune nelimitată, obsesie, şi 
supliciu; “rănit de moarte” e o formulă 
voit ambiguă: pe lîngă sensul de 
“îndurerat peste poate” sugerează şi 
ideea că absolutul e ne-fiinţă (definit 
apofatic şi nu neapărat ca stare 
antagonică fiinţării, vieţii). Cătălina are 
intuiţia adincă a naturii-aspiraţiei sale: 
"de luceafărul din cer / M-a prins un dor 
de moarte”. Dacă ea refuză chemările 
Luceafărului în “sfera” lui şi se agaţă de 
spaţiul securizant, de lumea pe care o 
cunoaşte, de viaţă, aşa cum îi este dată, 
Miron nu mai are cale de întoarcere, căci 
s-a dus prea adînc în acel altceva numit 
“moarte”. 

Prăpastia dintre cele două moduri 
(substanţial diferite) de existență se 


încearcă a fi trecută fie dintr-o parte, fie 


din cealaltă. “Puntea” este iluzorie şi se 
realizează prin privire. Muritorii sînt atraşi 
în acest act de comunicare prin 
manifestări vizibile (accesibile; 
inteligibile) ale absolutului. Prefigurind 
întrupările Luceafărului, 2meul din 
basmul Fata în grădina de auY.ia, mai 
întîi, chipul unui “geniu mindru”, “demon 
rătăcit dim soare”; iar apoi se atată ca 
"inger din tăfii”, ca “mort frumos cu ochii 
vii”. Deşi fasciniată, fata îşi păstrează 
măsura, nu uită să sublinieze 
deosebirea esenţială care interzice 
transgresarea limitelor: “a ta nemurire / 
Fiinţei trecătoare e peire"; ce nu are 
sfîrşit nu are nici început —-.deşi există, 
nu trăieşte; iar în ochii omului comun ce 
nu este viaţă. e moarte. Refuzul de a 
încerca trecerea dincolo nu are ca re- 


'sortteama de destrucţie fizică; ci spaima 


de pierderea normelor proprii, a ngimei 
personale, într-o lume a cărei coerenţă 
este construită 'pe baza altor legi, 
necunoscute. Convieţuirea nu este, 
deci, cu putință, dar. e posibilă 
comunicarea — în vis'/ cuvînt /-gînd. 
Epifania divinității este un semn de 
iniţiere a unui dialog, este o formulă de 
adresare “tradusă” în “limba” pe care o 
vorbesc oamenii. În Făt-Frumos din 

lacrimă eroul este preschimbat de 
Genarul înfuriat într-un pîrîu; Isus, 
Logosul întrupat, la rugămintea Sfîntului 
Petru (care catalizează procesul de 
comunicare), reînființează, reînvie omul 
pierdut în moarte: ““Doamne, fă ca acest 
izvor să fie ce-a fost mai înainte!” “Amin!” 
zise Domnul, ridicînd mîna sa cea 
sfîntă”. Trezit din nou la viaţă, Făt- 
Frumos înţelege “minunea învierii sale” 
văzînd “chipul strălucit al Domnului”; 
rugăciunea “izvorului plîngător” este 
ascultată şi îndeplinită; miracolul este 
conştientizat şi decodat ca mesaj divin; 
aşadar, comunicarea se realizează la 
iniţiativa divinității — care alege să 
coboare în corporal, să poposească în 
spaţiul acestui basm cu Făt-Frumos, să 
se odihnească tocmai în proximitatea 
izvorului doinitor, să înfăptuiască o 
minune ce relansează aventura eroului, 
proiectînd-o în spiritual. Miraculosul 
creştin remediază dezechilibrul fantas- 
tic, face drum înţelegerii către o realitate 
superioară; intervenţia divină este 
ordonatoare şi integratoare; lumea îşi 
recapătă armonia şi sensul primejduite 
o clipă. 

in Povestea lui Stan Păţitul, 
fantasticul se îmbină cu umorul 
condescendeni; fiinţa supranaturală are 
prestigiul  şifonat de atitudinea 
ireverenţioasă a unui narator 
funciarmente pus pe şotii şi deloc 
temător ori măcar impresionat de 
puterile excepţionale atribuite tradiţional 
divinității infernale. Această detaşare nu 
provine din convingerea morală că 
forţele întunericului sînt limitate şi 
eficient combătute de autoritatea 
supremă a lui Dumnezeu şi că sub 
ocrotitoarea “aripă” dumnezeiască omul 
îşi poate permite (mai mult sau mai 
puţin) furtive dări cu tifla în orizontul unui 
je-m'en-fiche-ism înflorit circumstanţial. 
Deficitul de consideraţie este rezultatul 
unei îndelungate experienţe de supra- 
viețuire într-o lume atit de birocratic 
ierarhizată, încît comunicarea “se 
sufocă”, se pierde, iremediabil 


distorsionată pe lungul drum dintre 
baza piramidei şi vîrful ei. Delegarea 


puterii, nesupravegheată atent, slăbeşte 
poziţia celui aflat mai presus de toate şi 
poate duce la o criză de autoritate. “Pînă 
la Dumnezeu te mănîncă sfinţii” este o 
remarcă acidă, insolent veninoasă, 
provenită din disperarea vorbirii în 
deşert; piramiăa autorităţii începe să 
semene a turn babilonic; nimeni nu se 
mai înţelege cu nimeni şi fiecare 
încodează şi decodează mesaje după 
capul lui. Avantajul celui din afară este 


că nu trebuie să facă eforturi pentru a 
se menţine în structura aceasta; el nu 
are ce pierde decit firava, inconsistenta 
şansă de a se face auzit. Gafa vreunui 
“funcţionar”, sancţionată pe linie de 
serviciu, este un prilej de compensator- 
jubilantă zeflemisire. Stan Păţitul se 
procopseşte cu un servitor neaşteptat 
de supus şi de “săritor”, çare nu e decit 
un slujbaş, păţit şi el, intrat în bucluc din 
neglijenţă şi dornic să repare ce se 
poate repara; zelul cu care îl slujeşte 
diavolul pe un om încetează să fie sus- 
pect şi devine comic în momentul în care 
se revelă a fi o disperată încercare de a 


` reintra în grațiile unui şef exigent şi cu 


umori schimbătoare. La început, 
nedumerit de ceea ce (i) se întîmplă, 
Stan se lămureşte în timp cum stau 
lucrurile şi devine martorul amuzat al 
vredniciei lui Chirică. Cu toate că ştie 
care este resortul norocului subit care a 
dat peste el, el păstrează discreţie, pre- 
feră să nu înţeleagă. Simulează 
candoarea,. astfel că dialogul dintre el 
şi Chirică e un joc al reflexelor conştient 
şi voit deviate; distorsiunile sînt produse 
de aceeaşi prismă: convenţia prota- 
goniştilor de a comunica într-un anumit 
cod, care nu angajează fiinţa intimă, 
convingerile cele mai adînci, dar permite 
înţelegerea. Contractul este tacit, dar 
ambele părţi îl respectă cu stricteţe, 
onorînd totodată şi clauza (nici ea 
exprimată formal) de a nu discuta 
termenii contractuali. Fiecare ştie că 
celălalt ştie adevărul, dar convenţia 
rămîne neschimbată; cu timpul, 
comunicarea dintre ei dezvoltă o tainică 
semantică subtextuală. Sub cumintele 
dialog de suprafaţă mustesc înţelesuri 
subversive; normele unui discurs 
(auto)impus, deşi aparent respectate 
fără murmur, sînt subminate de mici 
răzvrătiri concretizate în simulate 
“scăpări” (pe cîte un personaj îl ia gura 
pe dinainte”) ori în aluzii cu tilc pentru 
partenerul de discuţie. Jocul duplicităţii 
este împărtăşit cu plăcere de cei doi 
protagonişti; complicitatea născută între 
ei descrie un spaţiu spiritual în care 
omenescui şi supranaturalul pot 
coexista şi comunica. 

Problema lui Ivan Turbincă este 
tot una de limbaj; una îi spune 
Dumnezeu să facă, şi alta face el, sub 
pretextul că aşa a decodat el mesajul 
divin. Deficitara lui competenţă 
lingvistică este o pretinsă neajutorare, 
la adăpostul căreia Ivan speră să-şi 
impună propria lege. Şiretlicul este 
transparent, dar din raţiuni misterioase 
manevrele tot mai impertinente sînt o 

vreme tolerate. Deşi contrariată şi de-a 
dreptul ultragiată, Moartea nu încetează 
să spere că justiția divină va reimpune 
ordinea într-o bună zi; ceea ce n-o 
împiedică să-şi exprime năduful scrîşnit 
la adresa excesivei îngăduinţe care 
favorizează anarhia: “Numai răbdarea 
şi bunătatea lui Dumnezeu cea fără de 
margini poate să precovirşească 
fărădelegile şi îndărătnicia ta”. “Uitîndu- 
se cam lung la Dumnezeu”, Ivan are 
aerul că ar vrea să negocieze o 
împuternicire pe care nu îndrăzneşte să 
o ceară direct. Dumnezeu ia în seamă 
neexprimata solicitare şi acceptă tacit 
experimentul, dar numai pînă cînd 
acesta ameninţă să  zdruncine 
ireversibil, iremediabil coerenţa lumii 
create de el. Prestigiul divinității e pus 
sub semnul întrebării, căci nostima 
turbincă este germenele dezordinii care 
dereglează mecanismul perfect ai 
puterii absolute, infailibile. “Scaunul” lui 
Dumnezeu pare să se clatine serios 
cînd Moartea “bodrogăneşte”, ajunsă la 
capătul răbdării, fără să se mai 
gîndească la consecinţe; “Bine mi-ar 
părea să-l văd şi pe Dumnezeu într-o zi, 
cît e de mare şi puternic, în turbinca lui 
Ivan; ori de nu, măcar sfintul Petrea. 
Numai atunci mi-ar crede ei mie”. Abia 
acum Dumnezeu intervine suspendind 
virtuțile magice ale obiectului care tinde 
să înghită lumea, după bunul plac al lui 
Ivan, care se joacă de-a instanţa 
supremă. Deposedat de privilegii, el 
caută febril o altă posibilitate de a se 
sustrage condiției profane: “Oare nu-i 
de făcut vreo şmichirie, pînă mai este 
încă vreme?” — vremea este cea de care 
mai dispune el pînă la sorocul morţii, şi 
nu şi-o petrece, desigur, fără de folos , 
ci pune ia cale o nouă stratagemă. 
“Dumnezeu atunci, văzînd pînă unde 
merge îndrăzneala lui Ivan, a început a 
se cam lua şi el pe gînduri de 
năzdrăvăniile lui” — întemeiată 
îngrijorare, întrucît ulterior însuşi sistemul 
justiţiei şi retribuţiei divine, factor de 
echilibrare, este compromis cînd 
Moartea îşi permite luxul de a refuza “să- 
şi răzbune şi ea acum pe Ivan”; obligaţia 
de a secera vieţi devine un drept la 
compensație pe care Dumnezeu i-l 
acordă, în fine, dar invitaţia la revanşă 
este net refuzată. Reacţia aceasta bizară 
a Morţii (care se neagă astfel pe sine) 
este un răspuns vindicativ, adresat prin 
ricoşeu divinității, însă Moartea respinge 
asumarea responsabilităţii de a stinge 
un conflict ce o depăşeşie, se 
răzvrăteşte împotriva condiţiei de instru- 
ment punitiv şi de eliminare a 


indezirabililor; ea îi lasă pe protagonişti 
să se descurce singuri unul cu altul, iar 
aceştia par să fi acceptat o remiză care 
seamănă a dublu abandon: Dumnezeu 
dispare, pur şi simplu, din cadru, fără să 
mai spună ceva, în timp ce Ivan o ţine 
într-un chef “ca să nu înnebunească de 
urît”. In absenţa comunicării lumea 
întreagă pare destrămată, ca o creaţie 
abandonată de stăpîn. 

Basmul poate da un sens vieţii şi 
o poate înnobiia: “S-ascultăm poveştile, 
căci ele cel puţin ne fac să trăim şi-n 
viaţa altor oameni, să ne amestecăm 
visurile şi gîndirile noastre cu ale lor... În 
ele trăieşte Archaeus... Poate că 
povestea este partea mai frumoasă a 
vieţii omeneşti. Cu poveşti ne leagănă 
lumea, cu poveşti ne adoarme”*. Basmul 
încifrează un dublu mesaj: oferă 
consolare, mîngiiere, favorizind nu atit 
escapismul, cît deprinderea ştiinţei 
magice de a transforma realitatea dată 
într-un orizont spiritual nemărginit; pe 
de altă parte, conferă / susţine / sporeşte 
încrederea în puterea creatoare şi 
salvatoare a imaginaţiei, adică a 
facultății de a inventa, de a înfiinţa o altă 
realitate, 


NOTE: 


1 Cf. Mihai Eminescu, Archaeus: 
“Lumea cum o vedem nu există decît în 
crierul nostru (...) Care este criteriul 
realităţii? (...) Nu avem criteriu... Nu ştim 
dacă ştim ceva... O credem, fiindc-o cred 
şi alţii, pentru că e o normă 
predomnitoare, şi asta nu fiindcă lumea 
ar fi cum ne-o închipuim, ci pentru că 
om cu om samănă mai mult sau mai 
puţin” // Poezii. Proză literară, vol. Il, Ed. 
Cartea Românească, Bucureşti, 1978, 
p. 500. 

2 Umberto Eco, Lector in fabula, 
Ed. Univers, Bucureşti, 1991, p..177. 

3 Mihai Eminescu, Archaeus // 
op. cit., ibidem. 

4Cf. J.R.R. Tolkien, On Fairy-sto- 
ries // Tree and Leaf, Unwin Books, Lon- 
don, 1975, p. 69—70. 

5 Cf. Constantin Noica, Luceafărul 
şi modelul fiinţei // Introducere la 
miracolul eminescian, Ed. Humanitas, 
Bucureşti, 1992. 

8 Mihai Eminescu, Archaeus // op. 
cit., p. 501). 

Valeriu OROS 
Baia Mare 


ÎNTRE 

“VALUL MARCONI” 
ŞI “GALAXIA 
GUTENBERG” 


Cultul lecturii, ca una din 
coordonatele personalităţii umane, se 
realizează în şcoală în mod 
sistematic şi instituţionalizat. 
Confruntarea elevilor cu textul scris 
înrîureşte conştiinţa şi sensibilitatea 
acestora, contribuind la educarea 
sentimentului estetic şi etic prin 
infuzarea trăsăturilor luminoase 
caracteristice omului: spiritul justiţiar, 
demnitatea, echilibrul, spiritul de 
sacrificiu pentru un ideal înalt etc. 
Orice operă literară este realizată cu 
scopul de a influenţa şi îşi dobîndeşte 
caracterul estetic doar prin receptare 
“prin fantezia şi sensibilitatea 
subiectului receptor” (1. Volkelt). 
imaginile artistice din lectura însuşită 
şi interiorizată se suprapun şi se 
întrepătrund în conştiinţa cititorului 
tînăr, se asociază şi se completează 
potrivit personalităţii sale şi devin ale 
lui, fundament al culturii umaniste din 
care cresc opiniile şi atitudinile lui în 
viaţă. Valoarea estetică a unei opere 
iese în evidenţă atunci cînd “trezeşte 
un puternic ecou interior în subiectui 
receptor, cînd determină în acesta un 
complex de acte de trăire şi gîndire” 
(E. V. Maşek). 

Literatura, spune marele savant 
M. Eliade, “este expresia totală a 
fiinţei umane”. În afara ei omul poate 
viețui, darnu trăieşte. Ca atare, poate 
elevul şcolii contemporane să rămînă 
în afara acestei “expresii totale a fiinţei 
umane"? Şi... totuşi... 

Raţiunile de mai sus ne-au 
condus la investigarea unui eşantion 
format din 760 de subiecţi din patru 
licee cu profiluri diferite (chimie- 
biologie, matematică-fizică, electro- 


tehnic şi economic) cu scopul de a 
cunoaşte gradul de aderenţă sau 
nonaderenţă la lectură în condiţiile 
invadării “galaxiei Gutenberg” de către 
“valul Marconi”, respectiv a “luptei 
concurenţiale” dintre cultura scrisă şi 
cea audiovizuală. 

Din cei 760 de subiecţi 
investigati (63,81 % fete şi 36,19 % 
băieţi) doar 42,09 % citesc efectiv, fie 
lectură şcolară obligatorie (23,02 %), 
fie lectură preferenţială, liberă 
(19,07 %). In schimb creşte procentul 
neaderenţilor: 57,89 %. Dacă la 
aceştia se adiţionează, în 
perspectivă, şi cei 23,02 %, care 
deocamdată citesc din obligativitate 
şcolară, atunci procentajul 
neaderenţilor ar putea creşte la 
80,92%. Nu cititorii autentici ne rețin 
atenţia, acum şi aici: aceştia oricum 
citesc, fie din nevoia interioară a 
cultivării spiritului, fie din obligaţie 
şcolară. Ne rețin atenţia subiecţii 
pentru care lectura nu constituie încă, 
şi nu pare a constitui nici în 
perspectivă, o cale de deschidere 
spre sine şi, prin sine, spre lume. 

În spatele acestor date se 
revelează o suită de cauze ce pot 
îndepărta, izola sau obtura 
deschiderea elevului spre lectură. 
Înainte de a concepe anumite 
modalităţi viabile de stimulare a 
lecturii, se impune cu necesitate 
cunoaşterea factorilor ce determină 
reticenta faţă de lectură în contextul 
vieţii contemporane. Din multitudinea 
de motive şi justificări privind 
neaderenţa la lectură, unele au un 
suport obiectiv, datorat unor 
mecanisme sociale, cum ar fi 


-structura universului comuni- 


cational, iar altele, un suport mai 
mult sau mai puţin subiectiv: 
navetismul, cursuri alternative — 
dimineaţă — după masă, orarul 
şcolar de la 7 la 14(6—7 sau chiar 
8 ore zilnic), lipsa fondului de carte, 
preţul înalt al cărţii, implicarea 
efectivă în treburile familiei 
angrenate în privatizare, teroarea 
timpului, multitudinea şi tentaţia 
canalelor TV, care-i “sclavează” pe 
mulţi elevi lipsiţi de capacitatea de 
a discerne “valorile de finalitate” 
(J. Piaget), de “valorile” efemere. 

Unii subiecţi (14,58 %) consideră 
lectura “consumare inutilă a timpului 
liber” pe care îl pot utiliza în vederea 
“unor cîştiguri băneşti”. Pentru aceştia 
chiar învăţătura constituie o activitate 
secundară, transferabilă într-o zonă 
periferică. Pe alocuri se aud şi voci 
ce consideră că rolul cărții, ca suport 
al transmiterii şi stocării de mesaje, 
începe a fi “foarte serios concurată de 
cultura vizuală”. Mulţi tineri substituie 
cartea cu caseta video, iar lectura 
cărţii cu micul ecran. Unii sînt mai 
bucuroşi, chiar vanitoşi, cînd reuşesc 
să-şi procure prioritar o casetă, şi nu 
o carte. “Lectura” unora dezvăluie o 
anumită instabilitate şi superficialitate: 
“Imi place să citesc, dar n-am răbdare 
să citesc o carte pînă la capăt. Vreau 
totul dintr-o dată. De aceea citesc 
fragmentar” (R.1.). Grave, dar sincere 
şi nu lipsite de interes sînt unele mo- 
tive şi justificări puse pe seama unor 
cadre didactice, marcate de “orgoliul” 
şi egoismul disciplinei lor (“profesorul 
de matematică mă detestă pentru că 
pierd vremea citind” (G. M.)) sau a 
părinţilor, care îşi impun voinţa proprie 
în orientarea şcolară a copiilor, ignorînd 
aptitudinile acestora (“tata mă 
blamează de fiecare dată cînd citesc 
o carte, reproşîndu-mi că nu învăţ la 
economie şi că uit că trăiesc într-o 
economie de piaţă” (E. T.)). 

Aceste motivații, ca şi altele, li 
s-ar părea unora derizorii: urmarea lor 
însă nu poate fi ignorată în planul 
culturii şi al reformei şcolare. 

Constatăm cu regret că la 
absolvirea liceului, lectura beletristică 
— chiar lectura în general — nu este 
percepută drept ceea ce este sau ar 
trebui să fie: dialog intim cu sine în 
plan rațional, afectiv, motivational şi 
volitiv. Tînărul lumii moderne, angajat 
într-o viaţă agitată şi zgomotoasă, e 
dominat de televiziune, radio, film, 
casetofon etc., ceea ce-l îndepărtează 
de carte, de lectură, reducîndu-i sau 
chiar anihilîndu-i timpul pentru citit sau 
îl determină să citească superficial, 
îi micşorează rezistenţa la efortul de 
studiere şi îi restrînge primejdios 
posibilităţile atenţiei voluntare. “In faţa 
unui text literar ne vedem 
neputincioşi. Chiar dacă citim o carte, 
ne vine greu s-o comentăm, fie că nu 


avem încă priceperea necesară şi nici 
timp suficient pentru aprofundare, fie 
din comoditate, de aceea recurgem 
la “textele comentate”, dar cum uneori 
stilul şi vocabularul acestora, în loc 
să ne stimuleze, ne inhibă, ne 
rezumăm la nişte notițe luate dezlinat, 
pe care le tocim în graba timpului în 
vederea unei note, care, după părerea 
mea, nu este nici obiectivă, nici 
reprezentativă, deci ineficientă. (|. M.) 

Aşadar, se evidenţiază o 
învăţare reproductivă, impersonală şi 
ineficientă în detrimentul învăţării pro- 
ductive, cu amprentă personală, în 
care elevul să tălmăcească într-un 
limbaj propriu cumulativ şi progresiv 
paginile autorului, contribuind, prin 
decodificare şi codificare, cu un 
supliment de informaţii, la convocarea 
diverselor conotaţii oferite de textul 
literar. Opera literară este expresia 
unui proces de figurare a realităţii, 
este realitatea artistică în care s-a 
convertit, prin metaforă şi simbol, 
realitatea obiectivă. Acest proces 
poate fi înţeles şi poate deveni benefic 
doar prin lectură, prin contactul direct 
cu textul scris, prin recitire, 
aprofundare şi valorificare. 

La primul contact cu opera 
literară, subiectul receptiv, elevul, 
încearcă sentimentul de dăruire, de 
subscriere la mesajul autorului şi se 
transpune, aproape total, în atmosfera 
operei. În această etapă, a întîlnirii cu 
opera, trăirile elevului sînt intense, 
dominanţi fiind factorii emoţionali. 
Perceperea estetică se completează 
în mod fericit la reluarea lecturii, prin 
semnalarea detaliilor, a structurii 
operei, a armoniei, a simbolurilor, a 
modalităţilor de expresie, a grafemelor 
etc. Spiritul critic, factorii intelectuali 
intervin de data aceasta mai pregnant 
(decit în prima etapă a întilnirii cu ope- 
ra), cooperînd la însuşirea şi 
interiorizarea operei şi, implicit, la 
realizarea conştiinţei de sine, care 
devine un factor dinamizator, deschis 
spre noi orizonturi ale investigării 
textului literar. 

Lectura redimensionată şi 
generalizată nu se poate realiza în 
afara textului tipărit. Invadarea culturii 
scrise de către cultura audio-vizuală 
se reflectă cu prisosinţă în limbajul şi 


ura lecturii 

comportamentul omului a cărui cultură 
se naşte din “cioburi” şi se înmulțește 
“cu cioburi”. Actul lecturii sistemice şi 
profunde, sub imperiul audio- 
vizualului, este vizibil afectat. 

Cercetările de sociologie a 
lecturii şi de estetică relevă faptul că 
“minunata invenţie a lui Gutenberg” nu 
poate fi concurată deocamdată de 
mijloacele tehnice audiovizuale, oricît 
de sofisticate ar fi acestea. Ele rămîn 
sub incidenţa lecturii, fără de care 
aceste mijloace nici nu s-ar fi putut 
naşte şi nici n-ar putea exista. 

Nu “divorţarea” culturii scrise de 
cea audiovizuală trebuie să ne 
preocupe, ci complementaritatea lor, 
văzută din perspectiva specificităţii şi 
finalităţii fiecăreia, mizînd pe 
caracterul prioritar formativ al celei 
dintii şi cel prioritar informativ în cazul 
culturii audiovizuale. 

Cartea este destinată /ecturănii 
şi relecturării ei de generațiile 
succesive, şi nu vizualizării sau 
audierii. în ea sînt cuprinse marile 
valori ale umanităţii. 

Şcoala, şi nu numai, nu se poate 
limita la a administra cartea, o 
anumită carte, “lectura obligatorie”, ci 
trebuie să declanşeze și să menţină 
în timp, printr-o motivaţie intrinsecă, 
nevoia de carte, cultul lecturii 
personalizate, care îl înalţă pe om, 
pentru că “nu iaste alta mai frumoasă 
şi mai de folos în toată viaţa omului 
zăbavă — spune Miron Costin — 
dect cetitul cărţilor”. Lor le datorează 
şi marele lorga formarea sa ca om 
adevărat: “O, sfintele mele cărţi... cît 
vă datoresc că sînt om, că sînt un 
om adevărat”. Fără aceste “sfinte 
cărţi” nu ni-i putem imagina nici pe 
Blaga, Noica, Cioran, Pârvan, Babeş, 
Palade, Călinescu etc. şi nici pe cei 
care vor veni. i 

“Carte frumoasă, cinste cui te-a 
scris!” exclamă cu respect şi 
admiraţie T. Arghezi. Cinste şi respect 
datorăm şi celui care te citeşte. Prin 
tine, “carte frumoasă”, se formează 
personalitatea umană în tot ce are ea 
mai bun, mai trainic şi mai frumos. 

În lucrarea Războiul viitorului, 
E. Toffler vorbeşte despre o “civilizaţie 
informaţională” cu tendințe 
dominatoare. În acest caz, lectura 


încotro? Cum va arăta omul fără 
lectură, ştiind că ea “este expresia 
totală a fiinţei umane? Lectura îşi va 
mai păstra identitatea de dimensiune 
culturală universală? 

In condiţiile în care 
colectivitatea umană devine bipolară 
în raport cu lectura (ca necesitate sau 
depăşire, anacronism), e firesc să ne 
punem întrebări, spre care reformă îşi 
poate focaliza atenţia privind şcoala 
din perspectiva existenţei ei ca fac- 
tor principal de cultură, civilizaţie şi 
educaţie, care să asigure inserţia 
viitoare a educabililor în societate: 
spre ce tip de societate şi civilizaţie 
tindem?, cum trebuie să arate 
educaţia?, ce fel de educaţie?, ce fel 
de om formăm?, care este statutul 
lecturii în general şi al celei beletristice 
în special? 

Datele înregistrate, ca şi 
aprecierile valabile în spiritul lor, se 
vor a fi o invitaţie la reflecţii privind 
lectura într-un sistem educaţional 
modern, concentrat pe mass-media şi 
pe informatică, dar şi cu privire la 
ceea ce rămîne să ofere informatica 
şi mass-media lecturii. 

În absenţa culturii umaniste 
(cuprinse în paginile cărţilor) oare 
omul nu riscă să iasă din regnul său 
şi să devină o curiozitate jalnică a 
naturii, iar dragostea, prietenia, mila, 
jertarea, altruismul să-şi piardă 
dimensiunea şi profunzimea, binele, 
frumosul, adevărul şi utilul să devină 
noţiuni anacronice şi ridicole la 
orizontul mileniului al ili-lea, în care 
ar trebui să păşim cu mai multă 
speranţă şi încredere în puterea 
omului de afi el însuşi, de a fi — cum 
spune Arghezi — propriul său stăpîn? 


“E timpul, slugă veche şi rob 
al celui rău. 
Tu, omule şi frate, să-ți fii stăpînul 
tău.” 


Această rațiune trebuie să 
caracterizeze relaţiile interumane, iar 
şcoala, ca instituţie educaţională prin 
excelenţă, ce-şi desfăşoară 
activitatea în baza textului scris, nu 
poate rămîne în afara acestei raţiuni. 

VICTORION POPA 


Despre complexa personalitate 
creatoare a lui Victor lon Popa s-a 
scris mult chiar în timpul vieții lui. 
Aprecieri ca aceea de “om al 
Renaşterii”, aparţinind lui E. 
Lovinescu, de “artist desăvirşit”, de 
“artist polidisciplinar”, de “cumulard de 
vocaţii şi talente”, sau de 
“pluriliterator”, cum îl caracteriza 
Şerban Cioculescu, sunt nelipsite din 
orice exegeză. În ce-l priveşte pe 
autor, acesta credea că îndeletnicirile 
unui om, oricite ar fi, poartă “pecetea 
inimii şi minţii sale” şi că “opera 
începe să fie spovedanie pentru 
sufletul autorului, chiar din clipa de 
pornire” şi, am adăuga noi, de pornire 
a operei şi, mai înainte, a omului. 

Victor lon Popa s-a născut la 
Birlad, la 29 iulie 1895, dar îşi petrece 
copilăria la ţară, în satul Căimăţui, 
iîngă iveşti, unde părinţii lui au 
funcţionat o vreme ca insiitutori, sau 
la Dodeşti, lîngă Birlad, ia bunicii 
dinspre tată, răzeşi cu străvechi 
rădăcini în partea locului. Acestei 
origini, ca şi mediului sătesc în care 
a crescut, îi datora dîrzenia, spiritul 
de iniţiativă şi dragostea de muncă, 
sufletul generos, sentimentul de 
compasiune faţă de cei sărmani şi 
nevoia irepresibilă de a le lumina 
existența. Tot din mediul copilăriei — 
plin de oameni memorabili, de istorii 
şi întîmplări emoţionante, de poveşti, 
snoave, ghicitori — îşi va extrage 
scriitorul bună parte din motivele 
operei sale literare. 

După amintirea celor apropiaţi 
lui, era de mic ceea ce s-ar numi un 
copil interesant, vioi şi iscoditor, care 
şi-a manifestat de timpuriu înclinațiile, 
încît nu greşim văzînd în copilărie 
prefiguraţia personalităţii complexe de 
peste ani. La vîrsta şcolii şi apoi în 
anii liceului la laşi se arată a fi un elev 


silitor; dar mai ales îi place să fie liber, 
să citească, să deseneze, să 
imagineze tot felul de jocuri. Cu 
timpul, începe să scrie poezii, 
referate, redactează reviste, traduce 
şi joacă teatru, cîntă la vioară, 
construieşte, împreună cu alţi colegi, 
tot felul de aeromodele, pe care le 
lansează din curtea liceului, face sport 
şi debutează cu versuri şi desene la 
“Revista noastră” şi la “Versuri şi 
proză”. 

La absolvirea liceului, nu se 
îndreaptă, cum ar fi dorit părinţii, spre 
Politehnică şi nici spre şcoala de zbor 
fără motor, care-l tenta, ci se lasă 
cucerit de pasiunea pentru teatru. 
Urmează Conservatorul de Artă Dra- 
matică şi, concomitent, joacă mici 
roluri pe scena Naţionaluiui ieşean. 
Războiul îi smulge însă cu brutalitate 
din lumea de vise pe care şi-o făurea. 
Urmează o şcoală de ofiţeri şi face 
războiul în prima linie la Mărăşti şi 
Oituz, apoi în Ardeal, ca locotenent. 
Insemnările de pe front — căci nici 
condiţiile aspre ale războiului nu-i 
stăvilesc dorinţa de a crea — îi vor 
servi mai tîrziu la realizarea romanului 
Floare de otel; scrie piesele în versuri 
Vultoarea şi Lucia şi trimite desene 
antirăzboinice la “Cuvîntul liber”. 
Termină comedia Flori şi fluturi şi 
lucrează la piesa Ciuta. 

În 1920 este angajat ca redac- 
tor şi desenator la “Revista copiilor şi 
tinerimei”, iar în 1921 îl aflăm ia Cluj, 
unde îl ajută pe Cezar Petrescu la 
ctitoria revistei “Gîndirea”. 

Două evenimente din această 
perioadă îi vor aduce confirmarea 
talentului. Este vorba de succesul 
obţinut la “Salonui umoriştilor” din 
1922 şi, în acelaşi an, premiera piesei 
Ciuta, pentru care i se decernează 
“Premiul criticii” şi apoi “Marele premiu 
Caragiale”. 

Astăzi, puţini dintre cititorii săi 
ştiu că Victor lon Popa a fost şi un 
foarte talentat artist plastic. Picta 
peisaje, făcea grafică de carte, 
decoruri, costume, sculpta, excela cu 
deosebire în portrete şi caricaturi, fiind 
un atent observator şi un fin psiholog. 
Un număr impresionant de portrete de 
oameni politici şi personalităţi ale vieţii 
artistice şi literare, de caricaturi 


Prajituri 

politice şi desene satirice aşteaptă 
încă să fie puse în valoare. 

li va da multă satisfacţie şi 
dramaturgia, dar marele vis al lui 
Victor lon Popa rămînea teatrul. 
Acesta îl fermecase, după propria 
sa mărturisire, din copilărie, de la 11 
ani, cînd asistase pentru prima oară 
la un spectacol. El vedea în teatru 
o artă complexă, în care-şi putea 
valorifica deplin posibilităţile. Arta 
spectacolului este o artă 
integratoare, care îmbină arta 
scrisului, a arhitecturii şi a desenului 
cu acea vrăjitorie, care-i permitea 
regizorului şi actorului să creeze o 
lume nouă, un nou univers, o viaţă 
paralelă cu cea reală. Teatrul îi 
dădea astfel posibilitatea să se 
desfăşoare total şi să-şi potolească 
pînă la epuizare fizică acel 
neastimpăr al faptei care-l 
caracteriza de mic copil. Chiar di- 
rector fiind, făcea de toate: era autor 
sau traducător, regizor, arhitect, 
decorator, pictor scenograf şi cos- 
tumier, ba chiar şi tîmplar, electri- 
cian şi maşinist imporvizat (numai 
la actorie renunţase, considerînd că 
nu are suficient talent). in felul 
acesta, la teatrele la care a lucrat 
— Teatrul Popular (1926—1928), 
Teatrul Naţional! din Cernăuţi (1929— 
1930), Teatrul Maria Ventura (1930— 
1932), iar mai tîrziu la Teatrul 
Muncitoresc “Muncă şi Lumină” — 
a reuşit să aducă un suflu nou şi o 
concepţie personală cu privire la 
menirea teatrului şi la arta 
spectacolului. “Teatrul, spunea el, 
trebuie să fie, poate, nu o tribună, 
dar în orice caz un loc din care să 
se poată învăţa ceva. Să fie dominat 
de o credinţă”. Incerca să imprime 
spectacolelor sale o înaltă ţinută ar- 
tistică, să orienteze repertoriul în mai 
mare măsură spre dramaturgia 
naţională, fiind un adversar hotărît 
al teatrului bulevardier de proastă 
calitate şi a tot ce înjoseşte şi 
trivializează numele de Teatru. Era 
preocupat apoi să descopere, să 
definească un specific naţional, 
chiar şi în arta interpretativă: “Asta 
trebuie să găsim — o linie de 
interpretare a noastră. Aportul străin 
e mult prea mare la noi. Problema 


asta m-a muncit întotdeauna. [...] Şi 
în regie trebuie să existe această 
notă românească”. 

ințelegînd teatrul ca o şcoală de 
formare a omului, introduce matinee 
speciale pentru copii şi scrie piese 
anume pentru aceşiia; scrie piese 
pentru sate şi montează spectacole 
pentru săteni; ţine un curs de regie 
pentru învăţători; iniţiază expoziţii, 
conferinţe, o publicaţie-program — 
“Spectacolul” — la Cernăuţi şi, pentru 
prima dată, spectacole în aer liber, în 
cadru natural; organizează audiții 
muzical-teatrale de iniţiere, serbări şi 
turnee în provincie, iar cu Teatrul 
“Muncă şi Lumină” dă spectacole în 
fabrici şi, în timpul războiului, peniru 
soldaţi. 

Era fatai ca o astfei de viziune 
asupra teatrului şi o astfel de energie 
să vină în conflict cu conducerile 
teatrelor la care a lucrat, preocupate 
mai mult de miza economică a 
spectacoleior. De alifel, după plecarea 
de la Teatrul Maria Ventura, în 1932, 
se va despărţi pentru mulţi ani de 
activitatea teatrală, la care va reveni 
abia în 1938 cînd este chemat la 
Teatrul muncitoresc “Muncă şi 
Lumină”, dar şi de aici va fi scos, după 
şase ani de frumoase înfăptuiri, de 
noile autorităţi instalate după cel 
de-al doilea război mondial. 

Între 1932 şi 1939 se dedică 
prozei şi unor mari iniţiative social- 
culturale. Este mereu prezent în 
librării prin noi romane şi povestiri dar, 
în afară de acestea, este redactor la 
ziarul “Ordinea”; publică articole 
despre aviaţie, cronici teatrale, 
reportaje, note şi caricaturi în diverse 
publicații, printre care “Ordinea”, 
“Vremea”, “A.B.C.”, traduce, 
călătoreşte în străinătate şi în ţară în 
scopul documentării pentru o 
monografie despre Aurel Vlaicu, primul 
constructor de avioane şi zburător 
român. Tot acum este însărcinat de 
Fundaţia Culturală Regală cu 
organizarea teatrului sătesc şi se 
ocupă de colecţia “Cartea satului”, 
paralel cu o asiduă activitate la 
Radiodifuziune, în emisiuni pentru 
săteni şi pentru copii. 

O bună parte din timp şi-o 
consacră oraşului Bucureşti, 

colaborînd la “Gazeta municipală” şi 
susținînd toi felul de acţiuni edilitare. 
Este unul din organizatorii “Lunii 
Bucureştilor”, începînd cu anul 1935, 
ai Expoziţiei cărţii şi, mai cu seamă, 
ai Muzeului Satului, în 1936. Se zbate 
pentru crearea unui Teatru Municipal, 
a unuia pentru copii, a unui teatru 
studenţesc şi a unei Academii de 
Studii Teatrale şi lucrează la proiecte 
vizînd ridicarea urbanistică a 
Capitalei. Printre acestea, cel mai 
spectaculos era acela de a face din 
Bucureşti un oraş Olimpic, în care 
scop plănuieşte amenajarea 
Colentinei şi a comunei Fundeni, prin 
construirea unui rnare stadion olimpic 
şi a unei aşezări care să deservească 
Jocurile Olimpice. Conform proiectului 
elaborat de el, lucrările puteau fi ter- 
minate în cinci ani, iar prima 
Olimpiadă la Bucureşti putea să aibă 
loc în 1948 sau 1952. Vise şi planuri 
din care unele au fost spulberate de 
război, iar altele s-au realizat după 
moartea sa. 

În 1937 organizează pavilionul 
României la Expoziţia Internaţională 
de la Paris, pentru care este decorat 
de statul francez cu “Legiunea de 
Onoare”, iar un an mai tirziu 
primeşte “Medalia Aeronautică” 
pentru meritele sale în susţinerea 
aviaţiei româneşti. 

Dar Victor lon Popa va fi 
răsplătit în posteritate mai ales pentru 
dramaturgia şi proza sa. A scris 
numeroase piese de teatru, din care i 
s-au reprezentat în timpul vieții puține. 
La Ciuta, amintită mai sus, adăugăm 
Muşcata din fereastră, Tache, lanke 
şi Cadiîr, Răzbunarea sufieurului, 
Apă vie, Acord familiar, iar altele 
i-au rămas în manuscris, fiind 
reprezentate postum, precum 


Răspiîntia cea mare, Cătuşa, ` 


Moartea e prietena mea. Este de 
asemenea autor al unui mare număr 
de piese înir-un act. Dar cele care 
i-au adus faima peste ani au fost 
primele trei — Ciuta, Muşcata din 
fereastră şi Tache, lanke şi Cadîr. 
Străbătute de un profund umanism şi 
de o poezie învăluitoare, cu personaje 
memorabiie, cele trei piese au devenit 
o constantă pe scenele contempo- 
rane. 


La fel de cunoscute sunt şi 
romanele scriitorului: Floare de oţel, 
Sfirlează cu fofează şi, de departe 
cel mai îndrăgit de cititori, Velerim şi 
Veler Doamne (1933), romanul care 
i-a adus consacrarea. Tema romanului 
se situează în prelungirea prozei 
noastre de la începutul secolului, 
abordînd drama omului simplu, din 
popor, devenit victimă a angrenajului 
complicat şi deseori absurd al vieţii 
sociale din trecut. Apreciat de critica 
literară încă de la apariţie, romanul 
Velerim şi Veler Doamne este o 
operă de o distinctă originalitate, cu 
o mare audienţă la public. 

S-au bucurat de o mare 
răspîndire nuvelele şi povestirile sale 
din volume ca Povestiri cu prunci 
şi moşnegi, Ghiceşte-mi în cafea 
sau Bătaia, multe din ele atrăgătoare 
peste timp, antrenante, paipitînd de 
viaţă, admirabile la lectură, 
recomandîndu-l pe autor ca “unul 
dintre puţinii scriitori de proză 
frumoasă”. Din păcate, însă, o altă 
mare creaţie a autorului, romanul în 
trei volume Maistoraşul Aurel — 
ucenicul lui Dumnezeu (1939), se 
află şi astăzi în postura de operă 
nedreptăţită. Romanul a cunoscut ia 
apariţie cel mai mare tiraj şi s-a 
epuizat în două săptămîni. Războiul, 
mai întîi, apoi instaurarea 
comunismului, pentru care era o operă 
proscrisă, deoarece ar fi făcut elogiul 
monarhiei, i-au barat orice încercare 
de reeditare. 

Subintitulat “cronică a vremii şi 
vieţii lui Vlaicu”, Maistoraşul Aurel.. 
se situează la confiniul dintre 
monografie şi viaţa romanţată şi este 
o frescă viu colorată a societăţii 
româneşti de la începutul secolului. 
El ne recompune un Vlaicu plauzibil, 
în mijlocul unei galerii de personaje 
— cele mai multe reale — dintre care 
nu lipsesc regele şi regina, cunoscuţi 
oameni politici şi cei mai de seamă 
scriitori ai timpului. Multitudinea de 
personaje interesante şi de situaţii 
inedite, pasiunea arzătoare a 
constructorului şi zburătorului Aurel 
Vlaicu fac din această carte o lectură 
de neuitat. Reeditarea romanului se 
lasă aşteptată încă, datorită reţinerii 
manifestate de edituri în faţa 

investitiilor pe care le presupune “Visează! 

tipărirea celor trei volume, N-ai săgeată în inimă, ai visul; 

nedreptăţind romanul pentru a doua Pe piept n-ai zale, ai visul; 

oară. N-ai coif, n-ai lance, n-ai arcuri, 
După apariţia Maistoraşului n-ai cal. 


Aurei — ucenicul lui Dumnezeu şi 
după şase ani petrecuţi ca director al 
Teatrului “Muncă şi Lumină”, Victor lon 
Popa devine profesor la Conservatorul 
din Bucureştii şi director la Oficiul 
Naţional Cinematografic, iar din 1944 
regizor la Teatrul Naţional din Capi- 
tală. 

Poate puţin derutat şi abătut de 
unele insatisfacţii, mai cu seamă în 
relaţiile cu teatrele la care a lucrat, 
descurajat uneori, dar totdeauna 
nemulţumit de propriile-i prestații, — 
personaj al unei “legende tragice”, cum 
îl caracterizează un confrate —, Vic- 
tor lon Popa nu a fost niciodată un 
înfrîni. Putea fi văzut trecînd, la fel 
de modest, cu pălăria sa maro cu 
boruri largi, de sub care se desena o 
frunte înaltă şi ştiutoare şi nişte ochi 
frumoşi şi visători, luminînd o faţă tot 
mai ascuţită de suferinţă. Mergea să- 
şi facă datoria cu aceeaşi 
impresionantă dăruire dintotdeauna. 
“Eu am muncit mereu, spunea, şi 
niciodată n-am știut ce e vacanţa. Mă 
odihnesc schimbîndu-mi ocupațiile”. 
Şi, am adăuga noi, fumînd ţigară după 
țigară şi bînd kilograme de cafea, deşi 
îi erau fatale. 

Născut să se dăruiască 
oamenilor şi să facă apostolat pentru 
generaţia sa şi pentru cele viitoare, 
Victor lon Popa ar fi trebuit să aibă o 
viaţă îndelungată. Din păcate, n-a fost 
să fie aşa. Vieţii sale îi fusese scris 
să se consume prea repede, cum 
spunea Tudor Arghezi, ca o lumînare 
aprinsă la ambele capete. Şi cu cît 
poala îl slăbea, cu atît devenea mai 
însetat de viaţă şi de fapte; căci se 
stingea cu faţa nu spre trecut, ci spre 
viitor, făcînd tot felul de proiecte şi 
visînd la realizarea lor. Această 
intensă trăire era însă expresia 
exclusiv a spiritului său, a tăriei sale 
sufleteşti inepuizabile, căci puterea 
fizică îi părăsea clipă de clipă. “A murit 
visînd”, scria la moartea sa un prieten 
apropiat. Aşa cum îi plăcuse să viseze 
toată viaţa şi cum ne îndeamnă şi pe 
noi prin una din poeziile sale. ` 


Ai visul, visul, visul. 

Căleşte-l în para fiecărui amurg 
mai tare, 

Rotunjeşte-l, ascute-l, fă-l nebiruit! 

inchipuirea de ieri e viaţa de miine 

Cînd crezi în ce-ai închipuit, 

Şi din toată lupta pentru un dor, 

O nebunie ori o pîine 

Miine 

Doar visul rămîne. 

Visează!” 


A murit în ziua de 30 martie 
1946. Trăise doar 50 de ani, şi mai 
avea atitea de făcut! 

A lăsat în urmă o amintire de 
neşters, o operă perenă şi un fiu, 
Sorin, talentat scenograf, care să-i 
continue lucrarea, dar care, zvîrlit în 
închisoare la 25 de ani, va ieşi la 40, 
după 15 ani de puşcărie în temniţele 
comuniste, pentru tragica, dar nobila 
“vină” de a fi afirmat şi susținut 
apartenenţa la România a pămîntului 
strămoşesc al Basarabiei. 

Chişinău 


INSTITUTUL SOCIAL 
_ROMAN DIN 
BASARABIA 


Multe aspecte ale vieţii culturale 
din Basarabia, rămase într-uri îrecut 
nu prea îndepărtat, sunt ia fel de puţin 
cunoscute de contemporanii noştri ca 
şi evenimentele de o vechime 
multiseculară. De fapt, întreaga 
perioadă interbelică rămîne “terra in- 
cognita”, situaţie determinată de 
politica deliberată de înstrăinare a 
basarabenilor de valorile culturale 
româneşti. Ignorania şi reticenta la 
românism a autorităţilor ce pun 
stăpînire pe Basarabia după fatalul an 
1944 au făcut să se piardă în neant 
datele despre mai multe acţiuni 
culturale şi ştiinţifice de prestigiu din 
provincie, şi implicit despre persona- 
lităţile ce-şi dau concursul la încetă- 
ţenirea unei culturi de anvergură 
românească. Impresia (falsă) pe care 
o iasă o atare politică este că acțiunea 
ştiinţifică şi culturală în Basarabia 
începe la mijlocul deceniului a! 
cincilea şi este o operă integral 
comunistă. Între timp, arhivele şi 
bibliotecile necontaminate de 
campaniile de “epurare” păstrează încă 
suficiente date şi dovezi ce confirmă 
un adevăr infailibil şi irevocabil; 
Basarabia românească a cunoscut o 
viaţă culturală intensă, plină pînă la 
saturație de manifestări ale spiritului 
creator şi constructiv al intelectuali— 
tăţii basarabene. Una din manifestările 
de acest gen a fost întemeierea la 
Chişinău, în 1934, afilialei Institutului 
Social Român, numită la început 
Institutul Social Român din Basarabia. 
Această realizare se datorează 
eforturilor combinate şi repetate ale 
reprezentanţilor intelectualităţii din 
provincie şi din ţară. Încă în 1932 Al. 
Boldur, cunoscut istoric şi militant 
pentru recunoaşterea Basarabiei ca 


provincie românească (în primul rînd. 


şi înainte de toate prin lucrarea sa de 
doctorat “La Bessarabie et les rela- 
tions russo-roumaines. La question 
bessarabienne et le droit interna- 
tional”), apărută la Paris în 1927 şi 
premiată de Fundaţia Culturală Regală 
“Regele Ferdinand |”) înaintează lui 
D. Gusti, ministrul de atunci al Culturii 
şi Cultelor din România, o notă prin 
care îşi exprimă convingerea că în 
Basarabia este vital necesară o 
instituţie ştiinţifică similară ISR, care 
ar ridica această provincie la 
înălţimea rigorilor ştiinţifice ale 
timpului. Intenţia nu se materializează 
decît peste doi ani, cînd D. Gusti 
soseşte ia Chişinău şi organizează o 
întrunire a reprezentanţilor mişcării 
culturale şi intelectuale de aici. 
intrunirea s-a ţinut la domiciliul lui 
Pan. Halippa şi s-a finalizat cu 
hotărîrea de înfiinţare a ISRB, 
instituție ce a beneficiat de sprijinul 
moral şi materiai al lui D. Gusti. ISRB 
s-a dorit o instituţie ştiinţifică cu 
implicaţii adînci în viaţa socială a 
provinciei. Preocuparea fundamentală 
a membri-lor şi colaboratorilor ISRB 
a fost cercetarea reiaţiilor sociale din 
Basarabia. Iniţialmente, Institutul s-a 
organizat pe secţiuni (15 ia număr). 
Unii membri ai Institutului s-au 
pronunţat împotriva structurii atît de 
ramificate ce ar putea duce la 
inhibarea bunului mers ai cercetărilor 
(printre aceştia fiind şi Al. Boldur). 
Totuşi, prin majoritatea piedărilor, a 
fost menţinută această formulă 
organizatorică. 

in momentul înfiinţării sale ISRB 
îl are în frunte pe Pan. Halippa, care 
rămîne în postură de preşedinte pînă 
în 1938. Funcţia de secretar general 
îi revine lui Petre Ştefănucă. 
Preşedintele şi secretarul erau 
secondaţi la conducere de un comitet. 
Timp de patru ani şi trei iuni de la 
înfiinţare, ISRB a avut statut de 
instituţie particulară. Din 1938 intervin 
schimbări în formula organizatorică, 
în urma cărora Institutul se 
încadrează în Serviciul Social Român 
cu titlul de Institut de Cercetări 
Sociale, Regionala Chişinău. Echipa 
de conducere era alcătuită din 
T. Ştirbu, vicepreşedinte; P. Ştefănucă 
(folclorist), director şi N. Moroşan 

(geolog) în funcţie de secretar 
general. 

__ Azi, din perspectivă istorică, 
ISRB nu poate fi privit decît ca o 
formă incipientă a unei Acadernii de 
Ştiinţe Sociale cu efecte benefice 
asupra vieţii culturale din Basarabia. 
Ambiţionată să ia naştere într-o 
perioadă marcată de o situaţie eco- 
nomică precară, instituţia înviorează 
climatul cultural din Basarabia 
contribuind la cunoaşterea şi 
popularizarea realităţilor şi particulari— 
tăţilor basarabene. 

Din chiar momentul naşterii sale 
ISRB s-a condus de o doctrină —cea 
elaborată de D. Gusti, şi de un pro- 
gram ştiinţific pe care l-a urmat cu 
perseverenţă, fără a pactiza cu 
doctrina vreunui partid politic. Fără a 
ne propune întocmirea unei fişe de 
activitate a Institutului, vom repro- 
duce aici cîteva din punctele esenţiale 
ale programului său: 


— cunoaşterea localităților 
Basarabiei (în primul rînd a satelor ca 
bază a specificului național, dar şi a 
oraşelor) prin metoda ahchetelor 
monografice aplicată pe larg de ISR 
din Bucureşti; 

— organizarea unui muzeu 
sociologic al Basarabiei; 

— organizarea unei biblioteci 
sociologice cu o secţie ce ar cuprinde 
toate cărţile privitoare la Basarabia; 

-- întocmirea unui îndreptar 
bibliografic al studiilor istorice, 
monografice, de folclor şi sociologice 
asupra Basarabiei; 

— organizarea de conferinţe 
publice cu pariiciparea personalităţilor 
distinse din întreaga ţară în scopul 
difuzării şi popularizării problemelor de 
ordin cultural, economic, politic şi so- 
cial cu care se confruntă Basarabia 
şi România în întregime. 

Programul se remarcă prin 
amploare şi complexitate. Nu toate 

punctele lui au putut fi puse viată 


din motive lesne de înţeles şi pe care 
le vom invoca în continuare. Totuşi, 
ISRB a înscris destule fapte ia 
capitolul “realizări”. După numai trei 
ani de activitate, aşa cum aflăm şi 
din darea de seamă pentru 1937 a 
preşedintelui Pan. Halippa, Institutul 
a grupat în jurul său profesori, savanți, 
învăţători, oameni de cultură şi de 
vastă erudiție şi a reuşit să dea la 
lumină, în acest an, tomul I al 
Buietinului ISRB (cel de-al doilea 
urmînd să apară în 1938). Buletinul 
făcea publice rezultatele cercetărilor 
monografice ale satelor lurceni, 
Nişcani şi Stolniceni (jud. Lăpuşna), 
şi a satului Copanca (jud. Tighina). 
Rezultatele studierii celorialte sate 
(/îprova, Daşcova şi Popeştii de 
Sus) erau destinate pentru publicare 
în tomul ||! care, din nefericire, nu a 
văzut lumina tiparului, astfel încît 
concluziile preţioase, făcute în urma 
unor ancheie, nu au ajuns la 
cunoştinţa specialiştilor din ţară şi a 
publicului larg. Totuşi, aceste 
rezultate au făcut obiectul unor 
conferinţe publice ţinute la Chişinău 
_sub auspiciile Institutului în perioada 
15 octombrie—15 martie a anilor 
1935—1939. Conferinţele s-au ţinut pe 
două cicluri. Primul, din 17 conferinţe, 
cu genericul “Valorificarea producţiei 
basarabene”, şi cel de-al doilea, din 
26 de conferinţe — “Doctrine 
economice şi politice contemporane”. 
Rezultatele anchetelor şi 
cercetărilor monografice a satelor 
basarabene, cercetări de o importanţă 
ireductibilă şi care azi păstrează o 
valoare ştiinţifică veritabilă, şi-au 
găsit oglindire în mai multe publicaţii 
periodice ale timpului, dintre care vom 
menţiona revistele Viaţa Basarabiei, 
Sociologie Românească, In- 
semnări leşene, Pagini Basara- 
bene, Şcoala Basarabeană, precum 
şi ziarele Cuvînt Moldovenesc, 
Viata Basarabiei, Gazeta Basara- 
beană, Tribuna Tinerimii, Curentul, 
Universul. i 


Institutul a fost un punct de. 


atracţie pentru elementele tinere din 
provincie, contribuind la formarea şi 
consolidarea elitei intelectuale din 
provincie. În darea de seamă amintită, 


Pan. Halippa formulează convigerea 
cercetătorilor basarabeni de la ISRB: 
“Dacă ne referim la Basarabia, 
românismul trăieşte în plin mai ales 
la sate care n-au fost atinse de 
cultura acelora care au stăpînit-o mai 
bine de 100 de ani. Vrem să 
cunoaştem satul moldovenesc aşa 
cum se prezintă el, prin cercetările 
noastre, să fim utili întregii conduceri 
publice, care şi-au luat sarcina de a 
ridica nivelul cultural şi economic al 
satelor noastre. Şi Statul, şi atîtea 
instituţii publice doresc să se apropie 
de sat şi să-hajute; dar este aşa de 
greu să-i ajuţi pe cineva dacă nu-i 
cunoşti sufletul, nevoile şi aspiraţiile”. 
in cercetările sale ISRB se orienta la 
cunoaşterea problemelor economice, 
sociale şi culturale ale satului, 
urmărind o anume finalitate: de a 
determina organele de resort să 
procedeze la ameliorarea situaţiei, 
acolo unde acest lucru se impunea, 
şi la anihilarea imaginii false sau in- 
complete a Basarabiei în ţară. 

Din 1939 a fost suspendată 
Legea Serviciului Social. ISRB urma 
să se încadreze în Institutul de Ştiinţe 
Sociale al României (înfiinţat, acesia 
din urmă, în noiembrie 1939). La 
această dată ISRB avea un plan 
amplu de activitate, care nu a putut fi 
pus în acţiune în virtutea schimbărilor 
politice survenite în 1940. In aceeaşi 
ordine de idei vom menţiona că pentru 
unii membri ai ISRB activitatea în 
cadrul acestei instituţii prestigioase a 
fost un act de curaj şi de conştiinţă 
naţională, soldat în mod barbar şi 
nefiresc cu moartea în închisorile 
comuniste (este notoriu cazul 
cercetătorului în domeniul folcloristicii 
Petre Ştefănucă). Aceasta confirmă 
o dată în plus importanţa ISRB pentru 
afirmarea caracterului românesc al 
Basarabiei şi pentru desfăşurarea 
operei de culiuralizare a provinciei. Or, 
o cultură nu poate evolua în afara 
instituţiilor de profil, acestea fiind 
chintesenţa civilizaţiei şi elementele 
ei definitorii. 

Lăcrămioara CHIHAIA 
laşi 


CĂRŢI VECHI 
ROMÂNEŞTI 

DIN DONAȚIA HASDEU 
ÎN PATRIMONIUL 
BIBLIOTECII 
CENTRALE 
UNIVERSITARE 

“M. EMINESCU” 

DIN IAŞI 


Asemenea lui Cantemir, 
Eminescu sau lorga, Hasdeu este un 
uomo universale. Figură de excepţie 
a veacului trecut, savantul şi-a 
cîştigat faima prin vocaţia creatoare 
în multiple domenii. Spirit romantic, 
aspirînd spre o cuprindere totală a 
absolutului, omul de ştiinţă şi scriitorul 
se mişcă abil în diversitatea 
problemelor investigate. 

Ca o oglindă a preocupărilor sale 
de istorie, limbă, literatură, filosofie, 
ştiinţe exacte stă mărturie 
impresionanta donaţie făcută 
Bibliotecii Şcoalelor din laşi. Istoricii 
literari şi biografii care s-au ocupat de 
B.-P. Hasdeu ne oferă doar în treacăt 
informaţii despre cele 4000 de vo- 
lume! date acestui aşezămînt de 
cultură. Şi activitatea de bibliotecar 
la laşi a părut cercetătorilor destul de 
ştearsă, dar, reconstituită după 
documentele de arhivă existente, ea 
poartă amprenta personalităţii 
savantului, a erudiţiei lui fabuloase. 

La 19 ani, cînd sosește la laşi, 
fiul lui Al. Hîjdeu era, fără să fi făcut 
studii sistematice, o puternică 
personalitate intelectuală. După o 
scurtă şedere la Cahul, unde a fost 
numit judecător şi apoi destituit la 8 
martie 14858, Hasdeu? revine la laşi. 
Scoate ziarul “România” (din care apar 
patru numere) şi revista “Foaia de 
storiă română”. Tot acum “prinţul” 


Hasdeu: face o generoasă donaţie 
Bibliotecii din laşi. Efectul s-a simţit 
şi la Departamentul Cultelor şi al 
instrucţiunii Publice, pentru că, nu 
peste mult timp, este numit custode 
al acestei instituţii”. Nu putem şti ce 
i-a determinat pe tînărul abia sosit să 
facă un asemenea gest. Obişnuit de 
acasă să aibă totul la îndemînă, în 
biblioteca părintească, dăruind cărţile 
îşi crea iluzia că biblioteca îi aparţine 
şi că ea trebuie să-l deservească cu 
prioritate. Gestul făcut de Bogdan- 
Petriceicu nu-i era străin părintelui 
său. Probabil că l-a şi sfătuit ce cărţi 
să aleagă, aşa cum de mic îi 
îndrumase toate lecturile. În actul de 
donaţie (care se păstrează doar în 
copie la BCU —laşi, cota DOC-314, 
originalul fiind ia Arhivele Statului din 
Bucureşti), în numele său şi al tatălui 
său, B.-P. Hasdeu formulează nişte 
condiţii în legătură cu fondul dăruit: 
Să nu fie înstrăinat, să fie marcat în 
cataloage cu litera “H” (lingă cotă), să 
fie îmbogăţit anual cu alte donaţii. Aşa 
se explică de ce mai avem cărţi do- 
nate de Hasdeu după anul 1860. 
Mărinimia Hijdeilor nu se opreşte aici. 
Într-o scrisoare adresată fiului, după 
ce acesta plecase la Bucureşti, 
Al. Hiîjdeu îi scrie că şi-a refăcut 
biblioteca, avînd acum cam 2.000 de 
volume pe care vrea să le doneze 
Academiei. Despre biblioteca lui 
Al. Hîjdeu vorbeşte cavalerul 
Costache Stamate, unul din inte- 
lectualii de vază ai timpului. Intr-o 
scrisoare din 15 ianuarie 1841, acesta 
îi mărturiseşte arhimandritului Filaret 
Scriban că Al. Hîjdeu “are desăvirşită 
erudiție în cele patrioticeşti ştiinţe şi 
obşteşti învățături, carele, ca un alt 
[Dimitrie] Cantemir, ne face cinste 
română”, şi care are o bibliotecă “plină 
de cele mai rare cărţi vechi a 
istoriografiei Daco-României” (s.n.)!. 
Astăzi, după mai bine de 130 de 
ani, nu cunoaştem cu certitudine 
numărul exact al cărţilor date de 
Hasdeu Bibliotecii din laşi. Ei ar fi fost 
cel mai în măsură să întocmească 
lista de donaţie, dar n-a făcut-o la 
momentul respectiv. Probabil că după 
ce a fost destituit din funcţia de 
bibliotecar şi-a mai luat şi o parte din 
cărţi cu el. Sau poate nici nu au ajuns 

la destinaţie toate cele 4000 de vo- 
lume hărăzite, fiind probleme cu 
transportul“. Aşa s-ar explica de ce 
în 1863, cînd au fost inventariate, 
după spusele lui Hasdeu, noul 
bibliotecar dădea următoarele date: 10 
manuscrise şi 1629 de volume, din 
care 1490 de cărti, 77 de broşuri şi 72 
de “uvraje necomplete”*. Chiar şi 
redusă, această donaţie rămîne cea 
mai bogată şi cea mai valoroasă de 
la jumătatea veacului trecut. 
Inventariul cărţilor din 1863 
cuprinde 751 detitluri + 10 manuscrise, 
iar Catalogul lui Cătănescu, din 1868, 
500 de titluri, dispuse pe materii. Cele 
mai multe volume sînt de istorie (180 
titluri), urmează literatura modernă (88 
titluri), medicină (53 titluri), teologie 
(47 titluri), bibliografii şi jurisprudenţă 
(cîte 27 titluri fiecare), geografie (16 
titluri), filosofie (13 titluri), lexice 
(dicţionare) (9 titluri), economie poli- 
tică (4 titluri), biografii şi memorii (3 
titluri), gramatică (2 titluri), chimie (1 
titlu). Un loc aparte îl ocupă 
periodicele (21 titluri), unele fiind 
colecţie completă. Greşeli de 
înregistrare am căsit în ambele 
cataloage, unele titluri repetîndu-se la 
poziţii diferite sau făcîndu-se 
înregistrarea fiecărui volum în parte. 
De exemplu: Operele lui Herder în 56 


Gheorghe OPREA. Noapte de toamnă 


de volume ocupă în listă 34 de poziţii. 
La altele s-au scris greşit anii, ceea 
ce a îngreunat identificarea lor. 
Valoarea donaţiei constă în 
faptul că 116 titluri din lista inventarului 
din 1863, care se regăsesc şi în 
Cătănescu, reprezintă cărţi pînă la 
1800 (din care 25 din sec. 16—17) şi 
că multe volume sînt unicate în 
biblioteca noastră. Ne referim aici în 
special la cartea poloneză şi cea rusă, 
dar şi la alte domenii. De exemplu, 
volumul Doine al lui Alecsandri, 
apărut la Paris, 1853, este singurul 
exemplar pe care îl posedăm. La 


-acestea se adaugă şi titluri de carte 


veche românească, din care amintim: 
D. Cantemir, Opisanie Moldavii, 
Moskva, 1789, 2 exemplare diferite, 
cu însemnări; Codicele lui Calimah, 
laşi, 1816; Gramatică russască şi 
rumânească, Sankipeterburg, 1827, 
a lui Ştefan Margela, cu însemnările 
lui Al. Hîjdeu pe foaia forzaţ. 

Din nefericire, nu pe toate 
volumele există ex-libris semnătură 
sau ştampilă, ceea ce îngreunează 
refacerea integrală a fondului donaţiei. 
Dar peste tot aproape, Hijdeii au notat 
cu conştiinciozitate No (cu cerneală 
neagră), pe altele este scris şi numărul 
de ordine, probabil, din cataloagele 
personale de bibliotecă sau alie 

precizări, cum ar fi apartenenţa la un 
domeniu: Mold-Val (vezi volumul 
Stefan Margela, Gramatică russască 
şi rumânească..., Sankipeterburg, 
1827 (RV-III-160), studiat de 
Al. Hijdeu şi amintit în articolul său 
Literaţii basarabeni). Mai întîlnim pe 


foile liminare liste de cărţi cu preţuri - 


sau diverse socoteli. În urma investi- 
gaţiilor putem spune că mai făceau 
parte din donaţie şi următoarele cărţi 
fără semnătură, despre care 
M. Bodinger nu precizează nimic în 
Catalogul cărţilor rare şi preţioase, 
vol. 3: Molitvenic, laşi (1785?) (RV- 
IHl-20), Nicephorus Theotokis, 
Kiriakodromion, lassi, 1816 (RV-IV- 
20), Lexiconul romano-latino- 
ungurescu-nemţescu ), Buda, 1825 
(RV-III-138 d), Dumnezeeştile 
liturghii, Buzău, 1768 (RV-II-38), 
Carte folositoare de suflet, 1819 
(RV-III-98). Pe alte volume întîlnim 
semnăturile lui Al. Hîjdeu şi Tadeu 
Hîjdeu cu caractere chirilice, latine 
sau combinate! şi alte însemnări (vezi 
Codicele lui Calimah, vol. 1, laşi, 
1816, pagina de titlu: “Alexandri de 
Hizdeu, origine Moldavi Bessara- 
biensis, jure indigenatus Nobilis in 
Rossia & Austria, 1821”). Interesant 
este că doar pe volumul lui Francisc 
|, împăratul Austriei [Patent pentru 
Galiţia, Lodomeria şi Bucovina], 
Viena, 1817, se păstrează un sigiliu 
cu inițialele “A. F. G.”, surmontate de 
o coroană şi o parafă “Aleksandr 
Faddeevici Gîjdeu”, cu caractere 
chirilice modelate în stilul goticelor. Pe 
marginea textului sînt note de lectură 
în limba germană. Acelaşi tip de 
notatii apar şi pe alte cărţi, dar ele nu 
fac acum obiectul studiului nostru 
(vezi Anexa). 

Intenţia noastră este să alcătuim 
un catalog cît mai complet al donaţiei. 
Din păcate, există şi un număr restrîns 
de cărţi care nu au putut fi găsite. (Să 
nu uităm că în timpul refugiului 
fondurile bibliotecii din laşi au avut un 
drum lung de străbătut.) Unele, poate, 
nici n-au fost înregistrate, fiind 
exemplăre defecte, iar altele au fost 
lăsate “rezervă”, cum notează Cezar 
Cătănescu în Catalog, şi chiar uitate 
mai mulţi ani pînă cînd au fost 
înregistrate. Aşa s-ar explica de ce la 


unele titluri din donația Hasdeu avem 
astăzi exemplare cumpărate sau de 
altă provenienţă. 

In ansamblul ei, donația a 
îmbogăţit fondurile bibliotecii noastre 
cu un număr impresionant de volume, 
care au o dublă valoare: ediţii rare, 
unele exemplare fiind menţionate în 
cataloagele cărților rare şi preţioase, 
altele unice în bibliotecă, şi multe 
dintre ele împodobite pentru 
posteritate cu semnăturile unor mari 
cărturari şi patrioţi: Al. Hîjdeu şi 
B.-P. Hasdeu. 


NOTE: 


1 Arhiva B. C. U. laşi, Registrul 
intrări—leşiri pe anul 1860—1861, 
f.15. 

2 Cînd soseşte la laşi, tînărul 
învăţat îşi schimbă simbolic numele din 
Tadeu în Bogdan-Petriceicu Hasdeu, în 
amintirea strămoşului său, Ştefan 
Petriceicu, domn al Moldovei 
(1672—1674). Vezi Gh. Bezviconi, 
Profiluri de ieri şi de azi, Bucureşti, Edit. 
|. Carabaş, 1943, p. 208—213, şi 
Boierimea Moldovei dintre Prut şi 
Nistru, Bucureşti, Fundaţia “Regele 
Carol I”, 1940, p. 242—244. E 

3 luliu Dragomirescu, Ideile şi 
fapteie lui Bogdan Petriceicu Hasdeu, 
partea |: 1836—1863, Bucureşti, G&bl, 
1913, p. 28. 

4 În Arhiva B. C. U., laşi, Registrul 
intrări—leşiri pe anul 1859, f. 266, se 
păstrează doar procesul de luare în 
primire a fondului bibliotecii din data de 
11 oct. 1859. 

5 Vezi Viorica şi Grigore Botez, 
B.-P. Hasdeu bibliotecar la laşi, în 
“Călăuza bibliotecarului”, 10, nr. 7, iulie 
1957, p. 11. 

ê Juliu Dragomirescu, op. cit., p. 
42. 

7 Apud Mihai Drăgan, B.-P. 
Hasdeu, laşi, Junimea, 1972, p. 21. 

8 Arhiva B. C. U. laşi, Registrul 
Intrări—leşiri pe anul 1860—1861, f. 15. 

9  “inventariul cărțiloru şi 
manuscriseloru hărăsite bibliotecei de 
B.-P. Hăjdeiu dupre arătarea D-sele, 
1863, lassi. Nu s-au găsitu trecute în 
condica Bibliotecei şi Inventariulu e 
făcutu de Comisiune şi dl. Buznea noulu 
Bibliotecariu. (SS) Gusti”. Documentul 
se găseşte în Arhiva B. C. U. laşi, 
Registrul Intrări—leşiri pe anul 
1861—1863, f. 428—443. 

10 În acel moment Biblioteca 
Şcoalelor dispunea de 1823 opere în 
4166 volume. Vezi Cezar Cătănescu, 
Catalogul general al Bibliotecii 
centrale din lassi, lassi, 1868, p. IV. 

11 Pe cărțile care au aparținut 
Hasdeilor aflate în colecţiile noastre 
întîlnim următoarele semnături: 
Th. A. Gişdeu, A. Hîjdeu, Taddeu Hiîjdeu, 
Hizdeu, Faddei Ghijdeu, Thaddaeus a 
Hizdew, Alexandri de Hizdeu, Thad. 
Hizdeo, A. F. G., Aleksandr Faddeevici 
Gîjdeu, Thaddee Higedeo, Thaddeu 
Hîjdeu, Thaddeu Hîjdeu Moldovan, 
Thaddeu Hîşdeu, Aleku Hiîjdeu, 
Alexandru Hăjdeu, Alex. Hăjdeu, 
Tadeu Hijdîu, Bogdan Petriceicu Hîş!)/ 
dău. În revistele de la laşi, B.-P. Hasdeu 
semnează Hăjdău şi Hîjdău , ca profesor 
Hâjdîu , iar în revistele de la Bucureşti 
mai adaugă şi Hajdeu. Apoi din 1870 
Hasdeu, dovadă semnăturile autografe 
păstrate pînă astăzi. Această semnătură 
există şi în colecţiile noastre pe volumul 
istoria Critică a Românilor, Bucureşti: 
imprim. Statului, 1875. 


ANEXĂ 


Carte românească veche din 
donația Hasdeu (în ordine cronologică) 

1. 'Tărnosanie, laşi. Duca 
Sotiriovici, 7260 /1752/. Ex-libris ms. 
“Th. A. Gişdeu” (cu chirilice) pe p. titlu. 
(RV-II-24). i 

2. Cantemir, D., Opisanie 
Moldavii. Moskva, Tip. Novikova, 1789. 
Ex-libris ms. “Alexandru Hiîjdeu” (cu 
chirilice) pe v. copertei anterioare 
(RV.II-50). 

3. Cantemir, D., Istoriceskoe, 
geograficeskoe i  politiceskoe 
opisanie Moldavii..., Moskva, Tip. 
Novikova, 1789 (ediţie diferită de cea 
de mai sus). Ex-libris ms. “A. Hijdeu” (cu 
chirilice) pe p. titlu. Însemnări ale lui 
Hasdeu pe f. forzaţ (RV-II-195). 

4. Manulilos, A., Tropaion tis 
orthodoxou pisteos..., Viena. losif 
Haumeister, 1791. Ex-libris ms. “Taddeu 
Hîjdeu” (cu chirilice) pe p. titlu 
(CR-III-265). 4 

5. Pop, Zenovie, Metrikes biblia 
2, Viena, 1803. Ex-libris ms. "Hizdeu” 
(cu latine) pe p. titlu (RV-II-91). 

6. Sincai, G., Epistola... ad... 
loannem de Lipszky, Buda, Tip. Univ., 
1804. Ex-libris ms. “Thaddei Hizdeu” (cu 
latine) pe p. titlu (RV-II-67). 

7. Această orînduială pentru 
sfinţirea bisericii..., laşi, 1809 
(RV-III-55). 


8. Donici, Andronachi, Adunare 
curpinzătoare în scurt..., laşi, Tip. 
Mitrop., 1814. Ex-libris ms. “Faddei 
Gîjdeu” (cu chirilice) pe f. forzaţ şi 
“Aleksandr Hiîjdeu m. pr.” (cu chirilice, 
ultimele latine) pe p. titlu (RV-IIl-197). 

9. Molebnic, Chişinău, Tip. 
Eparhială, 1815. Ex-libris ms. “Thaddei 
Hîjdeu” (cu chirilice) pe f. 1 (RV-II-100). 

10.  Kodix politikos tou 
Prinkipatou tis Moldavias / Codicele lui 
Calimah / , vol. 1—3, laşi, Tip. grecească 
de la Trei lerarhi, 1816. Ex-libris 
însemnare “Alexandri de Hizdeu, 
origine Moldavi Bessarabiensis, jure 
indigenatus Nobilis in Rossia & Austria. 
1821” pe p. titlu, vol. 1. Ex-libris ms. 
“Thaddaeus a Hizdew” (cu latine) pe 
p. titlu, vol. 2 şi “Thad. Hizdeo” (cu 
chirilice) pe p. titlu, vol. 3 (RV-V-51). 

11. Francisc |, impăratul Austriei, 
[Patent pentru Galiţia, Lodomeria şi 
Bucovina], Viena, 1817. Sigiliu cu 
inițialele “A. F. G.” surmontate de o 
coroană şi ex-libris ştampilă “Aleksandr 
Faddeevici Gijdeu” (cu chirilice 
modelate în stilul goticelor) pe f. liminară 
(RV-VI-59). 

12. Nomothesia tou... loannu 
Georgiou Karadja Voevoda, Viena. |. B. 
Zweck, 1818. Ex-libris ms. “Thaddee 


'Higedeo” (cu latine) pe p. titlu (RV-II-207). 


13. Molnar, loan, Deutsch- 
Wallachische Sprachlehre..., Ed. a 3a. 
Sibiu, Martin v. Hochmeister, 1823. Ex- 
libris ms. “Thaddeu Hiîjdeu Moldovan” 
(cu chirilice) pe p. titlu (RV-II-144). 

14. Hrisov domnesc de 
întăritură, Chişinău, Duhovnaia Tip., 
1827. Ex-libris ms. “A. Th. Gijdeu'” (cu 
chirilice) şi ex-libris însemnare pe f. 
nenumer (RV-V-63). 

15. Margela, Stefan, Gramatică 
russască şi rumânească..., Sankt- 
peterburg, Tip. Departam. Educaţiei 
Poporului, 1827. Ex-libris ms. “A. Hîjdeu” 


-(cu chirilice) pe p. titlu (RV-Il-160). 


La acestea se adaugă şi cele 
amintite în lucrare: i 

16. Evhologhion seu Molitvenic, 
laşi, 1785, (RV-UI-20). 

17. Dumnezeaeştile liturghii..., 
Buzău, 1768 (RV-II-38). 

18. Nicephorus  Theotokis. 
Kiriakodromion, lassi, 1816, 2 vol 
(RV-IV-20). 

19. Carte folositoare de suflet... 
laşi, Tip. Mitrop., 1819 (RV-III-98). 

20. Lexiconul romano-latino- 
ungurescu-nemţescu, Buda, 1825 
(RV-III-138 d) 

(toate fără 
proprietate). 


însemnări de 

TRAVESTI DE MIRCEA 
CĂRTĂRESCU — 
ROMAN MODERN 


Pe lîngă volumele de poezie care i-au 
făcut un nume de unii adorat, de alţii urit, dar 
în nici un caz nelăsîndu-te indiferent, şi 
anume Faruri, vitrine, fotografii (1980), 
distins cu Premiul Uniunii Scriitorilor pe anul 
1980; Aer cu diamante (volum colectiv, 
1982); Poeme de amor (1983); Totul 
(1985); Levantul (1990), cu care ia Premiul 
Uniunii Scriitorilor pe 1990; Dragostea 
(1994), Mircea Cărtărescu e, fără îndoială, 
tot atit de original şi ca prozator. Cititorul din 
Basarabia se poate convinge de acest 
adevăr şi datorită merituoasei librării 
“Luceafărul”, unde au apărut volumul de 
poezie Dragostea, şi ultimul său roman 
Travesti, scos de aceeaşi editură, 
“Humanitas”, în acelaşi an, 1994. Deşi 
scriitorul a mai editat şi alte cărţi de proză, 
Desant *83 (volum colectiv), Visul (1989), 
deținătoare a Premiului Academiei Române 
pe 1989, care fiind tradusă în limba franceză, 
a cucerit şi publicul din Franţa, luînd Premiul 
pentru cea mai bună carte străină pe 1992 
şi Premiul Medicis; Nostalgia (ediţie integrală 
a cărţii Visul, 1993), ne vom opri doar asupra 
romanului Travesti, sperînd că vom trezi 
astfel curiozitatea bibliofilului basarabean. 


Travesti e un roman de factură 
modernistă. Cu toate că pe copertă se 
accentuează cu litere mari şi roşii că 
ținem în miini “un roman despre 
splendoarea şi abjecţia adolescenței, 
la început observînd asemănări cu La 
un pas de prăpastie de Salinger, după 
o citire atentă vedem că tema centrală 
se dovedeşte a fi compiet alta — 
căutarea insistentă a eului propriu, 
încercarea cunoaşterii de sine, 
dezlegarea necesară a “himerei” vieţii 
sale, vindecarea “maladiei minţii” 
personajului central, care se agaţă ca 
de cel din urmă pai (comparaţia îi 
aparţine) de gîndul că va putea totuşi 
dezlega “atit cît mă ţin puterile, ghemul 
ăsta, încurcătura asta de intestine, 
mandala asta întreţesută în creierul 
meu” (p. 17). Enigmă proprie doar lui, 
căutată nebuneşte pînă la sfîrşitul 
romanului. 

În centrul atenţiei sa află o singură 
persoană, Victor: dar două personaje, 


doi Victori, pînă cînd enigma e 
dezlegată şi ei (sau el) ieste) 
victorioşi(s), devenind un tot întreg. 
Romanul are două planuri. Pe primul 
plan narator e scriitorul Victor, de 34 de 
ani, omul ce încearcă din toate puterile 
să rezolve problemele legate de propria 
cunoaştere cu ajutorul scrisului. Pe 


- planul al doilea e singuraticul adoles- 


cent de 17 ani Victor, care acţionează 
după legile sale nescrise, mai bine zis 
neglijînd toate legile. Precum e şi firesc, 
aceste două planuri se întretaie, Victor 
la 17 ani, acel din 1973, din trecut, trăind 
în visurile şi amintirile acestuia din 1990, 
din prezent, Victor la 34 de ani-Acţiunea 
romanului relevă o săptămînă la masa 
de scris a scriitorului Victor şi una de 
trai a adolescentului Victor în tabăra 
Budila, moment de care se leagă acum 
personajul pentru descifrarea enigmei 
vieţii sale, care-l chinuie mereu. Budila 
însemna mult pentru limpezirea apelor, 
ce devenise atit de necesară de la un 
timp. Observăm importanţa acestui loc 
din descifrarea toponimului de către 
personajul nostru: “in acest cuvînt, 
Budila — budă, closet, cloacă 
nebunească şi împuţită, dar şi gigantic 
Buddha zîmbitor, cu pleoapele coborite, 
înconjurat de un nimb de perle şi flacără 
vie, — e concentrat totul” (p. 14). 

Dacă am vrea să urmărim o linie 
de subiect a romanului, aceasta ar fi 
următoarea: un scriitor, torturat de 
necunoscuta vieţii sale, se izolează la o 
vilă, hotărînd s-o identifice în orice chip, 
fie adevărul cît de. crud. Cu ajutorul 
amintirilor şi al visurilor sale, el iese 
învingător din această bătălie 
apăsătoare. Modul luptei fiind scrisul. 
Căci personajul nostru crede că scrisul 
e o terapie ce poate vindeca şi speră în 

ajutorul lui. Acest gînd îl face să 
“mînjească” filele nu cu cerneală, ci “cu 
supuraţia rănii” vechi, sperînd că toată 
purulența, murdăria va trece în aceste 
pagini, el golindu-se astfel de veninul 
ce-l îneacă. Scrisul e pentru Victor unica 
speranţă. E o luptă psihică din care ori 
va ieşi vindecat, spune el, ori nu va ieşi 
niciodată. Cu ajutorul scrisului el 
încearcă să se apropie de himera 
insuportabilă ca “o insectă străvezie de 
coaja becului fierbinte şi orbitor” (p. 61), 
scrisul fiind asemeni impregnării “cu 
sînge şi cu puroi a tifonului înfăşurai pe 
o rană” (p. 163). Singurul om pentru care 
scrie şi a scris vreodată e “dragul”, 
“apropiatul”, “singurul cititor”, “unicul 
prieten” — Victor, adolescentul de 17 ani. 
Aflăm chiar din a doua propoziţie a 
romanului. Acest Victor nu-l uită nici o 
clipă pe acel Victor adolescent, autorul 
făcîndu-ne în permanenţă martorii 
frecventelor dialoguri dintre ei; alte tipuri 
de dialoguri lipsind completamente în 
roman. Un simbol folosit în repetate 
rînduri de M. Cărtărescu în Travesti e 
oglinda, de care nu uită nici în poezia 
sa. În cea din urmă carte de versuri, 
Dragostea, oglinda are chiar acelaşi 
simbol ca şi în roman. Ea e “oglinda din 
mijlocul minţii” (vezi Apocalips, 
Oglinda), de care poetul ne preîntîmpină 
să ne ţinem mai departe, căci “încep 
apoi nişte trepte”, aceleaşi trepte- 
perioade ca în roman. Coborite de către 
personajul nostru pentru şansa de a 
putea păşi înainte. Adesea se întîmpla 
ca scriitorul Victor să se uite în oglindă. 
Şi în majoritatea cazurilor imaginea pe 
care o vedea era a adolescentului Vic- 
tor: “nu era de fapt fata mea, ci a ta, Vic- 
tor, dragul şi singurul meu prieten” (p. 
8). Ochii din oglindă “sînt frumoşi, 
puternici, cinstiţi, de cavaler fără pată 
de prihană” (p. 9). Ochi pe care 
actualului Victor îi vine greu să-i înfrunte, 
crezîndu-se vinovat pentru trecutul său, 
care-l roade mereu, ascunzînd o pată 
nedescoperită. De aceea se simte jenat 
faţă de adolescentul “curat şi 
spiritualizat” (p. 35) pe care-l vede în 
imaginaţia sa “ghemuit acolo-n oglindă” 
(p. 57). Căci şi atunci Victor avea 
obiceiul de a se privi în oglindă, uneori 
dezarmat: “Mă priveam uneori, gol, în 
oglinda de la baie” (p. 188). Eroul nostru 
caută cu o dăruire totală de sine, scriind 
zi şi noapte, “tremurat”, “zgiîriind de fapt 
pagina” (p. 36),.deoarece trebuie să 
scrie. Povestirea decurge încet, întrucit 
“rană e profundă şi durerea săgetează 
pînă şi din cele mai banale amănunte” 
(p. 536). Dar chipul lui Victor 


adolescentul îl ajută grozav. Acel Victor 
singuratic, deosebit de ceilalţi colegi ai 
săi, acel Victor torturat de visurile care îl 
chinuiesc şi acum, acel Victor curat şi 
harnic, dorindu-şi un viitor măreț doar 
din punct de vedere profesional, vrînd 
să scrie cartea Totală şi apoi să moară. 
Liceanul Victor la tabăra Budila, era mult 
mai singur ca acum “cînd sînt foarte 
singur” (p. 11). Meseria sa atunci era 
singurătatea, spune eroul central. El se 
simţea permanent exclus din mediul 
colegilor săi. Cînd aceia mergeau la 
discoteci, fiind într-o beatitudine 
colectivă, sentiment rar întîlnit la o 
personalitate artistică, străin şi de 
Victor, el, împreună cu vreo “şapte 
gălbeiiţi”, recita poezii la un cenaclu. Pe 
cînd colegii săi se dau în vînt după 
haine, fiind în posesia unor 
impresionante garderobe, Victor avea 
“doar trei cămăși, dar pe două dintre ele 
aproape că nu le purtam. in schimb, cea 
prăzulie se rupsese la mîneci de-atita 
purtat. Aveam o singură pereche de 
pantaloni şi o pereche de pantofi... Nu 
rîvneam evazaţii colegilor mei...” (p. 
115). Ura cîntecele liceenilor, atît de 
dese în roman, astfel autorul reuşind a 
caracteriza atmosfera în care trăia Vic- 
tor. Cîntecele sunt inima colegilor cu 
care a mers spre Budila, s-a aflat acolo, 
s-a întors în oraş. Fără ele nu se 
producea nimic. Pe fundalul acelor 
cîntece a trecut adolescenţa lui. Cităm 
cîteva mostre din roman pentru a vă 
imagina atmosfera în care trăia un ado- 
lescent cu gînduri frumoase, visa la un 
vitor strălucit, avea un gust fin şi elevat: 
“Frunză verde-a bobului / Era aia calului 
/ Şi calul, băiat deştept, / Se bătea cu ea 
pe piept!” (p. 27); “Păi măi nevastă, ce 
mîncăm? / Păi ne cordim şi ne culcăm / 
Păi copilaşii ce mănîncă? / Păi se 
cordesc şi-apoi se culcă” (p. 75). Sau: 
“Ia te uită, ce să fie? / Un om mort cu aia 
vie! / Să ferească sfinta soartă / De om 
viu cu aia moartă!” (p. 76). Cîntece 
comentate ironic de autorul care susţine 
că dacă alături de colegii săi era vreun 
autor de carte despre adolescenţi sfioşi 
şi idealişti, ar fi uitat de Makarenko, 
aruncîndu-se din mers din autobuzul 
blestemat. E interesant că aceste 
“versuri” nu intimidau nici măcar 
domnişoarele, care, dacă era vorba de 
vreo necesitate de completare a lor, o 
făceau cu o veselie francă. Nu lipseau 
nici reclame gen: “Pînă şi-mpăratul Nero 
| Se spăla la fund cu Dero” (p. 29) sau 
bancuri de tipul celuia de la pagina 113, 
“eroul” dorind să afie dacă mireasa lui e 
fată mare. 

Victor adolescentul era oripilat de 
colegii săi, pe care-i compara cu o hidră 
ostilă. Vulgaritatea îl revolta, fără a 
înţelege că aşa era stilul vremii şi că 
“dincolo de puţoismele lor alintate, nu 
erau decit puştii eterni, amorfi şi răvăşiţi” 
(p. 19). Victor era omul spiritului, cel care 
citea şi care avea să scrie; ei erau 
oamenii cărnii — “cei care, fericiţi şi 
cretini, vieţuiau ca nişte plante” (p. 20), 
strigînd obişnuitele cîntece porcoase, 
care i-au încărcat tinereţea “ca un strat 
gros de jeg în urechi” (p. 20). Aceasta 
era realitatea, cele mai răspîndite 
obiecte fiind magnetofonul, discurile şi 
revistele porno. Discuţiile lor serioase 
nu treceau de muzica rock. Cîtă 
exactitate e în ironizarea acestui moment 
de M. Cărtărescu: “tot timpul îl apuca pe 
cîte unul cîntatul ia o chitară invizibilă, 
strimbîndu-se şi tremurîndu-şi mîna 
dreaptă pe stomac, ca şi cum ar fi 
manurat vibratorul. Altul făcea pe 
bateristul, lovind printre dinţi ţiştitul 
măturicilor” (p. 111). În fiecare grup, în 
orice timp, spune naratorul, era măcar 
un tip cu aere de vedetă care chinuia 
chitara. lar toate ideile şi preocupările 
lor ajungeau pînă la urmă ia dragostea 
care era pentru ei “un roman care se 
termină cu introducerea” (p. 22). 
M. Cărtărescu creează un personaj 
străin celorlalţi adolescenţi, Victor avînd 
în gînd un roman “nesfirşit şi lizibil”, care 
ar cuprinde Totul, visîndu-se scriitorul 
Total, “produsul final şi absolut al 
umanităţii” (p. 20). Chiar din prima seară 
în tabăra Budila Victor rămase singur în 
odaie, aşa cum avea să fie pînă la focul 
de la închidere: “Eram absolut singur, 
un nechemat, un strigoi” (p. 96). Era atit 
de însingurat, încît avea momente cînd 
credea că-i invizibil, dorind sincer să 
devină ca ceilalţi. Dar imediat cerea să 
fie lăsat în pace, în nebunia proprie, 
deosebită, strigînd uneori cu disperare: 
“Lăsaţi-mă-n pace! Lăsaţi-mă dracului 
în pace!” (p. 117). 

Tema singurătăţii e tratată cu 
familiaritate şi în poezia lui 
M. Cărtărescu. În volumul, Dragostea, 
o poezie poartă titlul Din nou singur. Vic- 
tor (aş) visa să devină Totul, să-l 
privească-n ochi pe Dumnezeu, 
dorindu-şi o viaţă scurtă, atit cît va 
termina cartea ce va avea ca filigran cea- 
mai-frumoasă-poveste-de-dragoste “în 
care Prinţesa-Ovul se contopea cu 
Prinţul Spermie...” (p. 25). lar la 34 de 
ani avea altă întrebare: cum să scape 
de acel furuncul infiltrat în pielea 
singurătăţii sale, maladie pe care o 
numea Lulu, “axă a vieţii mele, aşa cum 


viermele cu antene şi picioruşe este axa 
fluturelui” (p. 25). Lulu era un coleg de- 
al său de liceu, un flăcău tipic, de-acel 
ce cînta porcării, strigînd fiecare cuvînt 
“de parcă ar fi vrut să compenseze 
cumva statura lui minusculă şi mutra 
obraznică de ciocănitoare” (p. 26), 
părînd turbat. Totdeauna cu o pipă în 
botul cu rînjetul său zălud şi 
inconfundabil, mişcind din fund 
muiereşte. Acesta e realul Lulu, dar Vic- 
tor are şi un Lulu închipuit, inventat de 
el, un simbol ai abjecţiei vieţii sale, pe 
care l-a simţit atunci cînd nu deosebea 
lumea de mocirlă, la acea Budilă, “budă 
împuţită şi plină de viermi, dar şi fantas- 
tic Buddha” (p. 102). Atunci, la 17 ani, 
cînd se afla la apogeul vieţii sale, după 
cum spune Victor scriitorul, dar nu ştia 
că fiecărei creşteri urmează o 
descreştere, că după bine vine rău şi, 
aflîndu-se în vîrf, s-a poticnit. Atunci a 
simţit artificiui opus lui, buzele rujate 
întinse pe viaţa sa, “ţițele alea de vată, 
fusta aia de curvă împuţită, peruca aia,... 
farduri(le) făcute din urină de pisică, în 
parfum din spermă de zibelină” (p. 7), 
numite Luiu, datorită căruia a rămas în 
viaţa de-atunci. Anume acel Lulu 
imaginar trimite la tunelul împlintat adînc 
în ţeasta naratorului, “un loc obligatoriu 
de trecere spre adevărata Enigmă” (p. 
83). Lulu realul şi imaginarul erau ca un 
centru opus lui Victor, care avea nevoie 
de această balanţă, pînă la urmă 
hotăritoare pentru descifrarea marii 
întrebări, a neînţelesului, necunoscutei 
din viaţa sa, simbolizată prin acel 
păianjen veşnic prezent în visuri, care îl 
ia, o ia în prizonierat pe Lulu. Autorul 
foloseşte des ambele genuri cînd e 
vorba de Lulu. Realul Lulu la balul de 
încheiere a taberei se maschează în 
femeie cu ajutorul hainelor, adică se 
travesteşte, moment important pentru 
descifrarea Enigmei. “Păianjeni mulţi îmi 
caută inima”, recita buimac Victor 
adolescentul. Acest păianjen apare în 
visurile sale de diferite culori, foarte 
atrăgătoare, ce erau şi emoție, şi stare 
de spirit. Se arată în formă de soare, dar 
un soare criminal. Căci oricît de mirific 
colorat, veninul fiarei era omoritor. În 
unul din nenumăratele visuri, încît 
autorul lor nu le deosebea adesea de 
realitate, acest păianjen, care locuia în 
creierul lui Victor, sugînd şi îngrăşindu- 
se din amintirile, din sîngele, din 
bucuriile, din poemele, din frica sa, după 
ce-l prinse în mrejele sale pe Lulu, 
care-l urmărea neînduplecat, îl 
ghemuise şi pe Victor. Trebuia ori să 
rămînă acolo şi să moară ca un gîndac, 

ori să se-ntoarcă să-nfrunte păianjenul. 
Ceea ce în adolescenţă părea un vis, o 
halucinație, avea loc acum aievea. Vic- 
tor scriitorul deciarase război acestui 
păianjen, cu care se lupta pe viaţă şi pe 
moarte. Travestitul Lulu, abjectul(a), 
falsul(a), schimbatul(a) Lulu din visurile 
sale, căci realul Lulu murise cu puţin 
timp după Budila, îl dusese la alt vis- 
amintire — soră-sa, despre care mamă- 
sa nu dorea să-i povestească nimic, nici 
unde se află, dacăţrăieşte, nici să-i arate 
mormîntul. Nimic. in majoritatea visurilor 
sale apare această soră, cu filme de 
familie şi cu gheare teribile pe care 
dorea să le împlinte în corpul lui Victor, 
să-l zgîrie. Fiinţa aceasta se iveşte ca 
un chin groaznic, ca o rană veşnic 
sîngerîndă. Rolul hotăritor în căutarea 
naratorului îl joacă anume ea, căci e 
partea cea mare a enigmei. Cu ajutorul 
amintirilor, şi mai ales al visurilor de 
acum şi din adolescenţă, Victor se 
întoarce întrebător la deprinderile 
mamei sale de a-l îmbrăca pînă la patru 
ani în haine de fetiţă şi a-i da pentru 
joacă doar păpuşi. În aceleaşi visuri el 
priveşte atent şi înfricoşat ochii fetiţei 
ridicaţi spre el şi rămîne uimit de 
îndelungata sa rătăcire şi neîncrezător 
că pînă acum nu i-a recunoscut, “căci 
OCHII ACEIA negri şi fermi, jenaţi 
delicat, ERAU OCHII MEI, aşa cum 
mi-i văzusem de atitea ori în oglindă, în 
copilărie, ca să-i uit apoi pentru atît de 
lungă vreme. Fiinţa cu cozi împletite 
stîngaci, în rochiţa cu un desen în piept, 
ştiam acum, ERAM EU. Acum îmi 
aminteam (dar se numeşte amintire 
leşinul acela, topirea aceea în chinul 
nostalgiei?) pozele străvechi din 
pachetul pe care-l găsisem cu doi ani în 
urmă” (p. 170), anume acele filme de 
familie din mîinile “surorii” sale, ce-l 
urmărea în vis, de ciudatul capriciu al 
mamei sale de a-l îmbrăca “numai în 
fată”, nedorinţa categorică de a-i vorbi 
de primii săi ani. “Ştiam acum de ce-mi 
venea atît de des în minte dimineaţa 
umedă, cu imense ceruri roşii, cînd, ținut 
de mînuţă de mama, ne-ndreptam di- 
rect spre globul de purpură al soarelui, 
printr-o zonă a oraşului necunoscută, cu 
ziduri uriaşe şi statui vechi de bronz 
închipuind Himere... “Mergem la Ancuţa 
să ne jucăm cu jucăriile ei”, îmi spunea 
mereu mama, dar eu ştiam că acela nu 
era drumul spre verişoara mea. Mi-era 
tot mai frică. Am ajuns în faţa. unei 
construcţii gigantice, cu mii de ferestre 
în chenare solemne, cu o poartă care 
mi s-a părut, încadrată cum era de două 
femei goale, de ipsos, sprijinite de nişte 


urne, o intrare către altă lume. “Să fii 
cuminte”, mi-a mai zis mama, şi m-a 
lăsat, urlînd după ea, pe un coloar 
nesfîrşit, în grija unei femei în veşmint 
alb. M-am pomenit pe o masă cu cearşaf 
aspru, sub o mare farfurie de becuri 
orbitoare. Un cap bărbos s-a aplecat 
deasupra mea, am mai ţipat o dată, cu 
disperare şi n-am mai ştiut nimic. Am 
plins apoi săptămîni întregi după 
rochiţele şi păpuşile mele, dispărute 
pentru totdeauna...” (p. 171). Acest citat 
cuprinde rîndurile cele mai importante 
ale romanului Travesti de M. 
Cărtărescu. Ele sunt enigma la 
descoperirea căreia se frămînta din 
toate puterile Victor scriitorul. Această 
lar sora sa “geamănă” pierdută a fost 
găsită din nou după deschiderea acestei 
uşi interzise, nedescuiată încă de 
nimeni, schimbată într-o clipă “într-un 
morman de organe însîngerate” (p. 
173). Alt moment simbolic, atit de crud, 
dar după care naratorul s-a simțit, în 
sfirşit, VINDECAT. Acum capătă sens şi 
alte puncte din roman. Citirea 
Metamorfozelor lui Kafka în prima seară 
la Budila. Uitarea acestor Metamorfoze 
în ultima seară, apoi, cînd se întoarce şi 
o găseşte, neînţeleasa suferinţă de 
nedescris. Statuia din conac, care în vis 
apare cu sex opus. Mascarea lui Lulu în 
femeie. Păpuşile din copilărie. Hainele 
lui de fetiţă. Dorinţa lui de a fi totul, şi 
bărbat, şi femeie: “Visam că am sîni şi 
vulvă, eram totul, bărbat şi femeie...” (p. 
101), în acelaşi timp, făcînd “dragoste 
cu sine însuşi” (p. 160). Se limpezeşte 
şi propoziţia de la începutul romanului, 
unde “doar fetiţa aia nefericită şi cu mine” 
(p. 8) au văzut hidoşenia necunoscută 
celorlalţi. 

Scriitorul Victor lese Victorios, 
acesta fiind şi numele său, “căci nu asta 
înseamnă numele nostru?” (p. 174,s.n. 
— M.V.). 

Observati, zice “al nostru”, ci nu al 
meu. Căci acum, cînd Enigma vieții sale 
îl ţinea în loc, îl urmărea insistent, era 
descoperită, Victor scriitorul îi mai 
priveşte pe Victor adolescentul o dată 
în oglindă, spunîndu-i “dispari”. Acum 
Victor putea păşi alte trepte. 

Travesti e romanul omului 
singuratic, ieşit din comun, care se 
întreabă de ce se întîmplă acest lucru 
anume cu el, căutînd, totodată, 
răspunsul. E un roman modern ce te ţine 
în încordare pînă la sfîrşitul său, 
hrănindu-te din cînd în cînd cu cîte o 
bănuială. 

ANDREI BODIU: POEZII 


PATRIOTICE 
(Ed. Marineasa, Timişoara, 1995) 


Prin cea ăe-a doua carte a sa, 
Poezii patriotice, Andrei Bodiu devine 
reprezentativ în exprimarea impasului 
în care a ajuns poezia tînără 
românească. Andrei Bodiu însă, 
comparativ cu ceilalţi colegi de promoţie 
'90, duce criza limbajului poetic pînă la 
ultimele consecinţe, chiar pînă la 
dispariţia poeziei. Astfel, poezia 
cotidianului pe care o iiustrează şi el, 
călcînd pe urmele încă proaspete ale 
lui Muşina şi laru, devine o poezie a 
deznădejdii existenţiale. “Ce ţi-a rămas. 
O venă / deschisă şi propria iluzie / Că 
te mai poţi omori. / Că te mai poţi 
sinucide. / Agăţat de vreun copac.” 
Totuşi grija prea mare pentru 
exprimarea scîrbei la modul cel mai di- 
rect va atenua multe dintre efectele 
scontate, cum ar fi cel al spaimei şi al 
desperării, în locul lor cititorul mai 
păstrează doar un sentiment de milă. 
Deznudarea limbajului de toate 
ornamentele retorice nu mai 
impresionează astăzi pe nimeni. Acest 
lucru îl ştie şi Andrei Bodiu. Acest lucru îl 
ştiu foarte mulţi tineri poeţi. Umbra 
generaţiei optzeciste mai este încă 
strivitoare pentru poezia tînără. Sub 
această umbră se zbate şi poezia lui 
Andrei Bodiu. Sunt două posibilităţi de 
a ieşi din criză: 1) prin epuizarea 
proiectului optzecist şi 2) prin 
descoperirea unei noi retorici şi a unei 
noi sensibilităţi. Deocamdată, deşi toate 
eforturile tinerilor poeţi sunt îndreptate 
în cea de-a doua direcţie, rezultatele 
sunt nule. Şi atunci singura posibilitate 
care rămîne este secătuirea sensibilităţii 
postmoderniste. Căderea într-un nou 
manierism, cînd poezia chiar nu 'mai 
exprimă nimic. “Ce ochi închis. Tulburat. 
| Cine-şi va aminti de el / Ucigaşul sau 
prizonierul?" Aceasta este însă chiar o 
posibilitate? Ne temem că nu. 


Dumitru CRUDU 
Chişinău 


Andrei BODIU 


kkk 


Ei pun pariuri pe cît o mai duci. 


Dar unul îşi muşcă limba şi 
Cade lat. 


Celălalt e stacojiu la faţă 
de cft grîu a mîncat. 


Al treilea nu s-a ras demult 
şi a zăcut trei zile beat. 


Al patrulea e şef ia un partid 
Şi are o gagică-n pat. 


Al cincilea te pune la muncă 
De-ţi tremură mîinile. 


Al şaselea a preferat să doarmă 
pe jos 
Decit cu nevastă-sa. 


Al şaptelea şi-a trădat generaţia 
Şi cu averea şi-a luat injecții. 


Al optulea s-a îngrăşat ca un purcel 
Şi s-a lăsat de băut. 


Al nouălea se crede că-i la Praga 
Dar l-a văzut lumea la TV. 


Al zecelea sunt eu. 
Şi mi-e la fel de frică de moarte. 
Ca şi vouă. 

lulian CIOCAN 
Chişinău 


EMILIAN 
GALAICU-PĂUN: 


GESTURI 
(TRILOGIA NIMICULUI) 


indubitabil, romanul lui Em. 
Galaicu-Păun este unul dintre cele 
mai bune scrise vreodată în Basarabia 
şi poate unicul care ar putea să se 
înscrie fără dificultăți în paradigma 
prozei postmoderniste de la John 
Barth încoace. Parabola biblică devine 
pentru autor o obsesie (vezi poezia 
lui) şi în Gesturi, unde totul este 
construit cu migală tocmai pentru a 
sugera subtil existenţa modelului 
creştin în realitatea înconjurătoare. 
De ce preferă Galaicu-Păun de fiecare 
dată raportarea la un model bibiic, 
creştin şi nu se centrează pe unul 
simbolic, caracteristic prozei 
contemporane? De ce la fel 
procedează şi fraţii Strugaţki în 
romanul Povara Răului sau după 
patruzeci de ani (1989)? Oare n-a citit 
tînărul prozator basarabean romanele 
lui Joyce şi Updike? Oare nu știe că 
cititorul modern s-a săturat de 
literatura metabiblică? Cu siguranţă, 
Em. Galaicu-Păun le cunoaşte pe 
toate foarte bine, el revine deliberat 
la motivele şi temele creştine tocmai 
pentru faptul că vrea să găsească o 
formă nouă, un semnificant nou pentru 
ele. În acest sens textul lui Galaicu- 
Păun este realmente o “practică 
semnificantă” (accepţiune lansată de 
“Tel Quel”), o formă nouă pentru un 
conţinut vechi, dar în acelaşi timp şi 
o producere de sens nou, dacă vreţi. 

Să vedem însă cum începe şi 
cum se termină prima parte a “trilogiei 
nimicului” pentru a înţelege importanţa 
dimensiunii formale. lată începutul: 

“(continuare din P.S.) 

da — atunci cînd seara, “Cîntă!” 
— i-au urlat, punînd într-un vîrf de băț 


un disc răblăgit, închipuind astfel un 
soi de gramofon, El (scris cu 
majusculă numai pentru a fi 
identificat) fugăritul, prinsul şi adusul 
de FI, urmînd ao face pe acul vorbitor 
care să dea glas dialecticii...” 

Dar iata şi sfîrşitul: 

“.... m-am grăbit să împlinesc 
voia providenţei, pentru care am fost 
ales chiar de El în persoană: să-i 
mărturisesc, precum am şi făcut-o în 
grădina Ghetsimani, de-atunci 
încoace  reîncarnîndu-mă de 
nenumărate ori (cererea şi oferta!), în 
toate epocile şi societăţile, ubicuu, 
odată fiind căutat — să nu-mi ziceţi 
pe nume: fu- 

(sfîrşitul în prima frază). 

Ajungiînd aici, înţelegem că 
naratorul este chiar luda şi că 
discursul lui se suprapune peşte 
discursul naratorului — luda 
contemporan din oraşul C-hău (citeşte 
Chişinău), care ajută o ceată de copii 
ai străzii să prindă un băiat. (un Isus 
Hristos contemporan) pentru a-şi bate 
joc de acesta şi a-l obliga să cînte 
sub “acompaniamentul” unui disc 
răblăgit din vîrful băţului. Aşadar, un 


“motiv creştin (în cazul de faţă trădarea 


lui luda) poate avea loc oriunde şi 
oricînd, poate lua forme dintre cele mai 
groteşti, bizare, ridicole, căci luda 
este “în toate epocile şi societăţile, 
ubicuu...”. lată de ce naraţiunea e fără 
sfîrşit şi revine la prima frază, forma 


L Emillan tăesleziear- EPzas r 

corespunde conţinutului, cercul se 
închide pentru că scena descrisă 
este eternă, ea se repetă şi se va 
repeta întotdeauna, iar forma trebuie 
să sugereze această veşnică 
repetare. 

Gesturi este, nu în uitimul rînd, 
un roman cu o mare miză intertextuală. 
Multe dintre subtilităţile detaliilor 
descrise pot fi înţelese mai bine prin 
raportarea la alte texte. lată un 
exemplu care ne trimite la romanu! 
1984 de Orwell: 

: lămpile de neon ale 
numeroaselor lozinci le spun De unde 
vin, cine sînt, încotro merg... oriunde- 
ai privi, transpare, filigranat, chipul 
Marelui Conducător...” şi mai departe 
“de-odată lumina orbitoare a unui 
proiector devastează camera —'Se 
interzice a pune storuri la ferestre!”... 
‘Se trîntesc ca la comandă pe pat şi 
tac, clipe nesfirşite şi ruşinoase, pînă 
ochiul scrutător al luminii se mută 
aiurea. “Crezi că ne-a observat?” 
“Taci...” “Crezi că ştiu cine sîntem?” 
“Să nu ne spunem pe nume!...” 

in continuare un exemplu care 
ne trimite la Robert Musil: -... 
(Prefăcută candoare! Îşi aminteşte de- 
a-fir-a-—păr noaptea “căderii” sale, e 
pierdută noaptea-aceea de acum, 
deşi, din punctul de vedere al omului 
fără însuşiri, nu (i) s-a întîmplat 
nimic.” Mai există şi alte paralele: 
Cartea egipteană a morţilor, Kafka etc. 
Vă aduceţi aminte cum începe 
romanul lui Umberto Eco Numele 
trandafirului? Em. Galaicu-Păun e de 
altă părere: “La început a fost gestul, 
nu cuvîntul, căci însăşi apariţia 
cuvîntului a fost un gest înainte de a 
fi sunet. Sfîrşitul lumii va depinde şi 
el de un gest”. Într-adevăr, noi toţi 
putem fi distruşi de gestul neatent al 
unui dement ajuns la putere. 

Gesturi este o metaliteratură 
pentru că în text ni se explică 
construcţia textului: “va trebui să evite 
a i se spune personajului său pe 


nume, a-i indica vîrsta, naționalitatea, 


a-i zugrăvi portretul, biografia, 
caracterul etc.”. Autorul face şi ne 
spune că face o proză “axată pe ideea 
depersonalizării”, căci destinul 
personajului este destinul întregii 


omeniri. 


Este foarte greu să descifrezi 
multe din detaliile care au un 
mecanism complicat de construcţie. 
Chiar de la început naraţiunea 
sucombă în fantastic, pentru că apare 
un melc misterios care se instalează 
în apartamentul unei familii şi o fetiţă 
urmăreşte cu groază cum melcul se 
bagă între picioarele mămicăi. Peste 
o vreme mămica nu mai este nicăieri, 
iar melcul nepoftit creşte ca pe drojdii 
şi ajunge la dimensiuni fabuloase. 
“Cine sau ce să fie acest melc?” — 
se va întreba cititorul, dar îi va trebui 
un spirit de observaţie fin pentru a 
înţelege că e vorba chiar de Timpul 
care ne înghite pe toți. 

O dimensiune obsesiv 
exploatată în acest roman este şi cea 
a corporalităţii. Aici drumurile Bibliei 
şi ale Gesturilor se despart, căci la 
Galaicu-Păun corporalitatea este 
ceva foarte important (vezi începutul 
celei de-a doua părţi). Omul îşi simte 
insuficienţa corpului care nu-i permite 
o adevărată comunicare cu universul. 

Romanul lui Em. Galaicu-Păun 
este, într-adevăr, o performanţă pentru 
proza românească din Basarabia şi 
constituie o nouă treaptă în scara 
prozei tinere după Martorul lui Vasile 
Gîrneţ, Cubul de zahăr al lui Nicolae 
Popa şi Schimbarea din strajă a lui 
Vitalie Ciobanu. Viziunea asupra lumii 
este în Gesturi una cioraniană, în 
pofida “dialogului” cu modelul biblic. 
Un roman bun, bine gîndit şi realizat, 
credem totuşi că ambiția iniţială a 
autorului a fost mult mai mare. Se pare 
că pe parcursul scrierii Em. Galaicu- 
Păun a renunţat la proiectul grandios 
pe care şi-l dorea. 

CONTRAFORT. — 
REVISTA A 
SCRIITORILOR TINERI 


Numărul al treilea (1996) al 
Contrafortului se înscrie într-o serie 
din 17 apariţii lunare ale noii 
publicaţii (director: Vasile Gârnejţ, 
redactor şef: Vitalie Ciobanu) 
marcate de un discernâmînt riguros 
şi de orientarea spre dimensiunile 
esenţiale ale spiritualităţii româneşti. 
Structura revistei, constituită deja, 
probează mai multe modalităţi de 
abordare a diverselor teme, subiecte 
şi probleme, de prezentare a 
lucrărilor literare. 

Începînd cu editorialul Ratarea 
libertăţii, semnat de Vasile Gârneţ, 
cititorul poate lua act de spiritul non- 
conformist al revistei, de optica 
inedită prin care se caută soluţii 
pentru cazurile aparent incurabile: “În 
Basarabia nu s-a discutat niciodată 
la. modul serios şi responsabil 
despre “trădarea intelectualilor”, 
despre abdicarea lor — în numele 
unor ideologii de moment — de la 
condiţia de observatori şi 
comentatori critici imparţiali în cadrul 


societăţii. Un intelectual trăieşte din 


practicarea exerciţiului critic, care 
este (trebuie să fie) principala sa 
vocaţie. Nu s-a discutat nici despre 
colaboraţionismul gros, la vedere, 
ştiut sau bănuit, despre relaţiile 
“amicale” ale intelectualilor cu poliţia 
politică (securitatea), în sfîrşit, 
despre ruşinoasa slăbiciune a 
oamenilor noştri de cultură de a se 
ralia întotdeauna puternicilor zilei.”. 

Şi de această dată revista ne 
oferă revelaţia unui dialog consistent, 
axat pe ideea tatonării valorilor literare, 
condiţiei scriitorului din Ţară, din 
Basarabia şi din exil, specificului 
literaturii române. Scriitorul Dorin 
Tudoran, emigrat în S.U.A., este cel 
ce ni se destăinuie “provocat” de 
întrebările tînărului scriitor Vitalie 


Ciobanu. În particular, referindu-se la 


valorile literare autohtone, di Tudoran 
afirmă: “E vorba de o stranie industrie, 
care, spre deosebire de altele de pe 
aici, prosperă incredibil. Aş numi-o 
industria umflării de baloane. Un 
ciudat amestec al multor complexe de 
inferioritate (unele din ele neînte-— 
meiate) cu la fel de ciudat de multe 
(şi deseori neîntemeiate) complexe de 
superioritate (mai ales morală) dă 
imbold numitei industrii. Un exemplu 
este Cazul lon Druţă. 

Din motive de înţeles — măcar 
parţial —, într-o anumită perioadă au 
trebuit create imagini de tip lon Druţă. 
Era nevoie de nişte vîrfuri de lănci 
culturale, morale, politice, prin care să 
se încerce declanşarea apărării mai 
susţinute a unor valori năpăstuite, 
înăbuşite, batjocorite fără recurs de 
atîta şi atîta amar de vreme: 
Nefericirea este că atît di Druţă, cît 
şi unii din cei ce au umflat balonul cu 
acelaşi nume pînă la mărimi ridicole 
au început să fie convinşi că această 
imagine lon Druţă este reală. Plutind 
deasupra capetelor celor ce l-au 
umflat, balonul a început, cînd şi 
cînd, să-şi dea în petec. Aere de 
filozof al culturii, aere de înțelept 
printre înţelepţi, aere de mare scriitor 
naţional şi internaţional, aere de 
părinte al patriei, aere de întemeietor, 
aere de salvator al neamului, aere de 
Talleyrand, aere de Rasputin. Aere, 
aere, aere... Mirosul lor a fost trecut 
cu vederea de multe ori, căci, nu-i 
aşa?, balonul Druţă era încă foarte 
necesar. Numai că, copleşit de 
incredibilele-i proporţii, balonul a 
plesnit. Şi de data aceasta, pînă şi 
unii din cei ce l-au umflat n-au mai 
rezistat, n-au mai tăcut, s-au indignat 
de mirosul gazului eliberat de Balonul 
Druţă. [...] iată cum, di lon Druţă — 
nimic mai mult decit un faimos scriitor 
mediocru, autor avînd încă jenante 
dificultăţi cu limba în care scrie, cînd 
limba respectivă este alta decît limba 


. rusă, semidoct cochetînd mai de 


curînd cu impostura apostolică — 
devine ce devine”. 

Pagina poetică cuprinde ca şi în 
numerele precedente poezie de 


Mevista revistelor 

calitate — poemul Eulalie în grădina 
de vară de Mariana Codruţ (laşi). 

Octavian Paler publică un nou 
fragment din Jurnalul american. 

Critica literară este semnată de 
Grigore Chiper, Arcadie Suceveanu şi 
lulian Ciocan. 

Gheorghe Crăciun (Braşov) 
prezent anterior în Contrafort cu un 
memorabil interviu, acordat poetului 
basarabean Dumitru Crudu, ne 
propune eseul I. D. Sîrbu şi 
sentimentul auxinic ai ființei. 

Pentru tinerii intelectuali frustraţi 
de mizeria vieţii cotidiene — 
materiale, dar mai ales spirituale — 
revista Contrafort este gura de 
oxigen necesară fortificării şi 
regenerării. Alura nobilă a publicaţiei, 
logica francă a argumentărilor, 
profesionalismul demonstrate cu 
prisosință şi beneficiind de un limbaj 
elevat o fac căutată şi apreciată. 

O concludentă atestare a 
calităţilor scriitorilor şi publicişiilor de 
la Contrafort este şi referinţa 
“României literare” din 10—16 aprilie 
1996: “Revista basarabeană 
“Contrafort” tinde să devină o 
publicaţie literară valabilă, ca 
monedă de schimb, pe ambele 
maluri ale Prutului. Tinerii scriitori 
care sa îngrijesc de apariţia ei au 


încetat să mai viseze la poduri de 
flori şi la alte forme de izolare a 
basarabenilor prin intermediul 
metaforelor. “Contrafort” e o 
revistă care ignoră granitele, în 
numele literaturii române. Apărută 
ia Chişinău, ea ar putea fi la fel de 
bine editată la Bucureşti sau la laşi. 
Forța ei e că transormă Chişinăul 
într-un Bucureşti, ad-hoc, al 
scriitorilor basarabeni, fără a privi 
Bucureştiul drept un soi de 
metropolă literară. Tinerii scriitori 
basarabeni nu vor să fie priviţi 
drept frați cu probleme de peste 
Prut, ci drept scriitori cu drepturi 
şi forțe egale ca cei din Bucureşti 
sau din laşi (ca exemplu). Directia 
lor, de scriitori pur şi simplu, nu 
ignoră condiţia lor de scriitori din 
Basarabia, ci o acordă sensibilităţii 
lor actuale, de scriitori români.” 


Leo BORDEIANU 

REVISTĂ DE LINGVISTICĂ 
ŞI ŞTIINŢĂ LITERARĂ, 
1996, nr. 1, 128 p. 


Din cadrul revirimentului cultural- 
ştiinţific de ultimă oră face parte şi 
apariţia primului număr din acest an al 
“Revistei de lingvistică şi ştiinţă literară” 
(editori: Institutul de Lingvistică şi 
institutul de Istorie şi Teorie Literară ale 
Academiei de Ştiinţe din Moldova). 

Diversă sub aspect tematic, 
bogată în material faptic, realizată la un 
susținut nivel ştiinţific, revista include şi 
materiale ale cercetătorilor din 
Bucureşti, laşi, Suceava (Arhiva 
fonogramică a limbii române de 
M. Marin: Toponimia urbană de 
A. Rezeanu; Mioriţa. Mit şi destin 
de L. Berdan; Colocviul internaţional 
de Ştiinţe ale Limbajului de 
Gh. Moldoveanu). 

Este variată aria de preocupări ale 
autorilor acestui număr —de la studiul 
creaţiei populare pînă la investigarea 
poeziei moderniste (Mitul Meşterului 
Manole în poezia contemporană de 
T. Botnaru; Mioriţa în exegezele de 
după M. Eliade de A. Hîncu; Liviu 
Rebreanu şi romanul basarabean din 
anii 30 de Al. Burlacu; A. Dio — 
pseuodonimul lui Alecu Donici? de 
V. Ciocanu; Chipul lui Leonard Tuchilatu 
evocat în creaţia literară a Leonidei 
Lari de A. Langa); sau, în lingvistică — 
de la studiul strict ştiinţific la cel aplicativ, 
cu proiectări pe un larg fundal culturai 
al fiinţării noastre în acest spaţiu la sfîrşit 
de mileniu (a se vedea studiile: 
Referitor la structura şi originea 
ordinalelor române de M. Gabinschi; 
Cîmpul funcţional-semantic al 
categoriei verbale Aktionsart în limba 
română de A. Savin-Zgardan; Denumiri 
de calităţi şi de acţiuni în volumele 
lexicale ale ALM de V. Corcimari; 
Etimologie structurală de G. Rusnac; 
Structuri ce contravin normei de 
îmbinare a cuvintelor de A. Diîrul; 
Cuitura vorbirii, indiciu de bază al 
culturii generale a vorbitorului de 
I. Eţcu; Unitate naţională şi culturală 
prin carte de V. Chiriac). 

Un cuvînt aparte trebuie spus 
referitor la “aducerea acasă”, la 
valorificarea tezaurului ştiinţific 
al marelui nostru  conaţional 


Eugen Coşeriu, preocupare, de altfel, 
permanentă a conducerii revistei. In 
nr. 1 se publică două materiale la acest 
capitol: valorosul studiu Realismul 
lingvistic sau doctrina ştiinţifică a lui 
Eugenio Coseriu de un alt mare 
basarabean, D. Copceag, deocamdată, 
puţin cunoscut la noi, în virtutea 
vitregiilor timpului, şi cel de al doilea — 
Traducerea rusă a studiului coşerian 
Sincronia, diacronia e historia şi 
aspecte ale receptării lui în fosta 
U.R.S.S. de tînăra cercetătoare a operei 
coşeriene E. Bojoga. 

Şi, în sfirşit, se încheie acest 
număr, în mod tradiţional, cu rubrica 
Cronica vieţii ştiinţifice, în care este 
reflectată neobosita şi fructuoasa 
participare a lingviştilor chişinăuieni la 
diferite întruniri ştiinţifice atît din ţară, cît 
şi de peste hotarele ei, şi în care găsim 
dovada unor pioase omagii aduse 
patriarhului filologiei noastre, 
academicianul Nicolae Corlăteanu, 
precum şi iluştrilor dispăruţi — 
academicienii Alexandru Rosetti şi 
Haralambie Mihăescu. 


Tamara RĂILEANU 
Chişinău 

ICOANA UNUI 
OM MINUNAT 


Îmbracă-te în haine de doliu, 
mult pătimită Basarabie — s-a stins 
din viaţă unul din marii tăi apărători şi 
îndrumător... 

in modesta sa locuinţă din 
Bucureşti încăpea o bună parte din 
Basarabia: mulţi erau cei care au 
trecut prin ea cu păsurile, cu 
problemele, cu durerile lor. lar uneori 
veneau fiind chemaţi de Octavian 
Ghibu pentru a da seama de unele 
acţiuni nu prea chibzuite. Cineva din 
oaspeţii, care-i călcau deseori pragul, 
pe drept cuvînt, l-a botezat “prim- 
ministru spiritual al Basarabiei”. 

Într-adevăr, a fost un om de stat 
fără portofoliu, fiind primit la cel mai 
înalt nivel în ambele state româneşti, 
era ascultat cu atenţie şi consultat în 
cele mai dificile probleme. Opiniile 
dumnealui cîntăreau greu... 

Octavian Ghibu întruchipa acea 
Românie la care visam noi, 
basarabenii, în anii de lungă 
înstrăinare. El ştia să ne asculte cu 
înţelegere şi compasiune, nu-l iritau 
nici vorba, nici rătăcirile noastre — 
avea încredere în noi chiar şi atunci 
cînd greşeam. Aşa se poartă un 
adevărat părinte. Cu el deveneam şi 
noi mai buni, mai generoşi, mai puţin 
încrîncenaţi. 

Enorma experienţă acumulată 
de-a lungul anilor şi-a pus-o toată în 
slujba cauzei întregirii Neamului, 
continuînd opera tatălui său, Onisifor 
Ghibu. 

Atîta timp cît trăia el, ştiam că 
la grea cumpănă avem cui ne adresa, 
are cine să ne ajute şi cu vorba, şi cu 
fapta. 

... Toamna trecută am plecat 
împreună la Sibiu la congresul 
“Astrei”. În una din zile m-a invitat să 
mergem împreună cu soţia, dna 
Constanţa, la mormîntul părintelui său, 
Onisifor Ghibu. Am depus flori. Alături 
de lespedea cu numele tatălui său mai 
era încă una, fără inscripţie. 


— Aici voi fi înmormîntat eu, a 
rostit el pe un ton liniştit, în şoapiă. 
De cîtva timp îşi pierduse vocea, 
boala nemiloasă, care avea să-l 
doboare, dădea primele semne. 

— Să veniţi aici din cînd în cînd, 
a adăugat el. Era toamnă tirzie, 
foşneau frunzele căzute, lucea blînd 
soarele, părea că înainte e o viaţă 
lungă, lungă... 

„.„Acum trei săptămîni am 
vorbit ultima dată la telefon. Boala se 
agravase, abia-i auzeam vocea 
şoptită, răzbătînd cu greu la mii de 
kilometri. Am vrut să-l îmbărbătez, 
spunîndu-i că ne vom revedea-de 
curînd la Bucureşti, dar domnul Ghibu 
m-a întrerupt cu îngăduinţă, m-a rugat 
să am grijă de sănătatea mea şi a 
soţiei mele, care tocmai fusese 
operată... Să te gîndeşti la alții, 
aflîndu-te în asemenea stare... Mi-au 
dat lacrimile. Am citit în cărţi despre 


-oameni neobişnuiţi. Acum îmi dau 


seama că Octavian Ghibu a fost unul 
dintre ei. Plecarea lui a iăsat un gol 
imens. Mi-au rămas în minte cîteva 
din povețele lui, cu toate că n-a fost 
un moralist. 

disperăm, mai ales în clipele de grea 
cumpănă. 

— Să avem încredere în valorile 
eterne, în legea lui Dumnezeu, să 
cultivăm neobosit cumsecădenia pe 
care el o socotea ca pe un al doilea 
Botez. Nu era laudă mai mare decit 
să zică despre cineva: “Om 
cumsecade”. 

— Avem, desigur, ticăloşi 
destui, mă rog, nu-i pădure fără 
uscături. E trist, pentru că ticălosul 
n-are memorie istorică, n-are 
imaginaţie, altfel şi-ar da seama la ce 
ruşine îşi condamnă copiii, care vor 
purta pe veci pecetea provenienței 
dintr-un vînzător de neam sau coadă 
de topor. 

Nu-i plăceau văicărelile noastre. 
“Ele dezarmează, demobilizează” — 
spunea el. A fost un om al acţiunilor 
concrete, bine chibzuite. Activitatea 
sa din ultimii ani era mai puţin 
cunoscută în ţară, mai mult în 


— Să avem răbdare, să nu Basarabia, pentru care a făcut atitea 


— e de-ajuns să amintim doar 
înfiinţarea Bibliotecii “Onisifor Ghibu” 
ia Chişinău, prima bibliotecă de carte 
românească în Republica Moldova, 
imediat după ruperea acesteia din 
Imperiul Sovietic. 

A locuit ja Bucureşti, s-a ocupat 
de Basarabia, e înmormîntat în 
Transilvania — aşa se întregeşte un 
neam. Basarabenii vor trece Prutul, 
vor trece munţii, ca să se închine la 
mormîntul acestor mari transilvăneni, 
care-au fost Onisifor Ghibu şi fiul său 
Octavian Ghibu. Se zice că omul 
trăieşte atita cît e vie memoria despre 
el. Cei care au avut norocul să-l 
cunoască pe Octavian Ghibu vor purta 
totdeauna în inimi icoana luminoasă 
a acestui om minunat. Fie-i tărfna 
uşoară! Ferice de ţara care are 
asemenea fii! 


ion UNGUREANU 


Octavian GHIBU la Zilele Onisifor Ghibu. 
Chişinău, 1995. 


Ja memotret 

ULTIMUL MARE 
CERCETĂTOR STRĂIN 
AL LIMBII ROMÂNE: 
ALF LOMBARD 


Scrisoarea Yvonnei Lombard ne 
anunţă o veste tristă: tată! ei, eminentui 
romanist şi românist Alf Lombard s-a 
stins din viaţă la 1 martie şi a fost 
înmormîntat la cimitirul Nord din Lund ... 
De altfel, încă de dinainte de Crăciunul 
1995 — în utlima sa scrisoare — 
profesorul ne mărturisea, cu luciditatea 
sa franceză, că nu se simte prea bine şi 
că, dacă nu va mai fi, vom fi înştiinţaţi de 
fiica sa, căreia i-a lăsat adresele unor 
prieteni din străinătate... 

Am avut privilegiul de a-l cunoaşte 
pe Alf Lombard — prin intermediul 
prietenului său de o viaţă, neuitatul 
nostru profesor Alexandru Rosetti — de 
mai bine de 40 de ani. Am participat, 
alături de el, la Congrese sau Colocvii 
de lingvistică şi am “colaborat” cu el 
atunci cînd mi-a cerut să-i citesc 
manuscrisele a două cărţi. in 1968 am 
avut ocazia să lucrez împreună cu 
profesorul ia Universitatea din Lund 
unde am fost invitată să ţin un curs de 
istorie a limbii române. Adaug aici 
vizitele sale — secrete, în anii negri ai 
ceauşismului! — acasă, la Bucureşti şi, 
după aceea, la Paris, în exilul pe care îl 
înţelegea nu fără tristeţe; l-am întîlnit şi 
în căldura căminului său din Lund alături 
de soţia sa, Eva, şi, în fine, ne-am 
plimbat, în 1992, la Paris, pe Bulevardul 
Saint Michel, împreună cu fiica sa 
Adrienne, pe care a avut durerea să o 
piardă în 1994. l-am fotografiat pe 
amindoi în faţa liceului unde tatăi lui 
predase germana ca şi, vis-ă-vis, în faţa 
casei sale natale. 

Alf Lombard s-a născut la 8 iulie 
1902, la Paris, în plin cartier latin, pe 
Bulevardul Saint Michel nr. 89: era fiul 
unui profesor francez (aşa se explică 
numele său pur franțuzesc) şi al unei 
mame suedeze (de aici prenumele său). 
Mama sa, pe care o evoca adeseori cu 
'duioşie, a fost aceea care i-a călăuzit 


drumul formativ, i-a cultivat bilingvismul 
franco-suedez şi după ce, rămasă de 
timpuriu văduvă, în grele condiţii 
materiale, s-a întors îr Suedia. Aici a 
studiat, la Uppsala, spaniola şi italiana, 
dar, surpriză!, tînărul Lombard, la 20 de 
ani, adaugă acestor limbi — îivvăţind pe 
cont propriu — şi româna, unica 
reprezentantă a romanităţii în Orientul 
Europei. Rezultatul cercetărilor sale din 
Suedia şi de “pe teren”, din România, 
nu a întîrziat să apară: în 1935 şi-a 
publicat la Uppsala La prononciation 
du roumain, lucrare temeinică, 
neînlocuită pînă astăzi în literatura de 
specialitate. Au urmat, pe lîngă 
numeroase articole care au impus 
numele lui Alf Lombard în lumea 
filologică prin profunzimea analizelor şi 
prin siguranța metodei, o serie de opere 
de bază privind româna. Cea mai 
însemnată dintre ele este, de bună 
seamă, Le verbe roumain. Etude 
morphologique în două volume (|, 1954, 
Lund; li, 1955, cu un total de mai bine 
de 1200 de pagini!) în care este 
examinată flexiunea verbală 
românească: apar aici, sub lupă, 
caracteristici morfologice pe care 
lingvistica românească, din “interior”, nu 
le reievase. 

În 1973, rod al experienţei sale 
didactice, publică prima “gramatică a 
limbii române” în limba suedeză: 
Rumänsk grammatik (Lund). Alf 
Lombard o dă la lumină apoi şi în 
franceză: La langue roumaine. Une 
presentation (Paris, 1974), cu un titlu 


. modest care ascunde valoarea ei: este 


cea mai bună descriere sintetică a limbii 
române. În această lucrare, astăzi 
celebră în Universitățile Europei — 
apare. clară opinia autorului despre 
limba română ca avînd -o “triplă 
însemnătate”, ştiinţifică, pragmatică şi 

literară: fără a cunoaşte româna, 
lingviştii nu-şi pot face o idee cît de cit 
completă despre ce a devenit latina în 
zilele noastre, fără ea nu se poate 
comunica direct cu cea mai mare 
naţiune din Sud-Estul Europei, iar 
necunoaşierea ei îi privează pe 
cercetători de contactul cu una din 
marile literaturi europene actuale. 

in 1981 a apărut la Editura 
Academiei din Bucureşti, tot în limba 
franceză spre a*i facilita circulaţia, 
Dictionnaire morphologique de la langue 
-roumaine , scris în colaborare cu regretatul 
Constantin Gîdei. Acest volum reprezintă 
o noutate pentru lingvistică, în perspectiva 
concepției şi a rigurozităţii. “Dicţionarul”, 
împreună cu La langue roumaine. Une 
presentation, se află în bibliografia 
obligatorie a oricărei Facultăţi cu o secţie 
de română, acolo unde studiul limbii 
noastre nu se reduce numai la nivelul strict 
practic, ci tinde spre orizontul superior, al 
cercetării. 

Profesorul respectat din Lund se 
obişnuise a nu lăsa nimic din subiectele 
tratate în afara unei examinări 
amănunțite. Problemele urmărite de el 
erau întoarse pe toate feţele pînă la 
epuizarea argumentelor pro şi contra. 
Un singur exemplu recent. Acum cîţiva 
ani, solicitat de Academia Română din 
Bucureşti, Alf Lombard nu a pregetat — 
la 90 de ani — să se aplece cu interes 
asupra mult controversatei chestiuni a 
ortografiei limbii române, trasîndu-i 
istoricul în articolul Despre folosirea 
litereior â şi î (Limba română 10/1992, 
p. 531—540) care se încheie astfel: “Eu 
personal votez, în concluzie, pentru 
statu-quo. Totuşi mă bucur că am avut 
ocazia să studiez aici problema 
întreagă, sub diferitele ei aspecte”. 
Cuvintele subliniate de noi nu constituie 
oare o dovadă a spiritului său ştiinţific 
mereu viu? Alf Lombard a fost totdeauna 
prezent cu toate armele cercetării 
detaliate, cu o deosebită prospeţime 
intelectuală. Atent, pînă la sfîrşitul vieţii, 
la eventualitatea unei “pierderi” a 
structurilor corecte în română, se 
interesa şi în utlimele-i scrisori de starea 
cunoştinţelor sale de română; din timp 
în timp ne întreba, anxios, deşi vorbea 
şi scria impecabil româna: “Spuneţi-mi, 
vă rog, cum vă pare româna mea, 
judecînd după scrisorile mele? fac 
greşeli? stilul este oare curgător sau 
apare tradus?”. (2-5-95). 

Alf Lombard şi-a văzut încoronate 
eforturile: a fost ales membru de onoare 
al Academiei Române, a primit titlul de 
Doctor honoris causa al Universităţii din 


Cluj-Napoca, iar la împlinirea vîrstei de 
65 de ani i-au fost oferite Mélanges de 
philoiogie (Lund 1969) în care, alături 
de nume din spaţiul lingvisticii 
internaţionale, au semnat articole nu mai 
puţin de 10 compatrioți de-ai noştri. Dar 
ceea ce a “construit” Alf Lombard, timp 
de 70 de ani din îndelungata şi bogata 
sa viaţă, în speciai pentru lingvistica 
românească, este inifnit mai preţios 
decit ceea ce i s-a dăruit. Alf Lombard a 
inaugurat, din 1936 (vezi Amintirile sale 
din Secolul 20, 355—357, 1995, p. 
241—260), la Uppsala, cursul de limba 
română, o premieră absolută pentru 
Suedia. A creat, din 1938, catedra de 
limba română a Universităţii din Lund 
unde a predat 31 de ani şi a organizat o 
vastă bibliotecă la Institutul de limbi 
romanice condus de el. Se poate afirma, 
fără umbră de tăgadă, că Alf Lombard a 
ridicat, în lumea occidentală, un 
adevărat monument dedicat limbii 
române prin activitatea şi prin opera lui. 
Ar trebui să nu uităm nici că, avînd 
avantajul. de a figura printre 
personalităţile ce puteau face propuneri 
pentru premiul Nobel, a încercat să 
promoveze pentru înalta distincţie 
scriitori români. Autor al lapidarei şi 
memorabilei “formule” după care “limba 
română este al patrulea picior al mesei 
romanice”, Alf Lombard s-a identificat cu 
centrul de românistică de la Lund. Chiar 
şi după pensionare, el a continuat să 
anime cercetările de română; într-un 
interviu publicat în paginile revistei 
noastre (nr. 11/1994, p. 15) aminteşte 
despre faptul că, în acel moment — avea 
92 de ani! — conducea trei teze de 
doctorat în specialitatea “limba română”. 

Prin dispariţia lui Alf Lombard 
lingvistica a pierdut un mare savant. Noi, 
românii, am pierdut un maestru şi un 
devotat prieten şi slujitor al limbii, al 
culturii noastre. 


“România literară”, 
27 martie—2 aprilie 1996 


Dialogul artelor 

Dacă, referindu-ne la creația lui 
Gheorghe Oprea, s-ar cere să-i aplicăm 
doar un singur calificativ, ar fi de spus că 
ea este profund națională. Prin culoare 
şi forme, învestindu-şi talentul şi hărnicia, 
pictorul a ţinut să exprime firea, sufletul 
poporuiui său, precum şi irepetabila 
frumuseţe a plaiului natal. Artistul evită 
însă impetuozitatea culorilor aprinse, 
aţiţătoare, chiar dacă acestea sînt 
specifice pămîntului nostru, preferînd 
tonuri întunecate, din cele “purtătoare de 
viaţă” — negrul ţarinii, roşul vinului, 
maroul de toate nuanțele — culori din 
care provine varietatea vieţii din jur. 

Predilecţia tematică a pictorului o 
constituie nişte subiecte actuale oricînd, 
în toate epocile, indiferent de formaţia 
lor socială. Este vorba de sentimente 
veşnice prin esenţa lor: dragostea de 
baştină, căldura unificatoare a casei 
părinteşti, atitudinea trepidantă faţă de 
tot ce creşte şi trăieşte alături, precum şi 
de conştientizarea acelui loc pe care-l 
ocupă în această lume propriul tău eu. 

Tabloul Vatra (pînză, ulei, 1993) 
ne înfăţişează un interior modest de casă 
țărănească, locul dominant aparţinînd 
unui cuptor, care, acest lucru este uşor 
de sesizat, e făcut de o mînă de bun 
meşter şi de bun gospodar. Cuptorul însă 
nu pare deloc un element arhaic, ba, 
dimpotrivă, e un constituent activ, absolut 
indispensabil modului de viaţă pe 
care-l duc oamenii din această casă. 
Lemnele pregătite pentru a se face focul, 
vesela simplă —evident, toate acestea 
se află aici la locul destinat anume lor, 
pentru a fi folosite oricînd de gospodină. 
interiorul, deşi e de o uluitoare simpleţe, 
face să-ţi tresalte inima în piept, mai ales 
dacă eşti un om de provenienţă sătească, 
pentru că tot ce reprezintă tabloul îţi este 
foarte cunoscut şi foarte drag. Anume 
simpleţea şi sinceritatea îi imprimă 
tabloului un conţinut extrem de bogat şi 
o emotivitate palpitantă. Cel ce va zăbovi 
în faţa lucrării şi îi va percepe cu sufletul 
culorile şi contururile va trăi sau va retrăi 
sentimente nostalgice, profunde. lată lu- 
mina şi căldura pe care le emană 
lemnele trosnind în cuptor. lată-l pe tata 
aşezat pe un scăunel care din cînd în 
cînd le împrăştie ca vatra să devină mai 
fierbinte... lat-o pe mama aşezînd pîinea 
în tăvi... Şi... iată şi mireasma ameţitoare 
a pîinii proaspete, abia scoase din 
cuptor... 

Una din ultimele lucrări ale 
pictorului este tripticul Sărut (pînză, ulei, 


1995—1996). Dîndu-şi bine seama de 
faptul că este aproape imposibil să 
percepi în totalitate caracterul efemer şi 
fragil al conceperii unei vieţi noi, autorul 
apelează la culori luminoase, de pastel 
şi doar foarte rarla culorile sale preferate 
— cele întunecate. Şi forţa de convingere 
a lucrării se datorează anume reuşitei 
corelaţii coloristice, ritmul echilibrat de 
linii şi contururi, atmosferei unificatoare 
de culori. În secţiunile laterale ale 
tripticului vedem copaci bătrîni, cu crengi 
retezate, însă anume în ei îşi face cuib o 
familie de cocostirci, fapt simbolic ce 
semnifică nu numai viitorul păsărilor, ci 
şi pe cel al copacilor... 

Autorul meditează permanent 
asupra fenomenului de succesiune în 
natură. Abia născîndu-se, omul intră şi 
el în acest nesfirşit cer. Cum şi unde să- 
şi găsească punctul de reper, pivotul care 
i-ar permite să nu dispară fără a nu lăsa 
nici o urmă (o urmă benefică!) în această 
continuă mişcare?! in secţiunea din 
mijloc a tripticului vedem punctul de reper 
găsit de pictorul Gheorghe Oprea — este 
vorba de Dragoste. Un tînăr şi o tînără 
s-au contopit într-un sărut pătimaş. 
Pentru dînşii, acest sărut este o revelaţie, 
tinerii fiind ferm convinşi că nici pină la 
ei şi nici după ei nimeni nu a trăit şi nu va 
trăi un asemenea sentiment. Autorul nu 
încearcă să-i convingă cumva că 
greşesc. Compoziţional, pune accentul 
pe partea de sus a acestei perechi unite 
într-un tot unitar, sufletele celor doi 
plutind în euforie anume aici, în această 
parte. Artistul însă e înțelept, ştiind bine 
că printr-o asemenea trăire revelatoare 
oamenii au trecut şi vor trece mereu, 
pentru că omenirea există numai datorită 
dragostei şi că tot ce e veritabil şi valoros 
se naşte din acest sentiment. Copacii 
care seamănă unii cu alţii ca nişte fraţi 
(secţiunile laterale), porţile din scînduri 
la fel (secţiunea centrală) plus cerul 
omogen şi întregul colorit, elaborat cu o 
deosebită  minuţiozitate — iată 
modalităţile prin care se obţine 
integralitatea tripticului. Deşi fiecare din 
componentele lui are o încărcătură se- 
mantică individuală, din punct de vedere 
compozițional tripticul reprezintă un tot 
unitar. Prin acest fapt pictorul subliniază 
încă o dată participarea naturii, în toate 
aspectele ei, la succesiunea fără de 
început şi fără de sfîrşit a vieţii. 

Clopotnița (pînză, ulei, 1994) e o 
lucrare ce frapează prin perfecțiunea 
executării. Acest edificiu luminos, eteric, 
înălţindu-se cu semeţie spre cer, adică, 
spre Dumnezeu, redă o stare de suflet a 
celui ce l-a zidit. Omul a simţit necesitatea 
interioară ca anume aici, în mijlocul 
cîmpiei, să dăinuie o clopotniță care, prin 
dangătul său, să ne menţină conştiinţa 

mereu trează. Nu contează că pereţii ei 
sînt meşteriţi din bugşteni strîmbi, iar 
acoperişul — din paie. important este 
faptul că meşterul a învestit în această 
construcţie extrem de simplă ceea ce 
avea el mai scump — propria inimă. 

in general, toate iucrările pictorului 
sînt o mărturie incontestabilă a 
profesionismului lui Gheorghe Oprea, 
artist deosebit de ingenios mai ales în 
ceea ce priveşte compoziţia. Nimic 
întîmplător sau secundar, tot ceea ce este 
ziigrăvit ocupă locui său firesc în spaţiu, 
acesta reieşind din contextu! semantic 
al lucrării. 

Merită a fi menţionat tabloul 
Cugetul basarabenilor (pînză, ulei, 
1991). Un grup de bărbaţi şi femei stau 
în jurul unei mese pe care nu se află 
nimic altceva decit pîine şi un ulcior cu 
vin. Structura coloristică a lucrării e 
obţinută prin tonuri ruginii ale toamnei. 
S-a încheiat ciclul anua! al naturii, munca 
acestor oameni a fost răsplătită — iată 
pîinea şi vinul, iată oboseala plăcută 
născută de sentimentul datoriei împlinite. 
Compoziţia tabloului este executată 
ondulat, epicentrul constituindu-i masa. 
Primul cerc reprezintă mîinile spirjinite 
de masă, al doilea, acesta un pic mai 
larg, cuprinde capetele şi picioarele celor 
şezînd. Al treilea cerc include în curbura 
sa natura înconjurătoare, după care 
celelalte cercuri se lărgesc şi într-un 
anumit moment ca şi cum ies din cadrul 
tabloului; astfel senzaţia pur vizuală 
capătă o nouă calitate, devenind gîndire, 
cugetare. 

E uimitor şi acest talent ai autorului 
— de a crea în comun cu spectatorul. 
Lucrările saie nu conţin imagini cu un 
singur sens, nu posedă o precizie 
fotografică, încît să nu mai fie posibilă o 
interpretare pe care să şi-o poată permite 
spectatorul cu propria sa imaginaţie 
asociativă. Feţele din lucrări sînt diferite 
sau reprezentate doar printr-o pată; 
figurile deseori nu sînt proporţionale, 
gama de culori diferă de cea pe care o 
surprindem în mediul înconjurător. Dar 
anume toate aceste componente, filtrate 
prin sufletul artistului şi orientate spre 
concepţia sa despre lume, creează în 
ultimă instanţă acea atmosferă emotivă, 
aproape palpabilă, acea.aură ce dă 
senzaţia unui miracol. Nefiind silit să-şi 
concentreze atenţia ia feţe concrete, la 
chipuri şi caractere bine conturate, 
spectatorul îşi poate permite să tilcuiască 
subiectul bazîndu-se în primul rînd pe 
propria sa experienţă de viaţă, adică pe 
cunoştinţele pe care le deţine, pe 
orizontul său sentimental, şi abia după 
aceea căutînd punctele de joncțiune cu 
universul intim al pictorului. Insuflă 
respect deosebit această tendinţă a lui 


“Gheorghe Oprea de a-l angaja pe spec- 


tator în caiitate de coautor, rezervîndu-i 
posibilitatea de a materializa ei însuşi o 
idee sau chiar cîteva concomitent, 
aplicînd propria imaginaţie. Nu oricare 
pictor e capabil de un asemenea gest 
generos. De obicei, unui artist îi vine 
foarte greu să accepte ultima tuşă, şi să 
considere lucrarea definitivată. El caută 
mereu ce ar mai fi de adăugat, tărăgănînd 
astfel clipa cînd va trebui să-şi ia rămas 
bun de la opera sa. 

Să contempli tabloul Vatră e o 
mare plăcere. Lucrarea vădeşte în 
deplină măsură că Gheorghe Oprea este 
un colorist excelent. Modalitatea aplicată 
de artist la plăsmuirea lucrării în cauză 
— contrastul de tonuri deschise şi 
întunecate în maniera clarobscur, 
semitonurile lipsind aproape în totalitate 
— prezintă, trebuie s-o recunoaştem, un 
procedeu riscant. In cazul dat însă riscul 
e justificat. Fiecare pată de lumină, 
fiecare tuşă e atit de “la locul ei”, toate 
împreună se îmbină atit de organic, încît, 
involuntar, compari acest tot din faţa 
ochilor cu un mecanism foarte bun, în a 
cărui construcţie toate piesele, inclusiv 
cele mai mici, sînt ajustate impecabil. 
Nimic nu ar fi posibil de şters din 
imaginea de pe pînză, nici chiar cel mai 
neînsemnat detaliu: orice intervenţie ar 
provoca năruirea casei şi astfel imaginea 
şi-ar pierde integralitatea. Tabloul este 
valoros anume prin caracterul său 
desăvirşit, prin structura coloristică 
neobişnuit de echilibrată. 

Lîngă autoportretul pictorului e 
imposibil să stai doar cîteva clipe. Faţă 
de copii, dar ochi plini de înțelepciune, 
care privesc blînd, trezindu-ţi sentimentul 
că acest om este conştient de 
predestinarea sa pe acest pămînt... 

Cîndva, Gheorghe Oprea ne-a 
mărturisit că cineva l-a numit pictor-ţăran. 
Acel cineva s-ar putea să fi avut dreptate. 
Căci şi pictorul ară an de an — “ară” în 
cîmpul culorilor şi imaginilor artistice. Cei 
ce vor veni după noi vor putea afia din 
“brazdele” trase de Gheorghe Oprea ce 
fel de oameni am fost, ce anume a 
constituit pentru noi sensul vieții. 


Valentin IARMENKO 
Chişinău 


Pentru cei ce susțin examenele 
de absolvire şi de admitere, 
pentru liceeni şi cadre didactice! 


Doriţi să deprindeţi repede şi bine tehnica 
întocmirii unui comentariu literar sau să vă 
completaţi cunoştinţele la limba română în corelaţie 
cu programele de învăţămînt şi de admitere? 


O ŞANSĂ SIGURĂ 


| vă oferă 
catedrele de specialitate 
ale Universităţii de Stat din Moldova, 
propunîndu-vă lucrările: 


COMENTARII LITERARE 
şi A 
LIMBA ROMANA 


(GHID PENTRU SUSŢINEREA EXAMENELOR 
DE ABSOLVIRE ŞI DE ADMITERE) 


Comenzile pot fi expediate pe adresa redacţiei. 


Gheorghe OPREA—50 


Născut: 1946, Tirnova, Edinet. 

Studii: Colegiul de Arte Plastice 

"Alexandru Plămâdeală" (1974); 

Facultatea de Grafică a Universităţii 

Pedagogice "lon Creangă" (1989). 

Expoziţii: 

Republica Moldova, România, Ungaria. Austria. 
Lucrări în muzee şi colecții particulare din republică 
şi din străinătate. 


